
LEVÉL KAZINCZY FERENOZHEZ. 

(1) Pest, 80. decz. 1880. 

Tekintetes Uram! 

Közelget az idő, melyen mindenki szive érzelmeit 
az előtt, kihez vonzanak, szabadon kitárja, légyen 
hát szabad nékem is mély tiszteletemet, melyet 
Eazintzy úr eránt már régen érzek, 1 s hódolatomat, 
mellyel mint magyar tartozom, nyilván kimondanom. 

Mennyit köszönhet hazám a tekintetes úrnak, én 
és minden igaz magyar mélyen érzi, mert alszik nagy 
erő minden nemzetben, de alszik, tsak a míveltség 
ébreszti fel, hazámba Eazintzi úr tette miveltségünk 
temploma első kövét, mellyből kilép majd a géniusz, 
ki most még szuny adó 2 nemzeti erőnket felébreszti, 
s tsúf nyugalomból, nemes életre ragadgya. 

Hazám nyelvét s miveltségét több emberkor múlva 
elvite volna arra a léptsőre, melyen örvendve szem- 
léljük most, — egy nemzet a jót eléri végtére mindég, 
nagy emberek tsak az által válnak nagyá, hogy a 
közönség lassú lépését sebesitik, — honunkban 
Eazintzy úr tette ezt. 

1 Ezután e két szó állott: szavakba öltenem, 
1 Itt e kitörölt szó volt : haza. 



Mit kívánok ily férfiúnak, érzi keblem, de szók 
azt ki nem mondhatják. Éltet kívánok és egészséget, 
nyugalmat és szerentsét, nagy tettek emléke és nemes 
szív szerez hazámnak pedig több ily embert, akkor 
boldogabb nála a földszínen nem lesz. 

Emlékezzen meg Eazintzy úr rólam is, ki vágyódó 

szemmel tekintek hazám tündöklő tsilagira, 8 bátran 

repülök feléjök, ha szárnyaim tsak viaszok s a forró 

nap sugaraitól olvadnak, már-már merülvén a feledé- 

kenség tengerébe, észt gondolom : hazámért halok s 

vígan merülök el. 

Alázatos szolgája 

B. Eötvös Joseph m. k. 
Kazintzy 8 úr engedelmével többször 4 s többeket írok. 



* E szóban előbb a végső betű i volt, később y-ra javította. 
4 Itt alább e két szó állott : reményiek írhat ... de kitöröltetett. 



LEVÉL PULSZKYFERENCZTŐL. 

(2) Bécs, 30. decz. 1845. 

Kedves barátom! 

Vedd ezennel szíves köszönetemet azon gyönyörű, 
regényért, melylyel nekem s a közönségnek kedves- 
kedtél, mert bármit mondjanak a szobatudósok, kik 
könyveik közt Pesten nem tudják, mi az élet alakja 
az ország legnagyobb részében s lakóinak túlnyomó 
többségénél, a Falu jegyzője mégis társasági éle- 
tünk leghívebb képe, mesterileg felfogva, mesteri 
kézzel előadva, úgy hogy együttesen a tárgygyal, 
melyet festett, a művész kedves egyénisége is kites- 
sék. Midőn azonban a Falu jegyzöjé-töl a Pesti 
Hirlap hasábjaiban szólok, mely még most is lap- 
jaink közt a legolvasottabb, akkor természetes, hogy 
sem a regénynek helyesen feloldott bonyolításáról, 
sem a jellemek sikerült rajzáról, sem az előadás 
soha meg nem akadó költői folyamáról nem szólok, 
szóljanak erről kritikusaink, kik a Falu jegyzőjé- 
ben csak a. szépirodalmi művet látják, de engedjék 
meg, hogy én a regényt mint politikai tényt tekint- 
sem, hatásáról szóljak s a tant vegyem vizsgálatom 
tárgyául, mely ifjabb gyermekéül ezen irányregényt 



szülte, 8 a Pesti Hirlap első hasábjait azóta, hogy 
Kossuth a szerkesztőségtől megvált, szüntelenül itlengi. 

A regény tetszett a közönségnek, tetszett még 
azoknak is, kik abban a magok s körüknek arcz- 
képeire bosszankodva ráismertek, tetszett minden 
körben, — még inasom is kileste mindig a helyet, 
hová a füzeteket tettem, hogy azokat titkosan elol- 
vashassa, — tetszett conservativeknek s liberálisok- 
nak, de azért legyen mégis szabad kételkednem, vajon 
hatása olyan volt-e, minőt a szerző kivan t, mert az 
olvasás ezereknek szerzett ugyan élvezetet, de alig 
szerzett új barátot a Pesti Hirlap-n&k. A Pesti Hir- 
Jop-nak mondom, nem a Pesti Hirlap elvének, a 
centralisatiónak, mert az iránt régen tisztában van 
magával a magyar közönség, sokat szól ugyan elvek- 
ről a gyűlésekben, de csak alkalmazásban ismeri 
azokat, német tanszerű (doctrinair) vitatkozásokba 
nem ereszkedik s csak gyümölcseiből tudja megítélni 
a fát. Ugyan azért megbarátkozott a Pesti Hirlap 
centrálisaié elvével is, mióta tudja, hogy ez hazánk 
csak távol jövőjének körrajza, mely egyáltalában 
nem akadályoz téged, kedves barátom, abban, hogy 
a megyék hatóságának védelmében az előhadban 
megjelenjél, valahányszor azok által támadtatik meg, 
kik lapjokban e megyék legnagyobb barátai, tettleg 
pedig azokat ki akarják vetkeztetni erejökből, hogy 
caput mortuumként semmi egyéb ne maradjon hátra 
a megyei szerkezetből, ha az lombikjokon keresztül 
hajtatott, mint az olcsó rossz administratió s egy 
hivatalvadászó, csúszó mászó, térdet fejet hajtó, 
tisztelgő deputatiókat kiküldő s fáklyásmeneteket 
rendező közgyűlés. 

De ha a közönség nem is félti többé alkotmányun- 
kat a Pesti Hirlap embereitől, ha meg is van győ- 



ződve, hogy ők a szabadság szintoly hű s megtör- 
hetetlen barátai, mint a Hirlap előbbi szerkesztője, 
mégis nehezen veszi, hogy alig észrevehető szín- 
különbség miatt új zászlót emeltetek a liberálisok 
táborában, hogy hosszabb figyelmet nem fordíttok a 
megyei életre, hogy sok megyékben levelezőkről sem 
gondoskodtatok, hogy Erdély s az Unió csaknem 
egészen elmaradt a Hirlap-ból, hogy a protestáns 
egyház újabb nevezetes mozgalmairól hallgatott, s 
hogy a centralisatió kérdésében beéritek a polémiával 
azon emberekkel, kikről tudjátok, hogy nálok a 
megyei szerkezet tisztelete csak csengő érez és zengő 
czimbalom. Bocsássátok meg, hogy véleményemet oly 
nyíltan fejezem ki, minthogy azonban a liberális 
pártnak nincsen egyéb orgánuma, mint a Hírlap, 
megvárom hazaszeretetetektől, hogy pártunk azon 
színezetének is nyitva álljanak hasábjaitok, mely 
kevésbbé törődve a távolabb jövővel, a mostani 
körülmények közt ugyanazon ügyekért s ugyanazon 
fegyverekkel küzd, melyekkel s melyekért ti is küz- 
döttetek. Mert ha mi a centralisatiót nem is tűztük 
ki vágyaink non plus ultrájának, elveitek alkalma- 
zásában csaknem mindenütt veletek egy téren állunk. 
Hiszen mi is akarjuk s akartuk mindig a kormány 
felelősségét, az országgyűlési verificatiót, az adó leg- 
tetemesebb részének az országgyűlésen történendő 
kivetését s elosztását, akarjuk az ország egységét s 
ugyan azért a törvények codificatióját, s akarjuk a 
collegiális formák megszüntetését, melyek a felelős- 
séggel össze nem férnek. 

Mik tehát azon életkérdések, melyekért érdemes 
lett volna azoktól elválni, kikkel oly soká s oly 
híven egy sorban küzdtetek s kiknek soraiba most 
mindig beléptek, valahányszor ez nemcsak dicsőség- 



gel, de veszélylyel is jár? vagy talán az, hogy mi 
nem akarjuk rögtön eltörülni a követutasításokat, 
mert nem bízunk még sem a nemességben, hogy a 
megyei élet lankadásával a közdolgok s a szabadság 
iránt meg ne hűljön, sem a képviselőkben, hogy a 
csábításoknak ellentálljanak akkor, midőn a sajtó 
nem sújthatja szigorúan az elwáltoztatásnál a köny- 
nyelmÚBéget vagy árulást, — vagy az, hogy mi a 
választásokban látjuk az alkotmány egyik palládiumát 
s azt kezünkből nem akarjuk kibocsátani mind 
addig, míg nem leszünk tökéletesen biztosítva, hogy 
a kormány soha nemzetellenes szellemű férfiak kezébe 
nem kerülhet, kik parlamentáris taktika és veszte- 
getés által a képviseletet üres formává tehetik. 
Hiszen mind ezek talán nem annyira nevezetesek, 
hogy miattok bárcsak hírlapban is el kellene egymástól 
válnunk, fogjunk inkább kezet s adjunk helyet nyílt kér- 
déseknek is, melyek úgy sem oldathatnak meg tüstént ; 
álljunk össze most, midőn a veszély több mint egy 
oldalról fenyeget, midőn még nemzetiségünk kérdése 
is minden hitegetések daczára bizonytalan alapon 
ingadozik. Ugyanazért hagyjatok fel az új évvel 
(1846) a pusztán tanszerű értekezésekkel, hiszen ti 
elmondtátok már centrálisaié szervezeteteket, mi 
elvben nem nyilatkoztunk ellene, sőt a jövő teen- 
dői közé sorozzuk azt, de szemeljük ki belőle már 
most is, a mi a jelenben kivihető, a mi a legköze- 
lebbi jövő feladata, minek megfontolása a közelgő 
országgyűlés tekintetéből is mellőzhetetlen. 

Hadd csevegjen eddig a Budapesti Híradó ismert 
unalmas modorában, s tekintsen szét a teendők körül, 41 

* A Híradó ez időben czikksorozatot közlött ezen czim alatt: 
Széttekintés a teendők körfil. 



fl keressen főkép módokat, miként szerezhetne magá- 
nak több előfizetőt: nekünk sem arra, sem privát 
subventióra szükségünk nincs, az olvasó közönség 
a mienk, mihelyt a theoria mezejét elhagyjak, mert 
Goethe szavaival: 

Grau ist allé Theorie 

Doch grün des Lebens goldner Baum. 

Szóljunk tehát a legközelebbi országgyűlés teen- 
dőiről, a centralisatió elvének szemben tartása mellett, 
mondjuk meg, mennyire szükséges, hogy gróf Széchenyi 
István működése törvény által emeltessék ki a kirá- 
lyi commissió keretéből, s hogy az országos közle- 
kedések igazgatósága oldassék fél a collegialis formák 
bilincseiből, s elnökének személyében foglaljon helyet 
nemcsak a főrendeknél, hanem a KE. és RB. táblá- 
jánál is, valahányszor országos közlekedésről van 
szó; mondjuk ki, hogy a börtönök országos igazga- 
tóságát hasonló módon akarjuk alakítani, egy leg- 
felsőbb kinevezéstől függő, az országnak felelős igaz- 
gatóval, ki hivatalánál fogva az országgyűlés mindkét 
táblájának tagja. Alkalmazzuk a centralisatió elvét 
az igazság kiszolgáltatására; hozzuk indítványba 
a törvényszékek egyszerűsítését, a polgári pereknél a 
kettős felebbvitelt ugyanazon legfelsőbb itélőszékhez, 
mi által a tárnokszék s a személynök-szék módo- 
sulna; szóljunk, ha tetszik, a népnevelés centralisá- 
landó elrendezéséről, mely ellen nekem némi kifo- 
gásaim is volnának, de szóljunk az elv alkalmazásáról 
kicsinyben vagy nagyban s a mint a discussiónak teste 
is lesz, majd fellobban a Budapesti Híradó emberei- 
nek haragja, kik most annyira örülnek a Hirlap 
irányának, mely csak a jövő előkészítésével foglal- 
kozik, mialatt a liberálisok nagy része mélyen alszik, 

s a sérelmek terére szorítva, készületlen közönség 
előtt lép az országgyűlés színpadára. 

És ha ti, barátim, átjöttök az általánosságok teré- 
ről a specialitások mezejére, elégséges tért engedve 
a Hirlap hasábjaiban a liberálisoknak tőletek néme- 
lyekben eltérő részének is : akkor engedjétek meg, 
hogy mi is gyakrabban állhassunk soraitokban, hogy 
melletted; kedves barátom, kihez politikai életem 
első perczeitől mindig oly közel állék, én is járul- 
hassak hirplaptokban hazánk átalakulásának nehéz 
munkájához. — Isten hozzád. 



LEVELEZÉS GR. SZÉCHENYI ISTVÁNNAL. 

Kívül: 

A Monsieur le Gomte Btienne de Szécsényi 

á Pest. 

(3) 10. Június 1838. 

Édes Gróf! 

Mély fájdalommal értettem, hogy némely emberek 
Gróf urat ellenem — nem tudom, mi okból — fel- 
ingerelni kivánván, elóbbeni Piqueniquen történt 
véletlen lábrahágásomat, Gróf urnák, feltettnek — és 
mint egy megvetés jelét magyarázták. Mi adott a 
véleményre okot, én valóban nem tudom, mert az, 
ki megbántani akar, engedelmet nem kér; hogy én 
ezt tettem, arról, reménylem, pedig emlékezik. 

Azt vitatják : én a' Grófot gyülölem. Valyon miért ? 
Azért-e, mert a' Gróf hazámnak sok jót tett? (mely 
nagy oka a' gyülölségnek sok úgynevezett hazafinál), 
vagy azért, mert talán némely ellenkező politicus 
véleményeim vágynak ? Nem egy-e mind kettőnknek 
kivánata ; nem egy hazáért dobog-e' szivünk ? És ha 

oly gyenge volnék is, hogy nem a' cselt, csak az 
utakat nézném, oly alacsonynak vél-e a Gróf ur, 
hogy egy láb-tapodással bizonyitnim bosszúmat ; oly 
gyenge eszünek, hogy láb hágásnál véleményeim 
bebizonyítására egyéb okot nem találhatnék? — De 
bizonyos vagyok, ezt Gróf úr nem hiszi; ily alacso- 
nyan másról csak alacsony gondolhat. — 

Én Gróf urat pedig becsületes nevemmel bizonyosai 
teszem, hogy akár mi történt köztünk, a' mi 
a' Grófot megbánthatá, mind véletlen volt, és hogy 
ezt, mindeniknek, ki ezen kételkedik, akár mi módon 
bebizonyítani fogom, mert foljon el inkább utolsó 
csepp vérem, mint hogy azt mondhassa valaki, nem 
tiszteltem az érdemet, és durvasággal fizettem annak, 
kinek erántam mutatott szívessége csak barátságot 
érdemelt. Melyért kérem Gróf urat, legyünk barátok, 
hogy hazánknak szebb jövendőt készítsünk, mert 
magányossan lehetünk ugyan annak díszére, de csak 
egyesülve segíthetjük. 

Barátja B. Eötvös Jos. 

Kérem tessék e' levelet mindeniknek, ki még 
említést tesz e' vetélkedésünkről, nem önnön becsü- 
lete mentségére, mely meg nem bántódhatott, hanem 
csak kedvemért megmutatni. 



(4) Sály, Hl/1. 841. 

Tisztelt barátom ! 

Körüljárván Borsod- 's Szabolcsban, az utolsó két 
hetet pedig majdnem kizárólag Sz.-Mihályon tölt- 
vén, hol Emil betegen fekszik, csak most jutott arra 
időm, hogy — ígéretem szerint — írjak. A hol jár- 
tam, mindenütt s mindazoknál, kikkel e tárgy iránt 

szóltam, a Hirlap köz tetszést nyert, hogy — kivéve 
természetesen a haladás megrögzött elleneit — nem 
találtam csak egyet sem, ki e részben veled egyet 
értene, sőt ha azon aggodalmakat, melyeket e lap 
némelyekben gerjesztő, közöltem is, mást felelne, mint 
hogy egyátaljában bennek osztoznia nem lehet. 
S evvel kivánatod szerént megfeleltem kérdésedre; 
most legyen szabad nyíltan s őszintén szóllanom 
hozzád magadhoz, kinek nézetei talán különbözők 
azoktól, melyeket én követek, de kinek országos 
állását sokkal hasznosabbnak s hatását jótékonyabb- 
nak tartom, mint hogy tökéletes igazságra nem érze- 
ném magamat lekötelezve iránta, ha bár azon 
veszélylyel volna is, hogy barátságod, mely szivem- 
nek oly kedves vala, ez által csökkenni fog. 

Én a ps Hirlap ellen való fellépésedet oly dolog- 
nak tartom, mely minden most történhetek között a 
a legkárosabb, s melyről, mint Mirabeau Siéyés hall- 
gatásáról, elmondhatnám : c'est une calamité publique. 
Figyelmessé téve azok által, miket, midőn utolszor 
veled valék, a Hirlap-ról mondái, mihent haza jöttem, 
vezérczikkelyeit az utolsóig végig olvastam, s ha 
erántok való véleményemben csalódtam is (mert én 
megvallom, jól megfontolva mindent, őket lázitóknak 
nem tartom), legalább azon meggyőződéshez jöttem 
e czikkelyek olvasása után, hogy ellenek való fellé- 
pésed nem e lap szerkesztője, hanem erántad csök- 
kentené meg a közbizodalmat, hogy pedig ez a köz- 
ügynek legnagyobb kára nélkül nem történhetik, 
azon, úgy tartom, senki kételkedni nem fog. 

Jól tudom én nézeteidet a közvélemény iránt s 
magam is egyike lévén azoknak, kik inkább magok 
lábaim állnak, mint hogy a tömeg által felemelve 
ide s tova hurczoltassanak, helyeslem e nézeteket. 

A közvélemény eszköz, a többségnél ön, egyes becsü- 
letes embernél a közjó előmozdítására, de eszköz 
mindég s nem egyébb ; ki néki néha ellentállni nem 
tud, s laptaként kezébe adja magát, mint lapta pilla- 
natokra magasra jut, de csak hogy annyival inkább 
sülyedjen ismét ; a jövő nagy férfiait nem a kor ked- 
venczeiből szokta választani, s annyi emlék között, 
mely való érdemnek állíttatott, nincs talán egy, mely- 
nek mintája nem készülhetett volna azon sárból, 
mely az élő érdemesre hajittatott ; de mind e mellett 
a közvélemény hasznos eszköz marad mindég, s 
éppen mert a leghatalmasabb, azért szorgalmatos 
munkás, mint te, nem veti ki kezéből a legszüksége- 
sebb eseten kívül ; hogy pedig a jelen eset nem tar- 
tozik azok közé, arról kételkedni nem lehet ; nem 
csak, mert most, hol a vidéki véleményeket ösmerem, 
biztossá tehetlek, hogy: a lapnak hatása távolról 
sem oly kártékony, mint gondolád, de mert még 
azon esetben, ha az volna, fellépésed — bármi nagy 
legyen is annak fontossága s tekintete — azt nem 
fogná változtatni. 

Te a haladás embere vagy; mit ez ügy mellett 
tevéi, több, mint hogy barátaid vagy elleneid valaha 
elfelejthetnék ; a Hirlap-bs,n nincs egy elv, mely nem 
volna Stádium-odb&n felállított elveidnek világos 
következménye s valyon ha ellene fellépnél, azokból, 
kik elleneid, már csak azért is, mert név, mint a 
tiéd, nem lehet irigyek nélkül, nem találkoznának-e 
számtalanon, kik e lap védelmére felszólalnának, 
csak már mert Téged ellenei között látnak? Valyon 
nem fognának-e tátott torokkal változékonyságodról 
kiabálni? s végre magokkal ragadni azon egész 
csoportot, mely emelkedni gyenge, megelégedni aljas 
állásával hiú, abban keresi egyenlőségét, hogy min- 

den ellen, mi magasabban áll, harczra kél ; hidd el, 
barátom! nem lehet más következése fellépésednek, 
mint ez, s ki azon bámulatot, melyet barátidnál 
ezen dolognak csak mendemondája gerjesztett, azon 
kárörömet, melylyel a haladás ellenei felöle szóltak, 
látta s hallotta, az nem kételkedhetik ebbeli meg- 
győződésem helyességéről, s ha a közjó csakugyan 
szivén fekszik, nem tehet mást, mint arra kérni, 
hogy e feltételről mondjál le. 

Haza érve, kevés napokkal később levél által tudó- 
síttattam, hogy egy valaki Heckenastnál e tárgy iránt 
szólt s hogy a Hirlap szerkesztősége igen szeretné 
ösmerni mind a te, mind szegény magamnak néze- 
tét ; én e dologban irtam Szalaynak, s e levélnek 
kivonatját, a mennyiben tisztán a tárgyat illeti, e 
sorokhoz rekesztem, nemcsak, mert kötelességemnek 
tartom tudtodra adni, miket felőlied irtam, de mert 
a Hirlap utóbbi czikkelyeinek mérsékeltebb hangjá- 
ból ítélve, a levél, mely Kossuthnak kezébe jött, 
talán nem egészen hatás nélküli vala. 

S most még egyszer kérlek, engedj meg nyíltsá- 
gomnak, melylyel e fontos tárgyban tanácsot adni 
merészeltem, mely tőlem nem kéretett, sőt hihetőkép 
nem is váratott ; talán a nyíltság, melylyel utolsó 
beszélgetésünk alatt velem szóltál, kötelességgé tévé 
ezt, s ha véleményed más, e rövid pillanatok, melye- 
ket levelem olvasása elrabolt, legalább jó szándék- 
ból vétettek el tőled. 

Egy idő óta távolabb kezdénk állani egymástól ; 
ki ennek oka, — én nem tudom s nem akarom 
megvizsgálni, s ha a jövőre tekintek s látom azon 
bizodalmat, melyet te felső táblánk oppositiójába 
helyhezel, s én nem oszthatok : félek, barátom, idők 
jöhetnek, hol még távolyabb esendünk; hála az 

égnek, hogy egyike vagy azoknak, kik nagyobbak, 
mint hogy csak azoktól látszanak, kik mellettek 
állanak, s bár mennyire elkülönözve, bár mennyire 
taszítva viszonyok által attól, kivel egykor kezet fogni 
ifjúságomnak büszkesége vala, én, ki éltemet a hala- 
dásnak szentelem, meg fogom látni távolról is azt, 
ki honnunk haladását megkezdé s nem felejteni soha, 
hogy ki nehéz ösvényen az első lépést megtéve, ki először 
ki merte mondani a szót, midőn az még minden inkább, 
mint népszerű vala, ezerte érdemesebb, mint mi, 
habár mérföldeket haladnánk ez ösvényeken, habár 
egész könyveket írnánk ez egy szó felett. 

Tisztelő barátod 
Eötvös. 



A SZALAYNAK IRT LEVÉLBEN PEDIG EZEK ÁLLNAK: 

Szétsényi haladás embere, oly mértékben- e, mint 
mi ? vagy talán valamivel kisebben ? nem tudom, de 
haladás embere minden esetre, s olyan, ki aristok- 
ratikus formája által mágnási tömeginkre sokkal 
inkább hathat, mint bár ki más, ha nem volna is 
viseletében azon okosság s ügyesség, mely épen 
meggyőződés nélküli okosságok vezetésére elkerülhe- 
tetlen. 

Szétsényi hazánkban a haladást megkezdé, s ha 
nem volna más, már mert neve ezen haladással 
felbonthatatlanul összvekötött, érdekéből nem kíván- 
hatja, hogy e pályán már most megálljunk s ez az, 
mi őt arra birá, hogy a hírlap iránt elégedetlenségét 
némely barátjai előtt kijelentse, mit ezek baráti 
közlésként talán sokkal helyesebben elhallgattak 
volna. 

A Pesti Hirlap-ban. kimondott elvek oly tisztán és 
keserűen állnak elő, hogy ha ezen lap igy folytató- 
dik, szükségkép a mágnási oppositióba szakadás 
történend. Minthogy tehát Szétsényi ezen szakadás- 
tól fél, azt mindenesetre idő előttinek tartja, a 
hírlap őtet ki nem elégítheti, nem mi az elveket 
illeti, (mert hisz a hírlapba nincs egy elv, mely 
nem volna Szétsényi munkáinak világos következése), 
de csak a tónusra nézve, melyet Szétsényi s melyet 
sokan, kikkel szóltam, szerfelett keserűnek tartanak, 
oly időben, melyben még a reactiónak sehol jelei 
nem mutatkoztak, s oly aristokratia ellenében, mely 
ha nem is benső érzelmeiben, legalább tetteiben 
józanabb s nagylelküebb Európa minden nemes 
testületeinél. 

Ez Szétsényi nézete; hibás talán, de mindenesetre 
olyan, mely eddigi életével ellentétbe nem áll s talán 
szerfeletti óvakodás, de bizonyára nem rossz elvek- 
nek következése, s annyival természetesebb, meny- 
nyivel bizonyosabb, hogy ezen a jövőtől várt rossz 
következések már most is, a hírlap első 10 számai 
után mutatkoznak, s annyival ijesztőbbek, mennyivel 
inkább észre vehető, hogy e viszálkodások, melyek 
most Zsedényi s hozzá hasonló urak által tapsolva 
fogadtatnak, a kormányi párt előtt váratlanok nem 
valának. 

Hogy Szétsényinek nézetei figyelmemet magokra 
vonták, hogy látva egyfelől a kormány embereinek 
rendkívüli örömét, másfelől pártomnak szétoszlását, 
s meggondolva, hogy a censura mindent, mi a 
hírlapban a kormány ellen mondatnék, kitörülvén, s 
csak azt hagyván meg, mi megyei hatóságaink ellen 
mondatik, sokakat municipalis szerkezetünk ellen 
fellázithat, én is nem tagadtam e vállalatnak rész- 

Br. Eötvös : Levelek. Életrajz. 2 

letes veszélyeit, sőt azt sem, hogy első következés- 
ként talán visszalépést látandók, teljesen igaz, mást 
nem mondtam s nem hittem soha. 

Hogy Kosuth talán jobban tenné, ha előadásait 
néha mérsékelné, vagy legalább az addig történtek fel- 
számolása által enyhítené, elhiszem. Véleményem 
szerint nem ártana, ha néha mágnási oppositiónk 
egyes tagjai melleslegesen említve dicséret által oda- 
édesittetnének, hol meggyőződés őket soha megtartani 
nem fogja; ha kimondatnék, mit remél a haza 
mágnásaitól, mit vár ily szép előzmények után, hogy 
igy miután már a hiúságot soha a politicából kire- 
keszteni nem lehet, neki oly irány adatnék, mely 
hasznossá válhat. Mindez, mondom, történhetne 
a nélkül, hogy a hírlap szilárdsága általa szenvedne, 
mindez jó s tanácsos volna talán, de véleményem 
szerint mégis mindez olyan, minek hiánya engem 
soha arra bírni nem fog, hogy a hírlap ellen, míg 
az e megkezdett pályán tovább halad (azaz valóban 
nem lázit), nyilván csak egy szót szóljak. 

Igaz, fognak történni visszaélések; mihent a bir- 
hatási jog, törvény előtti egyenlőség, adó s a t. a 
felső-tábla szőnyegére kd^ülendenek, az oppositio el fog 
oszlani, pedig annyival inkább, mennyivel tisztábban 
kifejté a hírlap eddigi elveinek végkövetkezéseit. 
A nemzet, mely múlt országgyűlésünk alatt a fejlődő 
erőnek tapsolt, fájdalommal fogja látni ezt, s nem 
fognak hibázni, kik e visszalépést egenyessen a hír- 
lapnak tulaj donitan dják s talán nem egészen ok 
nélkül szemére fogják hányni szerkesztetőségének, 
hogy erős hangja által az önérdekeket üdvös álmokból 
felrázá s idő előtt szétoszlatá azokat, kik még egy 
pár évig együtt mehettek vala; de teljes meggyő- 
ződésem szerint ennek később vagy előbb meg kellett 

történni ugy is, s végre még nagy kérdés, nem hasz- 
nosabb-é, ha az alsó-tábla küldőji e tárgyak iránt fel- 
yilágosittatnak, mint ha a felsőbbnek kisebbsége még 
egy ideig tovább hangoztatja szabadelvű nyilatkozásait. 
Ugy is nem ágaiban, gyökerében kell jobbítani nem- 
zetiségünk beteges fáját s csak ha földjét körül 
kapálták, virnland magas sudara, ha azt nem tesz- 
szűk, oltványaink el fognak romlani, bármi neme- 
seknek látszassanak is. 

Ez véleményem a hírlapról; ha a pillanatot tekin- 
tem, osztozom Szétsényi véleményében, s hiszem, 
hogy egy időre visszalépésekre vezethet : ha a jövőt, 
meg vagyok győződve jótékonyságáról, minden esetre 
pedig soha, mig mostani színét megtartja, ellene 
fellépni nem fogok. Ha Kosuth a felső -táblának 
oppositióját hasznosnak tartja s szétoszlatni nem 
kívánja, jól teendi, ha lapjában, a mint előbb 
érintem, némely hiúkat kecsegtetend, főkép azért, 
mivel e hazában nem hibáznak, kik szándékait már 
most is kétségbe veszik. 



EHHEZ EÖTVÖS A KÖVETKEZŐKET IRTA HOZZÁ SZÉCHENYI SZÁMÁRA : 

Ez nyilatkozásom a Hirlap iránt, melyet szüksé- 
gesnek tartottam, nehogy tiszta szándékaid valaki 
által fére magyaráztassanak ; úgy tartom, a mint elébb 
mondám, hogy e sorok Kosuthra hatás nélkül nem 
valának, kérlek, tartsd e sorokat egészen magadnak ; 
— ha valamit parancsolsz, leveleidet utasítsd par 
Harsány á Sály. 

(5) Pozsony, 1847. november 11. 

Kedves barátom ! 

F. hó 7-én irt beesés soraidat tegnap vettem 
öcséd kezeiből. — Igen sajnálom ipád elhunytát, 
ő talpig becsületes ember és lelkes hazafi volt! 
Béke hamvainak! Nődet tisztelve köszöntöm és 
őszintén osztozom fájdalmiban. 

Barátságos soraidnak veendem hasznát. Állásom 
oly különös, új pályám oly sikamlós, hogy nem jár- 
hatok elég óvakodással el, mikép » gyanú ne érjen !• 
S ily alkalomkor megbecsülhetlen a barátságos 
figyelmeztetés, az őszinte intés; és én ilyennek tar- 
tom és veszem is soraid minden szavát ! . . . 

A legokosabb ember, ha valóban okos, sokszor nem 
adhat magának tanácsot ; mert helyzetében nem láthat 
eléggé világosan, mi történik körülte. Ily esetben vagyok 
most én, és haladattal veszem minden észrevételeidet. 

Czélom ernyedetlenűl egy! Honunk vagy inkább 
nemzetünk alkotmányos felvirágzása. — Éhez köze- 
litni .... minden módon, minden úton, minden moz- 
gató erővel (propeling pover) : im ez, mi után vágyok. 

De kérdem, ilyest eszközölhetni-e ügyes és szeren- 
csés gyakorti kóválgás nélkül? 

Alkalmazása ennek most íme ebbül áll, mint 
gondolom : 

Várni, sokat hallgatni, minden párt jobbjaival 
engesztelődni .... szabad tért engedni minden kis 
szerepelni akaró hiúságnak, stb. stb. 

De e mellett torkon is ragadni kíméletlenül az 
indiscrét gyanusitgatókat ! Én csaknem (Kendét pél- 
dául nem) minden követet személyesen felkerestem. 
•Magyarok vagyunk, ne csépeljük egymást stb. !• 

Lakásom meglehetős (Mosonyi csárda). 8, 10 napon- 
ként ebédre . . . Kossuthnál, Szentkirályinál, Szeme- 
rénél stb. voltam . . . Ámde egyhez — most nem 
nevezem, Don Quichotte de l'ancien régime — 
peregjen csak le .... a sok cerimonia A. Gyulával és 
Wenk. Bélával megyek. — Igaz-e, hogy az Úr azt 
monda .... hogy majd meglássuk a mosonyi csár- 
dábúl nem leszen-e Pechovich-csárda. S ha igaz .... 
ám akkor gazember, ki ilyest állít és golyó elibe ! ! 
— stb. 

Most csak ennyit .... mert nem igen birom feje- 
met semmire! Sírni tudnék, hogy nem vagy követ, 
és nem vagy itt ... 

Szándékom tiszta, becsületes, erényes ! Nincs meg- 
tagadás, mire kész ne volnék! Ez egyedüli lecsilla- 
pítom, reményhorgonyom! A többit az égi lakosok- 
nak, M. ország szellemének hagyom át . . . 

Majd ha specialitásokba ereszkedünk: Horváth- 
ügy, — Helyettesek dolga stb., akkor állásom bajosb 
lesz. Egy részrűl az utasítás köt, más részről . . . 
magasb nézet ! . . . Én úgy hiszem, igen sokat fogok 
hallgatni. 

Egészben mindenünnen meglehetős hangulatot 
veszek észre, s oly szerencsés, oly fiatal kedélyű, ha 
akarod, oly bolond vagyok, hogy sokat reméllek! 

Isten áldjon, szemeim nem győzik, .... kiég a 
lámpa .... de irántadi barátságom, bizalmam lán- 
gol, növekedik és .... elszenderedni csak a 6 
deszka közt fog ! 

Sietve 

Széchenyi István. 
Trefortot köszöntöm. 



LEVÉL LÓNYAY GÁBORHOZ. 

(6) Pest, 1848. ápr. 20. 

Kedves barátom! 

Minden súrlódások elkerülésére szükségesnek láttam, 
tárczámnak kezelését ugy rendezni el, hogy minden 
vallásfelekezetnek vallásos ügyei egészen elkülönözve 
egymástól igazgattassanak. Erre három sectiót fogok 
felállítani, egy katholikust, egy protestánst, s egyet 
a görög nem-egyesültek számára. Ha a baráti 
viszonyra emlékezel, mely közöttünk évek óta létezik, 
természetesnek fogod találni, ha a protestáns sectio 
főnökének helyét számodra tartottam fel, ugy nem 
bámulhatod azt sem, hogy miután e helynek általad 
elfogadása az összes protestáns státus között véghet- 
len megnyugvást szülne, most téged erre mint bará- 
tod s a haza nevében kérlek. 

Senki nem tudja nálamnál jobban, mily áldozatot 
hoz, ki jelenleg hivatalt vállal el, de ismerlek s 
bizton számolok hazafiságodra ; ne tagadd meg kérése- 
met, s jöjj vagy irj mentül elébb 

hív barátodnak 
Eötvös Józsefnek. 



LEVELEK TOLDY FERENCZHEZ. 

(7) Ostende, ll/YIH. 56. 

Tisztelt barátom! 

Szalaynak levele, melyben az értekezés czímlapján 
meghagyott hibáról tudósított, csak akkor jutott 
kezembe, mikor 8 példányt már elosztottam; kép- 
zelheti, mennyire bosszankodtam. Heidelberg felé utaz- 
ván vissza, a Bunsen, Ereutzer és Schossernek adott 
példányokat sajátkezüleg ki fogom javítani, Hammer- 
nek és Follmerayernek írtam, de a három pél- 
dányról, melyet Angliába küldék, nem tudom, kinek 
kezébe jutottak, minthogy azokat egy ösmerősömre 
bíztam, ki azokat hasonló tárgyakkal foglalkozó 
angol tudósok között elosztani ígérte s a könyveket 
elküldvén, maga egy nagyobb utazásra készült. Mint- 
hogy a munka kijavított ezimlappal később a közön- 
ség kezébe kerül, az egész, reménylem, csak sajtó 
hibának fog vétetni, ámbár mint olyan is legalább 
gondatlanság hírébe hozhat. Bécsben tartózkodva s 
egy tegnap onnan vett levél szerint biztos reményem 
van, hogy a Eisfaludy-Társaság uj alakításának ezen- 
túl akadály tétetni nem fog. Mihent haza jövök, 
— mi valószínűleg a jövő hó kezdetén történik, — 

nem mulasztva időt, a Társaság nevében azonnal 
be akarom adni folyamodásomat. Erre szükséges, 
hogy főkép annak financiális állására nézve tisztában 
legyek, s azt a folyamodásban előadhassam. Kérem 
tehát Önt, szerezze meg az erre szükséges adatokat 
s okmányokat, úgy is a felszólításoknak s kérdezőé- 
ködöseknek egész sora intéztetett e tárgyban hozzám, 
s nyilt — és pedig nemiként megérdemlett — megrovást 
esak úgy kerülhetünk el, ha ez ügyben egy pillana- 
tot nem vesztünk többé. Ha valaha, úgy Önnél, ki 
Eisfaludynak barátja s a társaságnak alapitója s lelke 
volt, felesleges minden buzdítás, fogadja tehát kéré- 
sem bővebb indokolása helyett csak azon őszinte 
tisztelet kifejezését, mely ly el maradok 

alázatos szolgája 
Eötvös József. 

A bibliotheque des D. de Bourgognenál megtettem a szük- 
séges lépéseket ; még ez évben egy 25 íves kötet okmányokat 
kapunk ezen oly érdekes gyűjteményből. 



(8) 

Kívül: 

T. ez. Toldy Ferencz titoknok urnák 

tisztelettel, Pesten 

A m. t. Akadémia leveleivel, Uri-utcza, Tratner-Károlyi ház. 

Postabélyegző : Orosháza. Jul. 20-án 860. 

Toldy írásával alatta : Vett. 23. 

Tisztelt barátom! 

A sürgöny, mely Kegyed levelét hozá, épen éjfél- 
kor érkezett hozzám. Miután első álmomból felverve, 
első pillanatban azt hivém, hogy családomat baj 
érte, ma egész nap fáj fejem, s így természetesnek 

fogja találni kérésemet, hogy más alkalommal, ha 
közlése nem nagyobb fontossága, mint a jelen eset- 
ben, azt csak közönséges levélben küldje. Csőszöm 
úgy is naponként elmegy a postára, s ha levelét 
csak ma reggel kaptam volna, nem késünk a válasz- 
szál. Mi már most a nagy gouvernementalis kérdést 
♦ illeti, az egész abban áll, hogy én az említett ebéd- 
hez két meghívást kaptam. 

Az elsőt valamely hivatali szolga hozta fel a 
Svábhegyre s ezt (mit a Herczeg meghívásainál is tenni 
szoktam), felírva reá : »Kann wegen Unwohlsein nicht 
die Éhre habén, zxl erscheinem, azon ember által 
visszaküldöttem. 

A másodikat az Akadémia szolgája hozta fel, de 
csak pénteken s ezt, miután már válaszoltam, nem 
küldém vissza, — alkalmasint most is a Sváb- 
hegyen lesz. 

Vasárnap lej övén, el akartam menni Benedekhez, 
hogy meghivási látogatásomat megtegyem, de akkor 
ő már elutazott, s így az explicatiót akkorra kell 
halasztanom, ha majd mindketten visszatértünk. 

Közölje ezeket a nagyérdemű tanácsnokkal, ki a 

fontos telegraphicus dépécht szerkeszteni fogja s 

érezze magát oly jól s jókedvűen, mint én érzeném 

magamat, ha múlt éjjel fel nem költenek. 

őszinte barátja 

Eötvös. 
(9) 

Kívül: 

T. ez. Toldy Ferencz urnák 

meg. tiszt. 

Buda, 20/IX. 861. 
Tisztelt barátom ! 

Jövő hétfőn, e hó 30-án, délután 4 órakor az irói 
segélypénztár ügyében ülésünk lesz Károlyi Ist. 

szállásán; kérem, jöjjön el az ülésre és tudassa az 

órát Tóth Lőrinczczel, és ha más valakivel őszre- 

jön, kik utolsó ülésünkben részt vettek, hívja meg. 

Károlyi, mint hallom, pár nap múlva elutazik, és 

szükséges, hogy ezen ügy már egyszer mozgásba 

jójjön. 

Hive 

Eötvös. 

(10) 

T. ez. Toldy Ferencz titoknok urnák 
tisztelettel 

Pesten, 6/X. (1860.) 

Kedves barátom! 

Erős náthám van, s azért, hogy magamat el ne 
rontsam, ma nem jövök a városba. Kérem, tudósítsa 
erről a sectiót, mely teendőit nálam nélkül is elvé- 
gezheti. És most még néhány szót, de csak magunk 
között. Szeretném, ha a választásoknál a lehetőségig 
szigorúak lennénk. Ha valaki Falkot ajánlja, ki 
Galotti kiadása által mint geographus osztályunkhoz 
tartozik, nem ellenzem, egyébiránt mentől kevesebb 
választatik, annál jobb, s főkép arra kérem önt, 
intézze a dolgot úgy, hogy sógorom a sectio által ne pro- 
ponáltassék. Épen mert azt hiszem, miként ha egész 
utazási munkája kijött, e megtiszteltetésre érdemes- 
nek fog találtatni, azért nem akarom, hogy az, mit 
akkor megérdemel, neki most mint kegyelem adas- 
sék, ön ismer, s tudja, mennyire restelleném, ha 
csak azon gyanú háramlanék is rám, hogy az Aca- 
démia tagjainak barátságával pártfogoltaim érdeké- 
ben visszaéltem ; és sógorom választása, ha most törté- 
nik, hol munkáját még senki nem ismeri, szükségkép 
hírlapi megjegyzésekre adna alkalmat, melyek sem 

neki, sem nekem, s főkép az Aeadémiának hasznára 
nem szolgálnának. Sapienti sat. Ég áldja meg Ont. 
Holnap a templomszentelés után Pestre jövök. 

Hive 
Eötvös. 



(11) 

Kívül: 

T. ez. Toldy Ferencz titkár urnák 
megkül. tiszt. 

8/VII. évszám nélkül. (1861.) 
Tisztelt barátom! 

Midőn a kívánt váltót ide zárom, nem titkol- 
hatom el meglepetésemet rejtélyes sorai felett, 
melyekből csak annyit értek, hogy Bévay tanszékére 
kineveztetett, miből azonban nézetem szerint éppen 
nem következik, hogy önt az Académiánál elveszít- 
sük. Bővebben fogunk szólni e tárgyról, s azért 
kérem, jöjjön hozzám szerdán 9 óra után, mert csak 
ez nap lévén ülésünk, a keddet még családom 
körében töltöm. 

őszinte tisztelettel y ve 

Eötvös. 



(12) 

22/X. (1861). 

Tisztelt barátom! 

Nem válaszolhatok kérdésére. A tisztviselők, kikről 
minapi ülésünkben szóltam, nem az Archeológiái- 
bizottmányok, hanem a közoktatás és belügyminis- 
terium által neveztettek Francziaországban. A czimet 
nem tudom, emlékezem azonban, hogy 836-ban 

Merimée neveztetett ki ezen hivatalra, s ha a 
bibliothekában (mint hiszen) ujabb Ismerettár léte- 
zik, itt a eximet Merimée nevénél megtalálhatja. Ha 
nem csalódom: inspeeteur. 

Tisxtelettel 

alázatos szolgája 

Eötvös. 

Köszönettel visszaküldöm Wieland biographiáját s egy könyvet, 
mely az egyetemi könyvtárból nálam volt. 



(13) 8/12. 870. 

Rajta Toldy hezétSl; Vettem dec. 7-hén estre. 

Tisztelt barátom! 

F. hó 6-án hozzám intézett sorait csak ma vevém. 
Sajnálom, hogy az azokban kifejezett kivánatot nem 
teljesíthetem, nem csak, mert nincs időm, de azért 
is, mert ellenkezik nézeteimmel. Legjobban szeret- 
ném, ha a közönség és én soha sem ismerkedtünk 
volna meg egymással. De miután ez megtörtént s 
elég vigyázatlan voltam csaknem húsz kötettel a 
nyilvánosság elébe lépni, legalább nem akarom, hogy 
ezen ismeretség még intimebb legyen. Eleget nyomat- 
tam ki, min a jó- vagy rosszakaratú kritika elméssé- 
gét gyakorolhatja, — ahhoz, miként támadtak az egyes 
művek s miként jutottam meggyőződéseimhez, a 
publicumnak nincs köze, és ha már vázlatos életrajz 
kívántatik, az adatok, melyek a Gonrersations 
Lexiconban, vagy, ha több kell, azok, melyek Gsengery 
Szónokok könyvé-hen foglaltatnak, bőven elegendők ; a 
többit ön phantasiája fogja pótolni, akár világosabb, 
akár sötétebb modorban, ezt egészen művészetére 

bízom. Ily mesteri kéztől köszönettel fogadom arcz- 
képemet, még ha kissé Rembrand modorában tarta- 
tott is, és több árny, mint fénypont lesz benne. Egyet 
rectificálnom kell: nem neveltettem soha más, mint 
anyám által, Lilién nagyatyám házánál, de nagy- 
szülőim minden befolyása nélkül, 
őszinte tisztelettel 

alázatos szolgája 

Eötvös József. 



TÖREDÉKEK A CSENGERYHEZ ÍROTT 
LEVELEKBŐL. 

(14) München, 1850. 

Miért távoztam el ? azt annak, ki engem s lelküle- 
temet ismeri, könnyű, — másnak lehetetlen megma- 
gyarázni. — Ily viszonyok közt tökéletesen hasztalan- 
nak éreztem magamat. Engem az ég forradalmi 
embernek nem teremtett. Bármi nagy ezélt lássak 
magam előtt, az egyesek szenvedéseiről megfeledkezni 
nem tudok s meggyőződésem szerint az anyagi erő, 
melyre minden forradalom támaszkodik, nem azon 
út, melyen az emberi nem előre haladhat. 



(15) 

Nőm és gyermekeim körén kívül alig van élet- 
viszony, melyet meg nem keserítettek volna nekem. 
Átmentem mindazon fájdalmon, melyet munkáimban 
kifejeztem. 

(16) 

Életem tanulsága mind tudományos, mind ember- 
ismereti tekintetben, fájdalom, nagyon is elevenen 
áll előttem. Az egyes leczkékről, melyeken e tant 
szereztem, csak annyit tudok, hogy inkább veréssel, 
mint szép szavakkal szereztem tudományomat. 



LEVELEZÉS ARANY JÁNOSSAL. 

(17) X/16. 1854. 

Tisztát barátom! 

Miután Kegyed Toldi Estéjé-nek végszavában azon 
aggodalmát fejezi ki, hogy azok, kik e müvet az 
első Toldival összehasonlítják, itt azon gyermeteg elé- 
adást stb. találni nem fogják, mely amabban elis- 
mertetett, talán nem veszi rossz néven, ha ezen 
aggodalom ellenében óvással lépek fel, s részemről 
kinyilatkoztatom, hogy én semmiképen* ezek közé 
számíttatni nem akarok. Ha valaha müvet láttam, 
mely minden követeléseimnek megfelelt : Toldi Estéje 
az, s bár mit mondjon a kritika jelenleg, a jövő 
bizonyosan osztani fogja véleményemet, mely szerént 
e költemény még azoknál is magasabban áll, melyek- 
kel Ön gazdagitá meg irodalmunkat. Fogadja köszö- 
netemet azon élvezetért, melyet munkájánál találtam, 
s legyen meggyőződve legőszintébb tiszteletemről. 

Hive 
B. Eötvös József. 

(18) 

Kívül: 

Nagyméltóságú báró Eötvös József magyar kir. Minister urnák, s 
a M. T. Akadémia Elnökének teljes tisztelettel. Pesten. Saját kezébe. 

Pest, VI/11. 1867. 

Igen tisztelt barátom! 

Nem tudom, mi benne igaz, de pár nap óta erősen 
beszélik, hogy számomra fejedeimi kitüntetés készül. 
Valami rendjelt emlegetnek. Ha még lehetséges, 
múljék el tőlem e pohár! Én a koronás magyar 
királynak buzgó loyalis hlye és engedelmes jobbágya 
kivánok lenni; azt sem tudom, mi következménye 
lenne, ha én e fejedelmi legfensőbb kegyet magam- 
tól elhárítanám; de úgy érzem, hogy helyzetemben 
e következményt kellene választanom inkább. Értem 
én s hálásan elfogadom az eszmét, hogy ez által az 
irodalom azon ágának legfensőbb figyelemben és buz- 
dításban részesítése a czél, melynek én is igénytelen 
munkása vagyok : de sem az irodalom nem fogadna 
el képviselőül, sem én magamat annak nem tartom. 
Nem akarnám, hogy mindannyiszor gúnyosan föl- 
emlegessék, ha egy-egy kísérletet teszek lantomon; 
vagy hallgatásomért dobják szemembe. 

Ha tehát valami kérésem lehet »á mes amis deve- 
nus minis trés f : * szíveskedjenek oda hatni, hogy e 
szándék vonassék vissza, mielőtt a nyilvánosság által 
helyzetem kényesebbé válnék. »La fleur des champsc,** 
egyéb nem is illenék az én gomblyukomba, ha 

* Béranger egyik költeményének czime. Kezdete igy szól : 
Non, mes amis, non, je ne veux rien étre ; 
Semez aüleurs piacos, titres et croixl 
** „La fleur des champs brille á sa bouton mére ..." 

Béranger: Mon habit. 
Arany László jegyzetei az Arany-kiadásban. 
Br. Eötvös : Levelek. Életraji. 3 

keserű gyászom ez egyszerű örömtől is meg nem fosz- 
tott volna. Bocsáss meg! 

Igaz tisztelő barátod 

Arany János. 

Erre Eötvös a következő levéllel felelt: 
(19) 

Tisztelt barátom! 

Az, mit tőlem kivánsz, nem áll hatalmamban, s 
ha állana, nem tenném. Ha a törvényes királynak 
e gy J°8 a yan > az az » hogy az érdemet elismerje, s 
ha a fejedelemnek legszebb kötelessége az, hogy 
abban, a mi szép és nemes, népének példája legyen, 
ide tartozik kitűnő férfiak tisztelete. Hidd el, kedves 
barátom, nincs senki az országban, a ki nem találná 
természetesnek, ha a magyar király a legnagyobb 
magyar költő iránt hódolatát fejezi ki. A régiek 
borostyánt adtak, a practicusabb Anglia pénzt, de 
az első nem díszlik éghajlatunk alatt, a második 
nem illenék hozzád; de midőn a király ugyanazon 
jogával él, melyet e hazában százezrek gyakorolnak, 
s azon meggyőződését fejezi ki, hogy Arany Jánost 
tartja a nemzet most élő legnagyobb költőjének ; s 
ha ezt azon módon teszi, mely helyzetében legter- 
mészetesebb, azaz rendjel által: neked jogodban áll 
e rendjelt nem hordani, s ezt alkalmasint tenni is 
fogod, de azt visszautasítani, ahhoz bizony, barátom, 
nincs jogod. Nemcsak a fejedelem iránti tiszteletet, 
de más érdekeket sértenél meg, melyek bizonyosan 
ép ngy sziveden fekszenek, mint bárkinek. Kérdezz 
erről bárkit, kérdezd Deákot, ki nálamnál sokkal 
okosabb lehet, de bizonyosan nem tisztel a nem sze- 
ret inkább, mint hiv barátod Eötvös József. 



LEVÉL GRÓF KÁROLYI GYÖRGYHÖZ- 

(20) Pest, VII/20. 1857. 

Tisztelt barátom! 

Szalay László — mint tudod — a XVII. és XVIII. 
század magyar emlékiratainak kiadásával foglalatos- 
kodik. Kemény memoirejai, fájdalom, megjelentek, 
Bethlené sajtó alatt vannak. Miután azonban ép ezen 
időszakban közdolgainkra senkinek Károlyi Sándornál 
nagyobb és elhatározóbb befolyása nem volt, a gyűj- 
temény csonka marad, ha ezen jeles férfiúnak 
emlékiratai, melyek levéltáradban tartatnak, nem 
jelennek meg; azon kérést vagyok tehát hozzád 
intézni bátor, hogy ezen becses munkának leírására és 
kiadására Szalay Lászlónak engedelmet adni, s a 
szükséges rendeléseket, hogy az neki e czélra 
kiadassék, megtenni szíves legyél. 

Miután ezen időszak csak erdélyiek s protestánsok 
emlékirataiból esmértetik, e korról való felfogásunk 
addig, mig Károlyi Sándor munkája — melyet eddig 
csak Katona kivonataiból esmérünk — napvilágot 
nem lát, mindig hiányos fog maradni, s részedről 
csak kívánatos lehet, hogy ősöd, ki annyiszor fólre- 

3* 



eonértstett, a kit én a hasa legácdemaaeBb fan. egyi- 
kének tartok, régre kenőén móltMiyoitaffl&. Hogy 
oly kiadót a hanrihan nem találhatna ki e mánkat 
Saalaynál jobban, s Idk í ittmúteteae bben Tegezhetne, 
arról eddigi munkái kezeskednek. 

Szóval akartam, eledbe terjesztem, e kérésemet, de 
mikor utolszor találkoztunk, elfelejtem, s holnap 
fürdőbe utazok. Leköteleznél, ha mielőtt te is ehnéaz, 
aa emlékirat kiadása iránt rendelkeznél. Őszinte tisz- 
telettel 



LEVÉL HECKENAST GUSZTÁVHOZ. 



(21) 



Nem csekély meglepetéssel, sőt sajnálattal értesültem 
Kegyednek múlt hó 30-kán hozzám intézett soraiból, 
hogy az Anyák hetilapja, melynek kiadását Kegyed 
tanácsomra, sőt többszöri felszólításomra, magára vál- 
lalta, eddig még négyszáz előfizetőre sem emelkedett föl. 

Az eredmény igy meghazudtolta számolásaimat, s 
csak azon buzgóságnak, melylyel Kegyed üdvösöknek 
ismert irodalmi vállalatait folytatni szokta, s irántami 
bizodalmának uj jelét látom azon hozzám intézett kér- 
désében: czélszerünek tartom-e, hogy az Anyák heti- 
lapjá-t y melynek fenntartása eddig is már áldozatokba 
került, még újévig folytassa? Engedje meg Kegyed, 
hogy e bizodalomra hasonló bizalommal feleljek. 

Ha meggondolom a buzgóságot, melylyel hölgyeink 
nemzeti irodalmunk minden ágát fölkarolják, a gyakorias, 
ismételt panaszokat, melyek részint az időszaki sajtó 
utján, részint hozzám s néha személyesen, ismeretlen 
hölgyek által, az iránt intéztettek, hogy irodalmunk 
épen a legszükségesebb, azaz: a nevelési szakban 
folytonos pangásban marad, s midőn látom a sikert, 

melyet e szakban — részint szintén felszólításomra — 
az utolsó időben megkezdett vállalatok arattak: akkor 
én a részvétlenséget, melylyel az Anyák hetilapja 
eddig a közönség által fogadtatott, egyedül azon körül- 
ményeknek tulajdonítom, melyek között e lap meg- 
indult. 

És valóban, ha az ápril elsejétől lefolyt időre vissza- 
tekintünk, alig bámulható, hogy oly vállalat, mely a 
politikával közvetlen összeköttetésben nem áll, sőt annak 
tárgyalását hasábjaiból kizárja, hónapok alatt olvasó- 
közönséget nem talált, s e tapasztalás szemeimben nem 
módosítja azon meggyőződésemet, hogy egy ily tartalmú 
folyóirat nem csak irodalmunk szükségei közé tartozik, 
sőt hogy e szükség, épen hazánk hölgyei által, elevenen 
éreztetik is, s hogy e szerint egy ily vállalat, ha nem 
is azonnal, de biztos sikerre számolhat. 

Mert ha azon reménynek, melylyel borús napjaink- 
ban e hon jövőjére tekintünk, egyik főalapját azon 
lelkesedésben találjuk, melylyel hölgyeink mindent, mi 
e nemzet kifejlődését elősegítheti, felkarolnak, s ha 
senki az összeköttetést, melyben a nevelés hazánk 
jövőjével áll, hölgyeinknél tisztábban nem fogja föl: 
valóban nincs okunk kételkedni oly vállalat jövőjén, 
mely e czélok előmozdítását tűzte ki magának, főkép, 
midőn e vállalatot az vezeti, ki dicső, de szerencsétlen 
férje oldalán s mint anya, méltónak mutatta magát, 
hogy e hon hölgyeihez azon nehéz, de nemes hivatás- 
ról szóljon, mely iránt, hála a Mindenhatónak! közöttük 
sokan lelkesülnek, de melyet több áldozattal nálánál 
senki nem teljesített. 

Röviden kifejezve, tanácsom tehát abban áll, hogy 
Kegyed újra körözve az Anyák hetilapjá-mk pro- 
grammját s a közönséget még egyszer felszólítva, a lap 
kiadását az év végéig folytassa. Ha Kegyed ugy véle* 

kednék, hogy ezen nézeteim közzététele a vállalatnak 
legkisebb hasznára lehet, fölhatalmazom Kegyedet ugy 
élni soraimmal, mint azt legczélszerübbnek tartja. 
Ki magamat egyébiránt szívességébe ajánlva, őszinte 
tisztelettel maradok 

Buda, szept. 3. 1861. 

alázatos szolgája 

B. Eötvös József 



KÉT LEVÉL BÁNÓ JÓZSEFHEZ. 

(23) Sit.-Tomyán, 12/X. 64. 

Kedves Barátom! 

Fogadd őszinte köszönetemet m. hó 25-én hozzám 
intézett szíves soraidért, melyekre csak azért nem felel- 
tem azonnal, mert az iparegyletnek — kevés módo- 
sításokkal — megerősített alapszabályai éppen akkor 
érkeztek meg, s mert ezen s más sürgetős dolgokkal 
elfoglalva valék. — Szavaid, melyek felejthetetlen 
barátom iránti kegyeletednek s hazafiságodnak hű 
tolmácsai, jól estek szivemnek. Ha ily veszteség után, 
minő engem ért, ki Szalayban leghűbb barátomat 
vesztettem el, kivel 37 éven át jó- és balszerencsémet 
megosztám, ha ily veszteség után vigasztalás lehet* 
séges, azt csak azoknak rokonérzetében találhatjuk, 
kik velünk ugyanazon czél felé törekednek, s nekem 
soha sem volt több szükségem ily vígasztaláéra, mint 
most, midőn mindazt, miért éltemen át törekedtem, 
naponként inkább veszélyeztetve látom, s évről-évre, 
csaknem hónapról-hónapra ritkul azoknak sora, kikkel 
a közös czélokért dolgoztam, kiknek egyesített fárad- 
ságival azokat elérni reméltem. Ha a veszteségekre 
gondolunk, melyeket hazánk csak egy év óta legjelesebb 



48 

fiaiban szenvedett, a bátrabbnak szívét is aggodalom 
szállja meg, s lemondva reményeinkről, talán lelép- 
nénk a pályáról, ha kötelességünk nem tartana vissza, 
s azon meggyőződés, hogy midőn a sorok ritkulnak, 
azoknak, kik megmaradtak, közelebb kell lépni egy- 
máshoz, kettős erővel folytatni a küzdelmet, hogy az 
ellen veszteségünket észre ne vegye. Én legalább így 
fogom fel helyzetemet, s a hangulat, melyben soraidat 
írtad, mutatja, hogy Te és sok más velem egyet- 
értenek. Bármi szomorú napokat élünk, nem kell 
lemondani reményeinkről, hanem tovább dolgozni, 
— bármily szűk körben, de azon irányban, melyet 
magunk választottunk. Ezt gondolom tenni tehet- 
ségem szerint, s fáradozásom nem egészen eredmény- 
telen, így sikerült az utolsó időben megnyerni 
ügyünknek egy bécsi lapot (Der Wiener Lloyd). 
Miután a magyar sajtó lenyűgözve van, nagy fontos- 
ságú reánk nézve, ha egy idegen lap áll rendel- 
kezésünkre, mely szabadabb viszony ok^között ügyünkről 
szólhat, főkép most, midőn a Beichsrath összegyűl, 
s remélhető, hogy a magyar ügyet tárgyalni fogja. 
Én a jelen pangást az országra nézve veszélyesnek 
tartom. Nem tudom, hogy' van nálatok, de Szabolcs, 
Heves s több törzsmagyar megyében, sőt nálunk az 
alföldön is, a jelen viszonyok alatt a középnemesség 
tönkremegy s oly depauperatio terjed, mely birtokos 
osztályunk nagy részének expropriatiójához vezet s 
oly lehangoltság terjed el, mely minden tett erőt 
ellankaszt. Egy országgyűlés nem segíthet ugyan 
mind e bajokon, sőt talán ismét eredménytelen lesz, 
de legalább újra fel fogja villanyozni a nemzetet s 
ez az, mit a jelen körülmények között legfontosabb- 
nak tartok, ezt pedig — - a mint a dolgok jelenleg 
állnak — csak a bécsi journalistika segedelmével 



a Rfflffhmah fellépőétől Tárhatjuk, melynek körében 
a nézet mindég általánosabbá válik, hogy Ausztria 
finanriáH* bajain caak as segíthet, ha a magyar 
kérdés Magyaromig megelégedésére oldatik meg. 
Ex 11,1 miért a b. Lloyd fellépését, s a Wanderer-ét, 
melylyel hasonló viszonyban állok, fontosnak tartom. 
A Uoyd ellenszolgálatot nem kivan mist, mint hogy 
neki as ország különböző részeiből biztos híreket 
és — a mennyire lehet — előfizetőket szerezzek. Mind- 
kettőre nézre hozzád fordulok. Ha időd van, vagy 
ha néked nem volna,' más által küldjél correspon- 
dentiákat a b. Lloyd-h&L, a levél elébe tétess egy 
E-t, hogy a szerkesztő tudja, hogy a eorrespondentia 
oly valakitől jön, kit én szólítottam fel. A német 
stílussal ne törődj, ők átdolgozzák, esakhogy a hírek 
és adatok igazak legyenek; a levelek Bécsbe inté- 
zendók (An Herrn Sehlesinger, Redactenr des Wiener 
Lloyds). Azonkívül légy azon, hogy kik más bécsi 
lapot járatnak, helyette a Wiener Lloyd-ot vagy a 
Wanderer-i hozassák, főkép az előbbit, melynek, hogy 
fennállhasson (mi, ismétlem, nagy fontosságú reánk 
nézve), pártolásra van szüksége. 

Kérlek, ne említsed mások előtt levelemet, nehogy 
a viszony, melyben a laphoz állok, a kormánynak 
tudomására jöjjön, mi a redactiónak kellemetlen- 
ségeket okozhatna. Tudósíts pár sorral, hogy e 
levelemet vetted s tarts barátságodban. Híved 

Eötvös. 



(24) Pest, 5/5. 866. 

Tisztelt barátom! 

Múlt hó 25 én hozzám írt érdekes leveledre csak 
ma felelhetek, annyira el voltam as utolsó napokban 

foglalta s most is egész a nemzetiségekről irt irato- 
mat kellene kivonnom, hogy aggodalmaidra feleljek. 
Mintán ez, úgy hiszem, két vagy három hét alatt 
meg fog jelenni, ott, reménylem, sok nehézségedet 
megczáfolva fogod tanálni, vagy legalább kifejtve 
látod az okokat, melyekért azon veszélyeknek daczára, 
melyek a nemzetiségi kérdésből hazánkra háramol- 
hatnak, azt magunktól elhárítani, vagy máskép, mint 
a teljes szabadság útján, megoldani nem lehet. 

A 48-iki törvények egy bizonyos helyzetbe állí- 
tották hazánkat. Én részemről most is azt hiszem, 
hogy e törvények alkotása, a mi azoknak demo- 
kratikus részét illeti, nagy veszélytől mentette meg 
hazánkat, s hogy az, a mi azokban a köztünk és 
Ausztria közötti viszonyra vonatkozik, egész múl- 
tunknak szükséges következése. De lehetnek, kik e 
részben máskép vélekednek, s azt hiszik, hogy az 
országra nézve jobb lett volna, ha e törvények soha, 
vagy legalább sokkal később hozatnak. E nézetek a 
legtisztább hazafiságból eredhetnek s talán helyesek 
is; annyi azonban kétségtelen, hogy miután ezen 
törvények egyszer léteznek s azokhoz ragaszkodnunk 
kell, azoknak szükséges logikai következéseit nem 
utasíthatjuk el magunktól, miután annyian vannak, 
kik, ha azt akarnánk is, ezen következéseket helyettünk 
vonnák le, s azokat ellenünk agitationalis eszközül 
használnák. 

Miután az 1848-diki törvények a teljes jogegyen- 
lőség elvét kimondák, s a politikai jogok gyakorlatát 
oly censushoz kötötték, mely mellett a jogok sok 
helyen nem magyar többségek által gyakoroltatnak 
a kérdés nem az, hogy a nemzetiségek követeléseit 
visszautasítsuk, mi többé hatalmunkban nem áll, 
hanem az, hogy e követeléseket úgy teljesítsük, 



4ft 



hogy ebből az országnak kára ne legyen, vagy hogy 
legalább azon veszélyek a minimumra reducáltas- 
sanak, melyeket e tekintetben előre látunk; ez csak 
úgy történhetik, ha minden erőnket arra concentrálom, 
hogy az országnak nemzetiségek szerinti felosztását 
ellenezzük, e helyett a nemzetiségek megnyugtatására 
az individuális szabadság elvét állítjuk fel, azaz a 
nemzetiségi kérdésnél azon módon járunk el, mely a 
vallásos kérdés megoldásánál oly sikeresnek mutat- 
kozott. Ismerem a nemzetiségek egyes szóvivőinek 
indokait s tudom, hogy a nemzetiségi kérdés egyesek- 
nek csak hivatali kérdés s hogy azok a legtökélete- 
sebb szabadság s egyenlőség megadása által meg- 
nyugtatva nem lesznek. De ha azt megadjuk, elvesszük 
ezektől is az agitatiónak fegyverét, s oly térre állunk, 
melyen egész Európa ép úgy támogatni fog, mint most 
ellenünk nyilatkozik s ez az egyik főtekintet, mely 
minket ezen irány követésére határoz; a másik az, 
mert csak midőn, így járva el, az agitatiónak ürügyét 
elvesszük, biztosíthatjuk azon eszközöknek hatását, 
melyektől Te igen helyesen a magyar supprematia 
biztosítását várod. Éppen, hogy egy magyar erős 
kormány alakulhasson, erre mindenek előtt az szük- 
séges, hogy az ország különböző nemzetiségei annak 
kivívásában velünk kezet fogjanak s hogy e kormány 
a felföldi birtokosnak szerencsétlen helyzetén segít- 
hessen ; hogy a haza különböző nemzetiségei a nekik 
az iskolában a magyar nyelv tanulására nyiló alkal- 
mat felhasználják ; hogy a protestáns autonómia bizto- 
síttassák, erre szükséges, hogy a nemzetiségi agita- 
tiónak ürügye eltávolíttassák s azt más úton, mint 
melyet iratomban kijelöltem, elérni nem lehet. 

Bocsánatot kérsz, hogy aggodalmaidat velem közöl- 
ted. Hidd el, barátom, őszinte szívből köszönöm 



47 

nyíltságodat, mely valamint hazaszeretetednek, úgy 
ama rokonszenvnek biztos jele, melylyel irántam 
viseltetel ; azonban hidd el, mindjárt az országgyűlés 
után, s igy majdnem négy év előtt kezdtem meg 
röpiratomat, sokat tanultam s gondolkoztam azóta 
e tárgyról s hosszú megfontolás után bocsátom azt 
közre, azon meggyőződéssel, hogy a hazára nézve 
üdvös, sőt szükséges. Mi személyemet illeti, jól tudom, 
hogy ezen iratnak kiadása nem populáris s midőn 
a többi nemzetiségeket nem elégíti ki, sok magyar- 
nak kellemetlen lesz. Harmincz évi fáradságos tevé- 
kenységemnek egyedüli jutalma azon bizodalom s 
rokonszenv, melyet hontársaim egy részénél találtam, 
de mint minden, mit bírok, úgy e csekély popularitás 
is hazámnak szolgálatára áll s én panasz nélkül fel- 
áldozom azt, ha azt hiszem, hogy a közérdek azt 
kívánja. Oly embernek, kit hontársai közül sokan 
bizodalmukkal tiszteltek meg, van egy kötelessége, 
melytől magát semmi szín alatt nem mentheti fel, 
az, hogy meggyőződését tartózkodás nélkül mondja 
ki. Csalódhatik s meglehet, hogy azt nem tudják 
meg soha, de csalnia nem szabad, s ha pályámra 
visszatekintek, azt látom, hogy a kevés szolgálatot, 
mit hazámnak tettem, csak annak köszönhetem, 
hogy mindég ezen elvhez ragaszkodtam. Ha 843-ban 
Szalayval a ministerialis rendszer mellett nem lépek 
fel 8 magamat azok által, kik föllépésemből a hazára 
nézve a legnagyobb károkat jósolák, visszatartóztatom, 
ha egész népszerűségemet nem áldozom fel, hogy 
meggyőződésemet kövessem : soha a 848-diki törvé- 
nyeknek azon része, mely Ausztriához való viszo- 
nyainkat alkotmányos alapon tisztán formulázza, nem 
alakul; s ezt tapasztaltam, maga idejében, a városi 
kérdésnél, azt másoknál s azt fogom tapasztalni 

minden bizonynyal a nemzetiségi kérdésnél is. El 
kell tehát tűrnöm, hogy népszerűtlen leszek s azzal 
vigasztalni magamat, hogy barátjaim népszerűség 
nélkül is hlyek fognak maradni hozzám s azok közé 
számitalak téged is. 



10/5. 

Elhalasztottam levelem elküldését, míg érdekes 
archeológiai felfedezésedet az Akadémia illető osztá- 
lyával közöltem. Ez a talált tárgyakat, melyeknek 
leveledből jegyzékét ismeri, a legnagyobb érdeküek- 
nek találja s e végett Henszlmann Imrét küldi ki. 
A nevezett tag valószínűleg még a jövő héten indul 
útnak s Téged Kassáról mindenesetre tudósítani fog 
megérkezéséről, hogy kegyes ígéreted szerént az általad 
Eperjesre küldendő alkalmatossággal hozzád kimehes- 
sen. S most fogadd még igaz őszinte köszönetemet 
bizodalmas leveledért s ha röpiratomat olvastad s 
időd engedi, írjál ismét 

őszinte barátodnak 
Eötvös. 



LEVÉL LÓNYAY MENYHÉRTHEZ. 

(25) Ragaz, 1867. augusztus 14. 

Kedves barátom! 

Vedd mindenekelőtt köszönetemet szíves leveledért, 
mely nemcsak nem zavarta nyugalmamat, sőt az 
ellenkező hatást tette reám. Föltettem magamban, 
hogy néhány hétig minden komolyabb dologgal föl- 
hagyok, s azért hoztam magammal leányaimat, hogy 
kedves csevegésökkel, ha lehet, elűzzék még gondo- 
lataimat is. Éreztem, hogy szükségem van ily pihe- 
nésre, s az eddig élvezett nyugalom már is jól hatott 
reám, úgy, hogy, ha pár hetet e csendes fürdőben 
tölthetek, talán szert teszek az erőre, melyre jövő 
ülésszakunkban szükségünk lesz. De a gyógyszer, 
melyet Balassa rendelt, 8 melynek magamat annyira 
alávetettem, hogy még az előttem fekvő hírlapokba 
se nézek bele, nem oly könnyű, mint látszik, s van- 
nak pillanatok, midőn a kényszeritett nyugalom 
mondhatatlanxd kínossá válik. Főképp, ha nem áll- 
hatva ellen, mégis valamely hírlapot veszek kezembe, 
s ott — mi csaknem mindig történik — hazai dol- 
gainkról egy sereg badarságot olvasok. így jártam 
tegnapelőtt a Frankfurter Zeitung-gd, mely a bécsi 

Br. Eötvös : Levelek— Életrajz. 4 

deputatióról szebbnél szebb híreket közlött s való 
jótéteménynek mondhatom leveledet, mely a zavar- 
ban útba igazított. Nem irigylem helyzeteteket s 
ő felsége, midőn Téged a deputatióhoz nevezett, 
az által tüntet ki, hogy nagy terhet rak vállaidra. 
Igen félek, hogy a kiegyenlítés eszközlésénél nemcsak 
Ohyczyvel lesz bajotok, hanem barátainkkal is, kik 
valamennyien egyiránt óhajtják a békés kiegyenlítést, 
de ennek föltételeit elismerni nem akarják. Átalában 
véve, csaknem csodálatos, hogy annyiak között, kik 
hazánkban politikával foglalkoznak, oly kevés talál- 
ható, ki ennek első kellékét birná, mely kétségtelenül 
az, hogy helyzetünk iránt tisztában legyünk. Soha 
talán nem volt politikai situatio annyira világos, 
mint a mienk, fia a külföldi journalistikát áttekint- 
jük, alig találunk lapot, mely azt különbözőleg fogná 
fel. Minden párt megegyezik a meggyőződésben, 
hogy egy döntő nagy harczhoz közeledünk. Csak 
mi nem akarjuk belátni, mit mindenki tud, s küz- 
dünk szavak felett s csatározunk törvényczikkelyek- 
kel, midőn létünk forog veszélyben. Nézetem szerint 
a főkérdés, melytől a kiegyenlítésnél követendő eljárás 
függ, egyszerűen az : fekszik-e érdekünkben, hogy az 
osztrák birodalom, melynek részét képezzük s melyre 
most elhatározó befolyást gyakorolhatunk, ezentúl is 
fönnálljon; vagy azt reméljük, hogy Magyarország más 
szövetségben, mely az ausztriai birodalom helyébe 
lép, állami integritását fentarthatja ? Ha ez utóbbit 
hiszszük, mint — ugy látszik — a Magyar Újság 
emberei, igen helyesen járunk el, ha azt bizonyítjuk 
be, mi jogilag úgyis kétségbevonhatatlan, hogy az 
osztrák államadósság minket nem illet. De ha nem, 
ha úgy vagyunk meggyőződve, hogy a birodalom 
fönnállása egyszersmind saját fönnállásunknak feltétele, 

akkor valóban nem látom át, okos ember miért töri 
fejét máson, mint azon kérdésen: mennyi az, mit 
áldoznunk kell, hogy Ausztria fönnálljon s mennyit 
birunk el, nem hogy Ausztriát, de hogy magunkat 
mentsük meg. 

Észreveszem, hogy, minden diaetetikai szabály 
ellenére, ismét politikáról szólok. Félbeszakítom tehát 
okoskodásomat. Ég áldjon meg ; ha időd engedi, szép 
lenne Tőled egy pár sor henyélő collegádhoz. 

Eötvös. 



TÖREDÉK EGY MÁSIK LEVÉLBŐL. 

(26) Svábhegy, 1865. aug. 21. 

A föltétlen magasztalásokat, melyek egy idő óta 
a Naplóban olvashatók, sem indokoltaknak, sem 
ildomosoknak nem találom. Az állás, a melyet a 
kormány jelenleg elfoglal, nem eléggé tiszta, hogy 
azt az ország érdekében föltétlenül pártolni lehetne, 
s nem eléggé biztos, hogy ahhoz már most csatla- 
kozni tanácsos volna. 

LEVÉL STUART MILLHEZ. 



(27) Pest, 1869. 

. . . Nem hallgathatom el meggyőződésemet, hogy 
midőn ön meglepetését fejezi ki a fölött, hogy művei 
hazánkban közelismeréssel találkoznak, szerényen ítél 
azon befolyásról, melyet irodalmi tevékenysége által 
kortársaimra gyakorolt. Nincs korunkban senki, ki 
az államtudománynyal komolyan foglalkozik, kire 
az, mit ön a téren tett, hatást nem gyakorolna; és 
minthogy az általános mívelődés következtében a 
tudomány századunkban az életre nagyobb befolyást 
gyakorol, mint valaha, nincsen nép, melynek ujabb 
fejlődésében a hatás nem volna felmutatható, melyet 
ön munkái annak irányára gyakoroltak . . . 

A continens népeit, talán az egy Schweiznak kivé- 
telével, az absolutismus nevelte azzá, minek őket 
most találjuk. Kemény mestereknek vesszeje alatt 
álltak és természetes, ha a szenvedéseknek emléke, 
melyeken keresztül mentek, szivöket keserűséggel 
tölti ; de el kell ismernünk, hogy sokat, miben büsz- 
kélkednek, a nevelésnek és éppen ezen nevelésnek 
köszönik. Ez alapította meg a nagy nemzetiségeket, 
ez fejtette ki az egyes államok körében a civilisa- 

tiónak azon fokát, mely, bár csak azért pártoltatott, 
hogy a népet engedelmesebbé tegye, még is minden 
ujabb haladásnak feltételévé vált. 

. . . Igen jól érezzük a veszélyt, mely abban rejlik, 
hogy azon eszmék ; melyek más országokban a soci- 
alis viszonyokból fejlődtek, nálunk kellőleg előké- 
szítve nincsenek és hogy ujabb alkotmányos for- 
máinkban az előrehaladottabb népeknek soraiba lépve, 
civilisatiónk foka politikai institutióinknál alantabb 
áll, mi főkép oekonomikus fejlődésünkre is káros hatást 
gyakorolhat. De ha az, hogy az absolutismus kemény 
iskoláján keresztül nem mentünk, egyes előnyöktől 
fosztott meg, vannak annak jó oldalai is ; és a 
mellett — mi a legfőbb, — hogy nemzetünk jelleme 
az által az elaljasodástól oltalmaztatott meg, nem 
kis fontosságú az is, hogy a szabadságnak eszméje 
azon értelemben tartotta fel magát, melyben azt a 
continens más népei csak ön munkáiból tanulták 
ismerni újra . . . 

Mindenesetre e törekvések, melyek között egy 
számra csekély nép nehéz viszonyok között a civili- 
satió ösvényein, melyeken hátramaradt, előbbre 
törekszik, méltók azon férfiúnak figyelmére, ki 
korunk politikai fejlődésére oly hatalmas befolyást 
gyakorolt, mint kevesen kortársai között. 

. . . Küldöm a XfX-ik század eszméinek befolyó- 
sáról az álladalomra czimű, több mint 10 év előtt meg- 
jelent munkámat Mentségül szolgáljon, hogy ámbár 
1850-ben, mikor a munka megjelent, önnek kitűnő 
dolgozatait nem ismerém, sokban ugyanazon irány- 
ban haladtam, melyet önnek nagy tehetsége és ereje 
most már sokak által elfogadtatott . . . 



LEVELEK FIÁHOZ, B. EÖTVÖS LORÁNDHOZ. 

(28) 1867. 2/XII. 

Kedves fiam ! 

Ez egyszer az adós én vagyok, mi levelezésünknél 
ritkán fordul elé, — de ha valaha minister lennél 
— mitől egyébiránt Isten őrizzen meg, főkép Magyar- 
országban, — át fogod látni, hogy e helyzetben épen 
azt nem tehetjük soha, mit legszívesebben tennénk, 
s hogy az egész hatalom, miért annyian irigylenek, 
tulaj donkép csak a szolgaságnak legkellemetlenebb 
neme. Leveleid — épen ma jött egy anyádhoz — igen 
hív képét adják életednek. Nem fárasztod magadat 
hosszú leírásokkal, de minden sorból érezni, hogy jól 
érzed magadat, és igazságod van, mert helyzeted 
csakugyan a legkellemesebb. A nyugalom egymaga 
még nem boldogít. Leheverni kényelmes pamlagon, 
szobájában, minden kellemetlenség nélkül, még nem 
nagy élvezet. Jól esik az is, ha elfáradtunk, s mert 
én is fáradt vagyok, nem kívánok mást; de még 
koromban is a nyugalom maga sokára nem elégíthet 
ki. De pihenni egy magas tetőn, honnan határtalan 
kilátás nyílik, vagy pihenni a hajó fedezetén, mely 
duzzadt vitorlákkal tovább halad s míg semmi idegen 

zaj nem bánt, mig minden zavaró érintkezéstől mentek 
vagyunk, végtelen tért látni magunk alatt, egy dicső 
látkört fogni fel, egy tekintettel, vagy míg magunk 
nem mozdulunk, érezni, hogy haladunk: — ez már 
a legfőbb gyönyör, s ilyent csak a tudományos fog- 
lalatosság adhat. A legszebb, a legháladatosabb, s 
az, mely szabad férfihoz a legméltóbb. És azért örülök, 
hogy ezt választád magadnak, s azon pályán jársz, 
melyet én, ha hajlamaimat követhettem volna, soha 
nem hagytam volna el. 

Mi itt a lehetőleg kellemetlenül élünk, — hála 
Istennek, a »mic alatt nem családom, de politikai 
barátaim értendők. Küzdeni naponként az értelmet- 
lenség ellen; fáradni, hogy azoknak szabadságát 
biztosítsuk, kik arra ész- és kedélyi tulajdonaik miatt 
képtelenek ; avval vesztegetni idejét, hogy oly dolgokat 
magyarázzunk meg, melyeken a XIX. század második 
felében senkinek nem kellene kételkedni: oly fogla- 
latosság, melynél a Danaidák hordájának töltögetése 
nem sokkal kellemetlenebb lehetett. Vannak pillanatok, 
melyekben néha oly érzés fog el, mintha egy nagy 
követ látnék magam előtt, melyet föl kellene emelnem, 
s melynek fölemelésére sem saját erőm nem elégséges, 
sem másnak segítségére nem számolhatok. Mert ha 
itt-ott akad is egy, honnan vegyem az embereket, 
kiknek segedelmével az egész ország közoktatási 
rendszerét megváltoztassam? De végre is benn vagyunk, 
s ki, vagy legalább kifelé kell gázolnunk, s abban 
keresni vigasztalásunkat, hogy ha nem tettünk is sem- 
mit, legalább megtettünk mindent, mi helyzetünkben 
lehetséges volt. Vannak helyzetek, melyekben fárad- 
ságunk jutalma nem a siker, hanem csak azon meg- 
győződés, hogy kötelességünket teljesítettük, habár a 
sikernek reménye nélkül is. 

Ég áldjon meg. Mind egészségesek és csókolnak. 
Tiszteld nevemben Bunsen, Kirchhof, W elkér, Blunt- 
schly és Wangerowot. 

Szerető apád 
Eötvös. 



(29) Pest, 24/XH. 867. 

Kedves fiam! 

Soha még házunk karácsony est vején ily csendes 
nem volt. Anyád Jolán- és Mariskával Trefortékhoz 
ment, Ilona náthás és ágyában fekszik. Én Gypsyvel 
magam ülök szobámban, s Tárva anyádra, ki, mint 
monda, egy óra múlva visszajön, azalatt e sorokat 
írom, hogy, ha távolból is, legalább gondolataimmal 
veled társalkodjam. Bár egy óráig veled lehetnék. De 
reménylem, jól érzed magadat, s ha ezt biztosan 
tudnám, evvel beérném. Ámbár valószínűleg írtál, 
leveled nem érkezett meg. A hófúvatok minden utakat 
járhatatlanná tettek s miután a főbb vonalokon a 
posta-lovak már csak a históriához tartoznak, minden 
közlekedés megszakadt. Andrássy Bécsben van s a 
legfontosabb országgyűlési tárgyalásokhoz nem jöhet 
le; mi itt veszekszünk a képviselő-házzal s minis- 
terelnökünkkel telegrammok által tanácskozunk. 
Tegnap 7 telegrammot kaptam s ugyanannyit kül- 
döttem el s így talán nemsokára megszokom a táv- 
sürgönyöket, melyeknek érkezése elébb idegessé tett. 
Tegnap ment át a zsidó- emancipatio a főrendeknél. 
Csak négyen szavaztak ellene, a többi nagy úr hatal- 
masan szónokolt az egyenlőség mellett. Én 1840-ben 
tartottam nagy beszédet ez ügyben, mely akkor mél- 
tóságos collegáim között nagy botrányt okozott. 

1842-ben írtam az emancipatio mellett, mi természe- 
tesen még nagyobb scandalumot okozott, és azért ez 
alkalommal hallgattam. Valószínűleg akkor jobb lett 
volna, ha hallgatok s most ha szólok s diadalmi 
zajt ütök, hogy azon elvek, melyeket én mondtam ki 
először, az egész ország által elfogadtattak. Barátaim 
tanácsolták ezt, de elhagytam. Először azért, mert 
nem fér öszve nézeteimmel, hogy nagy kérdések közé 
parányi személyemet vegyítsem; másodszor, mert 
igen nevetségesnek tartanám, ha azt, mit végre is 
csak a mindig terjedő világosság s a közvélemény 
hatalma vitt véghez, magamnak tulajdonítanám. 
Úgyis az egész szavazat nem meggyőződésnek ered- 
ménye, hanem csak azon félelemnek, mely urainkat 
megszállta, hogy a közvélemény által ne tartassanak 
annak, miknek őket jobb ismerőseik tartják: obscurans, 
mindenben hátramaradt úri embereknek. Nem volt 
semmi kedvem, hogy. a discussióban részt vegyek, 
s így a beszéd, melyet azon esetre készítek, ha valaki 
a törvényt ellenezné, kárba veszett. Én a politikában 
valóságos Zukunftmuzsikus vagyok, ki egész életemen 
át oly dallamokat énekeltem, melyeket húsz évvel 
később minden suszter-gyerek fütyöl, de melyeket 
akkor senki érteni nem akart. Mennyire áll ez, azt 
egy könyvből fogod látni, melyet a napokban küldeni 
fogok s melyet czáfolatúl adtam ki azok ellen, kik 
egyik ülésünkben következetességemet támadták meg. 
Mintán félek, hogy éppen e részben benned is sok 
van természetemből, azért valóságos megnyugtatásomra 
szolgál, hogy más pályán látlak. Haladj bátran előre, 
és ne sajnáld fáradságodat. A tudomány körében a 
legnagyobb erőfeszítés eléri jutalmát, mert azt nem 
várja az emberektől, hanem magában a tudományban 
találja. A legfőbb élvezet a földön bizonyosan azon 

érzet, hogy magasabb álláspontot értünk el; s az 
emberek legjobb akarattal alacsony vállaikon nem 
emelhetnek senkit magasra, azt mindenki csak saját 
erejével teheti. Adjon az ég erőt ehhez, adjon kitartást 
s annyi megelégedést, mennyi egy emberi szívben 
megfér. Hogy egész háznépünk köszönt s csókol, az 
magától értetik. Isten áldjon meg. 

Eötvös. 



(30) Pest, 31/XH. 67. 

Kedves fiam! 

Pár óra múlva az év végét érjük. Kedveseim közül 
távol tőlem csak Te vagy, s most először történik, 
hogy e napon nem szoríthatlak karjaim közé. De légy 
meggyőződve, helyed nincs betöltve, s ha szóval nem 
mondhatom is el, * kivánataim, melyek követnek, nem 
kevésbbé őszinték, mint ha köztünk lennél. Tartson 
az ég, neveljen férfiúvá s adja, hogy boldogan lássalak. 
Csaknem kifogytam az időből, hogy magamnak sokat 
kívánjak, annál nagyobbak óhajtásaim számotokra. 
Oly megelégedve szeretnélek látni, mint emberek a 
földön lehetnek, s ha ezt elérem — mi részben tőled 
függ, mert hisz minden való megelégedés csak azon 
aránytól függ, melyben hivatásunkat betöltjük, — ha 
boldogan látlak, éltem legfőbb vágya teljesült. 
Ég áldjon meg minden áldásával. 

Szerető atyád 
Eötvös. 

(31) Pest, 7/1. 1868. 

Kedves fiam! 

Köszönöm új év napjára írt leveledet és szíves 
kívánataidat. Mit a múlt évről írsz, igaz. Nem volt rossz 
év egyikünkre nézve sem, mert elértük, mit te kívántál, 
s mi után én fáradtam ; a különbség csak az, hogy Te 
azt, miért külföldi egyetemre menni kívántál, elérheted, 
mert csak magadtól függ, míg én, ki az alkot- 
mányosságot csak azért óhajtám, hogy nemzetünk 
haladásának eszköze legyen, talán nem fogom tel- 
jesülve látni reményeimet. Nekem ehhez saját ipar- 
kodásomon kívül még az egész nemzet közreműkö- 
dése volna szükséges, s ehhez eddig nem sok kilátás 
van. Európa népei hosszú s kellemetlen nevelésen 
mentek keresztül. Az absolutismus volt iskolames- 
terük, s az néha erősen használta feruláját s több- 
nyire igen is nagy tanpénzt fizettetett magának. De 
végre is, rosszul, lassan, nagy költséggel, ők tanultak 
valamit s legalább odáig jutottak, hogy miután a 
mester kezeiből kikerültek, azon belátáshoz jutottak, 
hogy még sok van, mit tanulniok kell, s hogy 
tanulniok szükséges. — Mi nem mentünk keresztül 
ily nevelésen. Sem valóságos alkotmánynyal, sem 
igazi absolutismussal nem bírván, egész multunk 
politikai küzdelmek, vagy helyesebben mondva czivó- 
dások között folyt el s most, midőn végre szabadon 
rendelkezhetnénk, nem vagyunk előkészítve rá. Pótol- 
hatjuk-e azt, a mit elmulasztottunk, meg fogjuk-e 
oldhatni feladásunkat, — a jövőnek titka; — de 
annyi bizonyos, hogy nehéz munkára vállalkoztunk. 
Néha csaknem kétségbeesem. Vannak pillanatok, 
mikor körülbelül úgy érzem magamat, mint ki egy 

nagy köret lát maga előtt, melyet fel kellene emelnie, 
s melyhez tudva, hogy saját ereje nem elégséges, 
még sem talál senkit, ki ót segíteni akarná. — Ég 
áldjon meg. Ha időd engedi, írj mentül többször s 
ha nem válaszolok, tulajdonítsd a sok telegrammnak, 
mely, mióta Andrássy Béesben van, üldöz; most is 
négy fekszik asztalomon. Anyád s a lányok csókolnak. 

Szerető apád 
Eötvös. 



(32) Pest, 22/1. 868. 

Kedves fiam ! 

Bég nem örültem semminek inkább, mint arcz- 
képednek. íróasztalomon áll, kedves órád mellett, s 
dolgozás között rá nézek s gondolom, mennyivel kelle- 
mesebb munkával foglalkozol, s ez jó kedvbe hoz. 
A photographiák épen anyád névnapjára érkeztek. 
Alkalmasínt nem is jutott eszedbe, de a sors jól 
rendezé, s nem hiszem, hogy valami több örömöt 
adhatott volna neki, mint hogy e napon — habár 
csak in effigie — körünkben megjelentél. Anyád és 
a leányok azt találják, hogy vonásaid s főkép kife- 
jezésed férfiasabbak. Én csak azt látom megelége- 
déssel, hogy gond nem zavar, s bátran nézesz a 
jövőnek szemébe, s ez a fődolog. A férfiúi kor, mint 
később az aggság, úgyis nagyon hamar jönnek; 
adja az ég, hogy mentül tovább fiatal maradjál, 
testben s főkép lélekben, mely az emberek nagyobb 
részénél — főkép századunkban — még hamarabb 
elvénül, mint a test. De ezek régi, elkopott dolgok, 
s ma — fájdalom! — újságot is irhatok. A Lipót 
templomának kupolája a pillérekkel együtt, melyek 

azt tariák, ma fél négykor délután ledőlt. A szép 
épület, mely városunk felett emelkedett, most csak 
egy halom töredék, mely az épen maradt falak között 
a templom-hajó belsejét eltölti. Bármily nagy a kár, 
megnyugtatásomra szolgál, hogy legalább egy ember 
sem vesztette életét, mi bizonyosan nem volna így, 
ha a katastropha csak néhány órával később történt 
volna. Ybl, kire a templom befejezése bizva volt, 
már november vége felé jelenté, hogy a pillérek 
egyikéhez nincs bizodalma. A városi municipium 
bölcseségében csak mosolygott és midőn Ybl javaslá, 
hogy a kupola falai lehordassanak, erősen meg volt 
győződve, hogy az építész csak azért tanácsolja ezt, 
hogy többet keressen. Én az építés folytatását betil- 
tani és comissiót rendeltem megvizsgálására, s miután 
tudomásomra jutott, hogy a pillérek belseje vegyes 
anyagból (gemischtes Mauerwerk) készült, s nagy 
részben a porózus neustifti kőből, azt határoztam, 
hogy az építést mindaddig folytatni nem szabad, 
míg az egész egy pár kitűnőbb külföldi építész által 
meg nem vizsgáltatott. Még pár nap előtt alapos remény 
volt, hogy az épületet még nyugodtan leszedhetjük. 
De az erős szelek, melyek a kupolát az utolsó 
napokban megtámadták, meghiúsították végre e 
reményt is és ma az egész felépitvény s a pillérek- 
nek fele egy roppant halomban fekszik a templom 
közepében. Holnap kezdi a külön e czélra kiküldött 
oomissio munkálatait. Tudósítani foglak az eredmé- 
nyekről. Egy dolgot graphice megmutatott az eset: 
hogy azon alapokra, melyeket elődeink raktak le, 
semmit sem építhetünk. Ég áldjon meg. 

Szerető apád 
Eötvös. 

(33) 9/VIl 869. 

Kedves fiam! 

Azok után, miket írtál, a königsbergi élet nem 
tartozik a kellemesek közé; de ha, mint én, napon- 
ként 6 órát töltenél képviselőházunkban, megértenéd, 
mennyire vágyódom Kant városába, 8 ez egyszer 
nem csak hogy veled lehessek, de a hely kelleméért. 
Már csak napokig tart az országgyűlés, de még 
ezeket is alig birom bevárni, főkép mintán még 
tegnap óta fogfájásom kezdődött, s így egész nap 
unva magamat, még azt is nélkülöznöm kell, mi 
az unalom jutalma szokott lenni, az álmot. 

Ha a sessiónak vége lesz, legalább 3 hétig van 
még dolgom hivatalomban, s így július vége előtt 
nem mehetek el ; azonban remény lem, augusztus 1-én 
már Earlsbadban leszek, s reménylem, ott találkozunk. 

A napokban levelet kaptam a római akadémia 
mathematikus osztálya elnökétől, melynek örültem és 
elszomorodtam egyszerre, s melynek tartalmáról most 
sem tudom, büszkék legyünk-e reá, vagy piruljunk. 

Az elnök tudósít, hogy ugyanezen postával 
Bolyay Jánosnak és Farkasnak Rómában kijött 
olasz biographiáját küldi*, hozzá egy Parisban s 
egy Bordeauxban kijött biographikus ismertetést, 
melyhez Bolyay Jánosnak a paralelák theoriájáról írt 
kisebb munkája szintén fordításban csatoltatott. 

Ezen munka 834-ben jött ki s állítólag, a római 
tudósnak nézete szerint, a legnagyobb, mi a mathe- 
matika körében e század alatt történt. Bolyay munká- 
ját csak Gauss ismerte, kivel Bolyay János apja, 
Farkas, a dolgozatot közié és ki annak követkéz- 

* Tollban maradt szó. 

iében egy hasontartalmú dolgozatát, melyen 35 
évig dolgozott, eldobta, miután a kérdés, melyet ő 
megfejteni akart, Bolyay által megoldatott. Csak 
Gauss correspondentiájából, mely 59-ben kiadatott, 
lettek figyelmessé a tudósok Bolyayra, s miután róla 
egy mérnök ismerőse által czikk jelent meg Grunert- 
ben, nagy nehézséggel megszereztek végre egy pél- 
dányt, mely most olasz és franczia fordításban 
megjelent, és a legnagyobb sensatiót csinálja a 
mathematikusok között. Buoncompagni csak azért 
fordult hozzám, mert biztos tudomást szerezvén, 
hogy a két Bolyay irományai Maros-Vásárhelyen 
vannak, három év óta mind 6, mind a bordeauxi és 
párisi akadémiák tízszer írtak a marosvásárhelyi 
collegiumhoz, de még választ sem kaphattak, s 
most, — meg lóvén győződve, hogy ily lángész iro- 
mányai közt sok becses jegyzet lesz, — azért fordulnak 
hozzám, hogy az irományokra kezemet tegyem s 
érdemes részét vagy az akadémiánál adjam ki, vagy 
nekik engedjem át kiadás végett. És azon ember 
soha nem volt akadémikus, Erdélyben félbolondnak 
tartatott, s míg Gauss vele éveken át levelezett, 
Ausztriában mint genie-hadnagy pensionáltatott ; s 
ha örülünk, hogy nagy mathematikust adtunk a 
világnak: lehet-e nagyobb bizonysága barbariz- 
musunknak? De elfogyott papírom. 
Ég áldjon meg. 

Eötvös. 



(84) 30/X. 869. 

Kedves fiam! 

Háromszor vagy négyszer fogtam az íráshoz, mint 
azt idő szűkében tenni szoktam : a képviselőház ülése 

alatt, s mindannyiszor félbeszakasztottak. Ma azon 
fertály- órát használom fel, míg a ministerek esti 
eonferentiájokra öszvegyülnek s talán szerencsésebb 
leszek. Miután kedves eollegáim mindig késnek, lesz 
legalább annyi időm, hogy jólétünkről tudósítsalak, 
azaz legalább relatív jólétünkről, mert mi engem 
illet, a dicsekvésre nincs okom. Gyomrom rossz, néha 
fejem fáj s egészben véve nincs okom a legény- 
kedésre, de megvagyok, és ha Garthesius szerént, a 
• Cogito ergo sum« elve után, a gondolkozás a lét- 
nek mérlege, inkább megvagyok, mint sok más úri 
ember, kiket látva, Garthesius állításán csaknem 
kételkednünk kellene, mert létök tagadhatatlan, — 
csak azért is, mert mindég útban állnak, — s még 
sem fogja senki állíthatni, hogy gondolkoznak. 

Mióta a király s Andrássy elment, még sokkal 
több dolgom van, mint máskor. Helyettesítem a 
minÍ8terelnököt, helyettesítem a honvédministert, és 
vezetnem kell saját tárczámat, mihez még az. 
járul, hogy ellenzékünk rendkívül tevékeny, aza& 
nem abban,, hogy valamit tesz, de hogy sokat 
akadályoz. Türelmemet nem könnyen vesztem el> 
de megvallom, néha veszteni kezdem reményemet,. 
s a gondolat, hogy egész életem törekvései elérhetetlen 
czélnak voltak áldozva, bántja lelkemet. De leküz- 
döm a hypochondrikus gondolatokat. Hisz végre,, 
ki oly czélt tűzött ki magának, melyért küzdeni 
érdemes, soha nem érheti el azt és az életben a 
fődolog nem a czél, hanem a küzdelem. Mint Te 
nem azért mászol minden magasabb hegyre, a mit 
csúcsán látni vagy találni remélesz, hanem mert 
magában a mászásban, erődnek megfeszítésében, a& 
egyes akadályok leggyőzésében, sőt a veszélyben 
találod élvezetedet, úgy járnak el más, sokkal böl- 

csebbnek tartott emberek is. Van élvezet a felfelé 
törekvésben és azon érzetben is, hogy magasabb 
pontra jutottunk. Mindazonáltal a mászás költői 
élvezetének vannak igen prózai részletei, s térdig 
érő havon vagy épen posványon átgázolni nem tar- 
tozik a kellemes dolgok közé, s én jelenleg ily hely- 
zetben vagyok. Gollegáim nagy része sem nem érti, 
sem nem érzi feladatának nagyságát, s így sokkal többet 
boszant maga a kormány, mint az' oppositio, mely 
tulaj donképen a legjámborabbak közé tartozik s 
Mephistóra csak annyiban emlékeztet, hogy mindent 
tagad, de épen nem esze által. 

Ég áldjon meg. Ha időd engedi irjál 

szerető apádnak 
Eötvösnek. 



(35) 20/XI. 869. 

Kedves fiam! 

Még nem történt eddig s reménylem, nem fog tör- 
ténni ezentúl sem, hogy válaszommal ily soká adósod 
maradtam; de reménylem, nem is jövök soha többé 
oly helyzetbe, minőben most vagyok. Félig minister- 
elnök és honvédelmi minister, félig közoktatási, — a 
szó legszorosabb értelmében két széken ülök s ily 
helyzetben a balancirozás egész mesterségére van szük- 
ségem, hogy két szék közé ne jussak. — Te, mint 
leveledből nagy örömmel látom, jól érzed magadat s 
ez nemcsak kellemetes, de fontos is, mert minden 
haladásnak első föltétele, hogy egészségeseknek érezzük 
magunkat s a levertség, akár a sors csapásainak 
következésében, akár ok nélkül jöjjön, el bénítja minden 
erőnket. Igen helyeslem, hogy collegiumaid választá- 

Br. EötYÖg : Levelek. — Életraji. 5 

sában mérséklettel éltél. A tudományból, mint min- 
denből, esak annyi válik hasznunkra, a mennyit nagy 
megerőltetésünk nélkül kezelhetünk s ki ennél többet 
gyújt, az lexicont vagy eompilatiót irhát, de a tudo- 
mányt nem fogja előbbre vinni. Azonkívül a docto- 
ratus is sok idődet fogja igénybe venni s igen kívá- 
natos, hogy a társaságtól se szigeteld el maga- 
dat. Mi Eötvösök úgyis kissé búvó természetűek 
vagyunk, ez esaládi hibánk s azért olyan, melytől 
őrizkednünk kell. A társalgás is szokás dolga s ki 
magát isolálja, végre elijed, mennyire magányosan 
áll s mint a szentírás mondja : nem jó az embernek 
magának lenni. Ha a társaságnak nem volna más 
haszna, mint az, hogy bohóezságait látva, néha nevet- 
hetünk, már az is megérdemli azon kisebb áldozatokat, 
melyeket a socialis élet az egyestől kivan. E részben 
is, mint mindenben, magamat hozhatom fel például, 
ki ifjú erőmnek érzetében sokaknak közeledését eluta- 
sítottam, sőt már létező összeköttetéseket széttéptem, 
hogy annál szabadabban haladhassak s ki ezt nem 
csak most, de már évek óta sajnálom. Az élet későbbi 
szakaiban senki barátot nem szerez magának, leg- 
feljebb ha a jó ismeretségig jutunk viszonyainkkal; 
minden évvel ritkul körünk, mindég magányosabban 
érezzük magunkat s mi ifjú napjainkban mindezt 
pótolá, képzeletünk s nagy feltételeink, melyek akkor 
egyszersmind nagy reményeink voltak, eltűnnek az 
ifjúsággal s vágyódunk társaság után, de elfelejtettünk 
benne mozogni, s azért rosszul is érezzük magunkat 
körében. Hajlamaid e tekintetben nagyon hasonlítanak 
az enyimekhez s vigyáznod kell, hogy következéseit 
kikerüljed. 

Igen köszönni fogom, ha azokra, kiknél heidelbergi 
hontársaid között talentumot és iparkodást találsz, 

figyelmeztetsz. Magyar közoktatási minister a talentum, 
főkép a hasznavehető talentumoknak nagy szükségét 
érzi és én valóban nem tudom sokszor, honnan 
szerezzem a tanerőket azon intézetekhez, melyeket 
alapítok. — Elképzelheted, hogy a pályázók nem 
hiányzanak, azonban igen sokszor fordul elő az eset, 
hogy olyanok kérnek tanárságot, kik még arra sem 
lennének képesek, hogy az illető tudományt tanulják, 
mert még ehhez is nélkülözik a szükséges előismere- 
teket. — Krennert kineveztem s így már is legalább 
tűrhető állapotba helyeztem őt. Ha, mint reménylem, 
a Múzeum organisatióját még 1870-ben kiviszem, a 
fizetések is javulni fognak s így jövőjéről gondoskodva 
van. Anyád s nővéreid egészségesek. Ég áldjon meg, 
ne kövesd apád példáját s válaszolj mentől elébb. 

Szerető apád 
Eötvös. 



(36) Budán, 11/XII. 869. 

Kedves fiam! 

Miklós napján, mikor a jó gyermekeket meg szokták 
ajándékozni, jött kezembe egyszerre leveled s jég- 
barlangról írt czikked, mely a Vasárnapi Újságban 
megjelent s nem hiszem, hogy a megajándékozott 
fiúk között valamelyik jobb kedvben feküdt az nap 
ágyába, mint én. örültem először levelednek, mely azt 
bizonyítja, hogy jó kedélyi hangulatban vagy s még 
inkább a czikknek; először, mert vele megelégszem 
és sok jó oldalai mellett nem találtam benne azon 
hibákat, melyektől fiatalabb írók nehezen őrzik meg 
első munkájokat, — másodszor, mert elhatároztad 
magadat czikked kiadására. 

5* 



Senki sem rosszalhatja inkább azon szokást, mely 
nálunk mindinkább terjed, mely szerint minden fiatal 
ember, ki az orthographiát — legalább körülbelül — 
megtanulta és két könyvet olvasott, azonnal a har- 
madiknak írásához fog; — de az ellenkezőnek is 
vannak rossz következései s ha az, hogy nagyon 
jókor és készületlenül lépnek a közönség elébe, sokakat 
haladásukban akadályoztat: akadály az is, ha valaki fel- 
lépését akkorra halasztja, mikor majd valami nagy ered- 
ménynyel, valami olyannal léphet a közönség elébe, 
mi a tudomány állását megváltoztatja. Kevés írót 
ismerek, — legalább tudományos írót, mert a költők 
a dolgok természeténél fogva kivételt képeznek, — 
ki mindjárt nagy művel lépett volna fel s mielőtt 
ilyennel a világot meglepé, nem készült volna kisebb 
művekkel nagy feladatához. Ily kisebb dolgozatoknak 
nem csak azon haszna van, hogy velők foglalkozva, 
tárgyunkat alaposabban tanulmányozzuk (és kétség- 
telen, hogy mégis inkább fárad mindenki, — bármi 
kevéssé hiszi is, — ha nyomtatás alá, mint ha esak 
jegyzeteinek bővítésére dolgozik), hanem azon haszna 
is, hogy az előadásban gyakoroljuk magunkat, mi 
arra nézve, ki a tudományban hatni akar, nem kis 
fontosságú. Meg vagyok győződve, hogy sok ember, 
ki később minden egyéb képességgel bír, hogy 
magának tudományos nevet szerezzen, ezt csak azért 
nem is kisérti meg, mert az eléadás nehézségeivel 
megküzdeni nem tud. Nálunk Magyarországban ehhez 
még az járul, hogy nemcsak az által, hogy a tudo- 
mányt előbbre viszszük, hanem az által is, ha azt 
terjesztjük, nagy érdemet szerzünk magunknak. Nem 
azért írom ezt, mintha kívánnám, hogy hónaponként 
egy-egy értekezéssel lépjél fel, hanem csak arra 
akarlak figyelmeztetni, hogy azon esetre, ha éppen 

valami dolgozatod van, melyet kiadásra czélszerúnek 
tartasz, magadat a gondolat által, hogy az nem eléggé 
fontos, ne tartóztasd vissza a kiadástól s úgy ne 
járjál, mint a néhai bajor király, ki, valahányszor 
emlékeztették, hogy Siebold japáni utazónak valamit 
ajándékozzon, mindenre, mit neki ajánlottak, mindég 
azt mondta: »Das ist für dem Mann viel zn wenigt, 
mig végre Siebold s ő maga meghaltak, még mielőtt 
igéretét teljesíthető. 

Tudományos állapotjainkról új bizonyságot tesz 
a zaj, melyet Vogtnak látogatása okoz. Minden lap 
szól róla, az egyetemi ifjúság fogadására készül s a 
belépti jegyek hat előadására mind elkeltek és fel- 
pénzzel áruitatnak azoknak, kik jegyet nem kapván, 
Vogt szájából hallani akarják annak bebizonyítását, 
hogy a majmoktól származnak s azokkal családi 
rokonságban állnak. Ha Bunsen vagy Eirchhof jönne 
ide, talán néhányunk kívül alig venné észre valaki ; 
de hogy most, midőn a német doctor, ki a concer- 
tisták közönségcsőditő eljárását a tudományra alkal- 
mazza, városunkat jelenlétével szerencsélteti, valaki 
a spectaculumban részt ne vegyen, ezt már a nemzet 
becsületéért sem tehetjük. Én, mint gondolhatod 
nem megyek az előadásokra és a leányok sem; 
azonban meg vagyok győződve, hogy ez is mint 
ultramontanismusom bizonysága fog hirdettetni a 
lapok által, ámbár részemről nem is egészen hely- 
telennek kezdem tartani a tant, mely köztünk s az 
állatok között szoros rokonságot állit fel. Ezt talán a 
történelem és socialis tudomány útján ép úgy be 
lehetne bizonyítani, mint az összehasonlító anatómiával. 

Ég áldjon meg; írjál, ha időd van. 

Szerető apád 
Eötvös. 



LEVELEK GRÓF ANDRÁSSY GYULÁHOZ. 

(37) Pest 18/VII. 865. 

Kedves barátom! 

Ha, a mint reménylem, a mostani változásoknak 
legalább azon eredményök lesz, hogy a tisztviselők 
egy részétől szabadulunk, reménylem, nem feledkez- 
nek meg a budai postahivatalról, melynek ostobasága 
miatt július 2-án irt leveledet csak ma kaptam meg, 
az illetőknek nem lévén annyi eszök, hogy azt az 
Akadémiához vagy házamhoz küldjék. Ha valaki 
ismerőseim közül a levelet a budai postahivatalnál 
kitéve nem látja, valószínűleg jövő évig ott marad. 
Meg kell vallani, hogy az Buda városa törvényes 
képviselőjének dicsőségét nem bizonyítja, ha még 
Budán sem tudják, hol található. Egyébiránt leve- 
lednek megörültem, mint azóta semmi másnak. Sok 
levelet kaptam nemzetiségi röpiratomról, de vala- 
mennyi között egy sem volt kedvesebb. Midőn utol- 
jára e tárgyról szólottunk, észrevettem, hogy kétkedel, 
nem hibáztam-e kiadásával s véghetetlenül jól esik, 
hogy azt most Te is helybenhagyod. Kissé veszélyes 
volt népszerűségemre nézve, legalább annak látszott ; 

de meg voltam győződve, hogy kötelességem, és, hála 
Istennek, jól ütött ki. A Vidov Dan Belgrádban czikk- 
sorozatot közöl róla, leveleket kaptam több helyről, 
melyekben megígérik, hogy a szerbek támogatására 
számithatunk, az oláhoknak egy része is megelégszik 
s így a haragot, a melylyel a csehek föllépnek, s a 
bécsiek neheztelését, melyet azért vontam magamra, 
mert országunkat mint államot s nemzetünket mint 
politikai nemzetiséget tekintem, könnyen elviselhetem. 
Aggodalmaidat a most történtek iránt osztom. 
Mondád egyszer, hogy bizonyos nrak júniusban is 
csak októbert tudnak csinálni s ez bizonyosan igaz. 
Mi engem illet, tisztán látom magam előtt az utat, 
melyet követnem kell s működésem nem lesz befolyás 
nélkül arra, hogy a barátságos viszony, a melyben 
az osztrák liberálisokkal állunk, minden ellentörekvés 
daczára ne bomoljon föl. De ez magában még nem 
elég, s ha csak az 1861-dikihez hasonló módon a 
majoritást, mely most kezünkben van, elveszteni nem 
akarjuk — csak nem a határozatiak, de a conserva- 
tivek javára — szükséges, hogy az országgyűlés előtt 
a teendők iránt értekezzünk s biztos eljárási tervben 
megállapodjunk. De, a mint a dolgok állanak, ezt 
csak Deák teheti, s azért jónak látnám, ha nézeteidet 
vele közlenéd. Neked reá hatásod van, nekem nincs, 
s valóban nagy szolgálatot tehetsz nem csak hazád- 
nak, de személyesen neki is, ha őt erre birod. Az 
emberek, főképp miután nyilatkozataival föllépett, 
mostani tétlenségét rosszul kezdik venni. De ha én 
szólanék vele, e lépés sikertelen maradna. A hízelgő 
sereg, mely őt környezi, jónak látta őt ellenem 
izgatni s nem tudom miért, de egy idő óta bizonyos 
bizalmatlanságot veszek észre irányomban, melyet 
nem bánnék, ha a közügynek nem ártana. 

A napokban talán ismét irok. Képzelheted, mennyire 
el vagyok foglalva. De ha nem gyülekeznénk össze 
Pesten, s ha Te nem jösz ide, én mindenesetre elme- 
gyek Terebesre, ha csak egy napra is. 
Mondd szép Grófnédnak tiszteletünket. 

Hív barátod 
Eötvös. 



(38) Svábhegy, 1865. aug. 1. 

Szükségesnek tartom, hogy a dolgok 

állásáról értesítve légy, s lapjaink ezt nem képvi- 
selik, még az általam szerkesztett Politikai heti- 
lap sem, mely, hogy szakadást ne okozzon, a 
Napld-nik kormánymagasztalásait nem támadhatja 
meg, habár a nagy bizodalmat, melylyel még a 
Hon is Mailáthról és az új kormányról szól, nem 
igen érthetni. A positio, a mint én azt látom, az, 
hogy Mailáth és az ó-conservativek naponkint több 
terrénumot nyernek, s hogy másrészről azon politika, 
mely magának elvűi tűzte ki pontról- pontra védeni a 
formális jogot, míg végre fokonkint mindig több tért 
és hívókét veszt és utoljára tekintélyes minoritásban 
marad és mint oppositio léphet föl, hogy — mon- 
dom — ezen politika, mely nálunk födöztetett föl 
azok számára, kik semmitől sem félnek annyira, 
mint minden felelősségtől, most több valószínűséggel 
számithat sikerre, mint előbb. A helyzet uj s az alkot- 
mányosság annálisaiban talán még nem fordult elő, 
hogy valamely párt, mely roppant többségben van, 
minden erejét arra fordítja, hogy a fönforgó politikai 
kérdések egy más párt által oldassanak meg, a 
melynek tagjaiban bimi semmi oka sincs; hogy 

saját elveinek keresztülvitelét politikai elleneire hagyja, 
vagy helyesebben mondva, hogy a helyett, hogy 
saját elveit kivinné, minden erejét arra concentrálja, 
hogy elleneinek elveit némiképp módosíthassa. De 
a helyzet, ha nj is, a mi helyzetünk, s minthogy a 
katholikus naptár századunkban az immaculata ünne- 
pével szaporodott, talán IX. Pius még azon oppositio 
számára is ki fog tűzni egy napot, mely harmincz 
évig fáradott, forradalmat csinált és túrt tíz évig 
minden kínt és nélkülözést, csak hogy ugyanazokat 
segítse kormányra, kik azt előbb elfoglalták, s maga 
ismét oppositio lehessen, mint előbb volt. Mert ha 
azok, kiknek a gordiusi csomó megoldása sikerülne, 
dicsőségre számolhatnának: azok, kik a megoldás 
sikerülte után a fonalakat másnak adják a kezébe, 
hogy ez kényelmesen uj csomót kössön, megérdemlik, 
hogy szenteknek neveztessenek. Dy eljárásnak jutalma 
nem lehet más a canonisationál ; a világ romlottsá- 
gában nem képes ezt még fölfogni sem. De hagyjuk 
a tréfát. Hiszem, hogy ó-conservativeink az utolsó 
négy évben tanultak valamit, legalább a mennyiben 
több dolgot most kivihetetlennek ismernek, melyet 
1860-ban még könnyűnek tartottak. így szintén 
tanultak nálunk is, legalább azon része az országnak, 
mely akkor a határozat mellett buzgott. De a pártok- 
nak czéljai nem változtak. 

A conservativek most is mindenekelőtt hivatalokat 
akarnak. A határozatiak most is elszakadást. S 
minthogy azon clique csak addig számolhat biztosan 
hivatalokra, mig azoknak osztogatása az udvartól 
függ) & minthogy az elszakadást és minden forradalmi 
mozgalmat semmi sem tenné annyira lehetetlenné, 
mint ha az országban valóban alkotmányos viszonyok 
jönnének létre, melyek a nemzet nagy részét kielé- 

gitik: amazok dolgozni fognak, hogy a koroninak 
a lehetőleg legtöbb törvényes befolyást szerezzenek, 
vagy ügyeinket legalább az előbbi nobilis confusió- 
ban tartsák, ezek pedig oly követelésekkel fognak 
föllépni, melyeknek kivihetetlenségét előre látják, 
vagy legalább oly formában fogják kivinni akarni 
elveiket, mely elfogadhatatlan, s igy e két párt, 
mely legtávolabb áll egymástól, egy czélra dolgozik, 
a mennyiben mind a két párt törekvése oda irányul, 
hogy megakadályozza viszonyainknak valóban alkot- 
mányos és oly elrendezését, mely, mint mi azt akarjuk, 
Magyarország teljes önállásának s a birodalom nagy- 
hatalmi szükségeinek egyaránt megfeleljen. Ha mi 
magunk között valóban egyetértenénk, vagy legalább 
arra törekednénk, hogy ily egyetértés létrejöjjön, 
nem lenne semmi aggodalmam ; de mivel ily egyet- 
értés esak ugy volna eszközölhető, ha azt Deák 
akarná, vagy, ha csakugyan akarja, a szükséges esz- 
közökhöz nyúlna, és mivel nem hiszem, hogy ha 
neki irtál is, őt arra birjad, hogy pártjával az 
országgyűlés előtt értekezzen és megegyezzen: hely- 
zetünk csakugyan nehéz s kétségbe esném törekvé- 
seink sikere iránt, ha nem lenne határtalan bizodal- 
mam az igazsághoz, s ha nem volnék elhatározva, 
hogy ez egyszer egész erélylyel fogok föllépni mellette, 
ötvenkét esztendős korában, főképp oly beteges ember, 
minőnek magamat érzem, nem sokat halogathat, s 
én nem akarok síromba szállni a nélkül, hogy 
legalább tisztán kimondtam : mi volt törekvéseimnek 
ez élj a egész életemen át. Mit a nemzetiségi kérdésnél 
tettem, s minek, ha nem is mindjárt, legalább idővel 
bizonyosan meglesz az eredménye, habár az aradi 
nagy politikusok könyvemet elégették, azt fogom 
tenni a hazánk és a birodalom között fenforgó kér- 

dósekre nézve is. Nem könnyelműen s nem a nélkül, 
hogy azoknak tanácsát kikérjem, kiknek belátásához 
bizodalmam van s kiket barátaimnak ismerek; de 
tenni fogom tekintet nélkül saját személyemre s a 
népszerűségre, melynek becsét nem értem, ha az 
csak saját elveink megtagadása és hazugságok által 
érethetik el. Ne félj, hogy ismét brochure-rel lépek 
fel. E tárgy nem arra való. De tisztán formulázva, 
mindjárt az országgyűlés kezdetén követtársaim elébe 
fogom terjeszteni programmomat, s ha nem győztök 
meg annak hibáiról, föl fogok lépni vele, bármi 
kevesen legyenek, kik velem mennek. Fölfogásom 
szerint helyzetünk nem hasonlít Európa egy nemze- 
téhez sem, de azért nem kevésbbé világos. Az, mit 
ausztriai birodalomnak neveznek, nem egy állam, 
hanem egymástól jogilag teljesen független két állam- 
nak összeköttetése egy fejedelem alatt, melynek ennél- 
fogva közös kötelességei s még több közös érdekei 
vannak, de melyet egységnek nevezni jogosan nem 
lehet, s melyben — ha csak a jogtól nem abstrahá- 
lunk — az egység után még törekedni sem szabad. 
Ebből következik, hogy mindenekelőtt biztosítani 
kell nemcsak administrativ autonómiánkat, de állami 
önállóságunkat is, s hogy semmit nem fogadhatunk 
el, mi által ez veszélyeztetnék ; de hogy gondoskod- 
nunk kell oly eszközökről is, melyek által a biroda- 
lomnak — mely a mi birodalmunk is, melynek állása 
ennélfogva jólétünkkel összeköttetésben áll — hatalmi 
állása fentartassék ; hogy a birodalomnak közös dol- 
gaira elhatározó befolyást gyakoroljunk s a közös 
ügyek közös kezelésének szüksége az absolutismus 
ürügyéül ne szolgáljon, s így gondoskodnunk kell 
oly institutiókról, melyek mellett a közös ügyek 
alkotmányos kezelése biztosittassék. Multheti lapom- 

ban megmutattam (természet szerint esak a legna- 
gyobb általánosságban), hogy ez lehetséges a nélkül, 
hogy a veszélynek tegyük ki magunkat, hogy köz- 
parlamentet alapítsunk meg. Méltánylom azonban 
azoknak aggodalmát, kik máskép vélekednek s azért, 
mióta elmentél, sokat gondolkoztam azon modalitásról, 
melyet a közös ügyek tárgyalására nézve velem utolsó 
ittléted alatt közöltél, sőt közöltem nézetedet Bartallal 
is. A mint a dolgot most látom, s Bartal nézete 
is ez, nem tartom eszmédet kivihetetlennek, legalább 
nem olyannak, melyet proponálni ne lehetne. (Azaz 
jelenleg úgy látom a dolgot, hacsak később uj nehéz- 
ségeket nem találok.) Mindazon tárgyak, melyeknek 
közös tárgyalása szükséges, egy vagy más módon a 
budgethez tartoznak. Ha már most azok, kiket a 
magyar országgyűlés ezen kérdések tárgyalására 
kiküld, s azok, kik a birodalom többi tartományainak 
nevében hasonló minőségben kiküldetnek, mindenik 
külön egy-egy kamarába állnak össze: miért ne 
küldjön ki a két kamarának mindegyike egy 
commissiót a budget tárgyalására, mely összeülve 
jelentését elkészíti, s azt mindenik saját küldőinek 
elébe terjeszti, hol az, külön a magyar és külön 
a német delegált testület által, tárgyaltatik. Ha a 
commissio véleménye mindkettő által elfogadtatott, a 
dolog tisztában van s nem szükséges semmi közös 
tanácskozás. Ha a vélemények eltérnek s meg nem 
egyeztethetők, csak akkor jön össze a magyar és 
német delegált testület közös tanácskozásra, mint 
nálunk egyes esetekben hajdan a felső- s alsó-tábla 
mixta sessióra, s határoz a többség szerint. így a 
közös parlamentnek még formája is kikerültetik s 
még az iránt is biztosítva vagyunk, hogy a tárgya- 
lási nyelv — kivételes eseteken kívül — mindig a 

magyar lesz. Ez természetesen esak eszme még, s 
ámbár eleget forgattam eszemben, meglehet, később 
nem leszek úgy meggyőződve kivihetőségéről, mint 
most, de minden esetre érdemes, hogy róla komo- 
lyan gondolkozzunk. Ha éppen időd van, irj e tárgy- 
ról, s általán véve közöld velem nézeteidet, valahány- 
szor időd és kedved van reá. Fontosabb pillanatot a 
jelennél alig fogunk élni és szükséges, hogy azok, 
kik a czélban egyetértenek, lehetőleg egyetértéshez 
jöjjenek az eszközökre nézve is. 



(39) Svábhegy, 1865. aug. 8. 

Általán véve dolgaink jól állanak ; a finan- 
ciális kérdés, Ausztria bonyodalmai Poroszországgal, 
melyek szükségképp oda vezetnek, hogy a német kér- 
désben határozottabban lépjen fel, a német érzések 
Bécsben és a monarchia többi németjénél, melyek a 
magyarok elleni antagonismus által neveltetnek, de 
azért ügyünknek mégis minden másnál inkább használ- 
nak, most a dualismust még szükségesebbé teszik ; szó- 
val minden kedvező, — — csak azon fölötte nagy 
barátság és bizodalom, mely Mailáth és az ó-conser- 
vativek irányában nyilatkozik, semmiképp nem akar- 
nak tetszeni. A mennyiben az uj kanczellár azon 
dolgozik, hogy az országgyűlés összehívása — mely 
viszonyaink rendezésének föltétele — lehetővé váljék, 
támogatnunk kell őt. Kerülni mindent, mi neki e 
részben nehézségeket okozhatna, — mint például az, 
ha a megyék tekintetében nagyon követelőleg lépünk 
fel. Azonban tisztán fenn kell tartani pártállásunkat, 
s pedig azért, mert ha ezt nem teszszük, csak azon 
fogjuk észrevenni magunkat, hogy majoritásban 

vannak. Akárhány embert tudok, ki csak alkalomra 
vár, hogy oda szegődjék, hol hivatalokat osztogat- 
gátnak, s ha a közvélemény nem tartja vissza, pártunk- 
nak fele eláll zászlójától. Már a napokban oly áttéré- 
seket fogsz hallani, melyeken bámulsz. S ez még 
csak a kezdet. Deák ezt nem bánja, sőt valószínűleg 
óhajtja, mert ezen úton oly állásban marad, mely 
neki a legkedvesebb — azaz az oppositióban ; de én, 
megvallom, szégyenlem, s a mi tőlem kitelik, el 
fogom követni, hogy állásunkat tisztán körvonaloz- 
zam, lapomban szintúgy, mint más utakon. Ez azon- 
ban, ha magamra hagytok, legfeljebb arra jó, hogy 
személyes állásomat fentartsam, de a pártot, mint 
olyat, nem fogja megmenteni attól, hogy, ámbár 
roppant majoritásban van, feloszoljék, s részint a 
conservativek, részint a határozatiak pártjába olvad- 
jon belé. 



<40) Szent-Tornya, 1865. aug. 10. 

Ismered nézetemet a nagy politikai manoeuver- 

ről, melyen keresztül megyünk. Többször mondtam 
Széchenyinek, s hiszem most is, hogy azoknak, kik 
egy nép nevében lépnek föl, legjobb politika a nyílt- 
ság; mert semmi nép nem diplomata, s a magyar 
még kevésbbé az, mint mások, s támogatására csak 
addig számolhatunk, míg azt, a mit akarunk, neki 
megmagyarázhatjuk. A Napló, vagy inkább azok- 
nak eljárása, kiknek inspiratióit követi, csak úgy magya- 
rázható meg, hogy azok, kik a pártot vezetik, maguk 
is kívánják, hogy kisebbségbe jővén, a felelősségtől 
megmeneküljenek. Ei ezt nem tudja, az a magasz- 
talásokat, melyeket a Hon kivételével minden 
magyar lapbaa a kormányról talál, nem értheti. Én 

legalább igen természetesnek találom, ha hlyeink 
egy része a Honhoz szegődik, a másik, a Napló 
tanácsát követve, kormányi vagy főispáni hivatalt 
vállal — mert más nevet a főispán önkényétől függő 
hivatalok csakugyan nem érdemelnek — s ha 
maholnap isolálva állunk, vagy minden erőnket 
leszünk kénytelenek megfeszíteni, hogy azokat vissza- 
nyerjük, kiket a határozati párthoz mi magunk ker- 
gettünk át, vagy kiknek mi magunk építettük a 
hidat, melyen a kormányhoz átmehetnek. Én nem 
most, de régen meg vagyok győződve arról, hogy 
ellenzéki jellemünkről lemondanunk nem szabad, 
s ha még azon czikkemet is, melyet a megyei rend- 
szerről irtam, olvasod, látni fogod, hogy benne kimon- 
dom: a kormányt, a mennyiben csak az országgyű- 
lés összehívásán dolgozik, akadályoznunk nem kell; 
de hogy mind az egész kormányrendszer törvény- 
telensége, mind az iránt elég világosan kimondám 
nézetemet, hogy a kormányt ezen egyen kívül nem 
szándékom semmi másban pártolni. Még Sennyey is 
panaszkodik a felett, hogy minden alkalommal a 
a véleménykülönbséget emelem ki, mely köztem s a 
kormány mostani vezetői közt mindig létezett, s 
előre mondom, hogy velők oppositióban fogok állani. 
Igaz, hogy tovább kellene mennem, s nincs senki- 
nek több kedve hozzá, mint nekem; de 52 éves 
lévén — fájdalom, éppen ma egy hete volt szüle- 
tésem napja — nagy politikus kezdek lenni. Teljes 
meggyőződésem, hogy Deáknak jó szándékú manoeu- 
verjei, melyeket Kemény nagyon is buzgón támogat, 
pártunk desorganisatióját vonják maguk után. Már 
most is teljes dissolutióban vagyunk. De éppen ezért 
kerülnöm kell mindent, mi által ennek responsabili- 
tása reám háramlanék, s ez okvetetlenül bekövetke- 

zik, ha oly kérdésekben, melyekben Deák valamely 
positiv irányban föllépett, én az ellenkezőt követném. 
Míg az országgyűlés együtt nincs s magunkat tisz- 
tin nem orientálhatjuk, s míg főképp a kormány 
positive nem nyilatkozott, s, mi bizonyosan történni 
fog, Deákot nem hajtotta ismét az oppositióba: szo- 
rosan az utolsó országgyűlés föliráeaihoz tartva 
magamat, ott, hol Deák jelen taktikája azoktól eltér, 
ki kell kerülnöm a vitatkozást, ha csak nem akarom, 
hogy az egész ó-conservativ had, s azok, kik igen 
kényelmesnek tartják, hogy Deák firmája alatt hiva- 
talba léphetnek, tátott torokkal hirdessék, hogy a 
szakadást a fölirati pártban Eötvös idézte elő, s 
hogy ha e párt többségben nincs, csak én okoztam 
fellépésem által, tlch kenne meine Pappenheimerc . 
De nem félek tőlök, éppen mert ismerem őket. Ez 
az ok, a miért lapom kevésbbé oppositionális, mint 
azt magam is kívánnám, s a miért a megyei kér- 
déshez is csak gla§ó keztyüvel nyúltam; azonban 
más úton ugyanazon czélhoz jutunk. Az által, hogy 
a constitutionális kérdésben, habár a legloyalisabb 
phrasisokkal, határozottan lépek föl, s mindig 
visszatérve a német kérdésre, a dualismusnak szük- 
ségét hirdetem, s az által, hogy egymásután fölvéve 
az egyes kérdéseket, azokat elveink értelmében tár- 
gyalom. S itt újra örömömet fejezhetem ki, hogy, a 
mi már annyiszor történt, nézeteinkben találkozunk. 
Egészen úgy ítélek a közhangulatról, mint te. Embe- 
reink a ministeriális felelősséget nagy zajjal éltetik, 
de annak lényegéről nincs fogalmuk ; ellenben 
még nagyobb lelkesedéssel ragaszkodnak a megyei 
rendszerhez, mint melyet ezen institutio érdemel, 
mely a selfjgovernementnek lényeges, de mégis csak 
egy részét valósítja meg. Már miután a felelősség, 



81 

ha az nem úgy, mint Angliában, hanem a franczia 
rendszer szerint alkalmaztatik, csakugyan igen gyönge 
biztosítékot képez, s miután bölcseink — ignorálva 
Angliát, Belgiumot, a Schweizot és Amerikát — 
tátott torokkal hirdetik, hogy a kormány felelőssége 
a helyhatósági autonómiával össze nem fér: kétség- 
telen, hogy ha a jövő országgyűlésen e két érdek 
— a felelősség elve és megyei rendszerünk — ellen- 
tétbe állíttatnak, a többség inkább a felelősségről, 
mint a megyéről mondana le. Míg törvényhozásunk 
nagy része régi táblabírákból és olyanokból áll, 
kik megyei hivatalok után vágyódnak, ez a dolgok 
természetében fekszik s e részben a határozati és 
fölirati emberek között nincs különbség. S ez az, 
mire Mailáth et socii, ide értve Belcredit is, remé- 
nyeiket építik. Ismerem a jelen kormánynak terveit 
és az ellenszenv, mely ellene Bécsben és a tartomá- 
nyokban nyilatkozik, onnan ered, mert azok ismer- 
tetnek mások által is. Bécsben egy bizonyos számú 
udvari kanczellária : »Ungarische, Böhmische, Galizi- 
sche, Oesterreichische Hof-Kanzlei«. A tartományok- 
ban locális kormányok, melyek azok alatt állnak. Megyei 
szerkezet, de olyan, melynek főczélja az, hogy az 
administratio olcsóbb legyen, s melynek alapvonalait 
a főispánoknak kiadott utasításban látjuk. Ország- 
gyűlések az egyes országok beldolgaira, a közösekre 
egy neme a Beichsrathnak, mely nem a dualismus 
alapján a két birodalom részének küldötteiből, hanem 
az egyes tartományok követeiből alakíttatnék, s a 
lehetőségig kevés tagból állva, a lehetőségig kevés 
alkotmányos jogokat gyakorolna. Ez azon ideál, 
mely után törekszünk? Ha valaki kormányunkat 
avval vádolja, hogy Magyarország beolvasztásán 
dolgozik, igazságtalan, ők nem a beolvasztást, hanem 

szabadságunk korlátolását kívánják, s a mennyiben 
ez a divide által könnyebben elérhető, ha lehet, még 
több egymástól független, sőt ellenséges részekre osz- 
tanák föl a birodalmat. S így a jelen pillanatban 
különállásunkat is, de főleg szabadságunkat és 
alkotmányosságunkat kell védenünk. A kormánynak 
ezen positiója bizonyos tekintetben könnyíti állásun- 
kat, mert köztünk és a lajtántúli alkotmányos párt 
között érdekközösséget idéz elő, melyet nekik, ha 
nem is egyszerre, de lassankint meg fogok magya- 
rázni. De más tekintetben ezen positio veszélyes 
reánk, mert a ki nálunk a függetlenséget és külön- 
állást használja czégul, bizonyosan pártolókra talál. 
Nagy azoknak száma az országban, kik mindenek 
fölött csak a zsinóros magyar nadrághoz ragaszkod- 
nak, s ha huszárok maradhatunk, nem bánják, akár 
mint Leibhuszárok váltjuk a fenséges uralkodó ház 
tányérjait, akár mint hősök küzdjünk a szabadság 
csatájában. Akárhányan örülnek, ha csak a németet 
szidhatják és üthetik, akár a szabadság, akár az 
absolutismus érdekében tölthetik rajtuk kedvüket, s 
ha ezeknek még azt mondhatják, hogy a megyei 
rendszer a ministeriális formával össze nem fér, s 
hogy 1848-ban nemzetiségünk garantiájáról mondtunk 
le, midőn más európai nemzeteknek alkotmányos 
elveit elfogadtuk : lesz akárhány, ki egy magyar kan- 
czellár és magyar tárnokban alkotmányosságunk 
non plus ultráját látja, s annál inkább éljenez a 
coronatiónál, mentől tökéletesebben hasonlítana ez 
ahhoz, midőn megesküsznek az alkotmányra, hogy 
meg ne tartsák. Ezen veszély az, melytől tartanunk 
kell, s ez az ok, a miért minden erőmet összeszedve 
azon dolgozom, hogy a felelősség elvét az emberek- 
nek ismét eszükbe hozzam s megmutassam, hogy e 



nélkül egész alkotmányosságunk mit sem ér, bebizo- 
nyítva egyszersmind, hogy a ministeriális rendszer 
következtében ugyan régi megyei szerkezetünkben 
bizonyos módosítások elkerülhetetlenek, hogy azon- 
ban azt, a mi benne lényeges, a szabad önkormány- 
zást, nem csak megtarthatjuk, sőt nagyobb kiterje- 
désben bírhatjuk, mint ennekelőtte. Ma jött ki ezen 
irányban második czikkem, s ha Isten éltet és egész- 
séget ad, oly tisztába hozom e kérdést, mint a nem- 
zetiségit, melyről most, miután könyvem hatásáról 
az ország különböző vidékein és nemzetiségeinél 
biztos híreim vannak, tudom, hogy az ugy fog meg- 
oldatni, mint én felállítottam. A közigazgatási kér- 
dés egyike a legnehezebbeknek, főképp nálunk, hol 
azoknak nagyrésze, kik politikáról szólnak, e tudo- 
mánynak még első elemeit sem ismerik. Nehéz úgy 
szólni, hogy mindenki megértsen s czikkeim mégis 
szerfölött unalmasak ne legyenek. De 25 évig foglal- 
koztam e tárgygyal s összeszedem minden erőmet. 
Ha e kérdést tisztába hozom, szolgálatot teszek a 
hazának, habár az utolsó volna is, mire 50 éven túl 
mindig gondolni kell. Hogy azonban boldoguljak, 
támaszra van szükségem, s ha itt-ott tévednék, hú 
barátok tanácsára. Az Idők Tanuja már megtáma- 
dott, a Hirnök követi s biztos lehetek benne, hogy 
nemsokára az egész tisztes falka talpamon követ. 
Tudják, hogy az egész szabadság kérdése az adminis- 
tratio szervezésétől függ, s azért bizonyosan nem 
fognak semmit elmulasztani, hogy utamat állják. De 
mottóm szerint — » Viel Feind, viel Ehn — szinte örü- 
lök a küzdelemnek, csak tudjam, hogy, ha kell, magam 
nem maradok, s ebben főképp reád számolok. Meg- 
győződésem az, hogy a mohácsi vész óta talán nem 
volt pillanat, mely hazánk sorsára elhatározóbb 

befolyást gyakorolt, mint a mostani. S innen van, 
hogy csaknem nevetséges tevékenységet fejtek ki. 
Ha látnád, mennyit dolgozom, hány czikket és leve- 
let irok s mily fáradsággal nézem végig régi jegyze- 
teimet az egyes kérdésekről, mosolyognál. De érzem, 
hogy forduló ponton állunk, s habár néha betegnek 
találom magamat, fel akarom használni egész erőmet, 
az utolsó cseppig 1 kifacsarva mindent, mi bennem 
van, hogy ha majd a czitromot nemsokára elvetik, 
ne legyen kár érte. Segítségtek nélkül azonban minden 
fáradozásom hasztalan. Nézeteidet a közös ügyek 
tárgyalásáról ne közöld senkivel, hanem formulázd 
azokat Írásban. Megkísérlem én is, s ha találkozunk 
Terebesen vagy máshol, előbb tisztába hozzuk e 
tárgyat magunk között, s hogy mikor és mily módon 
lépj föl az indítványnyal. De nem bámulsz e roppant 
ildomosságomon ? Még politikus sakkista lesz belőlem. 
Hiában, vénülünk. Meglásd, ha még egy pár évig 
élek, nem megyek soha többé egyenes úton, vagy 
legalább nem járok többé egyenesen. Mit használ, 
hogy meghajolni nem akartam, végre is meghajlít 
az idő. 



(41) 1865. szeptember 18. 

Átalában véve biztos lehetsz benne, hogy ellen- 
zéki állásomat, a mennyire ez a Deák által elfoglalt 
positio mellett lehetséges, mindig tisztán fogom 
marquirozni. 



(42) 13/IX. 869. 

Én azon candidatusok közt, kik a belügyre 

eddig emiittettek, egyet sem tartok alkalmatosnak. 
Ezen állás betöltésénél mindenekelőtt az szükséges, 

hogy idegen elemet ne hozzunk a ministeriumba, s 
ne olyat, ki az általad folytatott politikát nyíltan 
vagy kéz alatt ellenezné . . . 

Szükséges, hogy az illető tökéletesen értse az admi- 
nistratiót, és kinevezése által a kevés rend, mely 
még az országban létezik, ne zavartassák meg. 

Szükséges, hogy jó és kész szónok legyen. 

Szükséges, hogy ne csak jelen administrativ orga- 
nismusunkat, de a tisztviselők személyét is ismerje. 

Szükséges, hogy szorgalmatos legyen. 

Szükséges, hogy legyen elég esze a ministerium 
határozatát kivinni, de ne legyen annyi, hogy külön 
systémákat állítson fel. 

Kívánatos végre, hogy kinevezése által senkit, 
vagy legalább a lehetőségig kevés embert sértsünk. 



(43) 1869. okt. 

... Mi minket illet, tekintve azt, hogy a Pest ellen 
elhatározott erélyesebb lépés ez által nem hátráltatik 
és Heves ellent nem áll, s igy parancsolatunk végre- 
hajtatván, a ministerium auctoritása nem compro- 
mittáltatik : valamennyien azt hiszszük, hogy ez eset 
nem oly fontosságú, hogy kedvéért egy ministerialis 
krisisnek tegyük ki magunkat vagy inkább az országot, 
mely ez által főkép szenvedne, azonban természete- 
sen nem akarunk s nem fogunk tenni semmit hely- 
benhagyásod nélkül. Hogy a párt egészen Deáktól 
függ s ha ő ellenünk nyilatkozik bármily kérdésnél, 
de főkép ennél, elhagyna, azt magad ép oly jól 
tudod, mint én, s a kérdés csak az, tovább viseljük-e 
a nyűgöt, mely azon természetelleni helyzetnek követ- 
kezése, hogy a ház többsége oly férfinak kezében 

van, ki a ministeriumon kívül áll? Vagy pedig 
dobjuk oda tárczáinkat, azokra hárítva a következé- 
seket, kik azt okozták? Mi azt illeti, mit a jövőben 
tenni kell, előttem világos, hogy a jövő választásokig 
nem kormányozhatunk rendesen, főkép az adó behaj- 
tásának lehetősége miatt, hacsak egy ideiglenes tör- 
vényt nem alkotunk, mely által a megyék a minis- 
terium rendeleteinek végrehajtására köteleztetnek. 
Bódi* formulázott egy ily törvényt, melynek egyes hatá- 
rozatai megváltoztathatnak, de mely egészben véve a 
czélnak meg fogna felelni s melyet holnapi levelem- 
mel megküldök, hogy, ha épen szabad pillanatod 
volna, felette gondolkozzál. Hogy pártunk ily törvényt 
megszavazna, hogy áltálján véve megszavazna mindent, 
mit a rendnek fenntartása kivan . . arról meg vagyok 
győződve; de mindig csak azon feltétel alatt, hogy 
az öreg úr nem mond ellent ... 



(44) 1869. nov. 2. 

Tisztelt barátom ! 

.... Véleményem, mit kell tennünk, most 
mintegy hét óta, csak az, hogy míg vissza nem 
jösz, semmit tennünk nem lehet, s hogy ezért a 
legfontosabb, sőt a jelen pillanatban egyedül fontos 
az, hogy mentől előbb jöjj haza. Ha csak egy 
héttel jösz is elébb, mint feltevéd, az is nyereség. 
Miután hazánkban a régens kérdése elhatá- 
rozva nincs, s így Magyarország egy hónapnál tovább 
fejedelmi hatalom nélkül van; miután a minister- 

* Horváth Boldizsár igazságtigyminister. 

elnökség decretum útján, mi ennek egyedüli módja, 
senkinek nem adatott át, s így személyed a minister- 
tanács, azaz egy — s pedig nem is rendkívül eré- 
lyes — collegium által helyettesíttetik ; miután azon- 
felül a közösügyeket annyira saját fejedben tartod, 
hogy igen fontos ügyekről, mint például a határőr- 
vidéki kérdés, még értesítve sem vagyunk, s a laj- 
tántúli ministeriummal semmi összeköttetésben nem 
vagyunk: a dolgok jelen állásában nálunk tehetet- 
lenebb kormány alig létezik, és nem valószínűtlen, 
hogy a monarchia egy válópillanatához közeledik. 
Alig volna hihető, de igaz, hogy mióta elmentél, 
sem a had-, sem a külügyi ministerium a Dalmá- 
cziában történtekről * nem tudósított, még akkor sem, 
. midőn telepraph és levél útján tudósításokat kértünk, 
úgy hogy végre kénytelenek voltunk Bedekovichot 
és Kerkapolyt személyes érintkezésre felküldeni. 
Eerkapolyt — ki neked valószínűleg írt Bécsből — 
még nem láttam. Bedekovichtól csak annyit hallot- 
tam, hogy a bécsiek ezentúl tudósítani fognak; az 
egészből azonban annyi világos, hogy ők maguk sem 
tudnak sokat. Úgy látszik, hogy, mint közönségesen, 
semmi vezéreszméjök nincs, s hogy a jó szerencsétől 
várják az ügyek kibonyolítá&át. 

Mi itt megtettünk mindent, mi hatalmunkban áll, 
hogy magunknak a dolgok állásáról tudomást szerez- 
zünk, összeköttetésbe tettük magunkat Fiúméban 
Csehvel, Bauch hal, Péchyvel, sle fogunk valakit kül- 
deni Újvidékre, hol Miletics személyében minden vesze- 
delmesebb agitatiónak focusa kereshető. Az országban, 
ide értve még a Határőrvidéket és Horvátországot 

* A dalmát ügyben Eötvös, Andrássyt helyettesitvén, kétszer is 
nyilatkozott; 1869. nov. 9. és nov. 25-én L. Beszédek. III. 

is, eddig semmi összeköttetés a dalmát mozgalommal 
nem mutatkozik, ellenben Raueh és mások értesítései 
szerint a hangalat mindkét helyen rendkívül ingerült 
Magyarország ellen, 8 úgy látszik, a felsőbb katonai 
hatóság részéről nem történik semmi annak csilla- 
pítására. Mindazok a jelen felgerjedett hangulatban 
a valónál talán nagyobbaknak látszanak, azonban 
mindenesetre figyelemreméltók, s nem fognak általunk 
elhanyagoltától, úgy hogy ha visszatérsz, legalább 
a situatiónak hű képét állithassuk eledbe; de hatá- 
roznunk nem lehet semmit, pedig jöhetnek pillana- 
tok, midőn ez nagy kár. Mert a jelen viszonyoknak 
legalább azon hasznát lehetne venni, hogy most, 
midőn az ellenzék maga az ország integritásának 
megtámadása iránt aggódni kezd, a sajtótörvény, 
gyülekezési jog, stb. stb. könnyen keresztül vihetők 
volnának, mi máskor legyőzheÜen akadályokra 
találna. 

El vagyunk halmozva interpellatiókkal. Minden 
lehetőt ministertanácsban határozunk el, s el fogunk 
követni mindent, hogy, a mennyire lehet, intentióiddal 
ellentétbe ne jöjjünk ; de képzelheted a nehézséget, 
miután a Határőrvidékről, annak bekebelezéséről 
kiadott handbilletekről, melyek contrasignatura nélkül 
jelentek meg, s ehhez hasonló tárgyakról interpel- 
lálnak. 

E perczben kapok telegrammot Orczytól, melyben 
tudósít, hogy a lázadás nem terjed, hogy Bosznia és 
Herczegovina eddig nyugodtak és hogy a montenegrói 
fejedelem telegramm által minden részvétet a láza- 
dásban desavouiroz, úgy mint arról is, hogy eddig 
mentenegróiak részvéte e lázadásban constatirozva 
nincsen . . . 



1 

(45) 1869. nov. 15. 

Kedves barátom! 

. . . Magam is nem a dalmácziai eseményekért 
kívántam visszatérésedet ... Én azt, hogy vissza- 
térj, belállapotainkért, a ministeriumért kívántam, 
és ha ismét körünkben leszel, be fogod látni, hogy 
igazságom volt. Ministeriumunkban az egységet egyedül 
személyiséged tartja fenn ... és így a mínisterium 
meg van bénítva oly pillanatban, midőn távolléted 
az ellenzéket felbátorítja és saját pártunk összetar- 
tását gyengíti. 

Még más viszonyok között is azon pillanat, mely- 
ben a törvényhozás együtt van, nem alkalmas arra, 
hogy a fejedelem s a kormány feje utazzanak, és 
ha az út politikai okokból nem volt mellőzhető, el 
kellett volna napolni vagy szüneteltetni a Házat. 
Minderről egyébiránt kár most értekezni. Azon vol- 
tam és azon leszek, hogy minden hevesebb vitát 
kikerülve, addig, míg vissza nem jösz, helyrehozha- 
tatlan baj ne következzék be, s mindent úgy találj, 
hogy azt az előbbi kerékvágásba hozhassad ; de hogy 
elég fáradságba fog kerülni, azt előre mondhatom. 
Ha a felség azt hiszi, hogy mihelyt te elmégysz, 
minden ingadozik, teljesen igazsága van. A dolgok 
természete és egyéniséged úgy hozták magokkal, hogy 
a kormány csak benned van képviselve. Lónyay 
kivételével, ki saját kezére dolgozik, mi többiek több 
vagy kevesebb ügyességgel biró bureauchefek vagyunk, 
és csak udvariasságból neveztetünk ministereknek, 
úgy hogy Téged nem pótolhatunk. Még ha valaki 
közülünk képes volna is reá, senki nem fogja azt 
elismerni, s ily helyzetben minden a közvélemény- 
től függ. Mindezt azért írom, hogy megmagyarázzam, 

miért nem lépünk (el több erélylyel a discussióban, 
mert kétségen kívül feltűnt, hogy távolléted alatt 
úgy szólván a leszavazással védtük positiónkat, 
mintha nem lenne senki közülünk, ki beszélni 
tud 

A Határőrvidékről nem hiányzanak a rossz 
hírek. Természetes, hogy ily költői nemzetnél, ily 
alkalommal, mint a mostani, naponként fellép valaki 
a legborzasztóbb jóslatokkal. Az, hogy a Határőr- 
vidéken izgatás létezik, s hogy azt főkép a tisztek szítják, 
tagadhatatlan ; miután azonban a dalmácziai zavarok 
kedvezőbb fordulatot vettek, nem valószínű, hogy a jelen 
izgatás, legalább jelenleg, nagyobb bajt okozna, 
minek már az is bizonysága, hogy minden nemzeti- 
ségi agitátoraink, kik eddig mind az országgyűléstől 
távol tárták magokat, most valamennyien — ide 
értve még Miletieset is — itt vannak, s így való- 
színűleg lenn az oláhok és a szerbek között nem 
találnak elfoglaltatást. 

Reménylem, tíz vagy tizennégy nap múlva köz- 
tünk leszel, s akkor majd hosszasan referálok min- 
denről; addig is tartson Isten jó egészségben s 
hozzon vissza mentől elébb. Híved Eötvös. 



(46) 1869. decz. 1. 

Deák, Gsengery, s mondhatom: kevés kivétellel 
egész pártunk azt kívánja, hogy a kinevezés a kép- 
viselőház által előterjesztett három egyén között tör- 
ténjék. Praktikus fontossága a kérdésnek nincs. Most, 
miután a ház hármat proponál, és az nem is gon- 
dolható, hogy a ministerelnök annyi befolyással se 
bírjon a többségre, hogy a három közül egyik az 

legyen, kit ő a kineveztetni akar, az eredmény 
egyik mint a másik esetben ugyanaz lesz, és Deák 
propositiója elfogadása által a korona praerogatiyája 
épen nem szoríttatik meg. Miután azonban itt a 
praerogatiyának — habár csak formális — megszorí- 
tása forog szóban, ő Felségének megegyezése nélkül mi 
ministerek nem engedhetünk, habár előre látjuk is, 
hogy ezen kérdésnél megbukunk; s ezért kérlek, 
gondolkozzál e tárgyról és szólj ő felségével, mert 
én a bukást ez esetben, főkép a most folyt discussio 
után,* biztosnak tartom. Pártunkban sok elkeseredés 
van e miatt . . . Többen, kikkel a számszék iránt 
szóltam (s pedig pártunk legbuzgóbb hívei), kinyi- 
latkoztatták, hogy e kérdésben ellenünk szavaznak, 
mert puszta caprice-ért magukat nevetségessé nem 
teszik. Kötelességemnek tartottam tisztán előadni az 
állást. Én minden ministeri functiók közül a meg- 
bukást tartom a legkellemesebbnek és azért szívesen 
részt veszek benne, azonban gondold meg jól, vajon 
a jelen eset megérdemli-e mindazon veszélyeket, 
melynek a jelen ministerium bukása az eddig 
kivitt eredményeket mind, sőt az egész monarchiát 
kiteszi. 



(47) 1870. jul. 22. 

. . . Úgy látszik, nagyon kívántatik, hogy Tisza 
interpellatiójára felelet adassék. Ohyczyn és Tiszán 
kívül még többen kérdezték, fogunk-e válaszolni és 
mikor ? Ha lehetséges volna, nagyon kívánatos lenne, 
hogy 24 órára ide jöjj. Ha ezt hétfőn tennéd, az 

* Eötvös e discussión az 1868. évi zárszámadás megvizsgá- 
lása iránt beadott javaslatokról folyt vitát érti, mely november 
25-dikén kezdődött és deczember 2-dikáig húzódott 



92 



interpellatióra is válaszolhatnál s jelenléted nem 
csak a pártnak erélyét emelné, de a házon kívül is 
a legjobb hatást tenné. A hangulat általánosan 
békés, azonban csaknem mindenki megjegyzi, hogy 
miután a harcz eredményei bizonytalanok, és még 
Törökország, sőt a Schweiz is arra határozta magát, 
hogy minden eshetőségekre készen legyen, ez még 
sokkal szükségesebb a mi helyzetünkben. Pártérte- 
kezletre sietek. Ég áldjon meg. Híved 

Eötvös. 

(48) 1870. jul. 23. 

Ülés alatt ma ministertanácsot tartottunk, mely- 
ben a hajók neutralizálása iránt velünk közlött kör- 
levélen kívül az országgyűlés föloszlatásának mód- 
járól tanácskoztunk és a piacet- jog kérdéséről szóltunk, 
a melyben a fölterjesztést a ministerium nevében 
kell tennem. Az utóbbira nézve, Horváth kivételével, 
a ki a pápa irányában sokkal erélyesebb lépéseket 
kivánt, később azonban a többséghez állt, valameny- 
nyien azon meggyőződést fejezték ki, hogy ha valaha, 
ezen esetben a piacetet meg kell tagadni. 

Már több püspökkel szóltam, délután még néhány- 
nyal találkoztam, igen józanul nyilatkoznak, s én 
jót merek állani, hogy ha ő felsége tanácsaimat 
követi és én munkaképes maradok, minden nagyobb 
zavar és conflictus nélkül fogom Magyarországot az 
egyházi bajokon keresztülvezetni. Fog-e főképp a 
második föltétel realisáltatni, nem tudom, mert egy 
hétnél vagy tíz napnál tovább alig birom el, s ha 
Earlsbadba nem mehetek, ágyba kerülök. 

(49) 1370. jul. 

A conciliumra nézve reménylem, hogy ő felsége 
a ministerium fölterjesztését eddig jóváhagyta. Ezen 
esetben a placetum tárgyában a szükséges teendők a 
ministeriumra bízatván, ennek nevében és így a Te 
aláírásoddal levelet kell intézni a püspökökhöz, mely- 
ben intetnek, hogy a k. piacet kihirdetése nélkül 
semmi pápai bullát ne hirdessenek ki. E levél for- 
muláját, melyet már a többi ministerrel közöltem 
és ők helybenhagyták, ide zárom, s ha Te is elfo- 
gadod, ministeriumom minden püspök számára el 
fogja készíteni és Hozzád aláírás végett fölküldeni. 

Ily levélnek szétküldését a jelen esetben elkerül- 
hetetlenül szükségesnek tartom. 

Először, mert az 1794. bulla alkalmával ugyanezen 
eljárás kö vettetett, azaz akkor is, még mielőtt a 
bulla az országba küldetett, de annak kiadása a 
követség utján a kormány tudomására jutott, hasonló 
levél küldetett a püspökökhöz, mint ezt előterjeszté- 
semben is megemlítem. 

Másodszor, mert ezen levél nem közöltetvén a 
hírlapok utján és csak a püspökökhöz küldetvén 
praesidiális utón, semmi provocatiót vagy sértést 
magában nem foglal. 

Harmadszor, mert mihelyt a kormány ezen kér- 
désben interpelláltaim fog, a mi most is csak azért 
nem történt, mert a középbal az utolsó napokban a 
kormány elé nehézségeket gördíteni nem akart, azon 
választ kell adhatnunk, hogy a kormány mindent 
már megtett, mi az állam jogainak megóvására 
szükséges. 

Negyedszer, mert azon előre látható esetre, ha a 
Curia püspökeinknek a publicatiót megparancsolná, 



igen könnyíti helyzetöket, ha a kormány, vagy inkább 
a fejedelem tilalmára hivatkozhatnak. 

ötödször, mert ha püspökeink között valaki talál- 
koznék, ki Büdigier* példáját utánozni akarná, a 
kormány állása sokkal könnyebb, ha az illető püspök 
egy positiv parancsolat ellen cselekszik, mint ha 
magát avval védelmezheti, hogy bona fide járt eL 

Habár ezen ügy most nagyobb események által 
háttérbe szoríttatott, nagyfontosságú főképp következ- 
ményeiben, s ezért ajánlom figyelmedbe, mert végre 
is csak Te vagy az, ki az erélyt a kellő óvatossággal 
egyesíteni tudod, s ez esetben mindkettőre van 



(50) 1870. aug. 3. 

.... Mi a nap égető kérdéseit illeti (a monar- 
chia magatartását a porosz-franczia viszály ügyében), 
ismerve' befolyásodat, nincs aggodalmam. Csak egy van, 
mi néha gondolkodóvá tesz. Napról-napra többen s 
inkább hirdetik, hogy Beust helyére lépsz. Nem 
hiszem, sőt nyugodtan gondolkozva, meg vagyok 
győződve, hogy nem igaz; de hypochondrikus ter- 

* Kónyi a szöveg alatti jegyzetben ezt írja róla : Egy kath. pap, 
a kit Felső-Ausztriában egy reáliskola vallástanítójának választot- 
tak meg, megtagadta az esküt az állami alaptörvényekre, s 
Rüdigier linzi püspök kijelentette, hogy a római poenitentiaria 
rendeleténél fogva egy kath. papnak sem szabad ezt az esküt 
letenni. 

Az osztrák vallásügyi minister erre elhatározta: Minthogy 
sem az nem engedhető meg, hogy az esküt megtagadó, sem az, 
hogy az egyházi hatóságtól alkalmatlannak kijelentett vallástanító 
alkalmaztassák, nem marad más hátra, mint hogy, ha kisegítő 
alkalmazása nem lehetséges, a vallástanítás függőben maradjon. 

mészetemnél fogva néha mégis aggódni kezdek, mert 
a hazára s magadra nézve nincs semmi, mit nagyobb 
szerencsétlenségnek tartanék. A sorsnak azon ritka 
kedveltjei közé tartozol, kiknek személyes állása 
egy nemzet jövőjével van összeköttetésben. Ha Te e 
fontos pillanatban mint magyar minister intézed 
és igazgatod a birodalom ügyeit, evvel egyszersmind 
Magyarország jövő állását biztosítod ; ha mint közös 
minister állsz ott — elvonatkozva attól, hogy sze- 
mélyes állásod is, részben legalább, annak köszön- 
hető, mert egész Magyarország áll hátad mögött, — 
ha a monarchia a közös minister által kormá- 
nyoztatik, a befolyás legföljebb egy magyarnak, 
Andrássynak dicsőségét, de nem a haza jövendőjét 
állapítja meg. Bocsásd meg, hogy e valószínűleg 
fölösleges intéssel háborgatlak; de tudom, nem fog- 
nak hiányzani a hízelgő szózatok, melyek ellenkező 
irányban csábítanak ; miért ne szólaljon fel az is, 
kinél hívebb barátod nincs, mert hajlama, melylyel 
irántad viseltetik, félig hazafieágának kifolyása. 



(51) Karlsbad, 1870. aug. 14. 

Az első, a mi megjegyzésre méltó, azon nép- 
szerűség, a melyet te és a honvédek az osztrák tisz- 
tek között élveztek. A bizodalom nem lehet teljesebb ; 
főkép irányodban oly nagy, hogy szinte sokallom, 
mert mindennek az a refrainje, hogy a monarchia 
külügyeit neked kell átvenned, minek pedig első 
következése az lenne, hogy az osztrák hadseregnek 
mindjárt kevesebb bizodalma lenne a honvédekhez. 

Nagyobb hírek az utolsó napokban nem jöttek. 
A német lapok, a melyeket, időm lévén, most figye- 
lemmel olvasok, telve vannak dithyrambusokkal ; 

a közönség a maga álláspontja szerint commentálja 
az eseményeket s e tekintetben csak azon egyetértés 
feltűnő, mely a történtekre nézve az oroszok és 
lengyelek közt létezik. Egy század óta bizonyosan 
ez az első eset, hogy e két nemzet ugyanazon ese- 
ményt, habár különböző okokból, szerencsétlenségnek 
tartja, s ez annál érdekesebb, mivel nem a véletlen 
helyzetnek, hanem a dolgok természetének követ- 
kezése. Azon arányban, a melyben a franczia túl- 
nyomóság enyészik — minek szükséges bekövetkezé- 
séről már húsz év óta meg vagyok győződve — elő- 
térbe lép a német és szláv népek közötti antago- 
nismus, s ez — és úgy hiszem, rövid idő alatt — 
annyira fog fejlődni, hogy háttérbe szoríthatja még 
a lengyel és orosz közötti ellenségeskedést is, 
mi a jelen pillanatban annál veszélyesebb, mivel a. 
katholikus papság a pápának szerencsétlen eljárása 
következtében csakugyan sokat vesztett befolyásából, 
úgy látszik, még a lengyeleknél is. 

A csehek|e tekintetben, mint az oroszok és lengyelek 
közti békítők, nekünk sok kárt tehetnek és fognak 
is tenni, s a cseh lapok már is fölfogták positióju- 
kat és a cseh párt erősen dolgozik, hirdetve a 
szláv és német nép közötti természetes ellentétet, s 
dolgozva az itteni választásoknál, a melyek nem 
sokára kezdődnek, még pénzzel is, a melynek, mint hite- 
les kútforrásból tudom, bőségében vannak. Helyzetünk- 
nél fogva e két nemzet — vagy inkább faj — közötti 
küzdelmek fognak határozni jövőnk fölött, s habár 
ez előre volt látható, bizonyosan nem gondolta senki, 
hogy a pillanat, a melyben egészen új politikai állást 
kell elfoglalnunk, oly közel áll, s hogy neked fog 
jutni a föladat, hogy, úgy mint 1815-ben Metternich, 
a monarchia irányát meghatározd. Itt az a hír 

kering, hogy az orosz követ a wörthi csata óta 
nagyon jár körülötted. Herezeg Suwaloff (a ezámak 
nem tudom milyen udvari főtisztviselője) nagy bizo- 
dalommal szól a magyar ministerium politikájáról 
s az oroszok általánvéve minden alkalommal han- 
goztatják, hogy senkinek nincs inkább érdekében 
Poroszország korlátozása, mint az osztrák-magyar 
monarchiának. Mindamellett, ha a poroszok győzel- 
mének könnyűsége némi aggályt okozhat is, való- 
ságos veszélyünk csak a szlávoktól jöhet, már csak 
azért is, mert nálunk az összes populatiónak egy 
harmadát, a Lajtán túl meg épen két harmadát képezik 
s mert a német nép még hosszabb ideig nem gondolhat 
foglalásokra, főkép mivel jelen győzelme nem Porosz- 
országnak, hanem a német népnek győzelme, s mint ilyen 
meg fogja tenni hatását Poroszországra is, a mennyiben 
a porosz eszme helyébe a német egység eszméjét 
állítja. Megengedem, hogy a német császárság vissza- 
állíttatik s hogy Frankfurtban egy Hohenzollern 
koronázását fogjuk látni ; de épen azért, mert a jelen 
hadjárat bebizonyította, hogy Németország erős lehet, 
a nélkül, hogy a bajor, württembergi, szász, stb. 
államok bekebeleztessenek, a jelen háború nem csak 
nem fogja megszüntetni a még létező particularis- 
mnst, sőt Bajorország, Württemberg stb. megerősí- 
tésére fog vezetni, s a forma, a melyben Németország 
constituáltatik, mindenesetre foederativus lesz. Habár 
sok tekintetben szoros, de mégis csak foederatio, s az 
ilyen nem alkalmatos a foglalásokra. E kívül a 
helyzet olyan lévén, hogy Németország az egész Duna 
völgyét nem foglalhatja el, érdekében van, hogy az egy 
barátságos, részben német és mindenesetre nem szláv 
hatalom kezében maradjon. Épen mert a porosz 
politika oly ember által vezettetik, kit sentimenta- 

Br. Eötröi: Urelek. Életrajz. 7 



litas nem bánt, Poroszországtól, ha csak nem provo- 
cáltatik, nincs mit félnünk s én azért mindenekelőtt 
e hatalom irányában tartom szükségesnek a barát- 
ságos viszonyok helyreállítását. Hogy Németország 
képezi jelenleg azon pontot, mely politikánkra nézve 
határozó, az nem szenved kétséget. 

Kívánatos, hogy az ott történtekről minden egyes 
mozzanatot ismerjünk és a mennyire lehet, Német- 
ország közvéleményére is hatást gyakoroljunk. Nem 
árt, ha déli határainkra különösen vigyázunk. Az 
esetre, ha a francziák njra megveretnének, a császár- 
ság napjai letűntek. Franczia respublicára készül- 
hetünk, — habár csak átmenetképen — s ez a 
forradalmi trombitába fog fújni, épen ugy, mint 
mikor 1793-ban megszorult; már pedig sem Olasz- 
országban, sem déli határainkon nem hiányzik az 
elem, melynél e hangok visszhangra találhatnak. Ég 
áldjon meg s adjon az enyémnél több erőt és egész- 



(52 1870. aug. 16. 

Kedves barátom! 

E perczben jön kezembe Beustnak a concordatum 
iránt irt nótája, a melyben ez van: 

»Die ungarische Regiening, indem sie sich auf ein 
altes Privilégium der apostolischen Könige stützt, 
bereitet sich vor das placetum regium anzuordnen. 
In österreich ist die Aufhebung des Goncordats 
genügend erschienen, ohne dass wir zum placetum 
regium greifen, das űberdies mit dem liberalen Geiste 
der österreichischen Staatsgrundgesetze im Widerspruch 
steht.i 

Mir scheint es nicht die Aufgabe der österreichi- 
schen Begierung zu sein, irgend eine Massregel der 
ungarischen Begierung, welche diese im Einverneh- 
men mit dem Souverain und mit dessen Einwiiligung 
ergriffen hat, einer Eritik zu unterziehen. Am 
wenigsten kann dies die Aufgabe des gemeinsamen 
Ministers der Auswartigen Angelegenheiten sein, der 
ja auch der Minister für die Angelegenheiten Ungarns 
sein sollte. 

Jedenfalls aber muss ich Dich bitten, Seine 
Exeellenz hierauf aufmerksam zu machen. Die 
Interessen der Monarchie und Sr. Majestat liegen 
mir zu sehr am Herzen, als dass ich mich hinreissen 
liesse, auf diese Insinuation auch nur durch die 
Presse zu antworten. Es ware mir ganz gewiss nicht 
schwer zu beweisen, wie wenig die Aufhebung des 
Concordats im gegenwartigen Falle ntitzen kann, 
wenn man mit derselben nicht auch das Becht des 
Piacet ins Lében ruft. Die Zeit wird diesen Beweis 
liefern. Obrigens bitté ich Dich auch Seine Majestat 
darauf aufmerksam zu machen, wie sehr unsere 
Stellung erschwert wird, wenn die Herren des Wiener 
Ministeriums ad captandam benevolentiam publici 
unsere Massregeln verdachtigen. Ich habé, ohne 
meine Person zu schonen, bis jetzt jeden Conflict in 
Beligionssachen zu vermeiden versucht, und werde 
dies, solange ich noch im Amte bleibe, auch in 
Zukunft zu thun suchen, doch für den Erfolg kann 
ich nur insofern gutstehen, als mir wenigstens von 
jenen keine Hindernisse in den Weg gelegt werden, 
die eben so wie ich die Interessen Sr. Majestat zu 
vertreten habén, und diese fordern von allém die 
höchste Yorsicht in allém, was mit der Frage der 
Beligion zusammenhangt. 

r 

Ezeket németül írtam, de mondhatom, magyarul 
káromkodtam, mikor Beust nótáját olvastam. 

Stremeyer Vortrag-jiról nem szólok ; ezt is, ha már 
publicálni akarták, másképp kellett volna irni. Gon- 
doskodjál, hogy a mi folterjesztésünk a közönség elé 
ne kerüljön. Én fölterjesztéseimet ó felségének irom 
s azok nem valók a lapokba. Ha az országgyűlés 
összejön, Ghyezy interpellálni fog az infallibilitas 
iránt; ekkor majd válaszolok; addig ezen ügyben 
semmi nyilatkozat nem szükséges. Mert mintán 
nálunk eoncordatum nem létezik és a placetum-jog 
soha nem szűnt meg, az, hogy ez esetben vele élünk, 
nem kivan semmi explicatiót. Ez kötelességünk, s 
azt, hogy e kötelességet teljesítjük, külön kihirdetni 
vagy motiválni képtelenség. Valamint a eoncordatum 
irányában nem nyilatkoztam soha, hanem egyszerűen 
törvényes állásomhoz ragaszkodtam, afcaz nem léte- 
zőnek tekintettem e szerződést, hasonlóan akarok 
eljárni itt is. Ég áldjon. Híved Eötvös. 



(53) 1870. aug. 22. 

Épen Szent István napján érkezett meg ide a 
18-diki metzi ütközet híre. E vereséggel a háború- 
nak első része, mely még a császárság nevében folyt, 
valószínűleg be van fejezve, ámbár a drámának 
alkalmasint több és talán még véresebb felvonását 
várhatjuk. 

A benyomás itt, mivel egy pár lengyel és oroszon 
kívül csak belföldiek vannak, olyan volt, minő Bécs- 
ben lehetett. A csehek és lengyelek gyűlölik a németet ; 
katonatisztjeink, kik a vendégek nagy contingensét 
képezik, nem felejtik el, hogy 66-ban megverettek ; 
a többiek részint boszankodnak, mert előrelátásukban 

csalatkoztak, részint félnek már a poroszoktól, mint 
féltek volna mástól, ha a franeziák győznek, mert 
félni termoszotokhoz tartozik. Magyarjainknál, kik 
a szent király ünnepére, még a zsidókat sem véve 
ki, a templomban összegyűltek, a consternatio álta- 
lános volt. Kivéve Ghyczyt és engem, körülbelül úgy 
szóltak az eseményről, mintha Magyarországot új 
mohácsi vész érte volna. Francziaország a XV. 
század óta annyiszor megcsalta Magyarországot Ígé- 
reteivel, hogy a francziákban való remény nemzeti 
betegséggé vált, és sokan szegényebbnek érzik magu- 
kat, mert egygyel kevesebb lesz, ki őket ígéreteivel 
rászedheti. 

.... azon jóslattal lépett fel, hogy meglátjuk, 
egy év múlva Tyrol, Salzburg és Felső-Ausztria nem 
fognak a birodalomhoz tartozni. Én, mint tudod, 
egészen más nézetben vagyok, és minthogy Fran- 
cziaorBzág, ha még többször megverik is, azért nem 
fog megsemmisülni, sőt annál engesztelhetetlenebb lesz 
a poroszok ellen, minél kevesebb dicsőséggel végzi 
a háborút; minthogy a háború, melynek győzelmei 
részben bajorok, württembergiek, stb. segedelmével 
vívattak ki, nem végződhetik ezen államok annexiójá- 
val, hanem szükségkép Németországnak egy bizo- 
nyos mértékig foederativ constituálását fogja maga 
után vonni, és minthogy épen Poroszország hatal- 
mának váratlan nevekedése azon meggyőződést fogja 
előidézni minden államnál, hogy az osztrák magyar 
birodalom fennállása kettős szükség mind az orosz, 
mind a porosz túlsúly fékezésére: mind ez okoknál 
fogva én a poroszoknak győzelmét reánk nézve nem 
tartom veszélyesnek. Mindenesetre sokkal kevésbbé 
az, mint az ellenkező. Mert ha Poroszország legyő- 
zetik, ez Németországban a Sadowa előtti állapotok 

helyreállítását vonta volna maga után és ez esetben nem 
tudom, ki tarthatta volna vissza . . . mind azokat, 
kik Ausztriában az ügyeket intézik, hogy ők is a 
régi játékot folytassák, s mint elébb, úgy ezentúl a 
birodalom minden erejét arra fecséreljék, hogy 
Ausztriának Németországban minimális befolyást 
szerezzen; pedig valószínűleg ez lenne a legnagyobb 
csapás, mely hazánkat érhetné. 

Nekem nem a poroszok túlhatalma okoz aggo- 
dalmakat, hanem a jelen pillanatban csak két dolog. 

Az első a forradalom; mert miután a császárság 
bukása már nem is idő kérdése, hanem bevégzett 
tény, és miután az, mi a császárságot követi, a 
respublica, annál vadabb formában, mennél nagyobb 
a veszély, mely Francziaországot környezi : igen való- 
színű, hogy a francziák, mint 1793-ban, úgy ezen, az 
akkorihoz hasonló helyzetben szintén a revolutionaris 
propagandában fogják keresni frigyeseiket, habár 
csak azért is, hogy egy általános conflagratiót idézve 
elő, más államokat is a harczba vonjanak, melyek 
közül az egyikhez vagy másikhoz csatlakozhatnak. 
Ezen eljárás annyira a situatióban fekszik, hogy 
bámulnám, ha nem követnék, és habár Német- 
országban a forradalomnak ez ügyben nincsenek 
kilátásai, Olaszországért kevésbbé mernék jót állani, 
és még kevésbbé a Törökországban lakó keresztyé- 
nekért, sőt talán még déli szlávjainkért sem ; hason- 
lókép egy mindig kész gyúanyag van a lengyeleknél, 
és valamint a látszólagos barátság, mely jelenleg 
az orosz és porosz között létezik, a lengyel közös 
érdeknek az eredménye: úgy positive tudom, hogy 
franczia részről már most is folynak agitatiók a 
lengyelek között. Minden revolutionaris mozgalom, 
pedig, főkép határainkon belül, még ha azonnal 

elnyomatik is, gyengíti állásunkat. Ezen oldalról, 
kérlek, intsd a belügyministeriumot a legnagyobb 
óvatosságra. Főkép a szerbek szelleméről kaptam az 
utolsó hetekben rossz híreket a Bánátból, s úgy 
látszik, hogy Horvátországban is, bár a törvényes 
majoritás mellettünk van, de a közszellem a lehe- 
tőségig rossz . . . 

Ausztriának természetes állása e pillanatban egye- 
dül a semlegesség, még békekötés siettetésére nézve 
is. Az általános humanitási érdeken kívül nem látok 
okot, melyért birodalmunk kívánhatná, hogy a küz- 
dők az eddig történtnél egymásnak több kárt ne 
okozzanak. 

Főkép egy pont van, melynél vigyázni kell. 
Németországban — a Dél és Észak lapjai e részben 
egyet mondanak — mindinkább meggyőződésé válik, 
hogy a háború nem végződhetik máskép, mint Elzász 
és Lothringen visszafoglalásával . . . Nézetem, hogy 
az nem igen fogná erősíteni Németországot, mely, ha 
e tartományokat elfoglalja, biztos lehet, hogy Franczia- 
ország által újra meg fog támadtatni. Azonban bizo- 
nyos, hogy Németországban ezen irányban folyik az 
agitatio és hogy, ha a harcz kereke nem változik, 
nem csak a porosz király, de még Bismarck sem 
lesznek elég erősek, hogy még többször győzve ezen 
kívánságnak ellenszegüljenek. 

Európa többi államai itt közbe fognak szólani, 
és valószínűleg a status quo antét fogják követelni, 
talán még fenyegetőn is, — és ez nem árt, sőt 
magam sem kívánom, hogy a béke territoriális válto- 
zások alapján köttessék. Csak arra kérlek, használd 
fel egész befolyásodat, hogy ezen negotiatióknál ne 
a mi külügyminísteriumunktól jöjjön az indítvány, 
hogy akkor, midőn Francziaország érdekében a neme- 

(54) 



Ha (Beust) mindazon mozgásainak csak egy tized- 
része igaz, a melyekről a kül- és belföldi lapok szóla- 
nak, ez uri ember túlbuzgóságával bizonyosan bajba 
kever bennünket. 



(55) Salzburg, 1870. szept. 8. 

A rossz idő ide szorított, s arra használom fel a 
kelletlen pihenést, hogy Neked az utolsó napok 
tapasztalatairól jelentést tegyek. 

tek egy kedvelt óhajtásuktól fosztatnak meg, ne mi i 

játszszuk a főszerepet, mit sem Németország, seín az 
Ausztriában lakó németek nem bocsátanának meg, 
és mi végre nem is szükséges, minthogy e szerepet 
Muszkaország már azért sem utasítja el, mert az, 
hogy Elzász és Lothringen Francziaországhoz tarto- 
zik, a balti tartományok felett gyakorlott orosz ara- 
lomnak legitimatiója. 

Engedjük az oroszoknak az alkalmat, hogy maguk- 
nak a francziák előtt ezen érdemet szerezzék. 
Beánk nézve nem sokkal fontosabb, hogy Porosz- 
országnak ingerültségre okot ne adjunk, mert, mint 
66-tól mindig, úgy most még inkább meggyőződé- 
sem, hogy békés kifejlődésünknek egyedüli biztos 
garantiája az, hogy Poroszországgal egy időre, azaz 
addig, míg megerősödtünk, jó lábon álljunk. És épen 
ez az oka, hogy sokszor még álmainkban is külügy- 
ministerünkkel foglalkozom . . . Egyedüli bizodal- 
mam Te vagy, ki e fontos pillanatban ... a journa 
listák kegyét nem keresve, csak egy egoismust ismersz, 
a hazáét. 

Én az nap érkeztem Begensburgba, melyen Mac- 
Mahon seregének megsemmisítését hirdette a távírda, 
8 misfél napot töltöttem a városban. Trefort ugyan- 
akkor három napig tartózkodott Münchenben s mint- 
hogy mind a ketten már laktunk Bajorországban, 
képesek vagyunk arra, hogy azt, a mi a nyilvános 
demonstratiókban csak csinált és mesterséges, a való- 
ságtól meg tudjuk különböztetni. 

A lelkesedés sokkal nagyobb, mint gondoltam. 
A középosztályok kivétel nélkül lelkesednek, sőt a 
nép is, ámbár a papság, melynek Bajorországban az 
ördög után még mindig a legnagyobb befolyása van, 
bizonyosan a német egységtől fél leginkább. Kivételt 
e tekintetben csak az aristokratia képez, de Te tudod, 
mi ennek befolyása Németország déli részében, hol a 
nemesség — kevés család kivételével — vagyoni 
állásával nem takarhatja azon fogyatkozásokat, melye- 
ket szellemi tekintetben szemére hányhatni. Túlzás 
nélkül állítható, hogy Bajorország lelkesedéssel karolta 
fel az ügyet, melyért a német seregek küzdenek, s 
talán készebb az áldozatokra, mint 1813-ban, — és 
ez bizonyosan még nagyobb mértékben áll déli 
Németország többi tartományairól, mert az ellen- 
szenv, mely déli Németországban a poroszok ellen 
létezett, bizonyosan sehol sem volt nagyobb, mint a 
bajoroknál, s talán leginkább azoknál a középosz- 
tályuknál, kik az őket minden téren túlszárnyaló 
északi szomszédokat soha máskép, mint praepotens 
idegeneket nem tekintették. 

Ha Napóleon dicsőségét semmi sem tartja fenn, 
egyre büszke lehet: Németországban elért sikerére. 
Maga az, hogy egy franczia uralkodó a Nordbundnak 
megalakulását nemcsak eltűrte, de rokonszenvvel 
követte, már a legoriginálisabb politikai eszme, s 

ezt még háttérbe szorítja az, hogy Napóleon kivitte 
azt, mit valamennyien lehetetlennek gondoltunk: 
egész Németország egyetértését. Az eredmény, főkép 
abban a kiterjedésben, a melyben látjuk, olyan, hogy 
ez, a németek iránt táplált minden jó véleményem 
mellett, még engem is meglepett. De a jelen pilla- 
natban az egyetértés tökéletes és oly hatalmat ad a 
német nemzetnek, legalább egy időre, melynek ellent- 
állni nem lehet s melylyel az összeütközés addig, 
míg az első lelkesedés tart, még a leghatalmasabb 
államra is veszélyes lehetne. 

Az összes német nép, mi journalistikájából és 
az ország minden részéről jött nyilatkozatokból kitű- 
nik, követeli, hogy a békealkudozásokba ép úgy ne 
szóljon belé semmi idegen állam, mint a győzelmet 
ő maga vívta ki, s a német nemzet a békét nem fogja 
kötni máskép, mint Elzász és Lothringen egy részé- 
nek visszacsatolásával, és nincs hatalom, mely Német- 
országot e czél elérésében veszély nélkül megakadá- 
lyozhatná. E kísérlet legalább is egy nagy háborúba 
kerülne, mely annál kevésbbé lenne igazolható, mivel 
épen ezen annexio egy bizonyos pontig mérsékli a 
veszélyt, melylyel Németország váratlan emelkedése 
más államokat fenyeget. Még az is kérdés, nem nyer-e 
Németország az annexio által csak két belső ellen- 
séget; de az mindenesetre kétségtelen, hogy egy 
kiengesztelhetlen ellenséget teremtett magának, ki 
csak alkalomra vár, hogy boszút álljon s ki ezáltal 
Németországot minden mozdulatában akadályozni 
fogja ... Az annexio után Németország mindig egy 
nagy háború elő est vején látja magát, és ez az, miért 
barátokra van szüksége s még engedményekre is 
kész leend, hogy magának a magyar-osztrák biroda- 
lom barátságát megszerezze. 

andrássy válasza: 

(56) 1870. szept. 16. 

Kedves barátom! 

Leveleidet köszönettel és pontosan vettem. Igaz, 
nem jutottam hozzá, hogy válaszolhassak, de 
azért meg lehetsz győződve, hogy nem hiába 
írtad azokat, mert nem csak a legnagyobb 
érdekkel olvastam, de igen megfontoltam azokat. 
Egészen egyetértek veled mindenben. A mi azon 
kilátást illeti, hogy én Beust helyére jöjjek, minden 
módon küzdöttem és küzdök ellene. Beám nézve 
semmi sem lehetne kellemetlenebb ezen fordulatnál, 
mert egy majdnem lehetetlen feladattal állítana 
szembe. Távollétedben megteszek minden lehetőt, 
csak te pihend ki magadat jól. Ne siess jobban, mint 
kell, és annak idején egészen helyreállítva jöjj vissza, 
mert ismét szükségünk lesz erőre. A delegatiók leg- 
alább is 20-dikáig vagy 24-dikéig fognak elhalasz- 
tatni, ha létrejönnek is, miről itt biztosat senki sem 
tud. A küldolgokra nézve csak annyit, hogy minden- 
ben egyetértek veled, miként az eredményből meg- 
győződhettél. Viszontlátásig ölel őszintén tisztelő 
barátod 

Andrássy Gyula. 



(57) 1870. nov. 17, 

Tisztelt barátom! 

Már tegnap este érkeztek telegrammok, melyek jelen- 
tik, hogy a külügyek vezetését általveszed. Miután 
azonban nem tehettem fel, hogy e fontos lépésre a nélkül 
határoztad volna el magadat, hogy ministertársaidat 

arról tudósítsad, nem adtam hitelt e tudósításnak. 
Tegnap csaknem minden Bécsből jött levél és keres- 
kedelmi telegramm ismétli e hírt, sőt a város beszéli, 
hogy Te magad táviratilag tudósítottad nődet e 
fontos eseményről. 

(58) 1870. 

Habár a részletekben és a kivitelre nézve néha 
eltérnek nézeteim s itt subordinálom magamat, tudQm 
azt: hogy elvi ellentét hazánk közügyeinek mezején 
soha nem lesz közöttünk. 

(59) 1870. 

Az itt teendőket bátran bízhatod rám; én se a 
fáradságtól, se a felelősségtől nem ijedek vissza, a 
melylyel helyettesítésed járhat, s biztossá teheted ő 
felségét, hogy szelidségem daczára nem fog hiányozni 
bennem az erély annak megvédésére, a minek alko- 
tása egész életem főtörekvése volt. 



LEVELEK PALK MIKSÁHOZ. 

(60) Pesten, 15/XI. 868. 

Tisztélt barátom! 

Hartleben közlötte vélem a formát, melyben Gon- 
dolataim német fordítását * kiadni akarja, a én ezen 
alkalommal kértem őt, hogy ha nem is a kéziratot, 
legalább az egyes ivek levonatát, mielőtt azok kinyo- 
matnak, közöltesse velem. Miután eddig ily levonatot 
nem kaptam, most önhöz intézem ezen kérésemet. 
— Soha írónak teljesebb bizodalma nem volt fordító- 
jához, s meg vagyok győződve, hogy mindent, mit én 
tisztán és szabatosan kifejeztem, azt ön tökéletesen 
fogja visszaadni. — Ennyi egyes gondolatnál azonban 
nemcsak lehetséges, de valószínű, hogy egyesek kife- 
jezése nem oly szabatos, mint kívántam, s így 
saját hibámból a fordítás mást fejezhetne ki, mint 
mit mondani akartam, s ennek elkerülésére az utób- 
binak megjelenése előtti átnézését elkerülhetetlenül 
szükségesnek tartom, annál inkább, mert a fordítás 

* A QondolatohdX Falk Miksa fordította németre, de a czim- 
lapon fordító nincs megnevezve és igy a német szöveg is mint 
eredeti került a közönség elé. 

mint eredeti jelenvén meg, mindennek felelősségét 
elvállalom, mi abban megjelenik. — Hetilapunk 
engedménye még nem jött ki. Különböző okoknál 
fogva, melyeknek részletezése felesleges, a jelen 
pillanatot a lap megjelenésére nem tartom alkalmas- 
nak, s igy ha az engedmény megjön is, 1-ső január 
helyett valószínűleg csak tavaszkor indítjuk meg. 
— Azt tapasztaltam, hogy setétben legjobb veszteg 
maradni, s hogy a ki sokat jár s tapogatódzik, az 
megüti magát; mialatt a franczia Caesar szándékai 
iránt a világot felvilágositá, körülbelül ily helyzet- 
ben vagyunk. Ég áldja meg Önt. őszinte tisztelettel 

alázatos szolgája 
Eötvös József. 

(61) Pest, 3/XH. 863. 

Tisztelt barátom! 

őszinte köszönetemet szíves soraiért, melyeket csak 
alföldi fáradságos utamból visszatérve vettem, s 
melyekre csak ma felelhetek, mert számtalan apró 
bajaimon kívül, melyek minden időmet igénybe 
veszik, az utolsó napokban még Fej érmegyébe is 
kellé utaznom. Meleg szavai valóban jól estek, épen 
mert azokat nem bóknak, hanem érzelmei kifejezé- 
sének vevém, s mert minden dicséretek közül, mikben 
érdemem felett részesülök, épen az, melyet ön 
Gondolataimul mond, az egyetlen, melynek valóban 
örülök. Száz kedvező kritika, ezereknek tapsa, oly 
iró előtt, ki egy bizonyos kort elért s egyes sikerült 
müveket írt, végre elveszti becsét, de ha müvei által 
egy szívet megindított, ha egy barátot szerzett magá- 
nak, ki nem stylusát, nem egyes gondolatait, hanem 

személyességét szerette meg, mely művében nyilat- 
kozik, ez oly jutalom, mely iránt soha közönyössé 
nem válhatunk. — ön bámulni fogja, hogy a 
fordításnak velem közlött iveiből eddig egyet sem 
küldöttem vissza. Ennek egyszerű oka az, mert az 
eddig látott iveken egyetlen oly hely nincs, melynél 
az szükséges lett volna. Kétségen kívül vannak 
4gyes szavak, melyek helyett én mást használtam 
volna, de az értelem mindig tökéletesen ugyanaz, s 
miután ön kétségen kívül nálamnál jobb német, 
czélszerübbnek tartam, ha az egész úgy marad, mint 
Ön irta, s én őszintén megvallom, büszke vagyok — 
minden Írónak meg van hiúsága, — hogy ennyi 
gondolatot oly tisztán fejeztem ki, hogy egyszer sem 
érttettem félre. — Kétségen kívül abból, hogy ön 
egészen megértett, még nem következik, hogy a 
publicum sok helyet nem fog félreérteni; de Ön 
fordítása meggyőzött, hogy ha ez történik, annak 
nem én, hanem a tisztelt közönség lesz oka, mely, 
valamint egész életemen át tetteimet félre szokta 
érteni, úgy valószínűleg hasonló szabadságot vesz 
magának gondolataimmal is. — A könyv mottója 
anyámtól van, ki nem is tudott magyarul, s a mi 
könyvem előtt áll, fordítás. Levelében a gondolat így 
áll: Glaube keinem Gedanken, dem Dein Herz 
widerspricht. 

Újságot nem írhatok, hisz az egész ország öntől 
várja újságait. Annyi bizonyos, hogy mióta a zsidók 
országa elpusztult, soha a Megváltó- hit egy népnél 
sem volt ily általjános, mint nálunk. Mindenki Meg- 
váltót vagy Antikrisztust vár, és örvend minden 
szónak vagy jelenségnek, melyből annak közeledését 
magyarázhatja ki magának. — Mily állású ember 
Stendel, ki a Gemeinderathban Magyarország mellett 

felszólalt? mily módon fogadtatott az indítvány a 
Gemeinderathban ? s mit mond hozzá a bécsi köz- 
vélemény? Én első pillanatban czélszerúnek tartottam 
a Naplóban felszólalni saját nevem alatt, s meg is 
irtam a czikket; de mintán sem az indítványozd 
személyiségét, sem az indítvány hatását nem ismerem, 
még is jobb várni, míg ezekről értesülök. De most 
bocsánatot e hosszú s félek, igen olvashatatlan levél- 
ért. Ég áldja meg önt. 

őszinte barátja 

Eötvös. 

(62) Pest, 2/IL 866. 

Tisztelt barátom! 

Egy titkot közlök, s egy kérést csatolok hozzá. 

Naponként inkább érezem egy lapnak szükségét, 
mely csak tőlem függjön s azért újra visszatérve 
előbbi szándékunkhoz, a jövő hét kezdetén njra folya- 
modványt adok be egy hetilapért a rendőrségnél. — 
Elébb elutasítottak s az mondatott, hogy a lap azért 
tagadtatott meg, mert egyszerre politikai s nemzet- 
gazdasági lap akart lenni. Most én magam folyamo- 
dom s kizárólag politikai hetilapért. — Meglátjuk, 
lesz-e bátorságuk azt újra megtagadni. Mihelyt a 
recursus beadatott, tudósítani fogom önt, s igen fogom 
szeretni, ha azt a bécsi lapokban tudatja. Legalább, 
ha újra megtagadják, tudni fogja mindenki, ki oka, 
hogy politikai kérdéseink pártunk által nem discu- 
tiáltatnak. — Én részemről nem gondolom, hogy az 
engedély most is megtagadtassék, hanem hiszem, hogy 
a lap kiadása ez oldalról lehetségessé válik; de a 
lehetőség egymaga még nem elég, s itt minden a 
dolgozó társaktól függ. Legczélszerübbnek tartanám, 

ha ön, ki 'a bécsi viszonyokat legjobban ismeri, 
egy heti-czikket vállalna magára a bécsi politikai 
eseményekről (a journalistikai és más politikai moz- 
galmakról). Folytonosan foglalkozva e tárgygyal s 
olvasva minden hírlapot; egy ily czikk irása Önnek 
kevés fáradságba fog kerülni, s bizonyosan nincs 
senki, ki azt jobban tehetné. 

Minthogy — épen mert jó lapot akarok adni — 
a közönség nagy részvételére nem számolok, s a heti- 
lapot saját költségemen adom ki, tiszteletdíjul most 
minden czikkért csak 10 frtot ajánlhatok. Ha elő- 
fizetőink száma 2500 ra megy, minden czikkért 20 frtot 
fizetek, addig a rossz honoráriumot a jó kompánia 
fogja pótolni, mert a vezérczikkeket sógoromon* s 
magamon kívül Bartal és Lónyay írják, s mint 
rendes dolgozótársak csak Salamon, Thaly, Gyulai, 
a nemzetgazdászati rovatban Jelinek és a szerkesztő 
Keleti vesznek részt. Mily sikerrel, nem tudom, de 
iparkodni fogunk, hogy a hetilap irodalmi szem- 
pontból is megfeleljen minden méltányos követelé- 
seknek. Várom válaszát, s pedig kedvezőt. 

Itt küldöm utolsó photographiámat, mely az Aka- 
démiai Album számára készült. Mondják, hogy jó, 
de van valami kesernyés a képben, mi nekem nem 
tetszik, s azonkívül avval sem elégszem meg, hogy 
a német közmondás szerént: Es ist nichts so fein 
gesponnen, was nicht kommt an's Licht der Sonnen; 
redőim és ősz szakálam is kitűnik, melyeket festő 
talán még a keresztyén szeretet fátyolával takar- 
hatott volna. — Ég áldja meg önt. 

őszinte barátja 
Eötvös. 

* Trefort Ágoston. 

Br. Efttrti: Letelek. Életrajs. *8 

(68) Pest, 14/UI. 865. 

Tisztelt barátom! 

Ma délbe kaptam az Österreichische Revuet szíves 
sorainak kíséretében. Félre dobtam Napóleon Caesar- 
ját, és végig olvastam. Fogadja legőszintébb hálámat 
e munkáért, melynek olvasása szivemnek jól esett. 
Nem hiszem, hogy valaki, főképp a német közönség 
számára, jobbat írni képes legyen. Ha valaha, ugy 
annak irányában, ki Szalay életét megírja, nagy 
követelésekkel lépek fel s ki voltam elégítve, ön 
Szalay sokoldalú tevékenységének egy ágát sem 
hagyta méltánylás nélkül, s mégis e sokoldalúság 
nem zavarja az egységet s az egészből boldogult 
barátom nemes alakja tűnik fel egész egyszerűségében, 
mintha magam előtt láttam s még egyszer átéltem 
volna közös életünket, mely után ő megpihen s én, 
őszintén megvallva, mindinkább fáradtnak érzem 
magamat. Reményiem, nem veszi mindezeket bókok- 
nak ; nem értek e mesterséghez, de meg vagyok győ- 
ződve, hogy ön müve legalább a Lajtán innen 
másokra is hasonló hatást teend, csakhogy mások 
nem oly kompetensek, mint én, ki Szalay biographiáját 
nemcsak eszemmel, de szivemmel ítéltem meg, s tudom, 
hogy ha ő maga azt olvashatná, teljesen megelégedve 
érezhetné magát. — Későn van, s elfáradtam, mert 
az olvasás felgerjesztett, tehát fogadja még egyszer 
köszönetemet, annak köszönetét, ki Szalayhoz bizo- 
nyosan közelebb állt, mint családjának bármely 
tagja. 

őszinte baráti tisztelettel 

híve 
Eötvös. 

(64) Pest, 4/IV. 865. 

Tisztelt barátom! 

Két kérdéssel, illetőleg kéréssel alkalmatlankodom 
egyszerre. 

Az első a nemzetiségekről írt röpiratomat illeti, 
melyet nyomtatás végett ma küldöttem Bécsbe. Nem 
volna-e oly szíves, hogy annak fordítását magára 
vállalná? A kiadó ívenkint (körülbelül 18000 betű 
egy ívre) 15 frt-ot ajánl. — Nem szükség monda- 
nom, mennyire lekötelezne, ha a munkát magára 
vállalná? s igy legalább teljesen megnyugtatva len- 
nék, és sokkal bátrabban néznék azon kellemetlen- 
ségek elébe, melyek rám azért várnak, mert politikai 
kötelességünk szabályát: hogy hallgassunk, — megszegni 
merészeltem. A röpirat — ha csakugyan igy akarom 
nevezni, ámbár a röpülésre szükséges könnyüség 
hiányzik benne — ugy hiszem, megérdemli figyelmét. 
Nem mulatságos talán, de azon érdeme megvan, 
hogy minden mellékgondolat nélkül tiszta meggyő- 
ződésemet fejezi ki, s hogy oly dolgokat mond ki, 
melyeket kimondani az egészre nézve épp oly szük- 
séges, mint arra, ki azokat kimondja, veszélyes. 

Második kérésem Szalay históriájának fordítása. 
Itt — hogy a családnak valami maradjon — Ívenkint 
(az originális ívért értve) csak 10 frt-ot adhatok s 
alig merem reményleni, hogy ön, annyira elfoglalva, 
vállalkozik; azonban ha ezt nem tehetné, — mit Szalay- 
nak családja s minden barátjai bizonyosan leginkább 
óhajtanának, — nem ajánlhatna-e valakit, kit e mun- 
kával megbízhatok? 

Rendelést tettem Bécsbe, hol röpiratomat nyom- 
tatják, hogy az egyes íveket mindjárt önhöz vigyék. 

8* 

Azon esetre is, ha nem fordítaná, írja meg vélemé- 
nyét, a addig is tudósítson minél előbb, remélhetem-e 

kérésem teljesítését? Isten önnel. 

Hive 

Eötvös. 



(65) Pest, IV/21. 865. 

Tisztelt barátom ! 

Tegnap jöttem vissza az Alföldről, hol a húsvéti 
ünnepeket töltöttem. Ezért nem válaszoltam elébb 
levelére. — Mintán hetenkint két ív a kiadót kielé- 
gíti, s ön a honoráriumot mindég általam kapja, 
ugy hiszem, nem lesznek nehézségei, s én azon 
leszek, hogy Laufferrel kivigyem, hogy a könyvet 
Bécsben nyomtassa. Ön nem hiszi, mennyire leköte- 
lez, hogy e terhes munkát elvállalja. így legalább 
barátom fő-munkája méltó alakban jön a német 
közönség elébe. — Saját iratomnak ma 5-ik ivét 
corrigáltam magyarul, a fordításból még nem láttam 
semmit, nem is erre vagyok annyira kíváncsi — 
mert az jó lesz, — hanem inkább ítéletére. Nem 
egy kissé nehézkese az egész? Remény lem, olvasói- 
mat jobban mulatja, mint engem a corrigálás ; engem 
néha szörnyen untat az egész. De miután a tárgygyal 
húsz évig foglalatoskodtam, természetes, hogy nekem 
minden elcsépeltnek látszik et tout génre est permis 
hors Tennuyeux. Mindenesetre írhattam volna mulat- 
ságosabban e tárgyról is, de e kérdésnél puskapor 
között járunk, s egy szikra romboló lehet. Nálunk 
a nehézkesség és unalmasság oly népszerű, hogy 
végre az is, kinek természettől e tulajdonokhoz haj- 
lama nem volt, azokat megszerzi magának, s ezen 

Iratom, mint ön látja, nagy előmenetelt mutat e 
szép qualitásokban. — Még egy más bajom van. 
Eddig nincs czímem. A gyermek maholnap megszü- 
letik, s nem tudom, hogy' hívják. A nemzetiség 
kérdése vagy A nemzetiség kérdése Magyarország- 
ban vagy nem tudom hogy', s azért kérem, adjon 
tanácsot, csak szeretném, hogy a czlm minél egysze- 
rűbb legyen. — — Deákkal, mióta visszajöttem, 
még nem szóltam. Czikke* egészben véve jó hatást 
tesz, mert mint a biblia mannájánál, mindenki azon 
izúnek találja, mely neki legkedvesebb. Egy rész a 
birodalom érdekeit, melyek mindenek felé emeltet- 
nek, más az álláspont megtartását, a harmadik a 
conservativek ellen irányzott s találó csapást lát 
benne, de az egésznek azon jó hatása mindenesetre 
volt, hogy az embereket felrázta egy kissé. 

Ha a Napló a megkezdett hadjáratot folytatná, e 
lépésnek nagy következései lehetnének, de ehhez nincs 
kilátás. írja meg, ha ideje van, személyes nézetét. 

Hive 
Eötvös. 

(66) Pesten, ÍV/21. 865. 

Tisztélt barátom! 

Csak azért Írok, hogy kérjem, hogy a kéziratot 
Jákob és Holzhausen nyomdájába küldje. Mind a 
magyar, mind a német kiadást ö nyomja, s ugy 
kivánom, hogy azok együtt jelenjenek meg. A napok- 
ban megy fel sógorom, s általa küldök néhány jegy- 
zetet azon szempontokra nézve, melyekből ezen irat 
megítélését a német lapokban óhajtanám. Becsüle- 

* A húsvéti czikk. 

teuur* mondhatom, nem írói hiúságból, hanem mert e 
ktaáfcst egész politikánkban a legfontosabbnak tar- 
tom* * mert iratom hatása bizonyosan nagy részben 
tűt* ütajtól fttgg, melyben az az időszaki sajtó, s 
ttffcjftyp % Meri időszaki sajtó által tárgyaltatik. — 
IfttJttfciyfcttt* a jÖTÖ hét végéig ismerni fogja az 
<£*g0ttt a akkor Ütni fogja, hogy nemcsak ezen kér- 
désre nőire, de általánosan ki akartam jelölni az 
ttat, melyen a magyarnak haladni kell. 

De erről máskor hosszabban; sietek, s azért elég 

mára. Isten önnel! 

őszinte barátja 

Eötvös. 

( 67) Svábhegy, V/24. 865. 

Tisztelt barátom ! 

Nevetségesen hangzik, de mégis igaz, hogy leg- 
alább két hét óta készülök íráshoz, s mindeddig nem 
jutottam hozzá. 

Hosszasan akartam írni könyvemről, melyet Ön 
ffeftlitani szíves, s politikai viszonyainkról, melyek 
«&v*rtabbak, mint — reménylem — könyvem, de 
ttv^g ma sem érek rá, annyi s nagyrészint kellemet- 
tett apróság veszi igénybe időmet, hogy még ma is 
**fck rövid észrevételeket közlök, s gondolataim 
Ikttgtozitését önre bízom. 

tyU mindenek előtt könyvemet illeti, szeretném, ha 
.VfiMik bírálatában kettő emeltetnék ki. 1-ször az, 
^ >ti> fcftQB barátságos mód, mellyel a nemzetiségekről 
'-"^vJk. üttwn nem az ujabb események sazonkivá- 
i» tiju^ fcfcwtkezése, hogy magamnak a nemzetiségek 
^wuu tatáttktt szerezzek ; hanem hogy e tekintetben 
muwUit 4i^ ^Vtidolkoztam s nyilatkoztam, s már 

1843-ban leleplezem, reá mutattam arra is. Ennek 
bebizonyítására megküldöm önnek Falu jegy zöjé-mnek 
legújabb kiadását s megjelölöm az 1-ső kötetben 
a helyet, mely erre vonatkozik és szórói-szóra ugy 
maradt, mint az első kiadásban. 

2-szor szeretném, ha a bírálatban fófigyelem for- 
díttatnék a könyv befejezésére, s pedig azért, mert 
mit itt mondok ki, politikai meggyőződésem nyilvá- 
nítása. — A gondolat, hogy a magyar nemzetiség csak 
ngy tarthatja fenn magát, ha a nyugati civilisatió 
zászlóját hordja Európa ezen részében s egyediségét 
azon eszmék szolgálatában tünteti ki, melyekért a 
művelt világ többi népei küzdenek: e gondolat volt 
huszonöt év óta vezérfonala összes politikai tevékeny- 
ségemnek, s az fog maradni ezentúl is. — Valamint 
a nemzetiség kérdésében, ugy minden kérdésnél azon 
párton álltam, s fogok állni mindég, mely a szabad- 
ságért küzd, s ugy vagyok meggyőződve, hogy midőn 
azt teszem, egyszersmind a speciálisan magyar érde- 
ket mozdítom elé ; ha ezen nézet hibás, akkor elhibá- 
zott egész tevékenységem is. Vannak, kik mindent 
kizárólag a magyar szempontból tekintenek: s kiket 
korunk haladása csak annyiban érdekel, a mennyiben 
nemzetünk állására befolyást gyakorolhat; én saját 
jövőnket az egésznek jövőjétől külön gondolni nem 
tudom. Mások csak a magyar nemzet egyéniségeért 
aggódnak ; én meg azért, hogy e nemzeti egyéniség 
magához méltó helyet foglaljon el. Én lelkesülök 
nemzetemért, mert ugy vagyok meggyőződve, hogy 
az a nagy szabadsági küzdelemben, melyhez köze- 
ledünk, Európa népeinek huszárja lesz, ki mindég 
az elsők között küzd. Azon gondolatért, hogy száza- 
dokon át zsinórozott ruhánkat megtartva, mint 
huszárok szolgáljunk valakinek, s czímeres tarsolyun- 

kat, a csörgős kardot és forgós kalpagot fitogtassuk : 
ezen jövőért én lelkesülni nem tudok; s ha csak 
ezen jövő várna reánk, nem adok egy jó szót azért, 
mit Széchenyi nemzetiségünk zománczának nevezett. 
— Jól tudom, hogy ezen felfogás az oka annak, 
hogy soha eddig oly népszerűségre nem emelkedtem, 
minő másoknak jutott. De végre is minden ember- 
nél, ki a politikában meggyőződését követi, az elhatá- 
rozó individualitása, s én az enyémet nem változtat- 
hatom meg, s hogy eljárásom megértessék, szükséges, 
hogy ezen álláspontom ismertessék. — Lehet-e ezt 
röpiratom bírálatában elmondani, czélszerü-e? ezt 
ön, kinek irántam való barátságáról teljesen meg 
vagyok győződve, jobban Ítélheti meg nálamnál, de 
nekem ugy látszik, nem ártana, ha ezek elmondat- 
nának, már csak azért is, mert minden lépésem meg- 
ítélésére irányadóul szolgálhatnak, melyet, ha csak- 
ugyan uj politikai élet kezdődik, tenni fogok. 

Politikai viszonyainkról csak annyit mondhatok, 
hogy Deák programmja nemcsak a határozati párt- 
nál, hanem a legtisztább vérű feliratiaknái is rossz 
vért szült. D. teljes meggyőződésem szerint ártott 
magának, az ügynek azonban bizonyosan nem. — 
A programm ezen formában elfogadhatatlan. Ha viszo- 
nyainkról tisztába akarunk jönni, az első, hogy e 
viszonyok természete iránt tisztában legyünk, s D. nyi- 
latkozatában hiányzik azon határozottság, melyet 
minden programm főkellékének tartok. — A legfonto- 
sabb kérdés, az t. i., hogy mely esetekben bír azon 
közös testület, mely a közös ügyek tárgyalásával 
megbízatnék, elhatározó szavazattal, nem bizathatik a 
véletlenre vagy egyesek önkényére. De már az, hogy 
D. bizonyos kérdésekre nézve szólt, s azáltal a vitat- 
kozás kapuit megnyitotta, a legnagyobb fontosságú 

a az bizonyos, hogy a Napló, bármint védelmezze a 
maga hallgatási politikáját, azt ezentúl követni képes 
nem lesz. Mi engem illet, július 1-én fogok heti 
lapomhoz s abba számolok múlt télen adott ígéretére. 
Mielőtt hozzá fogunk, ha csak lehet, feljövök egy 
pár órára Bécsbe, hogy egymással szóljunk. D. min- 
dent a fejedelemtől vár ; én több bizodalmat helyezek 
azoknak belátásába, kik Ausztriában a szabadságot 
akarják, s ha már hízelegni kell, hogy politikusok 
legyünk, inkább a birodalmi tanács hozzánk szító 
pártjának akarok hízelegni. — A helyzet újnak lát- 
szik, de nem egészen az. Mint a reformatió korsza- 
kában a protestánsok, ugy korunkban az alkotmá- 
nyosság hívei egy közös ügyért küzdenek ; miért ne 
fognának kezet, főképp miután ama régiebb kor 
tapasztalásai 1620-ban megmutatták, mit várhatunk, 
ha egymást elhagyjuk. — De elég mára, úgyis alig 
képzelhetem, hogy' fogja firkálásomat elolvasni, s ha 
olvasta, összefüggetlen mondataimat megérteni. De 
átkom, hogy mindég sietnem kell. Oly rövid az élet, 
s az embernek annyi dolga lenne. Ég áldja meg önt, 
írjon nemsokára, s írja meg privát ítéletét könyvem- 
ről; mentül szigorúbb, annál jobban szeretem, mert 
annál igazságosabb lesz. Hive 

Eötvös. 

A Falu jegyzőjén A együtt elküldöm Reform-om&t, 
mely 1846-ban jelent meg. Ha ideje volna, olvassa 
el, sok érdekest fog benne találni, főképp azon állásra 
nézve, melyet már akkor elfoglaltam. Meg fog győ- 
ződni, hogy nem vagyok olyan, mint sokan hirdetni 
szeretik. Az egy magyar példányra szükségem lévén, 
Henzelmann kegyetlenül rossz fordítását küldöm. 



(C8) Pesten, Y/27. 805. 

TtszfeU bárdiam! 

Ma küldöm az ígért könyveket. Az említett hely 
A falu jegyzője 1-ső köt. 223. lapszámon áll, a meg 
Tan jegyezve. Még egy kérésem van: a Nemzetiségi 
kérdés fordításának ezimlapjára tegye oda nevét. Egy 
kis hiúság tőlem, de tudja, telve vagyok gyenge- 
ségekkel, s nem fogja megtagadni. Levelet várok ; 

addig is őszinte tisztelettel 

hive 

Eötvös. 

A fordítási honoráriumot a napokban küldöm fel. 
Mikor kezdheti Szalay fordítását ; és szíves lesz-e az 
utolsó eorrecturát átnézni? 



(69) Svábhegy, V/31. 865. 

Tisztelt barátom! 

Köszönöm szíves levelét, s még inkább a sok 
fáradságot, melyet könyvem fordítása okoz. Bizonyo- 
san nem zaklatnám annyira, ha Ráthtól menekül- 
hetnék, de valahányszor meglát, rimánkodik a fordítás 
elkésése miatt, s igy ön par ricochet kapja a lökése- 
ket, melyek első kézből nekem jutottak, a mivel 
azonban nem akarom kifejezni, hogy a fordítás meg- 
jelenésének siettetése nékem közönyös, sőt igen örülök 
neki, csakhogy sajnálom, ha azért csak egy fertály- 
órai alvástól fosztja meg magát. — A fordítás ezim- 
lapjára legczélszerübbnek tartom felírni »aus dem 
Originál übersetzti, igy meglátszik, hogy az felszóli- 

tásomra, s az által eszközöltetett, kit erre magam 
kerestem ki. — Közbevetőleg : ne vegye rossz néven, 
hogy szegény Szalaynétól köszönő levelet nem kapott, 
neki, azt hiszem, az írás épp oly nehezére esik, mint 
fájdalom, a beszélés könnyen megy ; de azért kezes- 
kedem, hogy férje biographiájának szivéből örült; 
maga mondta nekem. Máy Árpád, ugy látszik, nem 
tudja, mi illik, s ugy per tangentem, mintha nem tud- 
nám, megkérdeztem, irt-e önnek, hogy legalább 
észre vegye. — Annyira el vagyok foglalva éppen 
ma, hogy nem irhatok, pedig nagyon szeretnék, 
a Napló egész magaviseletéről s e hyperloyális 
sentimentálitásról, mely most egyszerre szabadelvű 
urainkat, kik elébb a csillagokat rúgták, megszállta, 
de nincs időm, s talán jobb is. Szeptemberben 52 éves 
leszek, s akkor a nil admirari rendén van, főképp 
oly embernél, ki 30 évig vett részt a magyar politi- 
kában. — Jön-e idő, melyben végre elveim győzni 
fognak ? nem volt soha kérdés előttem. Soha egy per- 
czig nem kétkedtem elveim győzelmén, még akkor sem, 
mikor nálunk Haynau és fenn Bach és Schwartzenberg 
uralkodott, de mi elérjük-e ezen időt? Das ist 
ein anderer Gaffée, mint Münchenben mondják, 
s ha körülnézek, kissé kétkedem, kikkel vigyem ki 
győzelmemet? De végre, ha eddig mentünk, tovább 
megyünk ezentúl is ; ki 52 évet egy czélnak áldozott, 
annak ostobaság lenne a pár évvel fukarkodni, mely 
még hátra van, s könnyítni akarom ön feladását, 
ha majd,, mint reménylem, Szalay biographiájának 
pendantjaként az enyimet írja; egész életem egy 
darabból lesz, talán nem igen becses és keresett 
kelme, de legalább egy színű kezdetétől végig. Ég 
áldja meg önt. £ napokban írok a lap iránt. Men- 
tül többször látom a Napló-t, annál inkább vágyódom 

utána, hogy végre más orgánumom legyen. Mondja 
nejének szíves üdvözletemet és tiszteletemet. 

Híve 
Eötvös. 



(70) VI/4. 865. 

Tisztelt barátom ! 

Fogadja mindenek előtt legőszintébb köszönetemet 
szíves válaszáér. Félek, munkám nem fog megfelelni 
várakozásának, mert kissé unalmas, de akarattal 
mellőztem mindent, mi a szenvedélyekre, sőt csak 
az érzésekre hatna, s így kissé száraz, s nagyon is 
német elmélkedéseim a Rajnára emlékeztetnek, de 
nem borára, hanem azokra a várakra, melyek part- 
jain díszlenek. Azonban ha van valaki, ki legalább 
a német publicum előtt a hínárból kisegíthet, ön 
könnyű tollával az ; mi a magyar publicumot illeti, 
el kell készülnöm az anathemára, mert egy égő 
kérdést higgadt megvilágítás tárgyává tettem, s mert, 
mi ennél még nagyobb bűn, az 1848-iki törvények 
következéseit elismerni bátorkodtam. — Isten neki, 
ilyen volt egész politikai pályám. Eddig nem léptem 
fel semmi mellett, mit később a többség nem foga- 
dott volna el, csak, fájdalom, mindég egy pár évvel 
később, midőn én már ismét messze elől jártam, s 
épp azért az elv győzelmeinél osztogatott jutalmak 
másoknak adattak. Ez történt a ministeriális rend- 
szerrel, ez fog történni valószínűleg a nemzetiség 
kérdésénél, s a zsidó emancipatiónál s még más ese- 
tekben, míg élek, mert »non tantum libelli habent 
sua fata, sed etiam autorest. — Munkám Jákob 
und Holzhausennél nyomatik Bécsben. Rendelést 

tettem, hogy az ívek még harmadik correctura előtt 
közöltessenek önnel. Tegye magát, kérem, összeköt- 
tetésbe a nyomdával. A fordítást nyomtatva küldje 
nnter Kreutzband, azaz ha akadály nélkül történhetik, 
egyébiránt teljesen meg vagyok nyugtatva, ha esak 
akkor látom is, ha kijött. Nem hiszem, hogy két- 
értelműén fejeztem volna ki magamat, s hogy ön 
gondolatomat helyesen adja vissza, azért magam is 
jót merek állani. Jobban szeretném, ha véleményét 
írná meg az egyes fejezetekről, s ha például valamit 
talál, mit elhagyni tanácsosabb, figyelmeztet. 

Szalay munkájára nézve a honorárium a magyar 
kiadás ivei szerint számoltatik. A könyvárus heten- 
kint 2 ívet akarna nyomtatni, ha azonban ez lehe- 
tetlen volna, kevesebbel is beérnők, csakhogy a for- 
dítás öntől legyen. — A honoráriumnak azonnali 
lefizetése 10 ivenkint nem jár semmi nehézséggel. 
Sietnem kell, hogy e levelet a mai postával még 
elküldhessem. Isten önnel ! őszinte barátja 

Eötvös. 

A Lustkandliádok — sed intep nos sít dictum — 
magától Deáktól vannak. Olvasson mindég egy pár 
lapot, mielőtt munkám fordításához fog, ez utóbbi 
azután jobban fog ízleni. 



(71) Pest, VI/10. 865. 

Tisztelt barátom! 

Schlesinger, kiről ön irt, nem keresett fel, vagy 
legalább nem talált meg, ellenben levele következé- 
sében bajba jöttem. Pünkösd hétfőjén egy journalista 
ember keresett fel, öntől bemutató kártyát hozva; 
nem is igen olvastam ön ajánlatát, s nem kérdeztem 

a nevét, de meggyőződve, hogy Schlesingerrel van 
dolgom, többet szóltam vele politikáról, s csak 
később tudtam meg, hogy ő Herzog. Ez magában 
nem baj, mert nem mondtam neki semmit, a mii 
bármily osztráknak nem mondottam volna, a szo- 
morú csak az, hogy, mint éppen most látom az 
Ostdeutsche Post-ból, a szegény embernek nincs 
intelligentiája. 

A kiegyenlítésre nézve szó szerint ezeket mond- 
tam neki : Der richtige Standpunkt, auf welchem 
ein Ausgleich möglich ist, ist der : 

Dass von Seite Oesterreichs das Princip der 
Rechtscontinuit&t und daher die Gesetze des Jahres 
848, die nur eine Weiterentwicklung unserer Ver- 
fassung sind, in ihrer ganzen Ausdehnung als zu 
Recht bestehend anerkannt werden. Dass von unserer 
Seite dasselbe für die Verfassung von 26-ten Feber 
geschehe, indem wir als Grundsatz aufstellen, dass 
nachdem diese Verfassung durch den Eaiser frei 
gégében wurde, dieselbe weder zurückgenommen, 
noch im Wege des Octrois verandert werden kann, 
indem allé Dispositionen dieser Verfassung in so 
fern sie Oesterreich betreffen, und daher nicht mit detn 
tmgarischen Gesetzen im Widerspruch stehen, nur in 
der durch die Verfassung vorgeschriebenen Fönn 
verandert werden kőimen. 

Überall, wo eine Verfassung besteht, sind wir 
gegen jedes Octroi, in Oesterreich so gut als bei 
uns. Was die Behandlung der den beiden Theilen 
der Monarchie gemeinsamen Angelegenheiten betrifft, 
so ist für diese weder in den Gesetzen vom J. 848 
gesorgt, noch stand dem Eaiser das Recht zu darüber, 
ohne dem Einverst&ndniss mit Ungarn durch die 
Verfassung von 26-ten Február zu bestimmen. Die 

Ari, wie diese gemeinsamen Angelegenheiten zu 
behandeln sind, ist vielmehr das Object der derein- 
barang beider Legislationen, d. h. des ungarischen 
Landtages und des österr. Reichsrathes, die darüber 
entweder direct (durch Gommissionen) oder durch 
die beiden Ministerien zu verhandeln habén. 

Es versteht sich von selbst, dass in so fern ein- 
zelne Bestimmungen der Gesetze des J. 848 eine 
zweckmassige Behandlung der gemeinsamen Angele- 
genheiten unmöglich machen, oder mit den Inte- 
reséén des Gesammtstaates und der constitutionellen 
Freiheit der transleitanischen Lander nicht zu ver- 
einigen waren, wir béreit sind allé jené Modifícatio- 
nen in diesen Gesetzen vorzunehmen, welche mit 
den Intereséén und der constitutionellen Stellung 
Ungarns vertráglieh sind, wie denn auch der letzte 
Landtag dieses klar ausgesprochen hat. 

Hogy szó szerint ezeket mondtam, azért jótállok. 

ugyanezt a P. Lloyd-bwi írtam, annyiszor mond- 
tam el különböző embereknek, hogy könyv nélkül 
tudom. Herzog ur mit csinált belőle, azt az Ost 
D. Porí-ban olvashatja. E rectificatiót nem azért 
írom, hogy vele valami zajt csináljon. Annyi nagy 
dolgok forognak szőnyegen, hogy az Ost. D. P. cikke 
el fog hangzani, de másfelől azt sem kívánom, hogy 
Kuranda engem troüinak tartson, s azért igen le 
fog kötelezni, ha ezeket pro illius privata notitia 
vele közli. Boppant mód el vagyok foglalva, s azért 
csak most láttam a czikket is, s mindjárt írni akar- 
tam önnek, egyébiránt a napokban uj levelet küldök 
lapom iránt. Ég áldja meg önt, mondja kedves 
nejének tiszteletemet. Hive Eötvös. 

Ha pár sorral válaszolhat, igen le fog kötelezni. 

(72) Pest, W12. 865. 

Tisztelt barátom! 

Ide mellékelve küldök 160 frtot, mint a fordítás- 
nak esekély tiszteletdíját, fogadja egyszersmind leg- 
őszintébb köszönetemet azon szívességért, hogy ngy 
is annyira igénybe vett idejét munkám fordításának 
szentelte, s igy egy nagy gondtól mentett fel, s mint 
hiszem, annak sikerét a német közönségnél biztosí- 
totta. E napokban Írok hosszasan lapom iránt. Ég 

áldja meg önt ! 

Hive 

Eötvös. 



(73) Svábhegy, YI/17. 1865. 

Kedves barátom! 

Ha a journalistákhoz nem sok sympathiát érzek, 
— természetesen kivételekkel, mert hisz mi ketten 
is azok vagyunk — okom van reá, s a breszlaui 
újság, melyet közöl, nem fogja megváltoztatni néze- 
temet. Hiheti-e ön, hogy Wiener Vilmost, kiről a 
lap szól, soha nem láttam, hogy eszerint az egész 
conversatióból, melyet vele állítólag tartottam, egy 
szó sem igaz. Miután a Neues Fremdenblatt, melyből 
a breszlaui correspondentiáját vette, engem nem nevez 
meg, legczélszerübb lenne talán, ha a Neues Fremden- 
blatt szerkesztőjét erről értesítené s őt felszólítaná, 
hogy e tévedést maga rectificálja, mit, megvallom, 
szeretnék. Nem azért, hogy az ó-conservativek harag- 
ját kikerüljem. Ezen urakkal rég tisztában vagyok & 
nem vágyódom sympathiájuk után, de azért, mert 

az, a mit szájamba tesznek, nem csak nem monda- 
tott általam, de valóságos ellentéte nézetemnek. — 
Miután áltálján véve a szabadság győzelméhez bizo- 
dalmam van, azért meg vagyok győződve arról, hogy 
a jövő azon eszméké, melyekért küzdöttem. E jövőt 
sem elleneink intrigái, sem pártunk egyes hibái nem 
ronthatják meg, de elveink győzelme nem hetektől 
vagy hónapoktól függ, hanem a dolgok természeté- 
ben fekszik s így a kérdés: hetek vagy hónapok 
után hivatik-e össze az országgyűlés, pártunk állására 
sokkal kisebb befolyást fog gyakorolni, mint azt a 
breszlauiban felhozott magyar államférfiú felteszi. Mi 
a közelebbi jövőt illeti, most is azt hiszem, hogy az 
az ó-conservativeké leend s a császárnak pesti tar- 
tózkodása e részben befolyással lehet. Mert a pártot 
a császárnál popularisálta s mert mindenesetre neve- 
zetes manifestátió, mely arra mutat, mennyire vágyó- 
dik a nemzet a kiegyenlítés után. Ha — a mit 
hiszek — az ó-conservativek a többség előítéleteit 
kímélve, a formákban a lehetőségig engedékenyek s 
a dolgokat ugy vezetik, hogy a jogfolytonosság kül- 
sőleg fenntartassák, a többség sokkal engedékenyebb 
lesz a korona túlnyomó befolyása iránt, mint azt 
hiszszük. Az emberek többsége, kik politikával fog- 
lalkoznak, két dolgot akar: 1-ször, hogy a hosszú 
vitatkozás ugy fejeztessék be, hogy látszólag a magyar 
győzzön ; 2-szor, hogy becsülettel ismét hivatalt vál- 
lalhasson s a mint látom, az ó-conservativek gondos- 
kodni fognak, hogy e két dolog meglegyen. Hogy e 
pártnak győzelme szükségképp a birodalom osztrák 
részében az alkotmányosság megszorítását vonja maga 
után 8 éppen azért nem definitív, hanem csak pihenő 
pont, melyről később vagy elébb uj agitátiók terére 
megyünk át, — ezt nem vonom kétségbe. Sőt ha 

Br. EölYös: Levelek. Életrajz. 9 

Plener* még többször ily kölcsönökre szorul, való- 
színűleg nem soká fogunk megpihenni conservative- 
ink vezetése alatt. De csak a legközelebbi időszakról 
szólva, itt a valószínűség az ő malmok mellett szól. 
Mi engem illet, mind ez nem zavar lépéseimben. 
Odajutottam, hol egész nézetemmel kell fellépnem s 
én tenni fogom, habár ismét néhány becsületes ember- 
rel magam maradnék, ámbár, mint ön helyesen jegyzi 
meg, ettől nem kell tartanom. A nemzetiségi kérdés- 
ben kijött iratom e részben mérlegül szolgál. Ámbár 
D. s mások nem mulasztottak el semmit, mi fel- 
lépésemnek árthatott volna s a Pesti Napló, sőt még 
a Hon is azért nem szólt eddig könyvemről, hogy 
az ócsárlóknak szabad tért engedjen, a könyv még 
a legmagyarabb közönségnél is jobban hatott, mint 
gondoltam s legalább nem öltem meg magamat vele, 
mint hiv barátaim nagyokat sóhajtva jósiák. Ha ez 
irat németül megjelenik, kérem, főképp azon részét (a 
befejezést) emelje ki, hol nézeteimet a magyar nem- 
zet feladásáról mondom el. Kissé poétikusnak látszik 
az egész, de meggyőződésem szerint practikus is és 
tisztán jellemzi állásomat. Mint eddig, ugy ezentúl 
is azoknak egyike leszek, kik a szabadság mellett 
lelkesülő nagy magyar sereg élén küzdenek, azon 
öntudattal, hogy a magyar nemzetnek jövője azon rész- 
től függ, melyben a közös győzelem neki köszönhető. 

S most még néhány szót lapomról. 

Júliustól kezdve minden hétfőn jelenik meg ; én 
számolok Ígéretére, hogy hetenkint a bécsi dolgokról 
egy czikket küld. (Igen le fog kötelezni, ha czikkjeit 
ugy küldi, hogy azok a szombat reggeli postán meg- 
jöjjenek s igy az első ivén a vezérczikk után nyo- 

* Az akkori osztrák pénzügyminister, ki azóta Eötvös leányá- 
nak (Mariskának) apósa lett. 

massanak ki.) Küldje a czikkeket a Politikai hetilap 
szerkesztőségéhez. Jelenleg (mert szegények vagyunk) 
hónaponként csak 50 frt-ot küldhetek; ha, a mint 
reménylem, a 3000 előfizetőn tul megyünk, megdup- 
lázom. Fő-aggodalmam az, hogy Ön júliusra falura 
megy. Bizony szüksége van a nyugalomra s jól teszi, 
hogy e hónap alatt Keménynek nem ir; de vajon 

4 czikk egy egész hónapban nem fér-e össze pihené- 
sével? Bizony csaknem indiscrétiónak tartom még a 
kérést is, de Ön oly könnyen ír s mi czikkjeit oly 
nehezen nélkülöznek; lapomra csaknem életkérdés, 
hogy — főképp most kezdetben — Ön velünk legyen 
s ön barátja nemcsak elveimnek, de személyemnek 
is. Tehát ne tagadja meg kérésemet s kérje meg 
kedves nejét, hogy ne haragudjon nagyon reám, hogy 
békét nem hagyok. Mi az írandó czikkek irányát 
illeti, azt fejtegetni felesleges, röviden csak azt mon- 
dom, hogy éppen nem osztom D. nézetét, ki mindent 
csak a magyar királytól vár, sőt hogy ellenkezőleg, 
mindent csak az alkotmányos Ausztria népeitől remélek 
s csak ennek képviselőivel kezet fogva akarok elérni. 

5 hogy annálfogva azt kívánom, hogy a birodalom 
két részének érdekközössége mentül világosabban 
kiemeltessék és a sympathikus szózatok, melyek 
mellettünk akár a Beichsrathban, akár a journalis- 
tika mezején felhangzanak, lapunkban mindig vissz- 
hangra találjanak. Barátaink irányában még gyenge- 
ségeiket is el kell viselnünk. 

De sokat irtam, többet mint olyannak, ki 8 pohár 

carlsbadi vizet iszik, irni kellene s mit ön elolvashat. 

Igen kérem, válaszoljon s nyugtasson meg mentül 

elébb, számolhatok-e czikkjeire. 

Hive 

Eötvös. 

(74) Svábhegy, W20. 1865. 

Tisztelt barátom! 

A Hetilap július első hétfőjén s így azon hó 3-án 
fog megjelenni, s minthogy czikkét mindjárt a vezór- 
czikk után akarom nyomatni, igen szeretném, ha azt 
pénteken, vagy legfeljebb szombaton reggel juttatná 
kezembe. A czikk terjedelmére nézve röviden csak 
azt mondom : genieren Sie sich nicht, mentül hosszabb, 
annál jobb, azonban megelégszünk néha röviddel is. 
Önnek minden esetre jut hely s jobbat s közönsé- 
günknek kedvesebbet nem nyújthatunk. Nehezebb a 
második kérdés, melyet hozzám jintéz, s csak avval 
vigasztalom magamat, hogy azok közé tartozik, 
melyekre felelni nem tudunk, de melyeknél az, a 
kinek felelünk, mégis megért. Én tisztán érzem, mily 
czikkeket kivánok, s Ön bizonyosan el fogja találni 
óhajtásomat, de az értelmezés nehéz lenne. Nem 
akarom, hogy mindig csak egy tárgyról szóljon s 
annyiban czikkei sem lesznek szorosan véve vezér- 
czikkek, s nem akarom, hogy sor, vagy rendszer nélkül 
mindenféle híreket közöljön, s igy nem lehetnek 
czikkei puszta correspondentia, — de azt szeretném, 
hogy levelezései magukban foglalják azt, mi Bécsben 
alkotmányos szempontból fontos előfordult, s hogy 
azt a situatió képévé állítsa össze, azon világításban, 
melyet lapunk szelleme kíván. Ez körülbelül oly 
világos, hogy egy német philosophiae professor sem 
mondhatná jobban, de Ön azért meg fog érteni. 
A fő dolog minden esetre az egésznek szelleme, s ez 
mentül barátságosabb Lajtán- túli constitutionális elv- 
barátaink iránt, annál jobb. Sokban nem elégszem 
meg eljárásukkal, főképp később bármennyi kérdés 

lesz, melynél szét fogunk válni, sőt ellenkezésbe 
Jövünk, de ha rosszalva szólunk is, nem lehetünk 
eléggé kíméletesek, sőt barátságosak. Kik a magyar 
nemzet jövőjét fejedelmeik igazságszeretetétől várják, 
elméskedjenek a német sógorok gyengeségei felett s 
bókoljanak más felé, én mindent kölcsönös érdekeink 
felvilágosításától s azon szeretettől várok, mellyel 
mi is, amazok is a szabadság iránt viseltetünk, s 
abban keresem feladásomat, hogy a megzavart egyet- 
értést helyre állítsam. Sikerül-e ez, s főképp mikor? 
azt nem tudom, de ha a váratlan jó hatást látom, 
melylyel a nemzetiség kérdéseiről kiadott röpiratom 
még a magyaroknál is lesz, (minek legbiztosabb jele, 
hogy a Birnök-ön kívül senki ellene nem mer fel- 
lépni), s midőn tapasztalom, hogy törekvéseim még 
ezen legbájosabb kérdésben sem voltak eredmény- 
telenek, reménynyel fogok munkámhoz. Mindenesetre 
könnyebb lesz hontársamat arra birni, hogy a némettel 
fogjon kezet, mint arra, hogy az oláht s ráczot 
egyenlőjének ismerje. írja meg véleményét program- 
momról. A bécsi lapoknak küldendő tisztelet-példá- 
nyok iránt rendelkeztem, egyébiránt ma újra fogok 
utána nézni. Ha Bechbauer Pestre jön, szombaton az 
Akadémiában talál, mondja meg a szolgának lakását, 
hogy ha nem lennék ott, őt azonnal felkeressem. 
Vasárnap a Svábhegyen leszek. Hétfőn ismét az 
Akadémiában bureaumban, mert lakásomba nem 
megyek. Nagyon örülni fogok, ha az urakkal meg- 

ismerkedhetem. Ég áldja meg ! 

Hive 

Eötvös. 

(75) Pest, YI/22. 1865. 

Tisztelt barátom! 

Nem tudom, mennyiben igaz azon hír, hogy az 
országgyűlést kihirdető rendelet július 2-án fog 
kiadatni; azon esetre, ha ez csakugyan történnék, 
1-ső lapunkban adhatnók ki azt, mely 3-án jelenik 
meg, mit a lapra nézve igen jó ómennek tartanék. 
Erre azonban szükséges lenne, hogy valaki a rendelet 
szövegét terjedelmes kivonatban nekünk telegraphi- 
rozza. Kérem tehát, legyen oly szives és vállalja azt 
magára, vagy ha maga már nem lenne Bécsben, 
bizza azt más intelligens emberre. Áltálján véve, 
minthogy lapunk oly napon jelenik meg, midőn 
más nem jön ki, s igy telegrammokat is adhatunk, 
kikérem tanácsát, mily módon rendelkezhetek leg- 
jobban, hogy fontos ügyeknek tudomására jussak, s 
mégis hasztalan költségbe ne verjem magamat, mert 
miután e napon más lapnak nem jár telegrammja s 
ezeknek költségét magam viselem, többe kerülnek. 
Igen le fog kötelezni, ha saját czikkét mindég pén- 
teken estre adja fel. Ugyszinte, ha azon lapokra 
figyelmessé tesz, melyek nemzetiségi röpiratomról 
szólnak. Lapunkhoz eddig igen jó kilátásunk van, 
az emberek többsége ugy megunta a hallgatást, hogy 
megtapsolna bárkit, ki azt félbeszakasztja. Meddig 
tart e jó indulat, nem tudom, de egy hasznot tenni 
minden esetre fogunk, hogy másokat is jelen tétlen- 
ségökből kiragadunk, s ha majd a Napló ismét 
felszólal, tudjak, hogy hajnalodik. Ég áldja meg önt 1 

Hive 
Eötvös. 

(76) Pest, VII/8. 1865. 

Tisztelt barátom! 

Annyira el voltam foglalva, hogy Dessewffy levelei 
iránti kivánatát még nem teljesíthettem. Ma küldöm 
fel a könyveket, melyeket csak Bécsbe a Sparkassába 
küldök. Még nem' is köszöntem meg czikkét ; egészen 
úgy van irva, mint kívántam, s a jövőnek annyival 
több megnyugvással nézek elébe, mert tudom, hogy 
nézeteink a fődolgokban megegyeznek, s mert így 
lapomban csak saját politikáját védi. Minden törek- 
véseinknek arra kell irányoztatni, hogy a magyar s 
osztrák alkotmányos párt érdekeinek azonosságáról 
győződjék meg, 8 az nem oly nehéz, mint látszik. 
Soha mesterséges eszközökhöz, a mit taktikának, 
sakkhuzásoknak neveznek, nem folyamodtam, s mégis, 
ha a múltra visszanézek, kevés barátaimmal sokat 
vittem ki, ha az embereket arról sikerült meggyőz- 
nöm, hogy alkotmányos garantiájokat a régi rend- 
szer helyett a parlamentáris kormányban kell keres- 
niök. Megmutatása annak, hogy a magyar alkotmány 
nem nagy biztosságot nyújt a szabadságnak, ha a 
magyar király Ausztriában mint absolut fejedelem 
uralkodik, talán még könnyebb. — Jövő hétfőn jön 
egy czikkem erről a tárgyról; igen szeretném, ha a 
bécsi lapok arról szólnának, pro, s ha kell : contra, 
sőt az utóbbit legalább bizonyos lapok részéről még 
jobban szeretném, ön talán tehet valamit ezen 
irányban. Minden esetre kérem, irjon s ha azt hiszi, 
hogy valamely matéria a lapban tárgyalandó 8 mily 
irányban, tudósítson. Reménylem, a viszonyt, mely 
lapunk s ön között létezik, nem fogja fel ugy, mint 
a Napló-hoz. Itt ön a bécsi dolgokra nézve valóságos 

társ, mert ismétlem, meggyőződésem az, hogy egyet- 
értünk. — Az előfizetők szaporodnak, de nem úgy, 
mint reméltem, mert kezdetben nagy kárt tett, hogy 
a D. környezete azt hirdeté, hogy lapom nem fog 
megjelenni. S ezt tette az Idők tanuja is, és szóval 
az összes conservativ had. De nem aggódom. — írja 
meg véleményét czikkeimről, de őszintén. Meg- 
kísértem Adison modorát, meglátjuk, hogy' bir vele 
a magyar publicnm s én magam is. Isten önnel! 

Híve 
Eötvös. 



(77) Pest, YII/17. 865. 

Tisztelt barátom! 

Már most csakugyan alig tudom, min kezdjem 
hálálkodásomat. A czikkeknél, melyek oly annyira 
megfelelnek nézeteimnek, hogy ha szombaton látom 
s a magaméval összehasonlítom, melyet a nyomdába 
hozok, ugy rémlik, mintha egy előre készített terv 
szerint dolgoznánk ; vagy mindenek előtt azt köszön- 
jem-e, hogy a bécsi lapoknál befolyását használta. — 
Ha lapomnak sikere lesz, ez csak így érethetik el; 
mert az idevalók épp ugy, mint a D. hívei csendes 
ellenségeskedéssel viseltetnek irányomban. — Nem 
bánom. Mert ha a journalistaságba ismét beleszokom, 
épp ugy meg fogom írni czikkeimet, mint a többiek; 
de discussió nélkül nincsen hatás, s arról biztos 
lehetek, hogy az idevalók közül egy sem ereszkedik 
discussióba, hacsak Törökkel nem küzdöm, ki, 
mint haliam, nagy hadjáratra késiül, ön esek után 
bámulni fogja, hogy a helyett, hogy a polémiát 

folytassam, mai czikkemet adtam ki, de azt azért 
tettem, mert főképp a Neue Freue Presse 14-iki 
czikke olyan, melyre kimerítően felelhetek, s mert 
szükségesnek tartottam, hogy a Beichsrath nagy 
érdemeiről nyilatkozzam. Az idevaló lapok csak- 
ugyan gúnyoló hangon kezdtek szólni, s ennek véget 
kell vetni. Most jót állok, hogy a feloszlásnál majd 
a lapok tisztességesen fogják magokat viselni, és nem 
vigyázhatunk eléggé. — Minden attól függ, hogy a 
két törvényhozás jó hangulatban nyilatkozzék egy- 
más iránt, s vannak elegen innen és túlonnan is, 
kik mindent elkövetnek, hogy összevesszünk, s törek- 
véseik már most sem egészen eredménytelenek. — 
Az emberek nálunk veszteni kezdik türelmüket a 
jajveszéklés felett, mely Schmerling bukása után 
Béesben támadt, s mint több onnan visszajött isme- 
rősömtől haliam, a hangulat önöknél már is inger- 
lékeny kezd lenni. — A legnagyobb baj az, hogy a 
megalakulás még mindig késik, az emberek veszteni 
kezdik bizodalmukat, s félek, ha valahogy avval 
lép fel a kanczellár, hogy a megyék csak ad hoc 
hivatnak össze s a jelen megyei tisztviselők meg- 
maradnak, több helyen tűz lesz. Nem hiszi senki, 
mily ódium uralkodik ezen emberek ellen. Igaz, 
hogy ha csak tizedrésze annak, mit róluk beszélnek, 
igaz, ezen ellenszenv igen természetes, azonban való- 
színű, hogy ezen nézetek a hivatalvágy által is elő- 
segittetnek. — A telegrammokat mindég oly késő kül- 
dik, hogy nem jelenhetnek meg ; a mai éjfél után jött 
a redactióhoz. 

Ég áldja meg Ont. Ha éppen ideje van, írjon néha. 
Miután okos vagy józan szót alig hallok, legalább 
olvasni szeretnék néha. Hive 

Eötvös. 

(78) Pest, Vm/2. 1865. 

Kedves barátom! 

Szinte botrány, hogy ily soká nem irtam, de nem 
volt egy perczem, főképp miután a nagy hőség miatt 
az utolsó 10 nap rosszabbul érzem magamat, s 
nehezebben dolgozom. Eszem, ugy látszik, nem tar- 
tozik a gőzgépek közé; mentül inkább fűtik, annál 
lassabban jár ; de azért Isten segedelmével a versenyt 
mégis kiállja másokkal. A lap lassan emelkedik, de 
eddig nem volt hét, melyben legalább 25 előfizetővel 
nem szaporodtunk volna meg. Mit Ön azon nehéz- 
ségekről szól, melyekkel egy hetilapnak kiadása jár, 
azok mind tökéletesen állnak, s ha a Napló, eddigi 
taktikáját folytatva, lapomat ezentúl is agyon akarja 
hallgatni, akkor a Hetilapból napilapot csinálok, s 
pedig csak, hogy Keményt barátságtalan magavisele- 
téért megbüntessem, mert ugy látszik, a praenume- 
ránsokon kívül nincs, mi ő reá hatással birna; 
azonban, őszintén megvallva, sajnálattal tenném azt, 
mert ezáltal lapom megszűnnék az lenni, a minek 
alapítottam. — Miután mint iró is egy bizonyos 
népszerűséggel birok, ha a publicum tudja, hogy 
mindent, mit tőlem várhat, csak egy bizonyos lap 
hasábjain kaphatja meg, nekem ugy látszik — ha a 
lap hozzá még jó és olcsó végre — legalább ha egy 
esztendeig kitartok, mégis csak kapok annyi előfizetőt, 
hogy a lap megálljon s én fáradságomért 2 — 3 ezer 
forintot szerezzek; s ez nekem elég, mert ezen felifi 
éppen egy Hetilap-Ti&l, s csak ennél, kivihetem azt, 
hogy az egész lap egyéniségemnek bélyegét viselje 
magán, egy szóval nem valamely párt, hanem Eötvös 
József lapja legyen, s azoké, kik vele egyetértenek, 

a kikhez rokonszenvet érez. — ön mosolyogni fog; 
ezen felfogás aus dem geschaftlichen Standpunkt 
nem igen helyes, de nekem éppen a jelen pillanat- 
ban ily lapra van szükségem. A hínárból, melybe 
jutottunk, nem pártok, hanem csak elszánt egyének 
segíthetnek ki, s ez egyszer Napóleont követem, s 
hivatva tartom magamat a missióra, a mennyiben 
erre oly ember kell, ki magával tisztába jött, hogy 
sem vagyonra, sem magas hivatalra nem számol — 
mert ezek által boldogítva nem érezné magát — s 
ki egy pacsirtának énekén inkább örül, mint száz 
fiatal óriás bőgésén, ki neki éljent kiabál. Meglehet, 
impopuláris leszek, de csak halálomig, és végre a 
népszerűség csak akkor legkényelmesebb, ha a bóko- 
kat viszonozni többé nem kell. — Ég áldja meg 
önt. írjon levelet is. De jó volt utolsó czikke! 

Hive 
Eötvös. 



(79) Pest, Vffl/13. 865. 

Kedves barátom ! 

Holnaputáni lapomban egy hosszú czikk fog meg- 
jelenni, melyben a N. Fr. Pressének felelve, a német 
kérdést tárgyalom. Gondoskodtam, hogy e cikk egész 
kiterjedésében a LZoyd-ban megjelenjék, s nagyon 
szeretném, ha a bécsi lapok arra reflectálnának. 
Éppen most államjogi kérdéseink discussiójára nincs 
kedvezőbb terrénum. Ha azon párt hangulatáról 
(Eaiserfeld stb.), mely a Beichsrathhoz pártolt, pri- 
vatissime valamit Írhatna, ha egyáltaljában egy kis 
utasítást adna, mily módon tárgyalhatom a kérdé- 

seket ugy, hogy az Bécsben jobb benyomást tegyen, 
nagyon lekötelezne. Én természetesen az itteni han- 
gulatot tartva szem előtt, tanácsát talán mindenben 
nem fogom követhetni, azonban mégis sokat tehetek, 
ha tanácsával segít. Legyen teljesen őszinte, s higye 
el, ha bakot lövök s figyelmessé tesz, még inkább 
fogom szeretni. Mondja, kérem, nejének tiszteletemet. 

ffive 
Eötvös. 

{80) Pest, VIII/20. 1865. 

Tisztelt barátom! 

Idezárva küldöm tartozásomat július és augusztusra, 
azaz a pénzbelit, mert azért mindig lekötelezettje 
maradok, mind a gondért, melyet lapomra fordít, 
mind azért, mert tudom, hogy a figyelmet, melylyel 
a bécsiek lapomat kisérik, önnek köszönöm. Ha így 
haladhatok és" Isten erőt s egészséget ád, oda jutunk, 
hogy. a liberálisok a Lajtán innen s túl kezet fognak 
s ez az, mitől szabadságunk jövője függ. írja meg 
jövő hétfői czikkemről véleményét ; ebben már köze- 
lebb lépek a dolgokhoz. Isten önnel! 

őszinte barátja 

Eötvös. 

(81) Svábhegy VIII/20. 865. 

Tisztelt barátom! 

Nem tudom, mennyi időm marad az írásra, a 
ezért a szükségessel kezdem: Szalay fordításával. 
Midőn ön pietásból Szalay iránt a fordítás elvállalá- 
sára késznek nyilatkozott, s e nehéz munkát, a család 

igen korlátolt helyzetét tekintetbe véve, ivenkint 
10 írtért magára vállalta, saját s a család nevében 
legőszintébb hálámat fejeztem ki. Nem is tudom 
hamarjában, mi történhetett volna, mi nekem ked- 
vesebb, mert legforróbb óhajtásom, hogy barátomnak 
e műve méltó alakban jelenjék meg a német közön- 
ség előtt. — Ön bizonyos intézkedéseket kívánt, azt, 
hogy a könyv Bécsben nyomassék, hogy füzetenként 
minden hónapban 8 ív jelenjék meg; hogy 8 ívnyi 
manuscriptum átadatván, a honorárium önnek kifizet- 
tessék; — s én mindezt így rendeztem el, megírva, 
hogy a honorárium általam fog küldetni; mi iránt 
vannak még kételyei ? — Ha külön szerződést kivan, 
küldje meg formuláját, mely akár a könyvárus, akár 
általam aláírandó, egyébiránt kérem mindenek előtt 
folytassa a fordítást, s írja meg, mikor intézkedhetik 
Lauffer a nyomtatás iránt? 

Utolsó levelemet azért adressiroztam Bécsbe, meri 
ön irá, hogy 10-én visszajön ; igen köszönöm válaszát, 
s nagyon fogom köszönni, ha a bécsi hangulatról — 
(ad amícas aures) — mentül többször értesít. Miután 
az összes lapok nyilatkoztak a megyékről, szükséges- 
nek tartottam szintén elmondani nézetemet. 

Mi a megyék restitutióját illeti, egy véleményben 
vagyok a Napló-val, s kik az országot ismerik, jól 
tudják, hogy a megyék helyreállítása most is csak 
ugyanazon következéseket fogná előidézni, mint 
61-ben. Miután a jelen állapotot senki törvényesnek 
nem ismerheti el, a megye sem azt, hogy kanczellár 
és tárnok neveztetett ki minister helyett, nem mel- 
lőzheti hallgatással, sem a nem törvényes adónak 
beszedését nem vállalhatja magára, s igy ha nem 
is mindjárt, néhány hét múlva, s még az ország- 
gyűlés előtt, ott lennénk, hol akkor voltunk. — 

Azonban mi a módot illeti, melyben a Napló e kér- 
désről szólt, s főkép kormányi magasztalásait, nem 
csak nem helyeslem azokat, sőt megfoghatatlanoknak 
találom. Én már a Hetilap 1-ső számában — mi itt 
akkor nagyon rossz néven vétetett — kifejeztem 
meggyőződésemet, hogy a jelen kormánynyal együtt 
járni nem fogok; s most felhasználtam az alkalmat 
tisztán formulázni helyzetünket az ó-conservativ 
urakkal szemközt, nehogy a támogatást, melyben 
részesülnek, úgy magyarázza valaki, mintha majori- 
tásuk lenne. — írja meg nézetét a czikkről. Mi 
magamat illet, teljesen igazsága van, hogy eddig 
még senki a lényeges különbséget köztem s a Napló 
között nem láthatja át, azonban minden lappal tisz- 
tábban ki fog válni helyzetem, s később küldőimhez 
tartandó beszédeimben s az országgyűlésen még 
inkább. Én részemről elhatároztam, mindenben a 
lehető pressióval lépni fel. Der verschwommenen 
Politik muss ein Ende gemaeht werden; és ha a 
jövő törvényhozásnál nagy minoritásban maradok is, 
azért jót állok, legalább szándékaim s programmom 
iránt mindenki tisztában lesz. Azonban nem csak 
lehetségesnek, sőt valószínűnek tartom, hogy Deáktól 
nem válok el. Valamint az, mit az idén húsvétkor 
s főképp később a Débaüe-hna kimondott, 61-iki pro- 
grammjától mérföldekre áll, úgy, ha a szükség azt 
hozza magával, tenni fog ő még más módosításokat 
is, s miután formulázni nem tud, vagy legalább nem 
könnyen, el fogja fogadni mások elveit, mint 48 ban 
s egész életében mindig tette : a kormányét, a hatá- 
rozati pártét vagy végre azt, mit én állítok fel, s 
mire azt fogja mondani, hogy az övé. S e három 
lehetőség között az utolsó a legvalószínűbb, miután 
ő nem kíván mást, mint hogy vezér maradjon, s én 

nem kívánok egyebet, mint hogy a nemzet bárki 

által, de nézeteim szerint vezéreltessék. Egyébiránt 

a jövő meg fogja mutatni ; én igen nyugodtan s Így 

jól érzem magam. Nem tudom, mi lesz, de az iránt, 

mit teszek én, tisztában vagyok magammal, s mai 

nap ez is elég, Ha sok félremagyarázástól nem félnék, 

felmennék, csak hogy Önnel szóljak. Ég áldja meg; 

irjon legalább. Ne csak a lapban a publicumnak, de 

nekem is, 

őszinte barátjának 

Eötvösnek. 



<82) Pest, IX/13. 865. 

Tisztelt barátom! 

Levele az Alföldön talált, hol körülbelül 10 napot 
töltöttem. Ez oka, hogy csak ma válaszolok, miután 
Szalay históriájára nézve Laufferrel szerződésem 
lévén, ön kivánatának teljesítése nem magamtól 
függött. Lauffer nem ellenzi a dolgot azon feltétel 
alatt, ha ön a kéziratot átnézi s a mennyiben szük- 
séges, javítja, mert enélkül nem sok bizodalmunk 
van a tanácsosokhoz. — Mindezt ön levelének értel- 
mében megígértem, s így ezen dolog rendben volna. 
Lauffer még ma ír a Sommer-féle nyomdába. Tegye 
magát avval érintkezésbe, mert még ez idén kívánja 
legalább az 1-ső kötetet kiadni ; s minthogy a hono- 
ráriumot minden füzet után kegyednek küldöm fel, 
a siettetés, valamint a Szalay árváknak, úgy önnek 
is érdekében fekszik. Serkentse a tanácsnok urat, 
hogy fordítását folytassa; mert ha bele halna, vagy 
később felhagyna vele, önhöz tartom magamat, s csak 
azon feltétel alatt fogadom s fogadhatom el az egészt, 

hogy önt kezesnek tekintem. — S így átestünk az 
első dolgon. A mi Balázs lapját illeti, járjon el 
egészen belátása szerint. Nagyon helyeslem, hogy 
magának a politikát egészen kikötötte. A naivitásig 
vitt szemtelenség, melylyel ezen úriember elmondja, 
hogy ő természetesen Deák pártjához tartozik, mert 
a mellett legtöbb előfizetőre számolhat, jellemzi az 
embert. Nagyon sajnálom, hogy több időm nincs; 
mert én egy hossza dorgatoriumra készültem ment- 
hetetlen hallgatásáért. Megvallom, hogy ön a Hetilap 
olvasóival jobban bánik, s hogy mint azoknak kép- 
viselője, csak dicséretet mondhatok, de néha a szer- 
kesztőnek is dukál valami. Fájdalom nem mehetek 
fel, s igy nem beszélhetünk (másképp rólam is 
elmondanák, mint most Keményről, hogy a szerző- 
désért volt fenn, melyet mint szerkesztő a kormány- 
nyal kötött), de épen azért szükséges, hogy néha egy 
bizodalmas levéllel kártalanítson. — A mit helyze- 
temről ir, az minden más viszonyok alatt igy lenne, 
csak nálunk nem az, mert D. és egész eljárása 
unicum. 

Miután Deákot és Eötvöst mint Castort s Polluxot 
mindég együtt nevezték, s miután az első semmi 
kérdésre nézve nem mondja el nézetét legalább altér 
egójának, mert az altér egó, ki ezen rejtélyt a poli- 
tikában igen érdekesnek találja, de az országra nézve 
károsnak, nem ismervén Bruderkájának nézeteit, 
végre saját meggyőződését kénytelen kimondani min- 
den egyes kérdésre nézve : országgyűlésig nem lesz 
egy tárgy, melyről véleményemet szabatosan s hatá- 
rozottan nem mondtam el s ennek csak két követ- 
kezése leend: D. vagy ellenem nyilatkozik, s akkor 
ő válik el tőlem, mit el fogok viselni; vagy elfo- 
gadja az egyes tételeket úgy formulázva, mint ón 

azokat formulázom, s akkor barátságunk csak még 
biztosabb lesz. Én az utolsót tartom valószínűbbnek, 
s akkor bizonyosan én leszek az első tömjénezői 
között. Szivemen fekszik, hogy eszméimet vigyem 
keresztül. Ha az én eszméimért őt éljenzik — mig 
lesznek a világon fülemilék, emberek szavát nem irigy- 
lem senkitől. Híve 
Eötvös. 

(83) Svábhegy, X/l. 865. 

Tisztelt barátom! 

Éppen most jövök a Lövöldéből, hol választóimhoz 
egy óránál tovább tartó beszédet mondtam. Fáradt 
vagyok, magyarosan mondva, mint egy kutya s 
azáltal, hogy mégis irok s ma vett levelére vála- 
szolok, remény lem, jó példaként fogok szolgálni 
Önnek is, s arra fogom bírni, hogy valamivel több- 
ször irjon. A manifestumnak minden esetre azon 
igen csodálatos hatása volt, hogy mig egy rész in 
dulci jubilo rajong, addig éppen azok, kik máskor 
optimisták, mint sógorom (Trefort), vagy legalább 
erre hajlanak, mint ön, elbúsulnak. Nézetem szerént 
a két felfogás egyiránt tévesztett. Hogy azok közül, 
kik a most történteknél közreműködtek, többen a 
manifestumot csak első lépésnek tekintik, mely az 
absolutismushoz vezet: ez kétségtelen s bizonyosan 
még többen ezáltal a foederalismus felé töreksze- 
nek ; de a végeredmény minden esetre tőlünk s még 
sokkal inkább azoktól függ, kik magokat a Lajtán 
túl alkotmányosoknak mondják. Én részemről előre 
látom a dolgoknak fejlődését; elkövettem mindent, 
hogy a német constitutionalis párttal megegyezve, a 
foederalismus felül kerülésének elejét vegyem. Annyira 

Br. Eötvös : Levelek. Életrajz. 10 

mentem ebben, hogy még Schmerlinggel is értekez- 
tem a birodalomnak a dualismus alapján alkotmá- 
nyos organisatiója iránt. Nézeteim ismeretesek Bécs- 
ben, hisz maga a N. F. Presse hivatkozott azon 
egyik levelezője előtt kimondott nézetemre, hogy a 
birodalom közös ügyeinek rendezése a két törvény- 
hozás által történjék s abban a magyar országgyűlés 
s az engerer Beichsrath két egymásnak coordinált 
factornak tekinttessék. Az eredmény az volt, hogy 
mig itt népszerűségemet vesztettem el, a bécsiek 
szépen kigúnyoltak, s hogy éppen ezért eszméim 
mellett akkor, mikor azok bizonyosan acceptabilisab- 
bak voltak, mint most, pártot nem alakíthattam. 
Ugyanaz történt azon czikkeimmel, melyek lapomban 
jöttek ki, s melyekről a bécsi lapok körülbelül úgy 
szóltak, mint ha egy kanczellista irta volna. Mindezt 
nem azért irom, mintha ezen procedúra eljárásomra 
a legkisebb befolyást fogná gyakorolni. Holnap 
estve olvasni fogja beszédemet s ebből láthatja, 
hogy a németek, még az osztrák németek iránt is 
épp oly méltányossággal szólok, mint mindég, de 
irom azért, hogy eszébe juttassam, s ön másokat 
figyelmeztessen, miként ha azonjeszmék, melyeket most 
az autonómiáról elfogadtak, nálunk nem állnak 
sokaknak programmján, azt nem mi okoztuk, hanem 
azok, kik ezen eszméket, mint minden méltányos 
kiegyenlítést, perhorrescáltak, kik, midőn reánk az 
ostromállapot mondatott ki, tapsoltak s mint az 
inas, ha uj bérruhát kap, az alkotmányosság köntö- 
sében csak előbbi szolgai szerepöket folytatták. 

És ha — a mit egyébiránt nem hiszek — a 
manifestum az absolutismushoz vezetne akár egye- 
nesen, akár egy kis kerülettel a foederalismus által, 
ennek Lajtán-tuli constitutionalis uraink lesznek fő 

támaszai. Hisz az absolutismusnak több szolgára van 
szüksége, s ezért nem bámulom, hogy az ott annyi 
hívekre talál, még akkor is, ha Kuranda nr nagy- 
reményű 4 fiát csakugyan a külföldre küldi, s így 
az osztrák birodalmat hatalmas támoszlopaitól fosztja 
meg. Ha a Lajtán- túli alkotmányos párt nem csak 
néhány emberből áll, mint Eaiserfeld, Bechbauer stb., 
hanem ha az valóságos párt, csak tőle függ, hogy 
az absolutismust lehetetlenné tegye. Állítsa fel tisz- 
tán az alkotmányos dnalismus elveit, s jót állok, 
hogy a foederalismusnak nyakára hágunk, de szük- 
ség, hogy azt nyíltan s világosan tegye. Egyes 
általános phrasisok nem elégitenek ki senkit, s a 
tapasztalás, melyet én német-baráti érzelmeimmel 
tettem, nem buzdít senkit a követésre. Én, ki egész 
éltemen át magam álltam s ki minoritásban szinte 
jobban érzem magamat, meggyőződésemért eltűröm 
még az impertinens leereszkedést is, melylyel irányom- 
ban viseltetnek, de jó szándékaim nem biztosítják 
még constitutionalismusunkat. — Csalódik ön, ha azt 
hiszi, hogy politikai nézeteit nem osztom. Utolsó 
czikkében bátor voltam valamit törleni, de csak 
azért, mert féltem, hogy az a bécsiekre rossz hatással 
lehetne; egyébiránt teljesen osztom nézetét arra 
nézve, hogy az alkotmány simpla felfüggesztése ellen 
szót kellett volna emelnünk. S én tettem is volna, 
sőt meg is írtam a czikket, de nem adtam ki, mert 
miután többször kimondám, hogy a két factornak, 
melynek viszonyainkat rendezni kell, az engerer 
Reichsrathot s a magyar országgyűlést tekintem, s 
miután ezen eszme Bécsben akkor nem kellett senki- 
nek, s tudom, hogy Deák is belsőképp ellene van, 
őrültség lett volna ezeket magam ellen zuditani, s a 
cseheket és lengyeleket is, azért hogy senki se csatla- 

kőzzék hozzám. — Ma elmondott beszédemben egész 
yilágosan elmondtam nézeteimet a kérdésről. Én 
tulajdonképp erről akartam irni, de csak most jövök 
hozzá, midőn az időből jóformán kifogytam. Ante 
omnia hja meg véleményét. De másodszor — ha 
hatalmában áll — legyen azon, hogy a bécsi lapok 
ne nagyon dicsérjenek. Ha a Freie Presse, sőt az 
Ost. d. Post gáncsoskodik, hasznomra van. Mert ugy is 
sok van e beszédben, mi az itteni gyomroknak emészt- 
hetetlennek látszik, s ha ezt a Freie Presse és Ösier- 
reichische még édességével boritgatja be, a falat még 
émelygősebbé válik. Hogy — ha birodalmunk fennáll 
— az általam kimondott elveknek jövője lesz, azt 
tudom, s el vagyok határozva mindent tenni mellettek, 
habár előre látom, hogy ugy járok vele, mint a minis- 
terialis rendszerrel, melyet Szalayval felállítottam s 
melyért Kossuth és Deák éljeneztetett, de éppen, 
hogy eszméim mellett valamit tehessek, szükséges, 
hogy népszerűségemet menagirozzam s ennek bécsi 
dicséretek igen árthatnának. De vacsorához hínak, s 
valóban oly fáradt vagyok, hogy alig tudom, mit 
irok, azért elég mára. 

Idezárok 100 irtot szept. és októberre. Laufferrel 
a dolgot még holnap rendbe hozom. Várom levelét, 
mentül elébb, annál jobb ; s irja meg őszintén, mit 
mondanak a bécsiek beszédemhez. Megszoktam a 
schimpfelést, s azért ne genirozza magát, ha csupa 
gáncsokat ir is. Tisztelve nejét 

őszinte barátja 
Eötvös. 

(84) Svábhegy, X/6. 865. 

Tisztelt barátom! 

Éppen a Wanderer czikkét olvastam el, midőn az 
Ön levele kezembe jött. Hogy a czikk jól esett, s 
hogy azt olvasva, nem csak szerzőjét, de azt is meg- 
ismerem, hogy az nem hideg dicséret, hanem baráti 
nyilatkozat, csaknem felesleges mondanom, s azért 
nem is tudom, mi kifogásom lehetne ellene. Talán 
túlbecsül s ez ugy is van törekvéseim resultátumára 
nézve, de nem, a mi szándékaimat illeti. Elől akartam 
járni, arra, hol az igazságot találni reméltem, s 
öntudattal lemondottam a tapsról és elismerésről, 
ámbár az jól esett volna ; s így elmondhatom, hogy 
nem értem el annyit, mint Ön felteszi, s nem hasz- 
náltam oly sokat, de legalább ez után törekedtem, 
% ki mindig valami magas után nyúl, az, ha apró 
legény is, legalább annyira emelkedik, a mennyire 
természete szerint lehetséges. Mi jövőmet illeti, azt 
hiszem, ön a barátság optimismusával nézi azt ; 
bennem fekszik-e a hiba, vagy másokban, nem tudom, 
de annyi bizonyos, hogy nincsen semmi talentumom 
a népszerűséghez. Tudva nem ártottam életemben 
senkinek s mégis akárhányszor hivatásuknak tartják, 
hogy nekem ártsanak. Most is, mit előre láttam, 
megtörtént. A Hon lefordítva az Ostd. Post. czik- 
két, a legmalitiosusabb módon közli azt, s éppen 
azért ismétlem kérésemet, vigyázzon a centralista 
lapokra, hogy a kis popularitást, melylyel még birok, 
ne rontsák meg; magamért föl sem venném, mert 
oda jutottam, hogy nem egy fülemüle, de egy 
pacsirta énekén inkább gyönyörködöm, mint 500 
embertorok éljenzésén ; de érzem magamban, hogy 

bizonyos dolgok keresztülvitelére másoknál képe- 
sebb vagyok, s ehhez a popularitásnak egy bizonyos 
fokára szükségem van. Oly czikkek, mint N. Fr. 
Presse-é, nem árthatnak, de ennél is » a kéz Ézsaué, de 
a hang Jákobé voltc ; kiéreztem, ki inspirálta. 

Mi jelen helyzetemet — azaz politikai helyze- 
temet — illeti, az úgy jellemezhető, hogy D. agyán 
most is egy bizonyos féltékenységet árul el irá- 
nyomban (tudja Isten miért), de egyébiránt minden 
pontban józanul szól. Egyes s éppen legfontosabb 
kérdésekre nézve ugyanazokat monda nekem, mint 
saját nézeteit, miket múlt őszszel én beszéltem neki 
s mik akkor inyére nem valának. Én erősen meg 
vagyok győződve, hogy az ügynek fontos szolgálatot 
fog tenni. Érzi a pillanat fontosságát, tudja, hogy 
viszonyaink kiegyenlítését kívüle senki sem birja 
keresztülvinni s így ő fogja tenni ezt s evvel bevé- 
gezni politikai pályáját. Két hosszú beszélgetés után 
meg vagyok győződve arról, hogy benne a nagy 
ambitio feltámadt s mióta ezt tudom, nyugodt 
vagyok. A feladat tehát: támogatni őt, saját eszméi- 
met lassankint belecsepegtetni s általa praeparálva s 
feleresztve hozni publicum elébe. Kellemetlen szerep, 
gondolja ön, s eszembe jut, mit minap egyszer irt, 
mennyire nehéz, hogy az egyik Badeczky legyen, a 
másik Benedek maradjon. 

Higye el, én is máskép szeretném, mert a Badeczky 
a rendjeleket, s Benedek a sebeket kapja, de ki tehet 
róla, hogy a nagy szereposztó nekem éppen a hálát- 
lant szánta ; de ha valamit tenni akarok, el kell 
fogadnom, s az ember azt is megszokja, főkép ha 
eszébe jut, hogy az bizonyosan már másoknak is 
jutott, s a história nagy emberei mellett talán igen 
sokszor egy kis ember állt, kit senki nem nevez, s 

tournurevel ismét mindent a jó kerékvágásba hoz- 
hat. Igaz, sok önuralomra van szükség, hogy a 
bécsi lapoknál türelmünket ne veszítsük. A N. Fr. 
Presse s főkép az Ost. D. Fost engem is kihoz 
sodromból és sokszor egy kis káromkodással köny- 
nyitek szívemen, midőn szemtelenségeit olvasom ; 
de el kell tűrnünk mindent, mert a birodalom viszo- 
nyainak békés kiegyenlítése constitutionalis úton 
csak úgy lehetséges, ha a magyar és a német elem 
kezet fognak. Ha összevesztünk, az absohitismas s a 
szlávok győzelme biztos, s én meg vagyok győződve, 
hogy a német journalismusnak egy része teljes 
öntudattal dolgozik e czél felé. Áltálján véve, ha 
időszaki sajtónk működését látom s meggondolom a 
hatást, melyet néha a legértelmetlenebb vagy leg- 
erkölcstelenebb firkászok előidéznek, csaknem kétel- 
kedni kezdek a sajtószabadság hasznain. 

Ez természetesen köztünk marad, de annyi bizo- 
nyos, hogy ha a sajtószabadságnak eredményét csak 
Ausztria után kellene megítélnünk, a többség más- 
kép ítélne ezen institutióról. Ennyi rossz akaratot s 
kajánságot látva, sokszor elundorodom. De, mint mon- 
dám, el kell tűrnünk s el fogjuk tűrni, s kérem 
önt is, kerüljön minden keserű szót, legalább ne 
mondja senki, hogy a súrlódásokra mi adtunk alkal- 
mat. Eddig a Correspondenz-Bureau embere nem volt 
nálam. Én is azonnal Gregussra gondoltam, s azt 
hiszem, el fogná vállalni. Mindenesetre jó corres- 
pondenst fogok szerezni az intézetnek, s gondolkodni 
fogok, hogy jól legyen értesítve, mi a jövő ország- 
gyűlésnél még fontosabb, minthogy a fő ügyek nagy- 
részt comité-ülésekben fognak tárgyaltatni. Az ered- 
ményre nézve, azaz az országgyűlés eredményére nézve 
Kemény pessimista, mint mindég, Gsengery is, de én 

reménynyel nézek a jövőbe, s ha nem csalódom, 
Deák is, ámbár mást mond. Hogy néhány küzdel- 
meken fogunk keresztül menni, az kétségtelen s 
nekem Agy látszik, nem a határozatiak, hanem a 
kormány ellen. Én legalább azon alkotmányos insti- 
tutiókat s a ragaszkodást a 48 iki törvényekhez nem 
tudom őszintéknek hinni. Mit mond ön ahhoz, hogy 
csaknem minden megyébe 3—4 mágnás ajánlkozik 
követnek? Nem bámulta-e, hogy lordjaink magok 
vetik meg a lordok házát ; alig képzelhetnék erősebb 
izgatási eszközt a főrendi tábla ellen. 

Három hete, hogy csaknem mindig rosszul érzem 
magamat s csak most akarok hozzáfogni Szalay 
beszédjéhez; bár oly jól tudnám megírni, mint ön, 
melyet ma harmadszor végeztem el. 

Ég áldja meg! 

ffive 

Eötvös. 



(86) 1/24. 1866. 

Tisztelt barátom! 

Ismét csak néhány sort írok, mert félnyolcztól 
mostanig nem maradt időm és egy fertály múlva a 
képviselőházba kell sietnem. Lauffer már újév előtt 
számolni akart velem, de miután ön irta, hogy a 
pénzre szüksége nincs, akkor elhalasztottam, később 
elfelejtettem s igy csak a napokban jártam el köte- 
lességemben. Az 1-ső kötet 22 iv (a magyar kiadás- 
ban, mely szerint szerződtünk), ebből a fordításért 
idezárva 220 frtot, kérek nyugtát, hogy azt gyámi 
számadásomhoz csatolhassam, úgy szintén nagyon 
lekötelezne, ha Yögerertől egy önhöz intézett elő- 

mutatható levelet küldene, melyből világos, hogy 6 
nem csak a honoráriumra, de az ezutáni kiadásokra 
igényt nem formál. Szalay Ágoston, mint váltószéki 
elnök, roppant scrupulosus. Laufferrel még ma szólok 
a nyomtatás folytatása iránt, de arról biztossá 
tehetem, hogy a munkának félbeszakítása nem fek- 
szik szándékában. A Bevuere előre örülök, de még 
nem kaptam meg. Heckenast szándékáról még nem 
hallottam semmit. Annyi biographia jelent meg 
tőlem, hogy e részben elfásultam s nem bánom, 
ha egygyel több jön ki, bármi rossz legyen; azon- 
ban örültem volna, ha ön irná, mert bizonyosan, 
jó lenne, s igy ön abstinentiája, melyet barátsága 
okoz s az, hogy talán túl is becsül, mindenesetre 
Keménynek s magamnak kárával jár. Az országgyűlés 
menetében nincs semmi, mi azoknak reményét gyen- 
gíthetné, kik arra reménynyel tekintettek, sőt teljes 
meggyőződésem, hogy ha az eredménytelen marad, 
ennek nem mi, hanem egyedül a bécsiek lesznek 
okai. Ég áldja meg önt. Kérem irjon, s ne várjon 
becsületes választ, mig az Adreszen túl nem vagyunk, 

híve 
Eötvös. 



(87) Pest, H/5. 1866. 

Kedves barátom ! 

Reményiem, eddig a lapokból is tudja már, hogy 
betegségemnek hire csak azon ügyetlenségek s hazug- 
ságok egyike, melyekkel a Débatte olvasóit tartja. Nem 
tartoztam soha az óriások közé, s igy most sem tar- 
tom magamat a képviselő testület legegészségesebb 
tagjának, azonban annyi bizonyos, hogy hónapok óta 

semmi sem történt rajtam, mi a közlött hírre alkal- 
mat adhatott, s így az egész talán némelyeknek kivá- 
nata lehet, de bizonyosan nem való. Minap egyszer 
Ludvig yolt nálam és szokása szerint mindenféléket 
beszélt a jövő kormány alakításáról stb., mire én, 
hogy az unalmas complimentirozásnak véget vessek, 
mondám, hogy részemről semmi vágyam a kormányzás 
után, mert öregnek érzem magamat s ha egyszer a 
kérdések, melyek szőnyegen vannak, eldőltek, tudo- 
mányos otiumba akarok vonulni. Ennyi igaz az 
egészből s habár a részvétnek örülök, mely irányomban 
ez alkalommal nyilatkozik, s melyet a sok levél bizo- 
nyít, melyben egészségemről kérdezősködnek : megval- 
lom, örömmel verném meg a Debatte egész szerkesztő- 
ségét, mely ennyi levélírásra kényszerit. 

Ég áldja meg önt. Jövő héten az Adreszdebattenál, 
ha Isten megsegít, megfogom mutatni, már azért 
is a Debatte pártfogóinak, hogy nem oly egészen 
haltam meg, mint ők szeretnék. Hive 

Eötvös. 
Itt jó német tréfa járja : 

Warum war Deák nicht zum Hofballe gerufen?^ 
Adresse unbekannt. 



(88) Pest, H/19. 866. 

Kedves barátom! 

Végzetem, hogy csaknem minden levelemet bocsá- 
natkéréssel kell kezdenem, de a legjobb szándék 
mellett mindig kifogyok időmből s csúnya szokása 
az embereknek, hogy ilyenkor mindig a barátok 
ügye marad el, mert engedékenységükre számolunk. 

Soha inkább, mint most, nem voltam elfoglalva. Deák 
nem akarta, hogy discussió legyen, s igy egész tevé- 
kenységemre és erélyemre volt szükségem, hogy azt 
előidézzem. Legjobb barátaim elhagytak, sőt neheztel- 
tek, mert magamat a szólásról lebeszéltetni nem enge- 
dem. De végre keresztülvittem szándékomat s nagy 
lépést tettem előre, nem csak azért, mert practice meg- 
mutattam, hogy végre én is keresztül vihetem aka- 
ratomat, de mert nagy előny, hogy a hatalmi állás, 
melynek megemlítése az adreszben kerültetett, sőt 
melyről szólni D. által tilos volt, nem csak általam 
emeltetett ki, de most a discussiónak egyik fő 
részét képezi. Ha egyszer a magyar törvényhozás 
a constitutionális érdekek ugyanazonosságáról győ- 
ződik meg, s átlátja, hogy Ausztriának hatalmi 
állása saját jólétünk sine qua nonja: a kiegyenlítés — 
nem mondom : azonnal, — de biztosan sikerülni fog, 
s ezt legalább a képviselőház többségénél elértem, 
egy beszéd által (?) ; bármi kérkedően hangzik, mégis 
ugy van, s pedig azért, mert a ház többsége már, 
mielőtt szóltam, erről meg volt győződve, és csak az 
kellett, hogy valaki bátorsággal bírjon és kimondja. 
(Mindezt természetesen csak ad amicas aures írom ön 
orientátiójára.) Beszédemet nem extemporizáltam, mert 
kevés van benne, mit elébb nem írtam volna fel, 
de azon formában, melyben elmondám, csak szólás 
között csináltam össze. Nagyon veszélyes terrénumon 
jártam s igy nem tudtam előre, mit s mennyit 
mondhatok, mig a beszéd hatását láttam. Mondja ezt, 
kérem, Grasznak is, ki tőlem a beszédet kérte, s 
kinek azt csak azért nem küldhettem fel, s nem is 
válaszolhatok, mert nincs időm. 

A bécsi journalismus ez izben úgy viselte magát, 
hogy megcsókolhatnám — azaz a feleségeiket, azon 

esetre, ha 40-en túl nincsenek. — Ha hiúbb lennék, 
oly ítéletek, hogy nézeteimet a világ minden részei- 
ből szedegetem össze, rosszul esnének, s boszankodnám 
a tréfákon, melyeket képviselőtársaim a felett csinál- 
nak, hogy beszédem németeimnek, kiket annyira becsü- 
lök, még sem tetszik — tegnap egész este a clubban 
avval mulattak, s egymásután felolvasták a bécsi lapok 
Ítéletét; — de semmi sem emelheté beszédem hatá- 
sát inkább, semmi nem bátoríthatta volna a többieket 
úgy, hogy e térre kövessenek s ezért Isten áldja meg 
az Alté és Neue Presse-t és az Ost Deutsche-t vélek 
együtt (a Wanderer-i nem olvasták rám, mert ez. 
alkalmasint megelégszik.) — Igen szeretném, ha jövő 
heti lapomban egy levelet irna a bécsi hangulatról,, 
melyben kiemelné, hogy a népstimmung más és szin- 
tén a constitutionalis érdekek egységéről van meggyő- 
ződve ; reflectálhat e mellett beszédemre, csak termé- 
szetesen ne dicsérjen nagyon, máskép nem adhatom. 
Sietek az ülésbe s így csak röviden ismét bocsánatot 
kérek, hogy az idemellékelt 100 frtot ily későn kül- 
döm, de elfelejtettem. Nem kissé veszedelmes-e oly 
feledékenység, mely már pénz küldésre is terjed ? 
Denique vénülünk. 

Nejét tisztelve híve 

Eötvös. 



(89) Pest, IV/8. 866. 

Tisztélt barátom! 

Mindég jól esik, ha valamely körbe lépünk s az 
első, kivel találkozunk, régi ismerős, ki barátságosan 
kezet szorít s igy ön telegrammja, bár nem váratlan 
hírt hozott, kellemesen lepett meg. Mondjon érte 

Frankenburgnak is köszönetet. Mi magát az állást 
illeti, most, midőn az elnökséget egészen saját belá- 
tásom szerint vihetem, meg fogom kisérteni, a létező 
erőkkel mit vihetek ki. Annyi bizonyos, hogy az 
állásnak egész fontosságát belátom. Mindég az volt 
meggyőződésem, hogy nemzetünk jövője tisztán eul- 
tnrakérdés; igaz, attól függ, vajon civilisatio tekin- 
tetében a népeket, melyek között lakunk, mennyiben 
haladjuk túl, s itt a dolgok természeténél fogva az 
Akadémiát illetné az első szerep. De mit s mennyit 
fogok kivihetni, az más kérdés, és félek, itt is ngy 
járok, mint mindenben: hogy tisztábban látom 
másoknál, mit kellene tenni, de másoknál keveseb- 
bet viszek ki. Kedélyem s elmém jó vagy rossz 
tulajdonai teszik-e ezt, azt magam sem tudom, de 
a tény tagadhatatlan s talán mert vénülök s ilyenkor 
érzékenyebbé válunk, néha nagy levertséget érzek, 
mely nem megy annyira, hogy törekvéseimet meg- 
szakítsa (látni fogja, hogy például éppen most az 
Iparegyesülettel bajlódom s leveleket s felszólításokat 
küldök szét több száz intézethez), — de végre fáradt- 
nak érzem magamat s miután éltemnek más 
jutalma igy sem lesz, vágyódom a nyugalom után. 
Politikai körben a dolgok úgy állanak, mint közön- 
ségesen. Most sem kétkedem, hogy a dolgok jóra 
fognak fejlődni, mert azt a helyzet úgy hozza 
magával, de lassan és nem is oly jóra, mint egy 
kevéssel több észszel hatalmukban állna, őn levelei a 
Hetilapb&n a legjobban hatnak. A legfontosabb az, 
hogy köztünk s a Lajtántúli szabadelvűek között valaha 
egyetértés jöjjön létre, erre az Ön bécsi levelei sokat 
tesznek. A jövőben jó lesz, ha Ön is azon befolyásra 
reflectál, melyet a német kérdés saját ügyeinkre 
szükségkép gyakorolni fog. Holnapi lapunkban e 

tárgyról szólok. Nagyon jónak tartanám, ha egy, 
vagy ha lehet több bécsi német lapban kiemeltetnék 
az, hogy az események nézeteimet igazolják s hogy 
én voltam az első, ki már 1861-ben, sőt előbb a 
német-kérdés megoldásának szükségét láttam s azon 
nézetből indultam ki, hogy az Osztrák-birodalom 
belső alakításánál mindig azon viszony tekintetbe 
vételével kell haladnunk, melyet Ausztria Német- 
országban elfoglal s melyről lemondani nem lehet. 
Ennek felemlítése a bécsi lapokban erősiti az én 
helyzetemet itt ; ágy is egész állásomat azon kis 
tekintélynek köszönöm, melylyel a külföld előtt birok. 
Itt eltűrnek, mert látják, hogy a határon túl egy 
bizonyos fokig becsülnek s nem igazolhatnák, ha 
éppen semmibe sem vennének; azonban valóságos 
állásomnak már lapom is mérlegéül szolgál, melynek 
előfizetői nem növekednek. Részint ezért s hogy a 
sok kellemetlenséget kerüljem, mely a lapnak vasár- 
napom szedésével jár, a lapot — ámbár az újesztendeig 
hétfőn fog megjelenni — ezentúl is már szombaton 
készitjük el s azért kérem, küldje czikkét mindég 
úgy, hogy a pénteki postán nálunk legyen. Ha ideje 
van, azaz nem volna is, de egy pár perczet talál* 
írjon néha, valóságos jótéteményt tesz velem ; ámbár 
reggeltől estig emberek között vagyok, nem képzeli, 
mennyire isolálva érzem magamat. 

Ide mellékelve küldök 100 irtot pro Marti et 
Áprili. Ég áldja meg önt, mondja nejének tisztele- 
temet s ne felejtse őszinte barátját Eötvöst. 



1<0 
(90) Pest, IY/2*. 86*. 

Tisztelt barátom! 

Minthogy ápril 7-én írtam és levelemmel 100 frtot 
küldtem, s a mint hallom, a postán csak 14 napig 
reklamálhatni, kérem, tudósítson pár sorral, vajon 
levelemet megkapta-e? Mi itt élünk, a mint tudunk, 
sok bajjal, főképp miután a horvát deputatió is itt 
van, s más terhes foglalatosságainkhoz még az is 
járul, hogy szeretetreméltóságban excelláljunk. 

Ég áldja meg Önt. írjon, ha lehet, pár sorral 

többet is. 

Hive 

Eötvös. 



(91) VI/10. 866. 

Tisztelt barátom! 

Akkorra halasztottam köszönetemet, mikor a könyvet 
elolvastam, s látom, nagyon is hosszú időre halasz- 
tottam el. De ön, reménylem, nem veszi rossz néven, 
s talán a kiadó is megbocsát. Mondja neki nevemben, 
hogy nagy érdemet szerzett magának, midőn önt 
arra birta, hogy e munkára vállalkozzék, mert ennek 
köszönjük, hogy Széchenyiről végre jó biographiát 
bírunk; de ezen érdem mellett van egy nagy bűne 
is, s ez az, hogy a legnagyobb magyar jellemzése, 
mely sokára bizonyosan a legjobb fog maradni, nem 
magyarul jött ki. Bészben — mi azon hatást illeti, 
melyet e könyv közönségünkre gyakorolhat — részben 
a bajon fordítás segíthet. Politikusaink a fordítás- 
ban is feltalálhatják a nagy igazságokat, miket ön 
elmond s mik némelyeknek keserűeknek látszanak: 

talán, de annál egészségesebbek ; de azok, kik a for- 
dítást magokra vállalták, semmi esetre nem adhatják 
vissza a könnyűséget és gratiát, mely ly el ezen 
biograpbia íratott, s így a könyvnek egyik irodalmi 
érdeme a magyar közönségre nézve elveszett. Való- 
színűleg szeretné hallani ítéletemet. — Nagyon saj- 
nálom, hogy egy pár órát nem tölthetünk együtt 
s teljes őszinteséggel elmondhatnám nézeteimet az 
egyes részletekről. így csak röviden szólhatok, s 
ennek nem nagy hasznát veszi. 

Mindenekelőtt elmondhatom, hogy az életrajzot 
jónak, irodalmi tekintetben igen jónak tartom. Hogy 
az fővonásaiban igazságos is, sőt hogy az egész 
könyvben talán nincs semmi, mi magában véve nem 
igaz, és mégis van egy vonás, mely hiányzik, s mely 
miatt Széchényi képe nem felel meg egészen a valónak, 
legalább azok előtt, kik őt közelről ismerték. — 
Mind azon jó s nagy tulajdonok, melyeket róla 
elmond, teljes mértékben meg voltak benne. Nagy ész, 
erély, kitartás, hazaszeretet, a képesség eszmékért 
feláldozni magát, egyszóval minden, mi nagy férfiu- 
ban szükséges; — csak egy hiányzott — az ember- 
szeretet, s valamint ez okozta, hogy a nép, — mely 
barátjait ösztönszerűleg ismeri, — iránta soha igazi 
sympathiával nem viseltetett, ugy kétségen kívül ez 
volt oka, hogy midőn a sors keze reánk nehezedett, 
— ő összetört. 

Széchényi szerette hazáját, szerette a nemzetet. 
Hazájának nagysága s a nemzet jövője magas fogal- 
mak voltak előtte, melyekért semmi áldozattól vissza 
nem rettent; de nem ismertem embert, ki az egyes 
individuumok iránt hidegebb és közönyösebb lenne, 
mint ő volt. Hazáján kívül csak ön-személye volt 
az, mi számolásainak tárgyát képezé és innen magya- 

Br. Eötvös: Levelek. Életrajz. 11 

rázható, hogy midőn a remények, melyekkel hazája 
és saját jövőjére gondolt, elenyésztek, nem volt semmi, 
miben vigasztalást találhatott volna, sem neje, sem 
gyermekei, sem mindazon jó, mit szűkebb körben 
tehetett volna. Éppen oly embernek, ki életét nagy 
czéloknak szenteli, s kire mindig nagy csalódások 
várnak, még több szUksége van a szeretetre, mint 
másoknak, és ez a szeretet képessége, ez az, mit tőle 
a természet megtagadott. 

Nézzen végig az egész pályán, melyet ön oly 
ragyogó színekkel festett le : fényes pillanatokat fog 
találni, nagy tevékenységet és erélyt, roppant sikert, 
lángoló szenvedélyt, de melegséget, őszinte ragasz- 
kodást sehol, s ezen férfiú, ki magát joggal a nem- 
zet napszámosának nevezhette, s kinek élete minden 
egyes magyarra nézve áldás vala, egész életén át 
nem szeretett. Senki nem áldozott többet hazájának, 
mint ő, — mert hisz feláldozta életének minden 
napját a közügynek, — de nem hiszem, hogy esetet 
hozhatna fel, midőn a legkisebbet, csak kényelmét is, 
valamely kedvesének áldozta volna fel, s azokhoz, 
kiket barátjának nevezett, csak egy nappal tovább 
ragaszkodott volna, mint azt nagy czéljainak elérésére 
szükségesnek tartá. — Szerette az egész hazát, vagy 
helyesebben mondva lelkesedett a haza fogalmánál, 
de az egyén nem volt semmi egyéb előtte, mint eszköz, 
melyet nagy s nemes célokra használt fel, de pusz- 
tán eszközül, eldobva azt, s lábbal taposva, mihelyst 
haszontalanná vált vagy éppen útjában kezdett állni ; 
s ha megengedem is, hogy éppen e tulajdon vagy 
hiány volt az, mi őt sokban elősegíté, bizonyosan ez 
kulcsa azon nem szeretetre méltó tulajdonoknak, 
melyeket benne ismertünk : az aristokratikus gőgnek, 
a türelmetlenségnek, a hideg gúnynak, mely oly 

sértően hatott, s ez oka nagy szerencsétlenségének is, 
mely alatt összerogyott, midőn a hazát, melynek 
kizárólag élt, melyen kívül semmit sem szeretett, 
veszve hivé, s a nagy világon magányosan találá 
magát, csak azokat látva maga körül, kik iránt 
semmit sem érzett, s kiknek szeretete őt nem boldo- 
gíthatá, mert nem tudta viszonozni. 

Nem tudom, ön így fogta-e fel jellemét; ha igen, 
mindenesetre jól tette, hogy nem monda el biogra- 
phiájában. Ily könyveknek fő czélja, hogy példányo- 
kat állítsanak fel s azért a hiányok, melyeket nagy 
embereinkben ismerünk, nem a közönségnek valók. 
Ugyanezt tettem én is Széchenyi emlékbeszédében és 
igen kérem önt, ne közölje e nézetemet senkivel, de 
önnel, ki őt oly jól ismeré, közölni akartam néze- 
temet s igen örülni fogok, ha ön azt nem osztja; 
valóságos nyereségnek tartanám, ha egy vonással 
figyelmeztetne, mely ítéletemet megczáfolja, hogy e 
nevezetes férfiút, kit annyira tisztelek s kinek, mint 
minden magyar, hálával tartozom, szerethetném. 

Mit ön a ministerialis állásról ír, hála Istennek, 
nem teljesült s reménylem, még soká nem fog telje- 
sülni; sokan s maga a Felség, is azt monda 
felőlem, hogy álmodozó vagyok — ein Traumer ; — 
legjobb reám nézve, hogy így megyek át életemen s 
halálom után azt mondják felőlem, hogy álmaim 
teljesültek. Mi Széchényiben hiányzott, az bennem 
túlmértékben megvan s ezért mentől idősebb leszek 
s higgadtabban ítélek magamról, — annál inkább 
belátom, hogy elleneim nemcsak magamra, de a 
közügyre nézve is érdemet szereztek maguknak, 
midőn a lehetőségig háttérbe szorítottak. 

Azoknak vagyok egyike, kik arra valók, hogy elől- 
járjanak, de a gondolat s nem a cselekvés mezején, 

!!• 

és ebben sem uj conservativok, sem mások nem fognak 
akadályozni. Ha ideje van, írjon 8 emlékezzék barát- 
sággal hivére 

Eötvösre. 



(92) VI/17. 866. 

Kedves barátom! 

Ide mellékelve küldök 100 irtot, s egyszersmind a 
szomorú jelentést, hogy a hetilap e hó végével meg- 
szűnik. Csak méltányos, hogy ily esetben az apa azok- 
nak, kik meghalt gyermekének legnagyobb jóltevői 
voltak, köszönetet mondjon, s azt teljesítem, midőn 
Önnek hálámat fejezem ki s pedig kétszeresen, mert 
tudom, hogy buzgó közreműködését főképp irántam 
érzett hajlamának köszönöm. — Az okok, melyekért 
a lapot megszüntetem: 

1-ször. Mert nincs időm, hogy azt jól vezessem. 

2 szór. Mert a jelen pillanatban hetilapnak nincs 
hatása. 

3 szór. Mert már is 1700 frtot vesztettem, s nem 
vagyok eléggé gazdag, hogy ezen időtöltést foly- 
tassam. 

Egyébiránt a lapnak volt némi hatása is, és Bis- 
marck legalább telj esi té Önnek azon jövendölését, 
hogy a nagy német-kérdés küszöbén állunk, s végre 
a kérdés mikénti eldöntésétől függ egész jövőnk. 

S most még egy kérést. Az, hogy Önhöz írásban 
is intézem, leginkább bizonyítja bizodalmamat, de 
tudom, hogy ebben épen oly helyesen cselekszem, s 
ép ugy nem csalódhatom, mint politikám combina- 
tióiban. 

ön ismeri politikai pályámat. Egyik főbb kelleme 
abban áll, hogy mintán egyes kérdéseket én initiál- 
tam s mellettök éveken át küzdöttem erélyesen, 
végre elveim győztek, de másnak dicsőségére. így 
jártam a városi kérdéssel, a parlamentáris kor- 
mánynyal, a nemzeti egyenjogúság kérdésével, egy- 
szóval mindig. Tagadhatatlan, hogy a német-kér- 
dés megoldásának közeledését s azon összeköttetést, 
melyben az a magyar-kérdéssel áll, senki nem emlí- 
tette nálamnál elébb, s többször és határozottabban. 
Talajdonkép ez volt 50-től kezdve egész politikám 
sarkköve, s azon pont, melyből kiindulva, a dualis- 
musnak szükségét hirdetem. — Miután Ausztria 
harczának oka nem más, mint hogy állását Német- 
országban ne veszítse el és miután ennélfogva szük- 
ségképp a dualismus eszméjéhez kell áttérnie, igen 
óhajtanám, ha az, mit e kérdésben tettem, feledé- 
kenységbe nem menne. Nem hiúságból óhajtom ezt, 
de azért, mert ha a közönséget figyelmeztetik, hogy a 
kérdésben senki nálamnál helyesebben nem látott, 
ez erősiti állásomat s én, ha lehetne, most kívánnék 
erős állást, hogy azt saját eszméim előmozdítására 
használjam fel. Nem tudom, megvan-e iratom: Die 
ungarische Frage aus dem Standpunkte der Mnheit 
Deutschlands. Ha nincs, elküldöm a napokban, 
keresztkötés alatt. Igen szeretném, ha ezen iratról 
most a bécsi lapokban szólnának. Korszerű s bár öt 
év előtt írtam, minden, mit Ausztria állásáról Német- 
országhoz, s a porosz- és osztrák viszonyokról mon- 
dok, még maiglan illik. Ön befolyása által ezt talán 
eszközölhetné, s nagy barátságot tesz nekem, s úgy 
hiszem, nagy szolgálatot az ügynek is, melyet most 
semmi nem segíthet inkább elő, mint azon meg- 
győződésnek terjesztése, hogy ki a birodalom duális- 

tikus alakítása ellen küzd, tulajdonkép Bismarck 
politikáját segíti elő. Ég áldja meg Önt ! Várva vála- 
szát — s bár hosszú legyen ! — 

hive 
Eötvös. 



(93) Husvétvasáraapján, IV/21. 1867. 

Tisztelt barátom! 

Ma feltettem, hogy nem dolgozom semmit s nem 
is tettem mást, mint hogy a délelőtt nagyobb részét 
a botanikus kertben töltöttem s a tanár nem lévén 
otthon s a kertészlegények nem ismervén, többet 
tudtam meg, mint cultusministernek szokása. Nem- 
csak dolgozni nem akartam, hanem irni sem ; de haza- 
térve, kezembe vettem a Magyarország-ói^ láttam 
Ön nevét, elolvastam czikkét, s ott találtam a szép 
piros tojást számomra s most leültem, hogy meg- 
köszönjem, mert ámbár nem vagyok hiúbb mások- 
nál, — legalább iró- és politikus társaimat értem, — 
de jól esik, ha itt-ott egy okos embernek eszébe jut, 
hogy bizonyos dolgokat, melyekről most a verebek 
is csiripelnek, én mondtam ki először az országban 
s hogy czélként mertem kitűzni magamnak oly dol- 
gokat, melyek akkor még reménynek is nagyoknak 
látszottak. Ebből láthatja, hogy bármit beszéljenek 
egyesek, nem látom a jövőt oly borúsnak s nem 
mondok le a jövőről, habár Strossmayer azt állítja 
is, hogy ahhoz nincs jogunk. 

Meg vagyok elégedve helyzetünkkel s hiszem, vagy 
inkább érzem, — mert vannak instinctusaim, — 
hogy szebb jövőnek megyünk elébe s így kedélyi 
állapotom jó ; annál rosszabb a oorpus delicti. 

Májam Karlsbad után sóvárog, fejem zúg, lábaim 
romlanak; egyáltaljában mint rokkant katona fogok 
résztvenni a győzelmes sereg diadalmenetében s 
annyira el vagyok halmozva munkával, hogy alig 
győzöm. De earpe diem Jóska, carpe, quam minimum 
credula postero s előre megyek 24 lóerővel. Ha csak 
őszig tartom ki, annyit fogok tenni, hogy ha a szol- 
gálatból elbocsátanak s a régi kocsisokat fogadják 
vissza, ezek Augiás-istállójukat nem is ismerik meg, 
s bizonyosan soha többé oly jól — so kannibalisch 
wohl, mint Goethe mondaná — nem fogják érezni 
magukat, őszig, ha Isten megsegít, a pátens ügye 
rendben lesz, a szerb iskolák s egyházak szervezve — 
s pedig az illetők megelégedésére — és a zsidó zsinat 
összehiva. Ezeken kívül, hogy mulatságom is legyen, 
rendezem a fundationális javakat, felépítem a Lipót- 
templomot, építek egy nagy chemiai laboratóriumot 
az universitás számára s visszaállítom a győri jog- 
akadémiát. Ennyit, ha élek, bizonyosan teszek; ha 
idő marad, van még más dolgom is. De ebédre hinak 
s enni is kell s igy elég mára. Költeményeimet 
elküldtem s leírva a Lobogót* is. Nagyon szeretném, 
ha jól fordíttatnék le, talán mert szeretem művemet, 
talán mert bizonyosan utolsó versem, talán mert 2 
strófa fiamtól van, ki akkor 13 esztendős volt s jót 
állok, nem találja ki senki, melyik? Ég áldja meg 
önt! — Szeresse 

hívét 
Eötvöst. 



* Ciime a kötetben: A zászlótartó. 

(94) IV/29. 1867. 

Tisztelt barátom! 

A német közmondás: »Wem Gott ein Amt gibt, 
gibt er auch Verstanát, mint sok, mi Németország- 
ban helyes, nálunk nem alkalmazható ; legalább reám 
nem ; én eddig csak az észnek tetemes megfogyatko- 
zását tapasztalom. Naponként kevesebb jnt eszembe 
s ha így haladok, nemsokára rám illik, mit a bécsiek 
Nádasdy-ról mondtak: 

.Er ist Minister 
Wenig liest er 

Und was er liest, vergisst er." 
Annyira azonban még most sem jutottam, hogy leve- 
lében a sok Excellenciás czimet nem sokaltam volna 
meg. E sallang jó az Adreszre, benn a levélben nem 
szeretem, mert miután Isten segedelmével tovább 
fogunk levelezésben maradni, mint excellenciásságom 
tart, jobb, ha a régi stylusnál maradunk. Egyáltal- 
jában én — mint azt tegnap választóimnak is meg- 
mondtam — Eötvös József akarok maradni, ámbár az 
előbbi kanczellár jónak látta nevemet a hétszemélyes 
tábla elnökének ajándékozni, minek következésében, 
mióta az bárónak neveztetett, csaknem naponként a 
legboszantóbb kérdések fordulnak elő s leveleim hozzá 
s az övéi hozzám hordatnak. Költeményeim már a 
múlt héten küldettek fel. A 67. bizottmány munká- 
lata fordításának nyomdaszámlája a ministerelnök- 
höz küldendő, ki egyébiránt jövő szerdán vagy csü- 
törtökön Bécsbe jön s kivel együtt én is felmegyek. 
Szóval többet mondhatok közdolgainkról, annyi azon- 
ban bizonyos, hogy mindenesetre sokkal rosszabbul 
is mehetnének. Üres pénztárral és igen középszerű 
erőkkel csudákat művelni nem lehet, de ki a megyék 

eddigi eljárását figyelemmel követi, az meg fogja val- 
lani, hogy a helyreállítás nagy experimentuma jobban 
sikerült, mint 61-ben. Fognak-e a megyék igen czól- 
szerü administrativ szerkezetnek mutatkozni, az más 
kérdés. Műveltségi állapotjaink mellett nem tartom 
valószínűnek, hogy 52 oly tisztikart állíthassunk fel, 
mely a jelenkor szükségeinek megfelel és talán sokan, 
kik most a megyéért rajongnak, ngy fognak járni 
rövid idő mulva, mint az járna, ki kedvesét 18 évig 
nem látta s az alatt róla álmodva, azt mindig még 
imádja, mig vele találkozott s meggyőződik, hogy 
talán saját ízlése is és még inkább kedvese azóta 
megváltozott. De ezen belátás mindenesetre csak 
később várható, most még a mézesheteket éljük s 
én mindenesetre igen örvendetes jelnek tartom, 
hogy eddig még nem ütötték le senkinek fejét. 
— 2-án, reménylem, találkozunk, vagy legalább 
3-án keresem fel reggel Herczeg Károlynál, hacsak 
nem kerülök ágyba. Tegnapelőtt is ott voltam, 
tegnap választottak s ma ismét csehül érzem 
magamat 

őszinte barátja 
Eötvös. 



(95) Pest, V/14. 867. 

Tisztelt barátom! 

A napokban Grasz felszólított, hogy Freiligrath 
subventiójára ujak alá; magától értetik, hogy ezt 
örömmel teszem, de nem akarok sem piszkos, 
sem kérkedő lenni, ezért kérem, írja meg, mit 
adjak? De őszintén kérem. — Magas tanítványa 
virágokkal fogadtatott, s napról-napra nő a lelkese- 

dés, mely irányában nyilvánul. Valamint hiszem, 
hogy soha az országnak nem volt királynéja, ki azt 
inkább érdemié: úgy tudom, hogy soha nem volt 
olyan, kit igy szerettek, és én a jövőhöz birodal- 
mamat éppen ezen érzésre alapítom. — Az érzelmek 
— legalább a népnél — sokkal nehezebben változ- 
nak, mint meggyőződései, s én mindig úgy voltam 
meggyőződve, hogy ha egy korona, mint 1848-ban a 
magyar, széttört, azt csak a nép szivében ébresztett 
nagy érzelmek lángjai forraszthatják össze. — Három 
századon át megkísértettük a hittel, s megpróbáltak 
reménynyel is több izben, de egy mégis hátra volt : 
az, hogy a nemzet a dynastiának valamely tagját 
igazán, szive mélyéből szeresse, s minthogy ezt most 
elértük, nem aggódom a jövő iránt, ön talán moso- 
lyogva mondja, hogy poéta vagyok, és meglehet ; 
valóságos aristokratát és excellenciás urat ő Felsége 
minden hatalmával nem csinálhat belőlem ; de meg 
fogja vallani azt is, hogy minden poétaságom mellett 
elég jól láttam előre a dolgokat, s hiszem, most sem 

fogok csalódni. Ég áldja meg önt ! 

őszinte barátja 

EStvös. 



(96) Budán, V/24: 867. 

Kedves barátom! 

A Wanderer tegnapi számában keményebben nyilat- 
kozik a trónbeszédről, mint bármily oppositionális 
lap. Elvonatkozva attól, hogy nézetem szerint nincs 
igazsága, mert az, ha a schwnngvoUe phrasisok 
hiányzanak, főkép Ausztriában, hol azoknak bőségó- 
ban voltunk, inkább érdem; de magában az, hogy 

épen a Wanderer nyilatkozik így, kit irányunkban 
barátságos lapnak ismer a világ s kiről sokan fel- 
teszik, hogy a magyar kormány intentióit ismeri : — 
nagy baj, s igen természetesnek találom, ha Benst az 
iránt keserűen panaszkodik. Mintán a czikk meg- 
jelent, nem tudom, miként lehetne segíteni rajta; 
csak arra akarnám kérni, miként befolyását Grasznál 
arra használja fel, hogy ily dolog ezentúl ne történ- 
jék. Abstrahálva minden egyébtől, a Wanderer szava 
mindég fontossággal fogna birni, már csak azért is, 
mert az összes bécsi joumalistikában nincsen 
lap, mely jellem tekintetében vele mérkőzhetnék. 
A Wanderer becsület dolgában mint valóságos 
unicum áll a többi bécsiek között s ezért meg 
vagyok győződve, hogy a magyar kormány rosszal- 
lása vagy megelégedése ott, hol bizonyos nézetek 
forognak kérdésben, Graszra nem fogna birni semmi 
befolyással. De ugy vagyok meggyőződve, hogy azon 
politika, melyet a Wanderer képvisel, nem kívánja, 
hogy Beust tekintélye csonkittassék, sőt azon elvek, 
melyekért e lap küzdött, csak gyengittetnek, ha 
B. állása megrendittetik, mi okvetlenül bekövetkezik, 
ha épen a liberális s magyar érdekeket elismerő 
lapok nyilatkoznak ellene. A centralistáknál s kik 
hozzájuk szítnak, úgy sem számolhat pártolásra. Ha 
e sorokat el bírja olvasni, csakugyan nagy mester, 
de ha ez önnek nehezebbre esik, mint a sorok között 
olvasni s igy sok időt tölt firkálásommal, annál 
tovább kénytelen reám gondolni. Mit mond a pátens 
megszüntetéséhez? Sokat dolgoztam e tárgyban, de 
sikerült, s még jobb következéseket fog előidézni, 
mint magam gondoltam ; mert számtalan beszélgetés 
és levélírás által végre odajutottam a dologgal, hogy 
a patentalis községek nagy száma még a convent 

előtt visszalép, s hogy ez a patentalista papokat 

nyílt karokkal fogadva, még szemrehányással sem 

fogja illetni. Ég áldja meg önt! 

ffive 

Eötvös. 



(97) Pest, V/28. 867. 

Kedves barátom! 

Két levélre kell válaszolnom s csak addig irhatok, 
mig Andrássy jön, kit már egy fertály óta várok, 
igy hát rövid lesz a levél is. Mindenekelőtt mi a 
Wanderert illeti: tetszik átlátni (mint ön a Napló- 
ban irja), ha a Wanderer kifogásai — nem nekünk, 
de B.-nek — rosszul estek, ki, úgy látszik, stylusára 
sokat tart s ha ő az ellen panaszkodott, mi itt nem 
tehettünk kevesebbet, mint hogy lapjainkban elmond- 
tuk, hogy nekünk még a stylus is tetszett és valóban 
nem több az, a mit a Napló, Lloyd és Magyarország 
kimondták. A Wanderer ellen nincs e czikkekben 
egy szó, a mint nem is lehet, mert, mit — habár a 
bécsi ministeriális styhisra nézve nem lehetek vele 
egy véleményben — ha kell, akár nyomtatva is 
declarálok: én a Wanderer-t a legrespectábilisabb 
német lapnak tartom, mely Bécsben megjelenik. 
De elég erről. Ha az ember 5 órát tölt ülésben s 
nem tudom hány czikket olvas, mely mind ugyan- 
azon egy tárgyról szól, megunja a politikát s még 
azon barbár kívánatra is vetemedik, vajha legalább 
egy félévig nem látna újságot s ne is hallana még 
beszélni sem hírlapokról. 

Kossuth czikkét ismeri. A hatás, melyet a házban 
tett, az vala, hogy törvényjavaslataink, melyeknek 

discussiójára egy hetet számítottunk, 2 nap alatt 
mentek keresztül; a hatás a városban — kivévén a 
legfiatalabb fiatalságot — ugyanaz s a hatás az ország- 
ban — mint. több tudósításból látszik — szintén nem 
igen lesz más; azonban kitűnik ez alkalommal is, 
hogy Kossuth hívei, ha nincsenek is többségben, 
még most is számosak s hogy benne nem hiányzik 
az akarat, felhasználni befolyását. Adja az ég, hogy 
e figyelmeztetés a Reichsrath tagjai mellett ne men- 
jen át hasztalanul ; mert az egyért jót merek állani, 
hogy ha a 67-es munkálat főelvei, azaz a delegátiók, 
paritás stb., nem fogadtatnának el, ha így a közös 
ügyek még egyszer discussió alá kerülnek : nincs azon 
erő, mely csak annyit is még egyszer keresztülvinne. 
A bécsiek mondják, hogy a mienk az oroszlánrész s 
én magam is azt hiszem, hogy úgy van, de épp oly 
bizonyosan állithatom, hogy kedves hontársaink e 
részüket ugyan nehezen kapták be s hogy a nagy- 
falat, melyet a bécsiek tőlünk irigyelnek, mint a 
német mondja, nagyon a gyomrunkban fekszik. — 
Hivatalom legkellemesebb kötelességének tartom, 
hogy tisztelt tanítványát időről időre egyes taninté- 
zetbe kisérem. Nem vagyok barátja a ceremóniának 
és soha se m hittem volna, hogy ily functiót kelle- 
mesnek tarthatok, de a császárné semmiben sem 
hasonlít hasonlóihoz ; előtte a tisztelet, melyet egy 
nemes nőiség előtt érzünk, háttérbe szorít minden 
egyebet s hódolatunkban nincs semmi, mi a császár- 
nét illetné, önnek nincs fogalma a lelkesedésről, 
melylyel főképp a nép alsó osztályai hozzá ragasz- 
kodnak. Ha valamely intézetet meglátogatva kocsijá- 
hoz visszatér, mely körül az alatt nagy népcsoport 
alakult, fanatikus acclamatióval fogadja nagy asszonyát 
s én, a kire minden, a mi szívből jő, mélyen hat, 

elfelejtem, hogy egész éltemen át az ellenzékhez tar- 
toztam s pár hónap mulya (wenn der Mor seine 
Schuldigkeit gethan) valószínűleg ismét ahhoz fogok 
tartozni, én örülök a loyalis érzések ezen kitörésé- 
nek, mintha legalább udvarmester lennék, ön látja, 
az udvari levegő még demokratikus lelkemre is meg- 
teszi hatását ; szerencsére eddig a tisztelő rokonszenv, 
melylyel magas tanítványát kisérem, nem terjed 
tovább. Gyula nem jön. Ebédelni is kellene. Ég 

áldja meg önt. 

Hive 
Eötvös. 



(98) Pest, VI/11. 867. 

Tisztelt barátom! 

Bármennyire el vagyok foglalva, az nem lehet, 
hogy szivem örömében legalább néhány szót ne írjak. 
Nem hittem volna soha, hogy koromban még ily 
boldognak érezhetem magamat, főképp politikai ese- 
mények által. De a mi most történt, sok fáradságnak, 
hosszú küzdelmeknek és főképp számtalan kese- 
rűségnek dija, s így nem érzem magamat érdemet- 
lennek e jutalomra. Az amnestia, mely így adatott 
ki, a királynak határozata a 100.000 arany felett, 
mely neki koronázási ajándékul adatott, befejezi a 
munkát, s bátran merem állítani, hogy a 848-iki 
forradalom be van végezve, s belőle csak az egyenlő- 
ség kivívott elve, s nemzeti becsületünk, melyet vele 
arattunk, maradt meg. Sok munka vár ránk, veszé- 
lyek környeznek a külföld részéről, de Kossuth 
levele, melynek elterjedését legtágabb körben meg- 
engedtük, s az agitátor fiai, kik a koronázás alatt 

nyugodtan nézték az ünnepélyt, bizonyítják, hogy 
biztos alapon állunk, s így megküzdhetünk a veszély - 
lyel s nehézségekkel. Isten áldja meg önt a sok 
fáradságért, melylyel győzelmünk kivívásához járult. 
Isten áldja meg buzgó tanítványát, ki mint egy áldás 
jött körünkbe, s kinek arczárói egy szebb jövőnek 
reménye mosolyog reánk ! Vele szemközt az egész 
nemzet költői érzésekkel telik el, mert hisz csak egy 
valódi költészet van e világon, s ez a szeretet. 

Híve 
Eötvös. 



(99) 21/XI. 869. 

Tisztelt barátom! 

Ma reggel a romániai herczeghez megyek s való- 
színűleg kénytelen leszek őt az Akadémiába és Múze- 
umba kisérni ; azután ministeri fogadási napom van 
s este pártconferentia s így ma sem rendelkezem 
időmről. Ha holnap reggel 10 óráig vagy este 6 és 
7 óra között meglátogat, vagy megírja, mikor találom 
lakásán, igen le fog kötelezni, miután a katholikus 
autonómia és a zsidó congressusok ügye olyan, melyre 
az ön nagy befolyású lapja nagy hatást gyakorolhat 
s ugy vagyok meggyőződve, hogy ha ezen kérdések 
való állásáról értesítve lesz, a Lloyd nem fogja aka- 
pályozni, hanem támogatni azon kérdések megoldását, 
melyek meggyőződésem szerint a legfontosabbak s 
melyeknek megoldása hazánkban egész Európa sza- 
badelvű pártjainak érdekében fekszik. 

Híve 
Eötvös. 

(100) 1870. május 4. 

Tisztelt barátom! 

Még azon benyomás hatása alatt, melyet mesteri 
czikke rám tett, fogadja köszönetemet azon élvezetért, 
melylyel azt olvastam. Minden, a mi a maga nemében 
tökéletes, nem maradhat hatás nélkül és ilyen ezen 
csak kiterjedésére nézve kicsiny mesterműve, mely az 
egésznek nemes hangjától az egyes részletekig — ide 
számítva a kormánynak adott mellék döfést is, — a 
művészre mutat ; nem ismerek jobbat e nemben még 
öntől sem és így meg fogja bocsátani a vén írónak, 
ki még a journalismusban is kontárkodott, ha ezt 
kimondja, és még azon esetben sem veszi tolakodás- 
nak, ha a vén író véletlenül egy időre minister is . . . 

ffive 
Eötvös. 



(101) VII/12. 870. 

Tisztelt barátom! 

Lrudvig késmárki képviselő meghalt. — Miután 
választó-kerülete az ország in teliigent iája közé tar- 
tozik és olyan, mely a Pester Lloyd szerkesztőjét 
méltányolni tudja, azt hiszem, hogy ha ön ott mini 
jelölt felállíttatik, a választás sikerülni fog. írja meg, 
kérem, vagy ha e sorok már Eissingenben érnék, 
telegraphirozzon, vajon megengedi-e, hogy befolyá- 
somat felhasználva, ön megválasztása mellett fellépjek. 
Felhatalmazása nélkül nem érzem magamat jogosítva 
semmire; azonban szerencsésnek fogom magamat 
érezni, ha Ön velem egyetért. Kérve válaszát, őszinte 
tisztelettel híve 

Eötvös. 



JEGYZETEK A LEVELEKHEZ. 



Eötvös levelei nem maradtak ránk valami nagy bőségben. Sokat 
levelezett ugyan, de a nehéz időkön át mindabból kevés maradt 
meg. A mi hozzáférhető volt, e kötetben össze van gyűjtve. Nagy- 
részt napvilágot láttak már itt vagy ott, nagyobb monographiákban, 
minő Deák Ferencz beszédei-nek kiadása, melyet Kónyi Manó egész a 
korrajzává szélesített; gr. Andrdssy Gyula beszédeinek magyarázó 
részében, Lederer Béla kiadásában ; s Széchenyi leveleinek Majláth 
rendezte I. kötetében. Sokat kiadott Falk Miksa is Kor- és jellem' 
rajzok czimű becses munkájában. Arany Jánoshoz irt két levelét 
Arany László adta ki atyja levelezése közt. Mindez megvan e 
kötetben, de az anyag itt ujakkal is szaporodott. Itt jelennek meg 
először a Toldyhoz intézett levelek, a M. T. Akadémia kézirattárából, s 
itt látnak először napvilágot a fiához Írottak. Falk Miksa 
sok ujjal is gyarapította a gyűjteményt. Bánó József két fontos 
levelet küldött Nagy Miklós úrhoz, a Vasárnapi Újság szerkesztő- 
jéhez, a ki azokat lapjában közölte s e vállalat szerkesztőjével 
íratott hozzájok felvilágosító sorokat. A M. N. Múzeum kézirat- 
tárában is akadtam egy pár levélre, régi hírlapokból is kiböngész- 
tem egyet-kettőt. Ennyi volt, a mit össze lehetett szednem. Leve- 
leinek nagy része veszendőbe ment. Elvesztek vagy lappanganak 
Szalayhoz irt levelei, melyekről a Hon 1879. évi 278. száma egy 
napihir formájában annyit közöl, hogy vétel utján valamelyik nógrádi 
földesúr tulajdonába jutottak, de e hír óta nyomuk veszett, nekem 
legalább semmit sem sikerült kipuhatolnom. A Treforthoz intézett 
levelek megsemmisültek. Gsengery Lóránt ur hiába kereste kér- 
temre atyja irományai közt a Jellemrajzokon közölt levéltöredékek 
eredetijét, igy itt csak pár töredékes sort közölhetek. Hozzáfér- 
hetetlen még most Pulszky levelezése, melyet a család készül 

Br. Eötrös: Levelek. Életrajz. 12 

kiadni. Ha valamennyi levelét össze lehetett volna is gyűjteni, nem 
lett volna szabad mindet kiadni. A történetíró és a közönség csak 
azon levelekre tarthat igényt, a melyek közdolgokról szólanak s 
minden futólag följegyzett üzenet vagy bizalmas közlés nem való 
a nyilvánosság elé. Ilyen papirszelet sok van a M. N. Múzeumban 
őrzött iratai között, de e gyűjteménybe csak egy pár jutott el 8 
kiadatlanul marad Fáyhoz, b. Hauer Istvánhoz intézett levele 8 
Yachottnéhoz irt levelei is, kinek pártfogója, úgyszólván földi gond- 
viselése volt a irodalmi és egyéb törekvéseiben gyámolitója. Bajos 
is lett volna Eötvös leveleit a már szinte megszokott sértő érzéket- 
lenséggel egytöl-egyig közzétenni, mikor ő maga „korunk gyalá- 
zatos szokásának" nevezi azt, hogy nagy emberek .bizodalmas 
levelei . . . valamely biograph által a közönség elébe hozathatnak" 
(Gondolatok 111. 1.). 

Az átvett vagy itt először közölt leveleknek egyaránt meg- 
mondjuk eredő helyét. Más jegyzetet keveset kell azokhoz főzni. 
Nem tartjuk szükségesnek e leveleket a kor történelmének elmon- 
dásával felvilágosítani, inkább a leveleket nézzük adalékoknak a 
kor történetéhez, melyeknek csak az veheti hasznát, ki a his- 
tóriában járatos. Használatuk megkönnyítésére czélszerübbnek tet- 
szett tárgymutatót fűzni hozzájuk. 

A levelek egyének szerint s időrendben vannak csoportosítva és 
sorban számoz vák. Az akadémia ujabb helyesírása itt nincs olyan 
szigorúan keresztülvive, mint a többi kötetekben ; igy inkább meg- 
maradt a levelek intim jellege és ódon patinája, a régi érzések 
hamva és érdekessége. 

Levél Kazinczy Ferenczhez (1). A M. T. Akadémia kézirattárából 
közölte Jakab Elek, az Ellenőr 1878 okt. 4-iki számában (X. évf. 
499. sz.). 

Levél Pulszky Ferencztől (2). Inkább politikai czikk, mint levél, 
melyet Pulszky a Falu jegyzb'jé-neb (Pulszkynak ajánlva) meg- 
jelenésekor irt, de csak az Életem és korom I. kötetében adott ki 
(II. kiadás, 181. lap.). Pulszky a szövegben e megjegyzést fűzi 
czikkéhez : 

,Én kötelességemnek tartottam ez alkalommal tisztázni a hely- 
zetet s kimutatni, mily csekély a különbség a szabadelvű párt 
zömének s a centralista szakadároknak theoriái közt s minthogy 
divatba jött ujabb időben a centralisták bölcseségét különösen 
kiemelni, nem tartom szükségtelennek Eötvös Pepihez irt nyílt 
levelemet mostan közleni, mely a Pesti Hirlap-b&n a censura 
akadályai miatt akkor nem jelenhetett meg, hogy a mostani 

nemzedék ismerje a réginek nézeteit a centralista mozgalomról 
s a Pesti Hírlap akkori magatartásáról" (180. 1.). 

Levelezés gróf Széchenyi Istvánnál (3 — 5). A 3. számú levél 
Széchenyinek a M. N. Múzeumban őrzött iratai közül való. 
A 4. számú levélre Viszota Gyula bukkant rá a M. T. Akadémia 
Széchenyi-iratai között s kiadta a Budapesti Szemle 1903. novem- 
beri füzetében, A Kelet Népe történetéhez czimmel. Széchenyi 
elejétől fogva nem jó szemmel nézte a Pesti Hirlap-ot, már 
1841 januárjában elitélte irányát Eötvös előtt s azt is emiitette, 
hogy röpiratot szándékszik kiadni ellene. Eötvös tudta, hogy 
minden támadás, mely Kossuth ellen irányul, még ha Széchenyitől 
jönne is, csak a támadónak árthat. Igyekezett Széchenyit meg- 
fontolásra és halasztásra birni s megígérte, hogy küszöbön álló 
Szabolcs- és Borsod-vármegyei kőrútjában puhatolódzni fog a 
hírlap hatása dolgában a vidéken s irányáról beszélni fog elv- 
barátaikkal. Ez útjáról számol be e levélben, ismét igyekezve 
lebeszélni Széchenyit a Hirlap megtámadásáról s közölvén vele, 
hogy a Hirlap szerkesztősége is kérte véleményét a lap dolgában, 
a mit ő Szalayval közlött is. Kossuth ezenfelül Deák és Wesse- 
lényi véleményét is meghallgatta. L. ezekre vonatkozólag Ferenczi 
Zoltán czikkét : S2échenyi és Kossuth irói harcza. Uj Magyar 
Szende. Szerkesztik Ambrus Zoltán és Blaskovich Sándor. 1900. 
Y— VI. szám. Az 5. számú levél megjelent e gyűjteményben: 
Gróf Széchenyi István levelei. A M. T. Akadémia megbízásából 
összegyűjtötte, előszóval s jegyzetekkel ellátta Majláth Béla. 
Budapest. Athenaeum. III. köt. 556. 1. 

Levél Lónyai Gáborhoz (6). Kiadta Petrovics Elek, Három 
régi levél czimű czikkében, a Fővárosi Lapok 1890. évi folyamában , 
a 198. számban. 

Levelek Toldy Ferenczhez (7—13). Toldynak a M. T. Akadémia 
kézirattárában őrzött levelezéséből először itt jelennek meg. Van 
ott több kisebb papirszelet s számos egy-két sornyi üzenet is, melyek 
kiadásának azonban semmi czélja sem volna. Az itt közöltek egy- 
részt adatokat szolgáltatnak az Akadémia és Kisfaludy-Társaság 
ujjáébredéséhez s az irói segélyegylet megalakulásához, melyben 
Eötvösnek oroszlánrésze volt ; másfelöl mutatják írójuk mindenre 
kiterjedő figyelmét és munkásságát. A 7. levélben emiitett sajtó- 
hiba Szalay valamelyik munkájára vonatkozhatik, de a későbbi 
példányokon kijavíttatott, így ma ezt lehetetlen megállapítani. 

Töredékek a Csengeryhez irott levelekből (14—16). Csengery 
nagyobb tanulmányt irt Eötvösről a Magyar irók és státusférfiak 

12* 

könyve számára, mely tanulmány Csengery Összegyűjtött munkái 
közt s ujabban Jellemrajzok czimmel az Olcsó könyvtár-baja. is 
megjelent (383. sz.). E tanulmányból valók az itt közölt töredékek. 
Az idézett levelek egészét Csengery Lóránt ur hasztalan kereste 
atyja hátrahagyott irományai közt. 

Levelezés Arany Jánossal (17—19). E leveleket először Arany 
László adta ki Arany János hátrahagyott iratai és levelezése 
között és pedig a 17. számút a IL kötet 103—104. oldalán, a 18. 
és 19. számuakat ugyanott a 434—436. lapokon. A 19. levélnek 
kelte nincs, de Arany rájegyezte : vettem 1867 június 12. reggel 
8 órakor. Ugyanezen a napon jelent meg a hivatalos lapban a 
kitüntetés. L. erre nézve Arany János és Wenckheim Béla leveleit 
Arany levelei II. kötetének 436—440. lapjain. 

Levél gróf Károlyi Györgyhöz (20). E levelet Éble Gábor ur 
találta meg a gróf Károlyi-nemzetség levéltárában s lemásolva, 
másolatát Esztegár László urnák adta át, a ki szives volt azt 
e gyűjtemény számára átengedni. Károlyi Sándor naplója meg- 
jelent 1865-ben : Magyar történelmi emlékek. Kiadja Szalay László. 
Negyedik kötet : Gróf Károlyi Sándor önéletírása és naplójegyzetei. 
— Pulay Jánosnak a szathmári békességről irt munkájával egy 
kötetben. 

Levél Heckenast Gusztávhoz (21). Kiadta Vachott Sándorné : 
Babérlombok báró Eötvös József müveiből (Pest, 1871), 222—23. 1. 
Az Anyák hetilapjá-t Vachottné szerkesztette, s Eötvös levelének 
megjelente után Deák a lap érdekében hasonló tárgyú levelet 
intézett b. Kemény Zsigmondhoz, mely a Pesti Napló 1861. okt. 
24-iki számában megjelent. A levél igy szól : 

Puszta-Sz.-Lászlón, október 19-dikén, 1861. 
Kedves Barátom ! 

örömmel olvastam azon sorokat, miket b. Eötvös felszóla- 
lása folytán az „Anyák heti lapjá'-ról a „Pesti Napló "-ban irtatok. 

Nézetem szerint is hézagot tölt be ezen lap irodalmunkban, 
s mind irányára, mind tartalmára nézve valóban közhasznú 
s meleg részvétre érdemes. 

Egy év óta irodalmunkban is előtérbe lépett a politika. És 
ezt nem csodálom. De felette sajnálnám, ha más fontos és köz- 
érdekű vállalatokat a térről leszorítana. 

Sok szellemi szüksége van a nemzetnek, mit a kizárólag 
politikai tartalmú irodalom nem képes kielégíteni. Sőt a politikai 

képzettség is csak úgy alapos, ha tudományos műveltségben 
gyökerezik. Mindaz, mi a tudományos műveltséget előmozdítja, 
annyira fontos a nemzetre nézve, hogy az ezek iránti részvét- 
lenség csak fonák egyoldalúságnak lehet eredménye s kétség- 
telenül vétek a haza ellen. 

A legsúlyosabb körülmények között sem kétkedtem honunk 
szebb jövendőjén. De hogy reményeink egykor valósuljanak, 
nem elég akarni. Tanulnunk kell s művelnünk a tudományok 
minden szakát, művelnünk a népnek minden osztályát; mert 
korunkban csak azon nemzetnek van biztos politikai jövendője, 
mely komolyan törekszik az általános műveltség színvonalára 
emelkedni s azon előre haladni. 

Nagy hiány, ha oly folyóiratok, minő a „Budapesti Szemle*, 
a .Figyelő" a honfiaknál, s az .Anyák heti lapja" a honleányok- 
nál elegendő részvétre nem találnak. Azt kellene hinnünk, hogy 
nálunk csak a politika zaját és külfényét szeretik, de a fárad- 
sággal járó komoly tanulmányok nem éppen kedvesek. 

Szent érzelem a honszeretet, s magasztos azon lelkesedés, 
melylyel a honfi kész vérét ontani a hazáért. De nemcsak vér- 
rel s nem mindenkor vérrel szolgálhatunk a hazának. 

A ki hazáját nemcsak a lelkesedésnek fellobbanó hevében, 
hanem mindig igazán szereti, törekedni fog minden úton, min- 
den alkalommal használni a hazának. Nem ijed vissza a nehéz- 
ségektől, nem attól, hogy csak parányi azon áldozat, melyet ő 
hozni képes ; nem attól, hogy törekvéseinek sikere nem rög- 
töni, sőt talán ki sem számitható. Tesz, a mit tehet, s hogy 
utóbb még többet tehessen, igyekszik saját képességét is maga- 
sabbra emelni. Ezt pedig leginkább tanulás és tanítás által lehet 
elérni. Minden perez tehát, melyet tanulásra, minden fillér, mit 
a tudományoknak s azok közlönyeinek pártolására fordítunk, 
egyszersmind a haza oltárára tett áldozat. 

Nem árt Barátom, sőt valóban szükséges, hogy a sajtó 
útján fölszólaljatok időnkint e tárgyban, s figyelmeztessétek 
a közönséget, hogy a politika mellett más is megfér, más is 
szükséges. 

Ismételt felszólalástoknak lesz végre sikere, mert annyi belá- 
tás, annyi jóakarat van a magyarban, hogy a jó szándékú igaz 
szó előtt sem eszét, sem keblét el nem zárja. Isten Veled. 

Igaz barátod 
* Deák Ferencz. 

(Kónyi Manó : Deák Ferencz beszédei III. 292—3. 1.). 

A M. N. Múzeumban megvan Eötvösnek Heckenasttal a Karthausi 
negyedik kiadása dolgában kötött szerződése is, mely szerint a 
kiadó 1856 máj. 26-án 600 o. é. forintot adott át az írónak, azon 
hozzáadással, hogy ha a kiadás 2000 példánya elfogyott, még 
200 frtot tartozik fizetni. Ez összeget Eötvös 1861 aug. 28-án 
vette föl. 

Levél Pesty Frigyeshez (22). Eredetije a M. N. Múzeum kéz- 
irattárában. A nemzetiségi kérdésre vonatkozó megjegyzése szer- 
zett helyet számára e gyűjteményben. 

Két levél Bánó Józsefhez (23—24). E leveleket Bánó József a 
Vasárnapi Újság szerkesztőjéhez, Nagy Miklóshoz küldötte fel, 
a ki azokat lapja 1908. évi 10. számában közölte is, e gyűjtemény 
szerkesztőjének felvilágosító soraival. Onnan vesszük át e gyűjte- 
ménybe. A 28. számú levélben emiitett Wiener Lloyd dolgában 
Trefort Ágoston Ghyczy Kálmánhoz fordul hasonló kérelemmel, 
mint Eötvös Bánóhoz. 1865 február 2-án azt írja Gsabacsüdről : 

.A birodalmi tanács jobb utakon jár, mint ennekelőtte, s remény- 
lem, hogy majdan szövetségest találandunk benne törekvéseink 
. érvényesítésében. Rajtunk azonban a viszonyok hatalma fog segí- 
teni, mely természetesen nem mint deus ex fabula, de az emberek 
működése által nyilvánul. Éppen azért hajlandó vagyok bizonyos 
fontosságot tulajdonítani annak is, hogy a magyar ügy a mi értel- 
műnkben a bécsi sajtóban képviselve legyen. A Pesti Napló „Bécsi 
dolgai'-ból láttad, hogy a Wiener Lloyd is felkarolta, pedig meg- 
lehetős ügyességgel és hévvel, a magyar ügyet, a múlt ország- 
gyűlési feliratok alapján. Lapoknak előfizetők kellenek és némi 
erkölcsi támasz. Schlesinger ur, a lap tulajdonosa által felszólítva 
bátorkodom neked a lapot ajánlani, hogy méltóztassál körödben 
az embereket e lapra figyelmeztetni, hogy járassák és olvassák; 
s valakit a komáromi intelligentiából fölszólítani, hogy írjon időről- 
időre egy kis tudósítást e lap számára vidéktek állapotáról". (Kiadta 
Kónyi Manó : Deák Ferencz beszédei III. kötetének 341. lapján.) 

A 24. sz. levél világot vet arra, a minek kevés írott nyoma 
maradt, hogy Eötvösnek milyen része volt az 1848-üd törvények 
azon részének alkotásában, melyek közös ügyeket említenek, bár 
részletes meghatározásuk nélkül. 

Levél Lónyay Menyhérthez (25—26). Közli Kónyi, Deák beszédei 
V. kötetének 166. lapján. A levélben említett deputatio a quótáról 
és államadósságról tanácskozó bizottság. E bizottság munkásságát 
pontosan ismerni Lónyay naplójából (kiadta Kónyi V. kötetében. 

147—166. 1.). A 26. számú töredéket Kónyi közölte Deák Ferencz 
beszédei uj kiadásának III. kötetében a 447—448. lapon. 

Levél Stuart Műihez (27). E levél itt közölt magyar fogalma- 
zása Trefort Ágoston utján jutott Eötvös hagyatékából Falk Miksa 
kezébe, a ki szíves volt azt e vállalatnak átengedni. 

Letelek fiához, b. Eötvös Lorándhoz (28—36). Fiához intézett 
számos levele közül az itt közöltek érdekelhetik a közönséget. 
B. Eötvös Lóránt ez éveket a königsbergi s a heidelbergi egyete- 
men töltötte, ide irta atyja e leveleket. Bővebb magyarázat hozzá- 
juk felesleges. 

A 29. számú levélben emiitett Gypsy Eötvös Lóránt itthon 
hagyott kedvencz kutyája volt. 

A 33. számúban emiitett Bolyai neve és munkássága ma világ- 
szerte ismeretes. Fömunkáját dr. Eönig Gyula és Heller Ágost 
adták ki. Kolozsvártt 1902 óta emléktábla jelöli a házat, melyben 
élt s ugyanakkor születésének százados évfordulóján a kolozsvári 
egyetem külön — latin nyelvű — emlékkönyvvel hódolt emléké- 
nek (Regia litt. universitas hung. claudiopolitana loannis Bolyai in 
memóriám. MGMIÍ.) 

A 36. sz. levélben emiitett czikk a Vasárnapi Újság 1869-iki 
évfolyamában jelent meg, a 49. számban : A scarisorai jégbarlang 
czimmel. 

Az ugyané levélben emiitett Vogt a physiologus és természet- 
tudós (1817—1895), a Köhlerglaube und Wissenschaft czimü elterjedt 
könyv szerzője. 1864-ben irta Vorlesungen über den Menschen czimü 
munkáját ; ennek tárgyáról tartott előadásokat Budapesten. 

Levelek gr. Ándrássy Gyulához (37—59). E levelek egytől-egyig 
politikai tartalmúak s azért mindegyikhez szükséges néhány föl- 
világosító sor. Eötvös bizalmas viszonyban volt Andrássyval, későbbi 
ministerelnöksége alatt rendesen ő szokta volt helyettesíteni. 
Eötvös nem volt különösen jóban Deák környezetével Csengerytől 
akadémiai korteskedés idegenítette el (Szalay László főtitkársága 
érdekében), Keménytől az, hogy nem helyeselte a Napló politikáját, 
Deákot magát sem igen szokta fölkeresni, köztük az ellentétes ter- 
mészeten kívül még elvi ellentét is volt Mikor Eötvösnek Die 
Qarantien der Macht und Einheit in Oesterreich (1859) czimü mun- 
kája megjelent, Ándrássy a könyv olvasása után tüstént fölkereste 
Eötvöst s szemére vetette munkájának irányát. Eötvös azzal védte 
magát, hogy az utolsó fejezetet kefelevonatban megküldte Deáknak 
s tőle minden megjegyzés nélkül kapta vissza, a mit ugy magya- 
rázott, hogy Deáknak nincs semmi észrevétele. Deák azonban azt 



184 

felelte Andrássy tudakozódására, hogy Eötvös politikája homlok- 
egyenest ellenkezik az övével ; de ily válságos időkben nem érzi 
magát feljogosítva arra, hogy a más véleményét elnyomja (Kónyi : 
Deák beszédei. III. 404.). Ez ellentét mindvégig megmaradt közöttük 
s némi idegenkedés is. Ily körülmények közt Andrássy tartotta 
fönn köztük az összeköttetést, ki mindegyiküknek egyaránt jó 
barátja volt. Ez teszi fontossá az 1867 előtti leveleket, a későb- 
bieket pedig az. hogy Andrássy távollétében írattak, mikor őt 
Eötvös helyettesitette s e levelekben értesítette öt a Házban s a 
hazában történtekről. 

A 37. számú levelet Eötvös nevezetes események hatása alatt irta. 
ö Felsége 186.5 június 8-án visszaállította a magyar helytartó 
tanácsnak ideiglenesen megszorított hatáskörét s megszüntette az 
ideiglenes katonai törvényszékeket. Június 26-án Mailáth Györgyöt 
kinevezte magyar kanczellárnak. Egy nappal később pedig elfogadta 
Schmerling lemondását, utódja kinevezéséig megbízván az ügyek 
vezetésével. Ily hangulatban kelt Eötvös levele. Először közölte 
Kónyi: Deák beszédei, uj kiadás, III. 438—39. 1. 

A 38. levél Mailáth kinevezésével foglalkozik. Július 27-én a 
felség végleg fölmentette Schmerlinget s államministernek a nem 
magyar tartományokban Belcredi Richárd grófot nevezte ki. Ugyan- 
akkor magyar kinevezések is történtek : b. Sennyey Pál fötárnok- 
mesterré lett, Bartal György a helytartótanács alelnökévé. Ez ese- 
ményekre vonatkozik Eötvös levele. 

Ugyanezekre vonatkoznak a 39. és 40. számúak is. Mind a 
három levelet Kónyi közölte, Deák beszédei-nek kiadásában. (Ujabb 
kiadás, III. 440—447. 1.) 

A 41. bz. töredék egy 1865 szept. 18-án kelt levélből való. 
Közlötte Kónyi, idézett helyen a 447. lapon. 

A 42. és 43. számú töredékek az úgynevezett „hevesi ügy "-re 
vonatkoznak. Néhány vérmesebb vármegye törvényhatósága ugyanis 
a magyar kormánynyal szemben sem tudott letenni az önkény- 
uralom éveiben megszokott ellenállási kedvről és szabadosságról. 
Midőn 1867 őszén a Magyar Ujság-bsni megjelent Kossuthnak 
váczi választóihoz intézett levele, melyben a dynastiát Magyar, 
ország függetlenségével összeférhetetlennek nyilatkoztatta ki, a kor- 
mány lefoglaltatta a lapot, de Eger városa magáévá tette Kossuth 
elveit. Midőn a kormány elrendelte a bizalmi nyilatkozatnak s a 
végzésnek megsemmisítését, a vármegye is oltalmába vette Eger 
eljárását, ugy hogy végre is királyi biztost kellett leküldeni. Az 
1868-iki megyei közgyűlésen ujabb botrány esett meg. Németh 

Albert kikelt az országgyűlés ellen, hogy a közösügyekkel feladta 
az ország függetlenségét, gyarmattá sülyesztette Magyarországot, 
melyet az államadósság elvállalásával is tönkretett. A megye pedig 
elhatározta, hogy kárhoztatását határozat alakjában az összes 
megyéknek megküldi. Ezzel a törvényhatóság túllépte hatáskörét 
s a ministertanács rendelettel utasította határozatának meg- 
semmisítésére. Midőn a megye elhatározta, hogy inkább valami 
kimagyarázó feliratot küld fel a belügyministernek, lent termett 
gróf Szapáry Gyula királyi biztos s erélyesen rendet csinált. 
A megyék rakonczátlankodása azonban nem hogy megszűnt volna, 
hanem még tovább harapódzott s végre is a kormány belátta, hogy 
a megyei közigazgatást erélyesebben kell alárendelni a belügy- 
ministeriumnak s hogy a ministeri székben Wenckheim Bélánál 
erélyesebb férfiúra van szükség. Ez eseményekre vonatkozik 
Eötvösnek ezen két levele. Az uj belügyminister aztán Rajner 
Pál lett, azelőtt Barsmegye főispánja. Kineveztetett 1869. okt. 21. 
A két levelet kiadta Lederer Béla : Gróf Andrássy Gyula beszédei, 
II. köt. 108—109. 1. 

A 44. és 45. levél Andrássy távollétében íratott, a ki ő Fel- 
ségét szuezi utján elkísérte (1869 okt. 25. — decz. 6.). Ez idő alatt 
a cattarói Boccában s néhány más községben is a véderő-törvény 
végrehajtása miatt lázadás ütött ki, mely ugy elterjedt, hogy 
ellene 30,000 embert kellett mozgósítani, a mi 5.000,000 forintba 
került Magyarországot a zavarok kevéssé érintették, éppen azért 
a képviselőház nem is akart abba belenyugodni, hogy a költséget 
közösen viseljük Ausztriával. E viták közben természetesen nagyon 
hiányzott itthon a kormány feje, a kit Eötvösön kívül Lónyay is 
sürgetett a hazatérésre. Mindkét levelet Lederer Béla adta ki, 
a fentebb idézett munka II. kötetének 179—181. lapjain. 

A 46. levél a számvevőszék felállítását illeti. A Lónyay által 
javasolt állami számvevőszék tervezete (Lónyay adta be, 1869 
nov. 13.) az elnök kinevezését a ministerelnök előterjesztésére a 
király ö felségére bízta. A képviselőház féltvén a számszék önálló- 
ságát a minísteriumtól, azt kívánta, hogy a kínevezés a Ház 
felterjesztésére történjék. A levelet kiadta Lederer, idézett köny- 
vében a 170—171. lapon. 

A 47. levelet Eötvös a Bécsben időző Andrássynak irta, az 
után, hogy Tisza Kálmán jul. 19-én interpellálta a kormányt, 
hajlandó-e és képes-e a német-franczia háborúban Magyarország 
semlegességét megőrizni. Andrássy Eötvös levelének hatása alatt 
Pestre jött s jul. 28-ikán felelt az interpellatióra, megnyugtatólag. 

Ugyanaz nap jelent meg az újságokban Beust július 28-iki kör- 
jegyzéke, melyben értesítette a monarchia diplomatiai képviselőit, 
hogy a háborúban a monarchia semleges marad. Eötvös levelét 
kiadta Lederer Béla, Andrássy beszedetnék II. kötetében, 334. 
lapon, szöveg alatti jegyzetben. Ugyanott található ez ügy bővebb 
ismertetése. 

A 48. és 49. levelek a pápai csalhatatlanságnak dogmává 
emelése idején írattak. IX. Pius ez intézkedése következtében 
meg kellett változnia a viszonynak egyház és állam között, mert 
e dogma révén a pápa egyházi ügyekben legfőbb és korlátlan 
hatalommá lett. A fiatal magyar állam az egyház tulhatalmával 
az ősi placetum regium felelevenítését vette tervbe, a mely 
nélkül pápai bullákat nem lehetett kihirdetni az országban. Lásd 
ez ügy egész történetét Kónyi Manó okiratokra és levelekre 
támaszkodó részletes előadásában, Deák Fereruz beszédei VI. 
383—416. Ugyanott közli Eötvös itteni leveleit, a 388 és 389. lapokon. 

Az 50. levélre az a mindgyakrabban felmerült híresztelés adott 
okot, hogy Beust a német-franczia háborúk okozta izgalmak elöl 
visszavonul és a külügyministeri széket, mint rátermettebb, gróf 
Andrássy Gyula foglalja el. E hírek hatása alatt irta Eötvös az 
50. számú levelet. (Kiadta Lederer, i. m. II. 346). A hír ezúttal 
nem vált valóra, de a novemberi orosz események és Gorcsakoff 
jegyzéke mindinkább Andrássy felé fordították a monarchia 
figyelmét Némely lap már mint bizonyosat közölte Andrássy 
kineveztetését. Ekkor kelt az 51. levél, mely újra e hírek miatt 
aggódik s a német-franczia háború esélyeit mérlegeli. E levelet 
először Lederer Béla adta ki 1893-ban (II. k. 355—56. lap), azután 
— némi kihagyásokkal — Kónyi, Beust és Andrássy 1870- és 1871-ben 
czimü füzetében (Olcsó könyvtár, 717-718. sz. 38-42. 1.). Az itt közölt 
első bekezdés Ledéreméi hiányzik. Az 55. és 56. levelek szintén erre 
az ügyre vonatkoznak. 

52. számú levél. A pápai csalhatatlanság dolgában. V. ö. a 48. 
és 49. leveleket. Az 52. számút Kónyi Manó közölte Deák Ferencz 
beszédeinek VI. köteteben, a 391—92. lapon. 

53—55. ismét a porosz háború dolgában. Ledéreméi, U. kötet 
a 356—361. lapokon ; az 54. számú pár sort, mint az 53. számú 
levél töredékét, Kónyi Manó közli. (Beust és Andrássy 1870 és 
1871-ben. Olcsó könyvtár 42. lap.) 

56—57. számuakat v. ö. az 50. és 51. levelekkel. Mindkettőt 
Lederer adta ki, Andrássy beszédeinek II. kötetében az 55. számút 
a 360. oldalon, az 56-ikat a 348-íkon. 

Az 58. és 59. számú töredékeket Kónyi Manó közölte, Beust 
és Ándrássy 1870 és 1871-ben czimü tanulmányában. (Olcsó 
könyvtár, 717—718. szám. 36—37. 1.) 

Levelek Falk Miksához (60—104.). E levelek egy részét maga 
Falk Miksa közölte Báró Eötvös József életéből és Báró Eötvös 
József és az 1867-iki kiegyezés^ czimű czikkeiben, melyek ujabban 
(1903) a Kor- és jellemrajzok kötetében is megjelentek. E kötet- 
ben az itt közölt levelek közül a kővetkezők jelentek meg : 

Ezeken kívül néhány sor van ott közölve, melyben Fáiknak leánya 
jegyváltása alkalmából gratulál. 

Itt jelennek meg először a 60—64., 66., 68-70., 72., 74—83., 
86., 87., 90., 91., 99., 101. számúak, melyeket Falk Miksa ur 
szives volt e gyűjtemény számára átengedni. 

E levelekhez nem kell sok magyarázat. Sűrűbben leveleztek 
és bővebben irtak, hogysem a szóban levő kérdések homályban 
maradhattak volna. Falk volt Eötvösnek legbizalmasabb embere, 
ö tőle nyerte informatióit Bécsből, hozzá fordult támogatásért a 
bécsi lapok irányítása dolgában, neki mondta el terveit és szán- 
dékait, őt értesítette tetteiről. így megvilágító jegyzetekre nem sok 
szükség van. A levelek legnagyobb része a Politikai Hetilap dol- 
gával foglalkozik (L. a lap történetét a XVII. kötet jegyzetében.) 
s oly hangulatokat rajzol s oly politikai nézeteket mond el, melyek 
nem szorulnak magyarázatra, sőt azt meg sem tűrnék. Általános- 
ságban csupán annyit jegyzünk meg itt, hogy a Wiener IAoyd 
szerkesztője Schlesinger volt, a Debatte-é Ludasy Mór, a Hon-6 

Jókai; az Ostdeutsche Post-é Grasz; a Wanderer főmunkatársa 
Falk. 

A 60—61. sz. levelek a Gondolatok német fordítására vonat- 
koznak. E kötetet Falk fordította. 

63. Szalaynak Falk által irt életrajzára vonatkozik, mely ekkor 
jelent meg az Oesterreichische Revue-ben. 

64 — 70. levelek egyik főtárgya Szalay Magyarország történeté- 
nek s Eötvös Nemzetiségi kérdés-ének fordítása, mit Falk vállalt 
el. Eötvös röpiratát le is fordította (1. A Nemzetiségi kérdés 
jegyzetét a XVI. kötetben), a másik munkát azonban másra bízta, 
Vögererre, s ö maga csak átnézte. V. ö. erre nézve a 81., 82. s 
86. leveleket is. 

65. sz. levélben Eötvös Deák húsvéti czikkéröl nyilatkozik 
mely a Pesti Napló-b&n 1865 ápr. 16-án jelent meg (L. Kónyi- 
nál, III. k. 396— 409.). E czikket a bécsi lapok különfélekép magya- 
rázták s többek közt a Debatte szerkesztője (Ludasy Mór) is lejött 
Pestre s Deákkal folytatott beszélgetése alapján három czikket 
irt lapjának 125, 126, 127. számaiba. Az Ostd. Post szóvá tette 
e czikkeket, mire a Pesti Napló a Debatte védelmére kelt: 
„Nem nevezte ő e nézeteket pártprogramodnak, hanem a 
valósággal egyezőleg ugy mondotta el azokat, mint a liberális 
párt itteni táborában hallottakat". (L. a Napló czikket Kónyinál, 
ül. k. 411—413., a Debatte czikkeit u. ott 422—429.) 

A 68. sz. levélben emiitett részlete A falu jegyzb'jé-nék e 
kiadás 234. lapján olvasható. 

71. levelére az a tévedés adott okot, hogy Falk, ki ekkorában 
a Wanderer főmunkatársa volt s a magyar politikáról vezér- 
czikkeket irt, maga nem rándulhatván le a vezérférfiakkal beszélni, 
a lap egy másik munkatársát küldte le maga helyett, dr. Schle- 
singert, a kiről előzetesen azt irta Eötvösnek, hogy előtte teljes 
őszinteséggel nyilatkozhatik. Ugyanakkor egy Herzog nevű újság- 
író is ajánló sorokat kért Fáiktól Eötvöshöz. Schlesinger látoga- 
tása elmaradt, Herzog pedig jelentkezett s Eötvös összezavarta 
kettejüket s Herzognak mondta el — két esztendővel a kiegyezés 
előtt — a kiegyezés teljes és később minden oldalról elfogadott 
programmját, a mint azt e levélben olvasni. Ilyenforma nyilat- 
kozatokat találni a 73. levélben is. V. ö. a 76. levelet is. 

74., 75., 76. a Hetilap programmjára, modorára, politikájára 
és belső ügyeire vonatkoznak a 77., 78. és 79. számuakkal együtt. 

A 76. számú levélre nézve v. ö. a 71. sz. jegyzetet. 

A 77. levélben emiitett Török az a Török János, a ki ez idötájt a 
Pesti Hirnök-öt szerkesztette. 

A 83. levélben emiitett manifestum a szept. 20-iki, melylyel 
ö felsége a februári alkotmányt felfüggesztette. Az e tárgyban 
kiadott pátens igy szól: 

Azon elutasithatatlan szükség tekintetéből, hogy a birodalom 
alkotmányszerü jogalakulása számára nyerendő tartós alapok végett 
a magyar korona országainak törvényes képviselőivel a kiegyezés 
útjára lépjünk s e végből az illető országgyűléseknek az 1860. 
október 20-iki diplomát s a birodalmi képviselet iránt az 1861 
február 26-iki nyüt parancscsal kihirdetett törvényt elfogadás végett 
eléjük terjeszszük, továbbá azon tekintetből, hogy ez által ki van 
zárva, hogy ugyanekkor ezen okiratok általánosan kötelező biro- 
dalmi törvényeknek tekintessenek, minisztériumunk meghallgatása 
után rendeljük a mint következik. Először: A birodalmi képviselet 
iránti törvény hatálya azon föntartással függesztetik föl, hogy a 
magyar-horvát országgyűlések tanácskozásainak e/edményei, azon 
esetre, ha az emiitett törvényeknek a birodalom egységes fönnál- 
lásával s hatalmi állásával megegyeztethető módosítását foglalják 
magukban, elhatározásunk előtt a többi királyságok és országok 
törvényes képviselői elé fognak terjesztetni, hogy ezek hasonló 
nyomatékú nyilatkozatát is meghallgassuk és méltányoljuk. Másod- 
szor : Mig a birodalmi képviselet össze nem gyűl, kormányunknak 
feladata lesz, hogy megtegye a halasztást nem tűrő intézkedéseket 
s ezek közt különösen azokat, melyeket a birodalom pénzügyi s 
közgazdasági érdeke követel. 

A 84. számú levél köszönet azon czikkért, melyet Falk Eötvös 
politikájáról irt a Wandererbe, október elején. 

A 88. számú levél az 1866-iki felirat történetéhez ad adato- 
kat. A válaszfelirati bizottság 1866 febr. 8-án terjesztette a képvi- 
selőház elé Deák felirati javaslatát. Ez államirat kitűnőségét 
mindenki elismerte, hanem a Deák-párt emberei közt két pontra 
nézve némi elégedetlenség volt tapasztalható. Az első, hogy a 
felirat nem tett említést a monarchia nagyhatalmi állásáról, a másik, 
hogy Deák discussio nélkül kívánta elfogadását. E két pontot 
sokan kifogásolták, s a zúgolódók többször conventiculumot is 
tartottak magánlakásokon. E töredékhez tartoztak a Deák-pártnak 
olyan előkelő tagjai is, mint Lónyay Menyhért, Kerkápoly Károly, 
Szápáry Gyula, Somssich Pál, Gorove István, s egyszer Andrássy 
is igy fakadt ki : ,A helyzet, melyet Deák koszit, rám nézve oly 
nyomasztó, hogy ha sokáig igy tart, kénytelen leszek magamnak 

más utat keresni" (Falk : Kor- és jellemrajzok 259 1.). Deák elzár- 
kózott minden rábeszélés elől s kijelentette, hogy ő nem aka- 
dályozhat meg a szólásban senkit, de kívánságától, hogy discussio 
ne legyen, nem áll el ; ha pedig valaki a nagyhatalmi állás emlí- 
tésének elhagyása miatt megtámadná, kénytelen volna erélyesen fel- 
szólalni. Mindazonáltal a párt kisebbsége keresztül erőszakolta 
kívánságát s a discussióban Eötvös is résztvett, febr. 16-iki nagy 
beszédével (1. a X. kötet 236-257. lapjain). 

89. 1866. április elején választatott meg Eötvös a M. T. Aka- 
démia elnökévé. Falk Frankenburg udvari titkártól értesülvén a 
választásnak legfelsőbb helyen való jóváhagyásáról, sietett ezt 
táviratilag tudatni Eötvössel, s egyben üdvözölni is őt uj tisztsé- 
gében. Erre válasz Eötvös levele. 

91. Széchenyi életrajzát Falk németül irta meg az Oesterreichische 
Bevue-ben. Eötvös kívánsága, hogy a kötetet a magyar közönség 
anyanyelvén olvashassa, nemsokára teljesült. A könyvet Áldor 
Imre és Vértesi Arnold fordították magyarra, de a czímlapon csak 
neveik kezdőbetűit nyomatták ki. 

96. A levélben emiitett trónbeszédet, melylyel az uralkodó az 
osztrák birodalmi tanácsot május 22-én megnyitotta, Beust báró 
szövegezte, kimért ridegséggel. E hidegségért szólalt fel a Wan- 
derer, a mi Pesten visszatetszést szült, s Eötvös, akkor már 
mimster, felgerjedésében irta e levelet a czikk írójának. 

A 98. levélben emiitett amnestia alatt a politikai menekültek- 
nek adott kegyelem értendő. A koronázási ajándék 100,000 ara- 
nyát ö felsége a 48-as honvédeknek adományozta. 

100. E levél akkor íratott, midőn 1870 tavaszán gróf Batthyány 
Lajos emlékére nagy gyászünnepélyt készültek rendezni. (Az 
ünnepély leírása megvan Yahot Imre Gr. Batthyány Lajos czimü 
alkalmi kis kötetében.) A kormány kényes helyzetben érezte 
magát s határozatlanul, közönynyel nézte az előkészületeket. Az 
ünnepély rendezése igy lassankint a szélsőbal kezébe ment át, 
bármily messze állott is e párt Batthyány elvei- és érzéseitől. 
Falk egy heves czikkben erősen megtámadta a kormányt tétlen- 
ségeért és kegyelet-hiányáért, a mivel kormánykörökben sok 
ellenséget szerzett magának, Eötvös azonban Fáiknak adott igazat 
s még az nap, midőn a czikk megjelent, e levelet küldte hozzá. 
„Ugy hiszem, — mondja Falk — hogy az Úristen napja még 
kevés emberre sütött, a ki aktiv miniszter létére ilyen alkalomból 
ily levelet irni képes lett volna (Kor- és jellemrajzok 284. 1.). 

A KIFEJLŐDÉS. 

Életrajzírók két hibába esnek rendesen, melyeket 
igyekeznünk kell kikerülni. Szeretnek befurakodni a 
nagy ember utolsó szobájáig, sorra kifürkészik gyer- 
mekkori szerelmeit, böngésznek levelei közt, elveket 
kovácsolnak futólagos megjegyzéseiből. Nincs ízléstele- 
nebb az ilyen házkutatásnál. Minden életből annyi 
tartozik ránk, a mennyi az egésznek alapeszméjét meg- 
érteti s ez rendesen előttünk is folyik. — A másik a 
szertelen magasztalás. Lejárhatott már az a kor, mely- 
ben a nagyokról hőskölteményeket írtak. Az érdem 
megöröködik a maga módján, intézményben vagy műal- 
kotásban; az írónak a dolga pusztán: megrajzolni az 
ember egyéniségének és eszméinek kifejlődését; • viszonyba 
tenni a művet szerzőjével! s • mértéket venni a tökély 
legfelsőbb lépcsőjéről, a mint már Kölcsey tanította. 
Meg kell állapítania a korszak eredményét, melyet az 
emberöltők létrehoztak s megkeresni ebben minden- 
kinek a maga részét, kimutatva a hatást, melyet az 
egyén korától vett s korára és nemzetére gyakorolt, 
mint Taine megkísértette. 

A teljes eredetiség becsvágyáról immár le kell mon- 
dani mindenkinek s megnyugodni az Emerson mon- 
dásában, hogy a nagy emberek kiválóbbak szellemük 



198 

foka és terjedelme, mint eredetiség által. Eötvös sem 
volt a maga eszméinek feltalálója, még csak első hir- 
detője sem ; a felelős kormány és népképviselet eszméire 
Európa-szerte épen úgy kínálkoztak a kész példák, 
mint Ausztriával való kapcsolatunk szabályozására s 
nemzeti különállásunk megóvására az intő példa Anglia 
és Írország, meg a hasonlatosság Svéd- és Norvégország 
történelmében, azok reál- és personál-uniójában. Való- 
sággá is mások kovácsolták ez elveket, de senki sem buz- 
gólkodott több lélekkel azok elterjesztésén és magyaráza- 
tán, mint Eötvös, a ki a múlt század egyik legmunkásabb 
írója és politikusa volt. Irt színmüvet, regényt és tanul- 
mányokat vegyest, hozzászólt a börtönügyhöz és aesthe- 
tikához, journalista és szónok, költő és politikus egyezerre. 
Fényes írói tolla segít terjeszteni politikai eszméit s 
szépirodalmi munkái ugyanezen politikai meggyőződés- 
től nyerik legmélyebb tartalmukat. Folyvást a Hamlet 
tett szomja és önvádja égeti, hogy az elszántság, termé- 
szetes színét a töprengés halványra betegíti s irói 
nagy sikerei közben szeretne fölkiáltani, mint Byron: 
• Actions, actions, and not writingU 

Tökéletesen talál rá a Garlyle szava, hogy a nagy 
ember mindig valamely eszme által van megszállva. 
Egy jobb és igazabb belső világot hord magában, melyet 
meg akar valósítani. Erre áldozza életét, megrabolja 
álmát, megrövidíti a nyugalom és boldogság óráit. 
Értünk él és nem önmagáért. >A mit tud, mind értünk 
tudja, i Az ilyen lélek részes a világ teremtésében, 
melyet ő igazgat és segít a tökéletesedés felé. A meg- 
váltás egy nemét gyakorolja a földön. 

Ilyen munkásságban telt Eötvösnek egész élete s ez 
élet érdemét nem kisebbíti az, hogy gazdagabb volt 
munkában, mint sikerekben. Olyan ez az élet, mint 
valami csodálatos fa, mely nem virágzik, csak terem. 

1813-ban született, szeptember 13-án, Budán. A sors 
lelketlenül bánt vele. Ellentétet ellentétre halmozott 
születése és hajlamai közt, s a legnagyobb elszánáso- 
kat várta egy gyermektől. - — Főúri bölcsőbe fektette 
a demokratia későbbi bajnokát; aulikus, reactionarius 
apát adott nemzeti kifejlődésünk egyik leendő vezé- 
rének. Családja Mária Terézia alatt szerezte bárói 
czimerét és kiváltságait, melyek ellen küzdeni volt az 
utód hivatása. A név, melyet írói és hazafi érdemeivel 
népszerűvé tenni volt hivatva, születésekor udvari 
méltóságok czimeivel ékeskedett. Apja és nagyapja 
oszlopai voltak a régi rendnek, melynek ostromára 
rendelte őt a sors. Nagyapja, a pohárnok, mint királyi 
commissarius erélyesen dolgozott a megyék resistentiá- 
jának megtörésén. Apja is udvari méltóságokat viselt, 
tárnok volt és alkanczellár ; aulikus érzelmű, német 
műveltségű ember; feleségül is német lányt vett, 
Lilién Anna bárónőt. Eötvös rendkívül szerette anyját. 
Tőle örökölte érzékeny kedélyét s a költészetnek, kivált 
Goethének szeretetét; tőle szivének gyöngédségét, ragasz- 
kodását eszményeihez, a mi a közpálya nyers küzdelmei 
közt sem hagyta illusióit összetörni. Lelki öröksége 
csaknem egészen anyai rész. Mindig a szív embere 
volt s mindvégig maradt benne valami óvatos bátor- 
talanság ; műveltségén is érzik a német iz. Anyja nem 
születvén magyarnak, — később sem tanulta meg nyelvün- 
ket, — fiát inkább kosmopolita, mint nemzeti szellemben 
nevelte; a férfinak is hazafi tevékenysége mindig az 
általános emberiből indult. Anyjának alakja végig 
kisérte egész életén. Midőn élete őszén Gondolatai-i 
kiadja (1865), a könyv homlokára anyja szavait írja 
jeligéül: »Ne higy oly gondolatban, melynek szived 
ellent mond.t Az anya szavai és a férfi pályája leg- 
jobban mutatják lelkeik rokonságát. Sokat volt anyja 

szüleinél is s finom izlós és műveltség dolgában, 
jóformán már gyermekkorában, sokat tanult tőlük. 
A mi idegenszerűség ragadhatott rá, azt idején mér- 
sékelte a másik nagy-atyai ház. 

Atyja kevesebb hatással volt reá. Mint főúri családokban 
szokás, csak nevelőjéről és hivatalairól gondoskodott. 
Nevelőül Pruzsinszky Józsefet választotta, Pulszky 
szerint azért, hogy túlzásaiban meggyülöltesse fiával a 
szabadelvű eszméket. Ha ez volt czélja, csalódott. 
Pruzsinszky részese, sőt halálra itélt tagja volt Marti- 
novics összeesküvésének; komor, szótalan ember, kitől 
esze és szive álmainak teljesülését egyaránt megta» 
gadta a sors. A csapások, kivált felesége halála, elke- 
serítették; tetszhalálra kárhoztatott eszméi elfásitották. 
De az elfojtott eszmék és elnyomott indulatok ki-ki- 
lobbantak belőle. A classikusok olvasása közben soká 
időzött Tacitus szomorú koránál és » fenséges gyűlöle- 
ténél! ; a történelmet hévvel magyarázta, s nem 
mellőzte, mint az iskola szokta, az ujabb kor rajzát. 

Főúri családok gyermekei e korban előbb beszélték 
a külföld nyelvét, előbb ismerték történetét és irodal- 
mát, mint tulajdon hazájokét. Nemzetünk hátramara- 
dásának fő oka éppen az volt, hogy az egyszerűbb 
nemesi osztályhoz, mely itthon élt, alig jutott el 
valami a fölvilágosult külföldről, a müveit magasabb 
körök pedig nagyrészt külföldön vagy itthon elzár- 
kózva éltek, s jobban ismerték Francziaország depar- 
tementjeit, mint saját megyéjöket, mely jórészt az ő 
birtokuk volt. így a főúri osztály müveit volt, de 
idegen; a középosztály műveletlen, bár magyar. 

Eötvös anyjának és a német irodalomnak köszön- 
hette műveltségét," Pruzsinszkynak, hogy műveltsége 
mellett magyarnak nőtt fel. Az egész napot nevelőjé- 
vel töltötte, csak este ment föl anyja szobájába, a 

vendégek közé. A délelőtt leczkék közt telt, délutá- 
nonként sétáltak, rendesen a Vérmező tájékán, hol 
Martinovics és kivégzett társai vannak elföldelve. 
Pruzsinszky nem egyszer keserűn kifakadt, hogy 
sírjukon nincs más kereszt, mint két egymást szegő 
gyalogút ösvénye, melyet a járó-kelők tapodtak csont- 
jaik fölé, mig haláluk és eszméik egyaránt feledésbe 
merültek, s a sík mezők és a békés hegyek fölött 
megint megállott az idő. 

Ilyen férfira volt bízva a gyermek fogékony lelke. 
Eötvös bizonyára sokat szenvedett tőle, de sokat is 
köszönhetett neki. ő kezdte elidegeníteni családjának 
és osztályának hagyományaitól, de ő tanította meg 
hazáját szeretni. Megrontotta gyermekéveit, de általa 
vált hasznossá férfikora. Érzelmeit sokszor sértette, de 
a fájdalom dijául eszméket keltett. Ha egyénisége nem 
illett is a gyermek-kedélyhez, Eötvös egyéniségét ő 
ébresztette föl. Igaz, hogy csak oda-vezette, s nem 
kisérte át a szakadékon, mely családjának múltja s az 
ő jövendő pályája közt nyilt, tele rémekkel, mint a 
mesék némely borzalmas útja, melyen a ki átmegy, bele- 
őszül. Az ily mélységeken keskeny palló visz át, csak egy 
ember járhat rajta. A természet úgy rendezte, hogy leg- 
bensőbb dolgainkban senki sem lehet segítségünkre. 

Az adomázó irodalmi hagyomány mende-mondákkal 
czifrázta föl Eötvös gyermekéveit, a melyek lábra- 
kaptak s beférkőztek irodalom-történeti könyvekbe 
is. Mint a legtöbb művészi meg történeti adoma, 
ez is mind üres szóbeszéd; Eötvös maga megtagadta 
fia előtt valamennyit. A kiszínezett ifjúkor egyszerűen 
folyt el s csak két jó barátnak volt benne része ; az egyik 
Palocsay Tivadar, a ki kedvelte a költőket s maga is német 
verseket irogatott, melyekből néhányat Kölcsey fordított 
magyarra, — a másik Szalay László, a történettudós. 



Palocsayhoz ellentétes természete vonzotta. Volt benne 
egy s más érdekes különczség, s az elmés gúnyból is 
valami. Szívesen keveredett bajba, — mondja Pulszky, — 
csak azért is, hogy ügyesen kivághassa magát. Az 
1831-iki nagy kolera idején ugyanaz nap, midőn az 
egyetemi ifjúságot a kormány rendeletéből hazaküldték, 
a helytartótanács elzáratta a hajó-hidat. A dunántúli 
fiúk röstelltek a soroksári hídig kerülni; Palocsay az 
egyetem zászlója alatt a hajóhidhoz vezette őket, ott 
lefegyverezték a katonai őrt, átmentek és hazaoszlottak. 
Eötvös már napok óta Ercsiben volt, mégis őt gyanú- 
sították a terv koholásával, s heves és erőszakos ember 
hírébe jutott. 

Az ilyen fiatalos meggondolatlanságért s heves elszá- 
násért szerethette Eötvös Palocsayt. Mindenkinek fiatal 
korában van egy időszak, midőn szédelegve látja a 
szakadékot belső világa és a valóság között. Úgy 
érzi, nem azon a helyen van, a hová való. Életét 
máskép kellett volna élnie, épen ellenkezően, akkor 
boldog lehetne. A léha ilyenkor megkomolyodik s 
világfájdalmas hangulatba súly ed, a komoly megirigyli 
a léhát, s azt hiszi, csak az élvek boldogítanak. Dy 
hangulatban írja Petőfi a Felhök-et, ilyenkor jár 
Madách a • paraszt bettlen-ek után ; ilyenkor gyúl fel 
Széchenyi vére, úgy, hogy nagynénje, midőn látogatását 
várja, lánycselédeit mind elrejti. »Ha Pista a mennyor- 
szágba jut — szokta mondani, — Szent Péter bizonyosan 
elrejti előle Orsolyát és a tizenegyezer szüzet, t* 

E fiatalkori benső meghasonlás, a melylyel a férfikor 
küszöbén mindnyájan találkozunk, a vonzódás a mámoros 
szabadság- és nyers férfiassághoz, mely egy időben 

* L. Falk M : Széchenyi István. A legenda szavait különben nem 
így kell érteni; nem tizenegyezer martir-halált halt szűzről van 
szó, hanem Orsolya egyik kísérőjének a neve volt Undecimilla. 

mindünket megejt, fűzte Eötvöst e barátjához. Bizo- 
nyosan vele élte át azon » zajosabb örömöket i, melyeket 
Szalay fölött mondott emlékbeszédében emleget, s melyek- 
nek emlékeiből meríthette később Gusztáv párisi életének 
néhány jelenetét. 

Eötvösben is élt mindőnk homályos vágya a derű és 
boldogság után ; a fiatal tűz, mely hamar és sokat vár az 
élettől, a mit az nem adhat; de, mint lassanként 
mindnyájan, ö is kijózanult. A külső és belső világ 
összecsiszolódása, — melynél rendesen a bensőnek 
nemességéből engedünk a külső kedvéért, — nála soha 
sem vált teljessé. 

Megtért könyveihez ás barátaihoz, kik közül még 
Pauler Tivadarhoz és Lukács Móriczhoz vonzódott. 
Legjobb és legállandóbb barátja mégis Szalay László 
volt. Vele holtáig összefűzték az ifjúság emlékei s a 
férfikor közös eszméi. Szalay budai tisztviselő család 
gyermeke volt; az ő szülei is a várban laktak s így 
sokat lehettek együtt. Együtt jártak iskolába, együtt 
iratkoztak be az egyetemre is, 1826-ban, tizenhárom 
éves korukban. Imre, Frank, Yeszerle, Horvát István 
voltak tanáraik. 

Yeszerle 1828-ban a franczia forradalom történetét 
magyarázta, s az egész ifjúság érezte, hogy »a demokratia 
szellemének első fuvalmai lengik át a hazát, f* 

Eötvös maga egyik leglelkesebb híve volt a franczia 
forradalom eszméinek. Történetét együtt tanulmányozták 
Szalay val. 1830-ban a júliusi forradalom hírére Szalay 
Istvánnal** hárman kimennek a Margitszigetre, ott végig 
olvassák a franczia hírlapokat. Egy-két üveg pezsgőt is 
visznek, hogy poharat üríthessenek a nemzetek szabad- 

* Eötvös : Emlékbeszéd Szalay László fölött. 
•• Szalay László testvéröcscse, Széchenyi, később a nádor titkára, 
1867 után ministeri tanácsos Eötvös ministeriumábaih 

ságáért. Estefelé Szalay kitép egy lapot tárczájából, mind- 
ketten ráírják nevöket, s egy palaczkban a Dunába vetik. 
iHadd ússzanak messze, — mond Szalay, — egészen a 
Fekete-tengerbe s tudja ég, hová ; elvégre mégis megtalálja 
valaki, s legalább ily módon nevezetes emberekké 
leszünk, f Az ifjúi becsvágy valóra is vált, de neveik 
más irataik útján lettek ismeretesekké. 

Együtt foglalkoztak történelmi és irodalmi tanulmá- 
nyaikkal. Együtt olvasták a magyar Írókat s maguk 
is írogattak. Szalay verseit Eötvös kitünőeknek találta. 
ő maga lefordította Goethének, mindvégig legkedvesebb 
költőjének, Götz von Berlichingen-ét. i Naponként három 
lyrai versben róttuk le a haza iránti tartozásunkat, 
— írja maga, — s óriási eposzokat terveztünk, vagy 
lehetetlen drámákban kisérlettük meg ifjú erőnket.* Szalay 
akkor ügyvédnek készült, de különös kedvvel olvasta 
a történelmi munkákat, s elbeszéléseket is irogatott. 

Irodalmi és történelmi tanulmányaikra egyaránt 
szívesen buzdította őket a lelkes, hazafias lelkesedésében 
lassanként egész a rajongásig menő Horvát István. 
Senki sem volt az ifjúságra nagyobb hatással, mint ő. 
•Nem volt tanítóink között, kitől annyian tanulták 
volna a hazát szeretni. • Irodalmi ember is volt, feje 
azon kis írói körnek, mely kivule Szemeréből és 
Yitkovichból állott, s melyet Kazinczy pesti triászának 
nevezett. Bejáratos volt Kulcsár Istvánhoz is, a ki nyilt 
házat tartott, s lakása írók és művészek kedvelt talál* 
kozó helye volt. Mindkét kört erős nemzeti érzés hatotta 
át, s mindnyájan egész lelkükkel csüggtek a magyar 
irodalom föllendülésén. Eötvös és Szalay sokat voltak 
Horvát körében s tőle nem csupán a történelem, hanem 
az irodalom tanulmányozására is nyertek buzdítást. 

* Emlékbeszéd Szalay fölött. 

Magával vitte őket író-barátaihoz ; később Szalayval 
ketten is meg-meglátogatták az öreg írókat, kiket atyja 
vagy Pruzsinszky révén ismert: Virág Benedeket, Szemere 
Pált, s 1828-ban Kazinczy Ferenezet. Kazinczy különö- 
sen megkedvelte őt, s utolsó munkájában, 1831 -ben, 
azzal fordul hozzá: »Légy, a kit várunk !t Oh a jó- 
öreg, ha sejthette volna, mennyivel több lesz ez ifjú, 
mint a mit az ő korában írótól várni szokás voltt 
Eötvös bizonyára abban maradt legmesszebb a tökéle- 
tességtől, a mi Kazinczynak fő gondja volt: a nyelv 
tekintetében, de eszmékben akkor elképzelhetlen gaz- 
dagságot tárt föl nemzete előtt. Kazinczy szemében az 
író hazafi érdeme a nyelv pallérozásában állott, Eötvös 
írói érdemeit a hazafiságnak tett nagy szolgálatai emelik. 
Kazinczy a nyelv és izlés kifejtése révén mozdítja elő 
művelődésünket és nemzeti kifejlődésünket, Eötvös 
eszméi terjesztésével. Mindkettejök több, mint pusztán 
író. Kazinczy írói munkásságába átgyűrűznek a politika 
hullámai ; Eötvös irodalmi tevékenysége kevés kivétellel 
politikai eszméinek szolgálatában áll. Első és utolsó alak- 
jaiként tűnnek fel azon irodalmi korszaknak, melynek 
munkásságában egygyé olvadt a hazafi törekvés és a művé- 
szi rajongás. Kazinczyban az írót a hazafi ösztönzi, Eötvös- 
nél a hazafit szolgálja az író. 

E korban az irodalmat épen a hazafias törekvésekkel 
való kapcsolata emelte addig példátlan fontosságra, a 
e kapcsolat vonzotta az irodalom útjára a tettvágyó 
és művelt ifjúságot. Mindenki érezte, hogy az irodalmi 
újjászületés előkészítője és megindítója a nemzetinek. 
Az irodalom volt a felvilágosult eszméknek, a hazafi- 
munkásságnak legtágabb és állandó mezeje, az egyetlen 
tér, hol eszmék nyilvánultak, hová a nemzet legjobb- 
jai siettek, honnan minden nagy kérdés megoldását 
remélték. írók voltak, kik nyelvünk felvirágoztatásán 

buzgólkodtak; írók terjesztették a felvilágosodás esz- 
méit, ők jelölték ki elsőben a reformokat, melyek 
nemzetté avathatnak bennünket. A múlt század végé- 
től Széchenyiig az ő kezökben volt nemzetünk ügye. 
Az irodalom művelése akkor nem puszta aesthetikai 
czól volt, hanem a nemzet kifejlődésének eszköze. így 
fogták fel a múlt század végén a testőr-írók. E köznemes 
fiuk ifjabbak és magyarabbak voltak, hogysem nemzeti- 
ségükből kivetkőzhettek volna, s műveletlenebbek, sem- 
hogy Bécs fényében érezniök ne kellett volna nemzetük 
elmaradottságát. Olvasni kezdtek, hogy művelődjenek, 
majd fordítani és írni is, hogy nemzetüket műveljék. 
A franczia irók, kiket mintákul vettek, nem pusztán 
nyelvmüvészek voltak, hanem nagy gondolkozók is, 
s követőik müveiben a lemásolt írói jellemvonásokból 
eszméik arczulatja is kirajzolódik. A felvilágosodás 
világpolgári eszméi nálunk nemzetiekké és gyakor- 
latiabbakká válnak ugyan, de azért 1772-től, Bessenyei 
föllépésétől kezdve egész 1848-ig mindig föl-fölvillan 
a franczia hatás. Állandóan mutatkozik a hasonlóság 
abban is, hogy nálunk is folyvást az írók a nem- 
zeti megújhodás előharczosai. Könyvekbe írva jelenik 
meg társadalmi megújhodásunk, igazán nemzetté 
létünk reformterve. Az laufklaristákt röpiratokban, 
könyvekben terjesztik a franczia felvilágosodás esz- 
méit. Martinovics kis csoportjának legmélyebb írója, 
Hajnóczy, felsorolja kifejlődésünknek mindazon eszközeit, 
melyeknek megvalósulásáért küzdött a nemzet 1848-ig. 
Felelős ministeriumot kivan népképviselettel, vallás-, 
vélemény- és sajtó-szabadságot, közteherviselést, egyen- 
lőséget a törvény előtt, a jobbágy-viszony rendezését, 
s megjövendöli, hogy »a nemzet hasztalan küzd szabad- 
ságért, függetlenségért, az osztrák ministerek beavat- 
kozása ellen hasztalan alkotja újra meg újra törvényeit 

mindaddig, mig a közterhek egyenlővé nem tétetnek, 
míg a birtok és hivatalképesség általánossá nem lesz, 
míg a jogegyenlőség elve nem proclamáltatik.t A Mar- 
tinovics-féle hazafi összeesküvésben nagy részök van 
az íróknak. Ezért szenvedi kufsteini fogságát Bacsányi, 
a Martinovics-káté leírásáért ül Kufstein, Spielberg és 
Munkács börtönében 2387 napot Kazinczy. 

Martinovicsok halála után egy időre tompult csön- 
desség következett. A reformok feledésbe merültek, de 
a költészet tüze, melynél fölgyúltak, nem aludt ki 
többé. — Nagy Pált »Ne stultisetU felkiáltással sza- 
kasztják félbe a rendek, midőn 1807-ben a nép álla- 
potának javítása mellett emel szót; de Berzsenyi 
ódával koszorúzza meg. Az 1809-iki insurrectió kudarcza 
után a nemesség » nemzetünk nagy rokkantját lett, 
mint Eötvös nevezi, s a haza védelmében nyert elő- 
jogai anachronismussá váltak. 

Eddig az országgyűlésen nyilvánult a nemzet akarata, 
s ott a nemesség vitte a főszerepet ; most 1812-től 
1825-ig nem volt országgyűlés, s ez idő alatt a nemzet 
szíve csak az irodalmi ünnepélyeken dobbant fel. 
A Marczibányi jutalom kiadása mindig ünnep volt. 
1820-ban maga a nádor osztotta ki; az első koszorú 
Kisfaludy Sándor Regéinek jutott. Az írók kardosán, 
magyar ruhában jelentek meg, szónoklatot mondottak, 
s azon közélet nélküli korban ők voltak a közélet 
egyedüli szereplői. Föllendül a színészet, s az erdélyi 
színház megnyitására hirdetett pályázaton — bár 
észrevétlenül — megjelenik a legjobb magyar tragédia, 
Katona Bánk irfn-ja, melyben a nemzeti érzés egész 
izzó haragja szikrázik az idegen befolyás ellen. A régi 
nemes irodalom lejárta magát, a Nemesházi Rajzolatok- 
s a német történetekből magyar nemesi kúriákba 
átplántált Regék helyébe a honszerzés nagy eposzai 

lépnek, melyek az egész nemzetről s az egész nemzet- 
hez szólanak. Mind erősebben összeforrnak politika és 
irodalom. A rendek az 1825-iki országgyűlésen a magyar 
nyelv használata mellett buzgólkodnak a törvényhozás- 
ban, s Dessewffy azon indítványig megy, hogy a 
nemesek magyarul nem tudó özvegyei jogaiktól meg- 
fosztassanak és soha többé férjhez ne mehessenek, 
hajadonok sem, a kik magyarul nem tudnak. Széchenyi 
avval kezdi politikai pályáját, hogy megalapítja az 
akadémiát s ennek iplanumátt a rendek dolgozzák 
ki, és pedig a négy első alapító közül kettő: Vay 
Ábrahám és gr. Károlyi György.* 1830-ban megalakul 
az akadémia s egy év múlva megkezdi működését, 
nem mint pusztán nyelvfejlesztő intézmény, a minek 
Kármán és Bévai tervezték, hanem mint a tudo- 
mányok magyar akadémiája, a minek Bessenyei 
szánta, hirdetvén, hogy »az ország boldogságának 
legfőbb eszköze a tudományt, a nyelv pedig csak a 
§ tudománynak kulcsa.* — A nyelv ügyét az ország- 
gyűlés karolja fel, s az 1830- és 31-iki országgyűlésen 
kivívja legalább túlnyomó szerepét a törvényhozásban. — 
Harminczban megjelenik a Hitel, fejlődésünk e pro- 
grammja, s az iró, ki politikai pályáját egy irodalmi 
intézet megalapításával kezdette, ezentúl irataival irá- 
nyítja politikánkat. 

Ily nemzetébresztő szerepet vitt irodalmunk félszá- 
zadon át; így voltak íróink a hazafiság és felvilágoso- 
dás bajnokai. Innen a varázs, melyet az irodalom oly 
kedélyekre gyakorolt, mint Eötvös. íme egyszersmind 
előzményei a nagy átalakulásnak, melynek ő is egyik 
munkásául volt hivatva politikai és irodalmi téren, 
egyaránt. 

* Mill. tört. VIII. 170. 1. 

Nem sokára 6 lett a politikai eszmék hirdetője 
a szépirodalomban. Széchenyi tudta, mily messze- 
terjedő hatása van az irodalomnak, érezte a toll 
hatalmát s első sorban könyvének köszönhette, hogy 
az 1832-iki országgyűlésen szembetűnően érzett hatása. 
A követi tábla többsége eszméi mellett állott. Eötvös 
a hallgatók közt jelen volt ez országgyűlésen, mely a főren- 
dek conservativ többsége ellenére is kivitte a rendi 
kiváltságoknak legalább némi megszorítását. Hallotta 
Nagy Pál, Kölcsey, Deák, Bezerédj István szónoklatait 
a jobbágyság érdekében; ott volt, midőn törvénybe 
igtatták, hogy a jobbágy földesura beleegyezésével 
pénzen megválthatja robotját. Hallotta a határozat 
kimondását, hogy az országgyűlés költségeit a jobbágy- 
ság helyett a főpapok és nemesség viselje. Együtt 
ujongott a jurátusokkal, midőn a lánczhid-törvénynyel 
meg volt téve az első lépés a közadózás elvéhez. 

E diétán az országgyűlési ifjúság nagyobb szerepet 
játszott, mint bármikor azelőtt. Az utczán és az ülés- 
teremben egyaránt kifejezést adott tetszésének vagy 
kárhoztatásának. Megéljenezte a liberális követeket, 
lehurrogta, a kiket gyűlölt. Fáklyás-zenével ünnepelte 
Széchenyi hazatértét Angliából ; hódoló levéllel tisztelte 
meg Wesselényit; felhivást intézett az erdélyi ifju- 
Bághoz ; hogy küzdjenek együtt nemzeti kifejlődésünk 
eszméiért. — Az ő jelenlétök teszi nyilvánossá az 
üléseket, ők küldöznek haza híreket az országgyűlés- 
ről, s ők másolják az Országgyűlési Tudósításokat, az 
első magyar politikai hírlapot. Kossuth indította ezt, 
ki az országgyűlésen mint távollevők követe jelent 
meg. Megbízói egyenest úgy ajánlották, mint • ritka jeles 
publicistát t, ki »dietai újságot is eszközölhetne.! A lap 
csak tartalom szerint közölte a beszédeket, az ellen- 
zéki szónokokét rendesen kidiszitve. A kormány min- 

Br. Eötvös : Levelek. Életmjz. 14 

dent elkövetett akadályozására, de hiába. Midőn a 
lap kőnyomdáját lefoglalták, az ifjúság kézírással 
másolta le minden megye számára, s magán-levélként 
küldözte szét a megyékbe. — 1834-ben Lovassy László 
Szemere Bertalannal és Vukovich Sebővei iTársalkodási 
egylet t-et alapított s alapszabályait fölkérésükre Deák 
Ferencz szerkesztette. 

Eötvös mind e mozgalmaknak tanúja s bizonyosan 
részese is volt. Pozsonyban volt ekkor Szalay is, 
törvénygyakorlaton Kölcsey mellett. Az ő révén Eötvös 
gyakran találkozott Kölcsey vei, a ki nagyon megkedvelte a 
•szeretetreméltó, lángvérü gyermeket f. Országgyűlési 
Naplójában mindig szeretettel emlegeti i kedves Pepijét*. 
Bókon léleknek érezte, s az is volt. Mindenik költői 
kedély, kik nem csupán eszökkel gondolkoznak, 
hanem szivökkel is. Leikükön egyformán megérzik a 
méla bú, mit örömtelen gyermekévek hagynak magok 
után. Költeményeiken mély érzelmesség ömlik el, s meg- 
látszik rajta a német irodalom hatása, melynek íréin 
menschliches Ideál t -ja meghatotta lelköket. 

Költészetük becse egyaránt inkább a mély érzésben 
van, mint a szerencsés alkotásban. Érzelmes szó- 
noki prózájok búskomoly hullámzása, ünnepélyes len- 
dülete is rokon. Eötvös ép oly lélekkel szólal fel az 
elnyomott zsidók, mint Kölcsey az üldözött lengyelek 
ügyében. Senkihez sem volt Eötvös lelke oly közel 
rokon, mint Kölcseyéhez, kinek szónoki székét örökölte 
az akadémiában, honnan először is magának Kölcsey- 
nek emlékét újította meg. 

1833 végéig maradt Eötvös Pozsonyban. Akkor letette 
az ügyvédi vizsgálatot s atyja kívánságára egy évig 
Fehérmegyében hivatalt viselt mint aljegyző. Itt ismerte 
meg a megye szervezetét. 1835-ben a magyar királyi 
udvari kanczelláriához került, hol Reviczky egy év múlva 

fogalmazóvá nevezte ki. Eötvös már előbb megegyezett 
atyjával, hogy ha ez állást elnyeri, hátat fordíthat a 
hivatalnoki pályának, mely egész lelkével ellentétben 
állt. Beutazza Nyugat-Európát, Schweizot, Német-, Fran- 
czia- és Angolországot. 1837-ben megférfiasodva, kifej - 
lődötten tér haza, s Eperjesen telepszik meg, mint a 
kerületi tábla ülnöke. 

Eperjes müveit város volt. Collégiuma a lutheránus 
iskolák közt mindig főtűzhelye a magyar szellemnek, 
bár a magyar fiukat német szóra volt szokás ide kül- 
deni. Ez iskolából került ki Kossuth és Kazinczy 
Gábor, itt tanította a philosophiát az öreg Greguss, s 
müveit lelkének hatása megérzett a város jobb körein. 

Ez időtájt Eperjesen egész kis irodalmi kör kelet- 
kezett. A megalapítás érdeme Kapy Istvánt, a vármegye 
főjegyzőjét illeti. Ekkor lépett a hivatalos használatban 
a latin nyelv helyébe a magyar, s Kapy szívesen 
alkalmazott a megyénél oly ifjakat, kik magyarul 
jobban és szabatosabban írtak a régi deákos hivatalno- 
koknál, így fogadta föl írnoknak a két Yachottot, 
Sándort és Imrét, meg Sárossy Gyulát, a kik épen 
akkor végezték el a jogot az eperjesi akadémián. 

Mint megyei hivatalnokok, mind a hárman a vár- 
megye házánál laktak. Ott szokta őket meglátogatni a 
fiatal Kerényi Frigyes. Eötvös is gyakran megfordult 
nálok, s apjánál, a főispánnál, pártolta előmenetelö- 
ket. Itt élt akkor Pulszky, mint megyei aljegyző, s itt 
volt gyakornok a kerületi táblánál Trefort Ágoston. 
Eötvös és Trefort között szoros barátság támadt, egy életen 
át tartó. A magyarság politikai és gazdasági önállósága 
érdekében mindketten értelmi kifejlődését tartották főfon- 
tosságúnak. Ez volt a fő eszme, a mely őket összekap- 
csolta. De míg Eötvösnek philosophiai meg történelmi 
tanulmányokra volt hajlama és irodalmi tervekkel 

14* 

foglalkozott, Trefortot inkább képző- művészeti s kivált 
közgazdasági kérdések érdekelték. 1848-ban a keres- 
kedelmi minÍ8terium államtitkára is lett. A közmű- 
velődés azonban épen úgy szivén feküdt, mint Eötvös- 
nek, a kinek a cultas-ministeii székben később utódja 
is volt. 

Itt vidéken némi elszigeteltségre voltak kárhoztatva. 
Az országos események híre csak megkésve érkezett 
hozzájok. Különben is 1836-ban véget ért az ország- 
gyűlés s megszűntek az Országgyűlési Tudósítások. 
Politika hiján az irodalomhoz fordultak. Eötvös egy 
szomorújáték -ciklust tervezett, melynek hőse a történelmi 
Attila lett volna. Aztán útirajzait kezdte Írni, miből egy 
töredék meg is jelent Methodista temetés czimen a Tár- 
salkodó 1838-iki évfolyamában. Később e leírást beol- 
vasztotta a Karthausi-b*, mint Júlia temetésének rajzát. 
Borsod vármegye felszólítására megírta Vélemény- ét a 
fogházjavítás ügyében s bele fogott a Karthausi-bb, mely- 
ből egyes részleteket felolvasott Pulszkynak.* 

Azért nem maradtak el a világtól. Sokat jártak 
a környék úri házaihoz, kivált Eötvös nagyapjának 
közel sályi birtokára. Pulszkynál gyakran fordultak meg 
tudós vendégek a fővárosból, ez időtájt többek közt 
Henszlmann, s néhányan a külföldről is. Eötvös gyak- 
ran járt fel Pestre szüleihez, s ő vitte Eperjesre a 
nagyobb események hirét, így Kossuth és Lovassy 
elfogatásáét is. Pesten érte az 1838-iki nagy árvíz. 
Sáros-megyei barátai álmélkodva olvasták nevét Pest- 
vármegye köszönő határozatában azoké között, kiknek a 
főváros hálával tartozik. Annál meglepőbb volt ez, mert 
ideges természeténél fogva ily fajta tevékenységet nem 
vártak tőle. Barátai nem ismerték jól. A mint ma 

* Pulszky : Életem és korom, 2-ik kiadás, I. k. 104. 1. 

ismerjük természetét, látjuk, mint égett folytonosan 
a tettvágytól ez az ideges, izgatott kedély, mely épen 
azért sarkalta magát mindig tettre, mert természettől 
szemlélődének született. Mindenbe belefog, de mindent 
el is végez. Jóformán még a veszedelem napjaiban 
ő kezdeményezi az Árvizkönyv-et Heckenast Gusztáv 
könyvkiadó javára, kinek az áradás sok kárt okozott. 
A fiatal írók kedvelték, mert 6 szokta kiadni mun- 
káikat. Eszökbe jutott ; hogy néhány évvel azelőtt 
százegy franczia író úgy mentette meg kiadóját szintén 
elemi csapás révén fenyegető bukásától, hogy javára 
emlékkönyvbe gyűjtötték dolgozataikat.* A pesti írók 
is összeálltak, Jrvízkönyv-et indítottak s ingyen adták 
bele czikkeiket. Szerkesztőnek Eötvöst kérték fel,** mint 

* Az Jrvizkőnyv franczia mintája a harminczas évek elején 
jelent meg. Most semmi úton-módon sem tudtam felhajszolni, 
párisi kiadók útján sem. Az Árvizkönyvet illetőleg 1. a Karthausi 
jegyzetét. 

** A munkatársakhoz intézett nyomtatott felkérésének egy pél- 
dánya — sajátkezű aláírásával — megvan a M. Tud. Akadémia 
kézirattárában, Toldy Ferencz iratai között. íme az egész : 

Czimzés : 

Tekintetes Schedel Ferencz orvos doctor, szemészmester , tn. kir. 
egyetemi professor úrnak, a pesti orvosi kar % több kűlf. tud. 
egyesület tagjának, a m. tud. társaság titoknokának Pest. 

Rajta Toldy keze Írásával : 
m Vett. máj. 2. 838.* 
tekintetes orvos doctor, m. kir. egyetemi Professzor, s m. tud. 
társ. Titoknok úr. 

Egyike azoknak, kik a pesti vízáradás által leginkább szenved- 
tek, Heckenast Gusztáv könyváros és kiadó úr. 

Kik a magyar literatura iránt némi részvéttel viseltetnek, 
ösmerik e nevet, mely néhány év óta majdnem minden újonnan 
megjelent munka czímlapján olvasható, s részt is vesznek bizo- 
nyosan annak sorsán, kinek ügyünk iránti érdemei tagadhatatlanok, 

a ki az árviz idején a mentésnél is kitüntette magát. 
E könyvben jelent meg a Karthausi, Eötvös első 
regénye. 

A könyv nagy hatást tett, s szerzőjét mint az ifjú 
irodalom legkitűnőbb tagját emlegették. Eötvös maga 
is szerette könyvét, nem hiába lelkéből irta. A Karthausi 
egy példányával kedveskedett jegyajándékul meny- 
asszonyának is, Bosty Ágnesnek, a kivel 1842-ben 
esküdtek meg. 

Életének minden boldogságát e házasságban adta 
meg neki a sors. Míg az országgyűlés Pestre nem 
költözött, Pozsonyban éltek, visszavonultan és szeré- 

és csak örömmel vehetik azon hírt, hogy fölsegítésére tehetnek 
valamit. 

Példaként tartva szemem előtt azt, mit angol és franczia írók 
több ízben is tettek a magoknak érdemeket szerzett kiadókért, 
8 azon érzelemtől vezéreltetve, hogy ily részvételre Az igen is 
érdemes, ki alig fejlődő literaturánknak majdnem egyetlen kiadója 
volt oly időben, midőn nem veszély nélküli lehetett e merény, — 
azért is készséggel ajánlkozom Heckenast úrnak, egy literatúránk 
jelesebb írói által baráti ajándékként készítendő munka szerkesz- 
tésére ; mivel kecsegtető vala reám nézve azon remény, hogy 
ilyetén vállalat által oly férfiakkal léphetek társaságba, kik, mint a 
Tekintetes Úr, teljes mértékben érdemesek azon díszre, melyben 
nevök áll a nemzet előtt — s mert biztosan reménylem, hogy 
azok, kik munkáikban annyi magas érzelem bizonyitványit adták,, 
ámbár ösmeretlen által felszólítva, nem fogják megtagadni rész- 
vétőket. 

Tárgya a munkának minden, mi a szépliteratura tág köréhez, 
tartozik, legyen az prosa vagy vers. 

Becses válaszát ez ügyben a forduló postával Heckenast Gusztáv 
czimzete alatt elvárván, a vállalat pártoltatása esetében egyúttal 
a reménylhető kézirat ivszámát is közelítőleg kijeleltetni kérem. 

A kézirat beküldésének határideje június vége. 

Megkülönböztetett tisztelettel 

Pesten Áprilisban 1838. 

Báró Eötvös József* 

nyen, mert Eötvös családja az 1840-iki pénzválság 
idején elvesztette vagyonát. Atyja szenvedélyes bir- 
tokszerző volt, egyre-másra vásárolta a jószágokat, 
nagyrészt kölcsönpénzen. 1840-ben hirtelen beütött 
a pénzválság, megcsappant a hitel, leszállt a jószá- 
gok ára, s a tárnokmester roppant zavarba jutott. 
Bankárja, Ullmann, furfangos tervvel állt elő, hogy a 
birtokviszonyok összezavarásával s a törvényes kibúvók 
felhasználásával megmentsék a családnak; a mit csak 
lehet. A fiatal Eötvös elpirult e tanács hallatára, mire 
a bankár hozzáfordult: tAz ifjú báró pirul? Az ifjú 
báró szégyenli magát? Az ifjú báróból sohasem lesz 
gazdag ember. « Nem is lett, mert Eötvös még az nap 
lemondott minden várható örökségéről. A szülői házból 
csak könyveit s kedves vén karszékét vitte magával.* 
Treforthoz költözött, s nála élt szerényen egész házas- 
ságáig. 

A pozsonyi évek a boldogság rózsáival hintették tele 
addig árnyékos kedélyét. Lónyay Menyhért, gyakori 
látogatója, leírja házas-életét. • Egyszerűen bútorozott 
szerény szállásán a dolgozó- szoba volt azon hely, hol 
a munkára szánt órákat íróasztalánál tölte; ifjú neje 
mellette női munkával foglalatoskodott vagy zongorá- 
zott ; midőn bekövetkezett a pihenés órája, összegyűltek 
meghitt barátai, a komor és mégis kedélyes Szalay 
László, Trefort Ágoston, ki egész életén át hü társa 
volt Eötvösnek, ifjúkori barátja gróf Serényi László, 
és olykor-olykor időközönkin t Pozsonyban megjelent 
irodalmi barátjai s ismerősei Pestről.*** 

Eötvös nem egyszer mondotta barátainak : • Nőm és gyer- 
mekeim körén kivül alig van életviszony, melyet meg nem 

* Palszky Életem és korom, I. 144. 1. U. az : Jellemrajzok 14. 1. 
" A M. T. Akadémia évkönyvei, XIII. köt. VI. 

keserítettek. Átmentem mindazon fájdalmakon, melydket 
munkáimban kifejeztem.** Családi boldogságát nem 
zavarta meg soha semmi. Fenkölt lelkű hitvese végig 
kisérte földi útján, gyermekei örömére voltak. A meg- 
feszített munka, a hazafi aggodalom és kétségbeesés, 
az idegenben bujdoklás idején családjában talált élet- 
czélt és enyhületet. 

A szeretet és a munka töltötte be ettől fogva teljes 
életét. Szakadatlanul dolgozik egész életén át, a bol- 
dogság legelső éveiben is. Regényeket ír és eleven 
publicistikai munkásságba fog. Megindítja Szalayval a 
Budapesti Szemlé-t, az első magyar revuet, melynek 
főczélja a törvényhozást politikai és jogtudományi érte- 
kezésekkel fölvilágosítani és támogatni. így az új folyó- 
irat mintegy folytatása volt Szalay 1837-ben megindí- 
tott Themis-ének, mely a harmadik számmal megszűnt. 
Eötvös egy év alatt két értekezést közöl füzeteiben, a 
szegénységről Irlandban és a zsidók emancipatiójáról. 
A mellett 1842-ben és 45 ben megjelenik két nagy 
regénye : A Falu jegyzője és Magyarország 1514-ben. 

Eötvösben voltaképen két ember van. Az egyik a 
szemlélődő író, a természet barátja, a ki merengve jár a 
sólyi kertben, rózsákat ültet a Svábhegyen, a társada- 
lom képét, a történelem tanulságait vizsgálja és regé- 
nyekbe szövi. 

A másik a tevékeny politikus, a nemzet reform- 
törekvéseinek bajnoka, ünnepelt szónok a főrendi 
táblán, élestollú publicista és vizsgálódó állam- 
bölcsész. 

A kettő szorosan összeforr. Az író és politikus egy- 
aránt az emberiség nagy eszméinek varázsa alatt áll s 

* Pesti Napló, 1871. 28-ik sz. vezérczikk. Falk Miksa : JT#r- és 
jellemrajzok, 289. 1. 

szíve után indul. A politikus ad az író eszméinek 
gyakorlati vonatkozást ; a költő és író-művész fenköltséget 
és nemességet a politikus eszméinek és egész munkás- 
ságának. Majdnem azt lehetne mondani, hogy a regé- 
nyeknek a politikus révén van hatásuk, s a politikus 
az írónak köszöni szónoki és publicistikai sikereit. 
A politikus uralkodik az írón. Pályája első felében 
irodalmi munkássága gazdagabb és hatásosabb, a 
másodikban, 1848 után, a politikai tevékenység csak- 
nem megszünteti az irodalmit. 
Nézzük tehát előbb az írót. 



A KÖLTŐ. 



A Karthausi nak rendkívüli sikere volt, a minőt 
nálunk Zalán futása óta nem ért szépirodalmi mű. 
Pedig e könyvben nem volt semmi az akkor divatos 
Írók megvesztegető sajátságaiból, semmi hízelgés a 
nemzeti érzésnek, semmi kérkedés a múlttal. írója nem 
kevésbbé jó hazafi, mint kortársai, de európaibb minden- 
kinél. A nemzeti felbuzdulás és hazafias fájdalom 
korában az általános emberi eszmék diadala vonzza, 
s egy jobb jövendő munkásának érzi magát. A regény 
idegen földön játszik, alakjainak jelleme is, neve is 
idegen. Idegenszerű s példátlan egész egyénisége, elmél- 
kedő hajlamával, melyen átreszket a világfájdalom tört 
hangja. Meleg, de a fellángolás idegen tőle. Érdeklődé- 
sünket inkább eszméivel költi fel, mint a cselekmény 
érdekességével, s gazdagabb nemes érzelmekben, mint 
meglepő fordulatok és mulattató helyzetek leírásában. 
Ha képzelete el-ellankad is, érzése és eszméinek tolu- 
lása nem apad ki soha. Regényes lobogás helyett csön- 
des borúja van, s lelkét beárnyékolja az az érzés, 
melynek a magyarban nevet is ő adott: a kétely. 
Nem sivár nála ez sem : a hit reménye és az igaz- 
ságba vetett bizalom enyhítik. — Új jelenségnek 
tetszett irodalmunkban, s a sziveket megvette érdekes 

és vonzó egyéniségének varázsa, eszméinek és érzései- 
nek nemessége s költői, bár idegenszerű stílje, mely 
méltóságos tudott lenni hidegség, hangulatos szónoki 
hév és czikornyák nélkül. Érzékeny lelkének finom 
megrezdülései új hangok voltak nálunk s mindenkit 
meghatottak. Különösen a nők olvasták rajongással a 
regényt, melynek Íróját melegen ünnepelték az iroda- 
lom emberei. A Figyelmezd koszorúba foglalta Eötvös 
nevét, s hasábjain Szemere Pál elragadtatással irt 
érdemeiről. 

Neve már akkor ismert volt az irodalomban. Még 
külföldi útja előtt (1835 szept. 14 indult el) levelező tagjává 
választotta az Akadémia, költeményeiért, melyek az 
akkor legolvasottabb folyóiratokban, a Begélö, Rajzolatok 
és Athenaeum lapjain jelentek meg. Költeményei nemes 
és igaz érzésből fakadnak, de gondolatait nem kristá- 
lyosítja ki a formaérzék ereje; szárnyaló érzelmein 
nyűg a vers megkötött formája, zsibbasztja egyéniségét, 
letörli a gondolatok hamvát s a nyelv bája és az érzés 
közvetlensége fennakad a rím és rhythmus korlátain. 

Egyes költeményein az Uhland féle érzelmes német 
iskola hatása érzik s ellágyítja a vers külső alakját 
is [A sajka (1834), Dalnok és király (1835), A holdvilág 
(1835.). Szokatlan az oly erőteljesebb hang, mint az »Oh 
lennék felhő c kezdetű vers embergyűlölete; legjobb 
költeményeiben mély érzés meg általános emberi eszmék 
hullámzanak. A megfagyott gyermek hosszassága mellett 
is igazi költemény ; a külföldi útja küszöbén írt Búcsú 
a legkitűnőbb magyar ódák közé tartozik; érzés és 
gondolat gyönyörűen olvadnak össze az Újszülött gyer- 
mek halálára irott kis versben, s Végrendeleté-hen, mely 
a leglyraibb valamennyi közt. 

Egészben nem sok költeményt irt ; 1847 után egyet- 
len egyet, a Zdszlótartó-i (1863), melyben a remetévé 



lett öreg nemes haldokolva a népre bízza a régi nemesi 
hadak lobogóját. Politikai mély meggyőződés sugallata 
árad e versből, mely egy elkésett tompa hang a bízni 
tanító allegóriák korából. 

Versei népszerűek voltak a maguk idejében, néhá- 
nyuk ma is általánosan ismeretes, de írójuk úgy érezte, 
hogy áradó eszméit és érzelmeit megnyirbálja a vers 
kimért formája s vagy eszméinek hú kifejezéséről kell 
lemondania, vagy a költői hatásról. Éreznie kellett, 
hogy költői érdemei alantabb maradnak az íróiaknál. 
Lelkét is inkább eszmék forrongása töltötte be, mint 
hangulatok és érzelmek hullámverése, s fölhagyott a 
versírással, mire ifjan nagy kedvet és hivatottságot 
érzett. 

Korán fölhagyott a színmű-írással is. E műfaj sem 
illett természetéhez, sőt szinte ellentétben állott azzal. 
Erősen subiectiv természet volt, az elmélkedés és gon- 
dolatok embere; aesthetikája meggyőződésből áldozta 
fel a művészi forma kívánalmait az eszmék kifejtésé- 
nek; a jellemrajz nála puszta eszköze az irányzatos 
mesének, azért elnagyolt lélektana ; stílje is ünnepélyes, 
körmondatos. Van-e műfaj, mely ily tulajdonokkal 
inkább ellenkeznék, mint a dráma, mely eleven cselek- 
ményt kíván, könnyed és pergő dialógust, irányzatot 
csak a drámai compositió megsértése nélkül juttat 
érvényre ; hol legplastikusabbnak kívánjuk a jellemek 
rajzát, mert egészen közvetlenül látjuk? E térre, a 
rátermettség híján, Eötvöst csak a fiatal tűz ragadhatta, 
mely erejét rendesen abban kísérli meg legszívesebben, 
a miben leggyöngébb. 

A házasulók-ban volna némi vígjátéki eszme, a meny- 
nyiben egy gyám nem akarja hagyni, hogy mostoha 
fia és unokaöcscse megházasodjanak, egymás kedveseinek 
udvaroltat velük, hogy a női csapodárság láttán kiábrán- 

dítsa őket, de csak azt éri el, hogy menyasszonyt 
cserélnek s mégis megházasodnak, mi által ő elesik 
gyámi jövedelmétől. A kidolgozás felületessége elfödi a 
komikai elemet. Nehézkes cselek, avult dialógus, ért- 
hetetlen jellemek vannak a darabban, s elnyújtott és 
zavaros cselekménye épen nem az élet képe (imago 
vitae nostrae), a minek a Ciceróból vett jelige szerint 
lennie kellene. 

Sokkal formásabb az Éljen az egyenlőség (1840), 
szerzőjének e nemben legsikerültebb alkotása. Mulat- 
ságosság dolgában vetekszik Kisfaludy jobb vígjátékaival, 
eszmei tartalomban fölül is múlja. A darabban min- 
denki az egyenlőséget hirdeti, de mindenki csak föl- 
felé keresi. A gróf szégyenlené vőül az alispán fiát ; az 
alispán nem tűri, hogy lányának az ügyvéd fia udvarol- 
jon; a nevesebb fiscalis nem tartja collegájának szegényebb 
ügyvédtársát, mert az ügyvédek közt is van különbség. 
A vetélkedés átmegy a cselédségre is. A szobaleány 
apja, a kalmár, kevesli vőnek a szabólegényt ; az alispán 
huszárja lenézi a gróf inasát, mert ő a vármegye 
katonája. Mindebben van valóság és komikum, de sok 
hasonlóság is, a minek halmozása a nevetségest is 
unalmassá teszi. A férfiak mind az egyenlőség fana- 
tikusai elvben, s a rangkülönbség tisztelői a valóság- 
ban. Az osztályok ellentétét a szerelmesek békítik ki, 
s ez Eötvösnek első munkája, melyben az érzés oldja 
meg a bonyodalmat, a mi később rendes költői eljá- 
rása lesz. 

Az osztály ellentét megfigyelése és kigúnyolása, az 
érzés összebékítő szerepe oly sajátságok, melyek szín- 
müvei írása közben fejlődnek ki s melyeket megtart 
regényeiben is. A regény az ő igazi tere; az megtűri 
a kitéréseket és reflexiókat, kevésbbé élesen tünteti ki 
a jellemrajz és cselekvény fogyatkozásait, többet elnéz 

a belső compositió szabatossága és a nyelv személyen- 
kénti jellemzetessége dolgában ; több oldalról megvilá- 
gítja az alapeszmét, több eszmének enged utat s tágabb 
teret hagy magának az írónak is, ki szabadabban 
foglalkozhatik egyéni érzéseivel és benyomásaival. 

Eötvös első regényében mindé szabadsággal él. Saját 
benső vívódásait, külföldi tapasztalatait tárja fel a 
költött mese keretében. Könyvéből az ifjúság forron- 
gása szól, egy nemes lélek hánykódása a fájdalom 
hullámain, melyek álmaink boldog szigetéről a valóság 
szomorú partjára visznek. Ezért maradt állandó olvas- 
mány annyi éven át, mert e szenvedéseken mind 
átmegyünk, ha kevésbbé regényesen is. íróját inkább 
érdekelte érzése, mely alkotásra bírta, mint maga a 
mű, de nem lehetett nem írnia. Többi könyveit akarta 
írni, ezzel kénytelen volt. Mint Brandes Kielland első 
munkájáról mondja, ez is hasonlít az első pohár pezs- 
gőhöz, mely magától buzog ki az üvegből, mihelyst 
kinyitják. A későbbi poharak talán ép oly jók, de azokat 
már tölteni kell. 

Szükségtelen volna elmondani az egyes regények tar. 
talmát. Az ily tartalmi felmondás rendesen hasztalan 
fáradság; a ki olvasta a könyvet, annak fölösleges, a 
ki nem olvasta, ebből nem ismeri meg. Igazi költők 
munkái úgyis olyanok, mint a kert falán kihajló 
galyak: szépek magukban is, de varázsuk abban van, 
hogy a kert egész gazdagságát sejtetik velünk ; kiérezni 
belőlük az egész tavaszt. 

Igyekezzünk hát az egyes munkákon át az író lelké- 
hez férkőzni. 

Az író lelkében négy érdekel: érzése, gondolkozása, 
képzelete és ezek viszonya. Egyensúlyukat Eötvösnél 
egy elv szabja meg. Mint azon írók, a kiktől buzdítást 
nyert, ő sem tartotta a költészetet pusztán a kép- 

zelet játékának. Erkölcsi kötelességének érezte, hogy 
ne esak a szellem gyönyörködtető]' e legyen, hanem 
az élet munkása is. Nem pusztán szórakozást kívánt 
nyújtani, hanem még inkább tanulságot. Talán nem 
is lett volna költővé a kor hatása nélkül; megmaradt 
volna a néma költők egyikének, kik halálukig szótlanok 
maradnak, s költészetük csupán az élet fölfogásában és 
átélésében nyilatkozik. De érzékeny lelke látta a 
• kizökkent világot c, s mint Széchenyit, őt is az az érzés 
fogta el, hogy azt helyretolni született. Szemlélődő 
lelkét igyekezett a gyakorlati élethez szabni s ez erő- 
szakos benső tragédiát panasz nélkül szenvedte végig. 
Egy kor jajszavát hallotta, s azt megmagyarázni 
fogott tollat. Minden regénye vitairat a társadalom- 
hoz, szenvedések és jogtalanságok lajstroma. Egyik 
költeményében írja: iKit nem hevít korának érze- 
ménye, szakítsa ketté lantja húrjait. « Már 1836-ban 
abban kereste Victor Hugó érdemét, hogy • felette szent, 
felette nagy vala néki a poésis, mintsem hogy játék- 
ként czélnak tartaná; néki eszköz vala, melyet hasz- 
nált, hogy népét erősítse c Épen azért tartotta a költé- 
szetet legmagasabbnak minden művészet között, mert 
ez emelkedik leghatásosabban eszmék kifejezőjévé s 
a kor rajzává. • Nemcsak müvészség a poésis — írja, — 
mint p. o. a szobrászat, festés vagy architektúra, a 
poésis szükség, egy jajkiáltása az emberi nemnek, mely 
jobb után vágyódik ; egy hang, mely accordját még 
csak keresi, s dissonanssá válik, ha nem találja; a 
poesisnek van hazája, van százada s csak ott érteni 
egészen. « 

Eötvöst valóban mindig a kor eszméi sugalmazzák. 
A Karthausi a harminczas évek levertségének könyve, 
a franczia forradalom után megalakult európai társa- 
dalom rajza, mely eszméiben csalódva, hit és remény 

nélkül hánykódott a megtiport múlt és határozatlan 
jövő között. Magyar tárgya két nagy regénye egy-egy 
politikai irat népszerűbb alakban. Midőn a centralis- 
ták élén a megye-rendszer ellen küzd s tulajdon pártja 
kértére kénytelen fölhagyni hírlapi támadásaival, csak- 
nem egyszerre teszi közzé a Reform-oi és A falu jegy- 
zöjé-t, a megyei visszaélések rendszeres leírását és költői 
rajzát. 

Történelmi regényéhez is az a párhuzamosság vezeti, 
mely a múlt és az ő kora közt van. Meg akarta mutatni 
egy belháború minden iszonyát, midőn új polgárháború- 
tól féltette nemzetét. Rokonnak tartotta a regény- és 
történetíró czélját. »A valónak felkeresése az, mit a 
regény-, mint a történet-író feladatául kitűz; s az 
előbbi, ha állításainak bebizonyítására az emberi ter- 
mészetre hivatkozhatik, miért pirulna a tudós előtt, ki 
minden tényt tíz írott oklevéllel bizony ita be.« E fölfogás 
erkölcsi komolyságából fakadt, de aesthetikai elvvé 
csontosodott nála, s A falu jegyzöjé-ben költészetének 
vezéreszméjét tárja föl e sorokban : »A költészet kedves 
játékká aljasul, ha a kor nagy érdekeitől különválva, 
nem a létező hibák orvoslása, nem az érzelmek neme- 
sítése után törekszik. S ki az Istentől nyert tehetségeit 
a helyett, hogy velők embertársai legszentebb érdekeiért 
küzdene, a művészi forma mélyébe elássa, csakhogy 
valamikép csorbát ne szenvedjen ; ki magas helikonéról,, 
félistennek képzelve magát, kora szenvedésében esak 
művészi stúdiumok tárgyát látja, s míg a föld vérben 
áll s az egész emberi nem vajúdások között új életnek 
indul, virágokról s a langy esti szellőről énekel: azt 
bámulhatjuk hideg magasságában, irigyelhetjük, — 
tisztelet- s szeretetünket azonban csak az érdemli, kinek 
Isten szivet adott, hogy embertársai szenvedéseit meg- 
érthesse. De ha a költőtől, ki nemes emberi czél után 



225 

áradozva, hogy erősebben hathasson, azt, mi a művész- 
nek legdrágább, müve szépségét is feláldozá — tiszte- 
letünket meg nem tagadhatjuk ; ha bámuljuk az önmeg- 
tagadást, melylyel ő, ki keble mélyében gyémántokat 
találhatott, inkább éles ekével szántotta fel földjét, mert 
érzé, hogy a munkával öndicsőségére kevesebbet, de 
embertársainak hasznára többet tehet, ... az így táma- 
dott művek hibáit az érzelemért, melyből származtak, 
szívesen megbocsátjuk s megfeledkezünk gyengeségeiről, 
mert érezzük, hogy mi ellen a kritikus kifogásokat tehetne 
azt az embernek bámulni kell, hogy a könyvben nem 
szép mű, hanem szép emberi tett fekszik előttünk. . . .• 
Ezt az elvet, a mely után igazodott akkor az ifjú 
német irodalom is, Eötvös megvalósította s minden 
munkája nemcsak szép könyv volt, hanem jó tett is. 
E meggyőződése egyéniségéből folyt, de viszont korlá- 
tozta is egyéniségét, megkötötte költői erejét. Nagy 
ember nem tehet nagyobbat, mint ha föltárja lelkét, 
s hagy benne olvasni. Lelke fényével bevilágít a 
másokéba, s önnön lelkünket is ő ismerteti meg velünk. 
Nincs a világon szebb és tanulságosabb ennél, vizsgá- 
lata a legnagyobb, mivel ember foglalkozhatik. Ezt 
tették minden idők legnagyobb költői, s munkáik örök 
gyönyörűség. Eötvös más föladat után törekedett ; nem 
csak gyönyörködtetni kiváút, hanem használni is. Meg- 
változtatta a régi csodát: kezében a rózsák kenyérré 
váltak. Önként határt vetett költői szabadságának, s 
művészi erejét és gondját képzeletbeli alakok és költött 
történetek festése helyett a valóságnak hiteles feltünteté- 
sére fordította, a maga korának képét kívánta megraj- 
zolni, félszegségeivel, bűneivel, nyomorúságával. Ez 
volt igazi czélja, melynek elérésére eszközül használta 
művészi képességeit. A művész sikerét alárendelte az 
ember meggyőződésének és kötelességtudásának. 

Br. Eötvös : Levelek. Életrajz. 15 

De az ember így zsarnokká lehet a művészen, a 
ezél az eszközzé sülyesztett művészeten. Pedig minél 
több esik áldozatul a művészi sugallatból a gyakorlati 
hasznosságnak, a mű annál hamarabb veszti becsét. 
Más szóval: annál gyorsabban avul el az irányregény, 
minél sürgősebb szükséggel minél hatásosabban fog- 
lalkozik s minél több valósul meg így belőle a gya- 
korlatban. Maga mondta A falu jegy&bjé-rb\ hogy nincsen 
más czélja, mint a reformokat sürgetni, s óhajtja, »hogy 
e könyv minél előbb valószínűtlenné váljék. « Azontúl 
az ily regényt csak művészi kiválóságai s általános 
emberi vonásai tarthatják életben. Ma talán hamarébb 
olvasnák könyveit, ha több ügyet vet a könnyed írói 
előnyökre s inkább keresi az eleven elbeszélés stílusát, 
mintsem hogy nagy gondolatokkal küzd ; talán inkább 
megnyugodnánk a cselekvény befejezetlenségében, mint 
abban, hogy messzire tolja s aprólékosan rajzolja a 
kibontakozást ; a párbeszéd friss pergése üdébben marad- 
hatott volna ránk a korszerű megjegyzések és komoly 
fejtegetések tömegénél, s akadhatnak, a kik hasonlatainak 
gondolatgazdagságát gondolkozás nélkül odaadnák cse- 
rébe több színért és elevenségért. Ez mind meglehet, de 
a komoly olvasó szemében, a ki a könyvtől nem csak 
ideje telesét kívánja, mindez összevéve sem pótolhatná 
a paraszt-forradalom korának s a negyvenes évek tár- 
sadalmának művészi rajzát és mély bírálatát, s Eötvös 
vonzó egyéniségét, a ki inkább megtűrte munkáiban 
a fogyatkozásokat művészi tekintetben, mintsem elhal- 
ványodni hagyta volna nemes utilitarismusát, mely 
inkább kívánt használni, mint szórakoztatni. 

Ez nem kisebbítheti Eötvös érdemét, csak más oldalról 
mutatja: a költő ügyes keze helyett az ember szívét 
világítja meg. önszántából áldozta fel a művész becs- 
vágyát az ember törekvéseinek, szándékosan tért le a 

Tart pour Tart útjáról, hogy közelebb férkőzzék a gya- 
korlati élethez. 

Ez elv szerint alakúi egész költői egyénisége. Komoly 
czélja visszatartja a képzelgések és könnyed benyomások 
csábításaitól. Semmi sincs benne azon írókból, kik a 
meglepetés kedvéért agyongyötrik képzeletöket s az 
olvasóét is. Eötvös soha sem veszi le szemét a való- 
ságról, melynek festését tartja legfőbb czéljának, 8 mely- 
nek elferdítésétől erkölcsi érzése és írói czélzata egy- 
aránt visszatartja. Nem igyekszik kiforgatni magából 
a valóságot, s bonyolulttá szőni, a mi egyszerű; apró 
cselfogásokkal sem ravaszkodik. Csak annyi szabadságot 
enged képzeletének, hogy tapasztalatainak elszórtan 
megfigyelt adatait összehordja egy halomba. Taksony- 
megyében együtt van a megye-rendszer minden bűne. 
Ezért mondta Deák Ferencz, hogy olyan ez a megye, 
mint az állatorvosi könyvek czímlapján az a ló, a 
melyen minden betegség meg van jelölve. Az a betegség 
mind megvan, de nincs olyan ló a világon, a melyiken 
mind együtt volna. Csakhogy a művészet ős idők óta 
élt az elemek ily halmozásával, s ha elvesztené e jogát, 
le kellene mondania arról, hogy a művészet korlátai 
közt tüntesse fel a korlátlan életet. Magasabb művészet, 
mely czélját a jellemző vonások kiemelésével és köz- 
pontosításával éri el, de Eötvöst kötötte a pontosság s 
legkevésbbé tért el a valóságtól, ha csupán szokatlan 
számban halmozott össze hiteles adatokat. Még kör- 
mondatainak hasonlító első felét is a megyéből válo- 
gatja. 

A hol saját tapasztalata nem gyámolíthatja, mint 
történelmi regényében, ott szorosan forrásaihoz tartja 
magát. Ha történeti személyt ír le, izenként illeszti 
össze a krónikák adataiból. Minden szót jegyzettel 
támogat s annyira ragaszkodik a történeti igazsághoz, 

15* 

hogy a párbeszédekben nyilvánuló felfogás korszerű- 
ségét is igazolni tudja csillag alatt. A tárgyi igazság 
az első nála; a művészi iránt kevesebb figyelemmel 
Tan, a nem bánja, ha az alakok mind az író szájával 
beszélnek is. Mint a becsületes cicerone a kiegészített 
történeti emlék előtt, ő is mindig urát adja, hogy 
alakjaiban mi a történelemé és mennyi a kiegészítés. 
Erkölcsi elvűi vallja, hogy taz író ne képzelőtehetsó- 
gét, hanem azon ismereteket kövesse, melyeket magának, 
ha lehet, egykorú kútfőkből lelkiismeretes vizsgálódá- 
sok által szerezhetett.* Szerinte a hír, melyet történeti 
személyek magoknak kivívtak, a tulajdon legszentebb 
neme, a dicsőség vagy gyalázat rajtok egy nemzet 
jutalma vagy büntetése, mit az író igyekezhetik 
kiigazítani, de elmosnia nem szabad. Ily kényes 
erkölcsi érzék mellett csak természetes, ha Eötvös 
beéri a krónikák adataival s óvakodik alakjainak 
jelleméhez önkényesen új színt keverni. Lemond az 
• epikai hitele művészi elvéről; mely az iróra bízza a 
lélektani indokolást és a színezést ; ő a művészi szabad- 
ság rovására a történelmi hűséghez tartja magát. Meg- 
koczkáztatja azt a veszedelmet, hogy az epikai hitelből 
elszáll a költészet, csak a merő hitel marad meg. Ha 
Arany ily száraz tanulmány után fog Toldi-j&hoz, aligha 
irja a legkitűnőbb magyar eposzt. E módszer mellett 
a történelmi nevek nem igen kerekednek ki emberekké s 
viselőik bajosan telnek meg vérrel ; de viszont tisztán 
és erősen kivehetni rajtok a kor bélyegét, s ha az iró 
túlzott óvatossága és felelősség-érzete mellett kevés indu- 
latot önt is beléjök a magáéból, viszont a kor szenvedé- 
lyét sem írtja ki belőlük. Eötvös egyénei igy talán kissé 
elmosódottak, homályosak lehetnek művészileg, de törté- 
neti felfogás dolgában senki sem múlja őt felül, Kemény 
sem. Kivált a csoportok meglepően elevenek nála, a 

gazdag és színes a tömegek rajza, mert itt nem köti a 
személyi hűség, s szabadjára hagyhatja képzeletét, 
a nélkül, hogy a valósághoz hűtlen lenne. Eötvös ren- 
geteg tanulmány után látott munkához, mikor már 
magában érezte a kor mozgató eszméinek lüktetését, azért 
tudta oly mesterien kifejezni a korszakok vágyait és 
szenvedélyeit. 

Képzelete magára hagyatva félénk. Inkább a tudósé, 
mint művészi. Általánosító inkább, mint egyénítő. 
A képek körvonalai szétfolynak előtte; sehol sem 
duzzadnak ki erősen a jellemző vonások. Mindennek 
tartalma köti le, nem a színe. Az érzések és gon- 
dolatok örökös hullámzása elmos mindent, mint a 
dagály a fövénybe rajzólt vonalat. 

Ha szeme elől hiányzik is a képzelet varázsfátyla, 
melyen át minden megelevenűl, szivéből mindenre 
csodálatos fény és éltető melegség árad. Képzeletét 
nagyrészt érzése pótolja, az szépít és elevenít meg mindent ; 
lelki életében az érzés az uralkodó. 

Rendkívül fogékony és érzékeny lélek. Mikes emle- 
geti a török néphitet, hogy mindenki számára le van 
téve a földön itt is, ott is egy-egy csomó kenyér, s 
az ember addig él egy helyen, mig kenyere elfogy. 
A lelki erőből is bizonyos mennyiség van mindőnk- 
ben, s a mint az fogy, helyét az érzékenység foglalja 
el. Eötvösnek ifjú korában nagyon sok lelki erőre 
volt szüksége, lelke kifáradt és érzékenynyé vált vergő- 
désében. Minden bántja. »Fáj az árnyék, a derű isc, 
különösen a derű. Csak felhős ég alatt érzi jól magát. 
Majdnem minden alakján ott van csüggeteg lelkének 
árnya. A hangulatok nem igen szűrődnek össze nála. 
Macbeth komor várán is van fecske fészek, Tengelyi 
alföldi Házán nincsen. Lelke mélyén, mint a csigában, 
örökösen hallatszik valami bánatos sóhaj. 

Az ilyen mimosa-léleknek nincsen nyugta soha. Mindig 
ébren van, beleavatkozik mindenbe. Érzése válogatja 
ki írói tárgyait is. Fiatal szivzajlása idején érzése 
iratja vele a » bánat könyvét «, a Karthausi-t. Mikor 
megismeri a megye rendszerét, szive megesik az elnyo- 
mottakon, részvéttel fordul feléjök, gúnynyal elnyomóik 
ellen, s megírja A falu jegyzőjét. Mikor úgy látja, 
hogy hazája örvény felé sodródik, kétségbeesése eleve- 
níti meg előtte Dózsa György táborát s megjelenik a 
Magyarország 1514-ben. Mikor gyermekeit ringatja 
térdén, nevelésükről gondoskodik, megírja a Nővéreket, 
s benne a nevelésről támadt gondolatait rakja le. így 
fakad minden munkája érzéséből, hangulatából. 

Tulaj donképen lyrikus prózában; nincs írónk, ki 
több nemes érzést vetett volna soraiba, mint ő. Azért 
sohasem sülyed olcsó sóhajtozásba s nem áradoz 
köznapi módon, inkább alakjainak s a sorssal vívott 
küzdelmeiknek rajzát önti el meleg sugárral. 

Minden érzése gondolattá fejlik, s szíve minden veré- 
sének megfelel egy reflexió. 

Kemény azt tartotta, hogy » keblünk minden hangu- 
lata eszméinkből származik « ; Eötvösnek szivében 
születtek gondolatai is. Mintha agya is érezne és 
szivével is gondolkodnék. 

Érzelmek és gondolatok egy mederben hömpölyögnek 
nála s árjuk nem egyszer gátat szakit és mindent 
elönt. Alig kezd leírni valamit, alig hogy a képzelet 
megsuhintja szárnyát, — tüstént megjelenik a reflexió, 
a leírás abba marad, legjobb esetben egy hasonlat elő- 
részévé alakul. Kitérés kitérést ér nála, az értekezések 
egymás sarkát tapodják. Minden tekintet gondolatot 
ébreszt benne. A falu jegyzőjébe mindent belesző, a mit 
addig külön munkákban tárgy alt .Írország nyomoranyitotta 
meg szemét a hazájabeli iránt ; az üveges zsidó szeren- 

esetlen sorsával ismét az emaneipatio mellett emel 
szót ; a börtönök részletes rajzával újra a fogház-javítást 
sürgeti. Minden kitérésre érzése csábítja, ugyanazon 
ember-szeretet, mely essayit íratta vele. Á philosoph 
így lépten-nyomon megállítja a költőt, de a philosoph 
is mindig költői. Álig van lassúbb menetű könyv a 
Karthausi-néí, mely csupa elmélkedés, de az egésznek 
véghatása mégis költői, s ha írója hosszadalmassá 
válik is, unalmassá soha ; a vaskosra duzzadt könyv 
oly tartalmas, annyi eszmét és érzelmet kelt, a mennyit 
hiába keresnénk formai tekintetben ügyesebb íróknál. 

E tulajdonok ártanak stílusa könnyedségének, de 
azért soha sincs az méltóság és költőiség híján. Mindig 
van benne valami melegség ; a szabatosság, magyaros 
íz és művészi elevenség iránt már kevesebb az érzéke. 
Áz érzés örökös dagálya, a reflexiók áradása széttolja 
a mondat határait. Áz ilyen stílus ritkán mutatja a 
gondolatot elevenen, fakadásban, mozgásban; mindig 
kifejletten, megállapodottan hozza elénk. Áz eszme nem 
toppan elő hirtelen, biztosan, fiatal szépségében; lassan 
ring felénk a hasonlatok hullámain. Á szó ruhája 
nem feszül meg a gondolaton ; bő redőivel sokat elta- 
kar belőle. Sehol semmi művészi kimértség. Áz eszme 
nem kristályosul szóvá, feloldódik a terjengő körmon- 
datokban. 

Mint mondatainak rajzát, az alakok képét is áradó 
érzelme mossa el. Áz érzés meleg színeivel vannak 
aláfestve, de nincsenek biztos con túrjaik. tMert nin- 
csenek határozott körvonalaik, egyike a másikba gyű- 
rűzik — mondja Péterfy. — Gusztáv átnyúlik Ármandba, 
Ármand Árthurba, Árthur újra Gusztávban Hozzá- 
tehetjük: Vándory Tengelyibe, Tengelyiné Vilmába, ez 
megint Etelkába és Fruzinába. Á másik tábor alakjai 
épen Így egymásba folynak: Nyúzó, Macskaházy és 

Kenyházy egy fán termettek. A jó és rossz tulajdon- 
ságok nem fonódnak össze ez alakokban, hanem vagy 
a gonoszság túlnyomó bennök, vagy a jóság. Ezért van, 
hogy első tekintetre úgy látszik, mintha valamennyien 
két táborra szakadnának : a gonoszak- és jókéra. A gono- 
szak a kiváltságok őrei, tőlük szenvednek a jók. Ez 
megint Írói elvéből következik. Regényei nem egyének 
tragédiáit mondják el, hanem osztályok küzdelmét 
elevenítik meg. Alakjaik a társadalmi nyűgök viselői, 
vállaikon egy néposztály minden gondja halmozódik 
össze, vagy egy rend minden kiváltságában dúskálnak. 
Eötvös nem is igyekszik másokkal versenyezni az 
egyén benső vergődésének élénk és finom rajzában, de 
ritkítja páiját annak feltüntetésében, a mi czéljához 
tartozik : mint áll küzdelemben az ember az intézmé- 
nyekkel s mint alakítják ezek jellemét. Nála az egyén 
az eszme kedvéért van ; nem szobor, csak oszlop, mely 
a gondolat tetőzetét tartja. Ez sokat kimagyaráz Eötvös 
regényalakjainak természetéből, s a mi rajtok szembe- 
ötlik, nem hagyja rögtön művészi tehetetlenségnek róni 
föl. Megérteti velünk, hogy ha alakjai nincsenek is 
élénken jellemezve, a kort kitűnően és igazán jellemzik ; 
s nem hagyja elfeledni, hogy bár az egyén rajzát leg- 
többször elnagyolja, alkotott néhány kitűnő typust. Más 
élénkebb érdeklődést kelthet alakjai iránt, rokonszen- 
vünket senki sem tudja hamarább hősei részére vonni. 
A mint vékony meséjét az eszmegazdagság duzzasztja 
meg, elnagyolt alakjait a bennök buzgó nemes érzés 
emeli, s a mint a regény szűkes cselekményét a kor 
rajza és bírálata pótolják : az egyének belső küzdelmének 
helyébe az intézményekkel vívott kegyetlen harczuk 
lép. Ez menti ki, hogy inkább passive viselkednek; 
keveset cselekesznek, inkább csak éri őket valami. 
Szenvedésre születtek, de nem boldogtalanságra. Ha a 

sors meghagyja Tengelyit kis házában, boldog lesz, 
Viola is egy emberséges földesúr falujában. Mert lelkük 
szerint nem boldogtalanságra születtek, mint Kemény 
alakjai, s nem is maguk hívják ki a sorsot, mint azok, 
hanem a társadalom, a fennálló rend teszi őket szeren- 
csétlenekké. 

Ez elv mellett kevéssé várhatjuk, hogy érezzük az 
élet eomplexitását, kristályosodó erejének zsendülését: 
ez a cselekmény nem kívánja meg a jellemek fejlődését, 
felőle veszteg is maradhatnak. Inkább érzékenységet 
kíván, hogy látszassák a kiserkenő vér a sors korbácsa 
nyomán. Nem kutatja titkos, benső életöket ; nem bánja, 
hogy csak előttünk élnek, s mikor nem látjuk őket, 
mintha nem is volnának. Csak külső küzdelmök fontos, 
kifelé élnek, nem magoknak. Nem meghittjök az író 
s nem igen tud róluk többet, mint az olvasó. Az ő 
szempontjából nincs rá szüksége, hogy megfigyelje a 
ziláltságot testi és lelki tulajdonságaik közt, megraj- 
zolja imbolygó járásukat a keskeny pallón bűn és 
erény között. Többnyire csak kész emberek kellenek 
neki, vagy jók, vagy gonoszak. Kemény minden alakját 
belülről kifelé alakítja : minél közelebb férkőzünk lelke 
lelkéhez, annál finomabb egyéni vonásokra bukkanunk. 
Eötvösnél mindarról, a mi első tekintetre egyéninek 
látszott, kiderül, hogy vendéghaj és álszakáll, s az alak 
tulajdonképen az író hasonmása vagy egyenes ellentettje. 
Viola tisztára ártatlan, Tengelyi csupa léleknemesség ; 
Macskaháziban nincs semmi jó, Nyúzóban sincs, hacsak 
az nem, hogy ittassága révén szabadul meg Viola. 
Azért rendszerint ezek sem szenvednek egészen ártat- 
lanul. Az emberi természetben mindig van ezer apró 
gyarlóság, a mi fölmenti a végzetet a kegyetlenség 
vádja alól. Eötvös alakjait bensőleg képzelgésök teszi 
szerencsétlenekké. Túlfinomak az életre, mint Gusztáv 

és Ormosyné. Egész tragikumukat megmagyarázzák a 
Nővérek sorai: »Száz ember közül, ki az által válik 
szerencsétlenné, mert magát az életben csalatva látja, 
kilenczvenkilencz csak önmagát csalta meg. Az emberek 
többsége nem tapasztalások, hanem ábrándjai miatt 
veszti el örömét az élethez. « 

írói elvéből következik az is, hogy alakjai nem- 
csak egymástól nem ütnek el élesen, hanem a 
háttérről sem válnak le erősen. Nem ő értök van a 
cselekmény, inkább ők olvadnak belé. Eötvös mind- 
egyikökben lát valamit, a mit általánosító hajlama 
mindőnkre illeszt, azért mindőjöket egyenlőn fontos- 
nak is nézi. Mind az előtérbe kerülnek, a mivel aztán 
nem egyszer ártanak az egész művészi plasticitásának. 
Mindnyájokat egyenlő méretekben rajzolja; ép annyi 
figyelemmel van a mellékalakok, mint a főbbek iránt. 
Arthur egy ideig majdnem oly fontos neki, mint 
Armand, Eislakyékat csaknem úgy ismerjük, mint az 
alispán háza-népét. A regény cselekvényét is háromfelé 
tépik az egyenlő gonddal rajzolt alakok: Tengelyi, 
Viola, az alispánné. Alakjai mindnyájan az író érzésén 
osztoznak s ezek registere nem bő. Érzelmök inkább 
szélesen hullámzó, mint erős sodrú. Néha szinte érzel- 
gésbe tévednek. Tengelyi Vilmáról nem látjuk, hogy 
nagyon szeretné atyját, inkább csak kedveskedik neki. 
Kedvesét sem szenvedély lyel szereti, inkább csak aggódik 
érte. Ormosy egyformán tud szeretni két nőt; lelke 
megoszlik kettejök között. Dózsa Gergely ragaszkodása 
bátyjához inkább a gyönge ember odatapadása az erély- 
hez, mint szeretet. 

A viharosabb érzések idegenek ő előttük. A szenve- 
dély lázongását nem ismerik. Eötvösben az író ép úgy 
elfordul az indulatok háborgásától, mint az államférfi 
a forradalomtól. Egyetlen eleven alakja Dózsa, kiben 

nyers erő és szenvedély lobog. Egyéb alakjaiban a 
gyűlölet tüzét kioltja a szó áradata. Nagybotú Lőrincznek 
alig jut ideje tettre, inkább csak prédikálja az ádáz 
haragot. Szaleresi Kláriban is van valami démoni 
vonás, de tehetetlenségbe fúlad. Eötvös finom szálakból 
szőtt lelke nem bírta beleélni magát a szenvedély egy- 
oldalúságába, mely mégis ide oda esapong s nem ritkán 
épen ellenkező irányba fordul. Higgadt gondolkozása 
nem ért nyomába azon különös logikának, mely az 
indulat tüzénél lobban lángra s látszólag minden logi- 
kának ellentéte. 

Nem jutott el a kedély másik határához sem: a 
naivság nyílt békéjéhez. Sokszor és szívesen fordult a 
néphez, de egyszerű eszejárását mindig megzavarta 
reflectáló kedvével, természetes érzését a magáéval eom- 
plikálta. Mennyi a bölcselkedő reflexió abban a csonkán 
maradt kedves, naiv történetben, mely egy gazdasz- 
szony leveleiben van elbeszélve ! Azt lehetne mondani, 
hogy jobban szereti, mint ismeri a népet s naiv 
alakjait. 

Legelevenebb alakjai, a kiket sarcastikus kedvében 
teremtett. Á sarcasmusban összehat esze és szive, egyik 
sem korlátozza a másikat. A falu jegyzője csupa sarcas- 
mus. »Du sublime au ridicule il n' y a qu' un pas.« 
Eötvösnek, a ki egy új kor fenséges eszméiért lelkesült , 
csak le kellett mennie a régi rendi vármegyébe, hogy 
a kettő közül eleny észszék az az » egy lépés*. A fenséges 
és nevetséges közti harczot az érzelem dönti el. Ha az 
észszel szemben kegyelmet ad a nevetségesnek, fegy- 
verszünet jön létre, ez a humor. Ha az érzelem kár- 
hoztatja, de az ész csak neveti: ez a satira. Ha mind 
a kettő megveti: sarcasmus. A humornál az érzés 
pajzsot nyújt a csüggedőnek, a sarcasmusban ő lövi el 
az ész nyilát. 

Eötvösnél humort nem találni, de annál több satirát 
és sarcasmust. Esze és szive annyira egy úton járnak, 
hogy egyik sem foghatja pártul, a mit a másik elitélt. 
» Komikum is inkább csak a helyzetekben van, az ala- 
kokat kevés kivétellel sarcasmussal önti el. Egyetlen 
alakján van finom, méla komikum, melynél a mosoly 
könnyet olvaszt a szembe : ez a vénülő Bebek Katalin, 
a ki még mindig szépnek tartja magát s elmúlt szebb 
napjait emlegeti. Diesekvéseit mosolygós mélabúval 
hallgatjuk. Máskor állandó fegyvere a satira és sarcas- 
mus. A Reformban is ezzel a kettővel küzd a megye 
ellen, A falu jegyzöjé-bea még inkább. Gyilkos pontos- 
sággal hord össze mindent, a mi satirára és sarcasmusra 
alkalmas: az önkénykedö és tudatlan hivatalnokok 
ügyefogyott gonoszságát, ragaszkodását állásukhoz ; a 
nemesi »voks« hajhászását, a korteskedés és tisztújítás 
minden szennyét ; a megyegyűlések szónokló semmit- 
ievését, a szájaskodó, tétlen megyei reformereket, 
hülye angoloskodókat, értetlen pénzügyi javítókat; a 
mellett a főispán ünnepélyes fogadtatását, a statáriális 
bíróság lelketlen tudatlanságát; az együgyű szónokot, a 
megvesztegethető birót, hivatalos dolgokba elegyedő 
asszonyokat. Stílusa kiélésül, szava metsző lesz, mikor 
ezekről beszél. S az alakok rajzában szokatlan biztos- 
ságra, csodálatos elevenségre tesz szert. Egyetlen alak- 
ját sem látjuk úgy magunk előtt, mint Nyúzót és 
Kenyházyt. Nézzétek, mint borozgat esküdtjével a 
szolgabíró, félig fedett házában, kénytelenségből elzül- 
lött szegény-legények üldözője, megátalkodott zsiványok 
czinkosa, az alispánné bérszolgája, ártatlanok megnyo- 
morítója. Két évvel később hasonló megbotránkozás 
szítja Arany sarcasmusát, mikor ő rajzolja a megyét 
Az elveszett alkotmányiban. 

Az ily alakok, ha csak elnagyoltan, typusoknak 

vannak is rajzolva, elevenen hatnak, mert az életben 
is typusoknak ismerjük őket. Nem kell őket apróra 
venni, nincs szükség rejtettebb egyéni vonásokra, hogy 
rájuk ismerjünk és beléjök lássunk. Lelkük redőibe 
alig is kívánunk bepillantani ; tetteik eleget mondanak 
róluk. Vaskos alakjukon csak úgy dagad az élet a 
vázlaton is, s reflexiók nélkül is megértjük, mit akar 
velük mondani az író. Magukra állnak előttünk, a 
gúny és megvetés tárgyaiul, szárazon, a reflexió éa 
érzés minden fénye nélkül. 

Ha búcsúzóra végig pillantva alakjain, azt kérdezzük, 
hogy az emberi léleknek milyen megrezdüléseit vette 
észre először ő s mely alakjaiban jegyezte föl azokat: 
akkor azt kell felelnünk, hogy ily megfigyelései s ilyen 
alakjai nincsenek s hogy a legmélyebb és legvonzóbb 
lélek, a kit könyvein át megismerünk, az iró maga. 
De ha azt kérdezzük: korának mely érzéseit és esz- 
méit fejezte ki alakjaiban és műveiben, akkor a felelet 
az, hogy valamennyit. Nincsen író, ki korának eszméit 
jobban átérezné s a gondolatok gazdagságában veteked- 
hetnék véle. E tekintetben páratlanul áll irodalmunkban. 
Akármiről beszéljen, emberi lélekről vagy tavaszról, 
tájékról vagy történelmi eseményről, minden benyomás 
reflexiót költ benne s minden reflexiója a kor uralkodó 
eszméi felé hajlik. Legtöbbször a természet képeiből 
fejlenek, de nem folynak össze azokkal; a körmondat 
kettőspontja egészen különválasztja a gondolatot a ter- 
mészeti képtől, mely csak hasonlatul szolgál. 

Keménynél a reflexiók alkalomszerűek, valósággal 
érzik rajtuk a meglepetés, melyet neki magának is 
okoznak : a tárgyból fejlenek és hozzá is vannak nőve. 
Eötvös reflexiói nem támadnak ily hirtelen s nem törnek 
ki a maguk erejéből, de állandó és külön értékük van. 
Az alkalom nem teremti, csak fölébreszti őket. Máskor 



támadtak, most csak megemlékezik róluk és tollára 
Teszi. Mindig hordott magával kis jegyzőkönyveket 
8 pihenés és séta közben támadt gondolatait rendesen 
följegyezte. Ezeket használta fel munkáiban s ezekből 
állította össze a Gondolatok kötetét. Goethe is fel szokta 
irni gondolatait papírszeletekre s innen szórta el aztán 
munkáiba. Mert a művészetben a legnagyobb gazdagság 
sincs akkora, a mekkorának látszik. Á legnagyobb köz- 
vetlenség lassú munka és fontolgatás gyümölcse. Heine 
nehezen írt, lassan csiszolgatta ki gyönyörű dalait s 
Arany János beszélte, hogy Petőfi is két-három soronként 
jegyezgette fel költeményeit séta közben s az egésznek 
formába öntése nem volt sem gyors, sem könnyű 
munka. Eötvös különben könnyen dolgozott, kézira- 
taiban alig van törlés vagy igazítás, nem is sok ügyet 
vetett a stílusra, de gondolatainak gazdagsága nála 
sem oly önkénytelen, mint első pillanatra hinnők. Gon- 
dolatai sohasem fél-gondolatok. Obiectiv és állandó igaz- 
ságok, rendesen egy-egy hasonlattal megvilágítva, vagy 
egy képből leszűrve. Kemény alkalomszerűbb, úgy 
tetszik, mintha gondolatai írás közben támadnának; 
subiectivebb is ; a mellett mindig hagy valamit elmon- 
datlanul; érzésnek és gondolatnak nála mindig érzik 
valami fölöslege. 

Egyes írókról úgy érezzük, hogy egész vagyonukat 
ideadták nekünk s könyveikben egész lelkük ránk 
maradt. Másoknál az az érzésünk, hogy lelkük fényes- 
ségének csak egyes sugarait foghatjuk fel ; munkáikban 
életfelfogásukból csak töredékeket találunk. Scott Walter, 
Musset pályája körülbelül befejezett. Hajlandók vagyunk 
azt hinni, hogy ők egészen ideadták magukat nekünk. 
Ellenben Shakespere és Goethe az eszmék- és érzések- 
nek mily elképzelhetetlen kincstárát, az alkotó erőnek 
mily megbecsülhetetlen gazdagságát vitték magukkal! 

Rafael mintha egész lelkét kifestette volna magából. 
Michel Angelo csodálatos alkotásai lelkének csak töre- 
dékei ; mintha szellemét sohasem mutathatta volna meg 
egészen. Á Stanzák gyönyörűen föltárják magokat, az 
Utolsó itélet-ben mindig marad valami megértetlenül, 
épp úgy, mint Hamlet-ben és Faustban. Rafaelt egy maga- 
sabb lélek nézheti közvetlen közelből, szinte a Rafael 
szemével; Mnssetvel együtt lehet, a ki olvassa, vele 
beszélgethet, — de Michel Angelo és Shakespere 
sohasem jelenik meg nekünk, csak üzenetet küldenek. 
A legnagyobb ember képességének is megvannak a 
maga korlátai, de némelyekét világosan látni, másoké 
túl van szemünk határán. 

Eötvösnél tisztán láthatni e határokat, de azok 
mégis óriási tért kerítenek be, eszmék dolgában a leg- 
nagyobbat irodalmunkban. Elmondta véleményét val- 
lásról és természetről, politikáról és emberről, társa- 
dalomról és költészetről, az emberiség hivatásáról és 
saját koráról, csak önmagáról mondott keveset. Nem 
volt meg benne a nagy egyéniségnek az a csodálatos 
ereje, mely közönyös dolgokról szólva is mindig magá- 
ról nyilatkozik. Alakjai az ő eszméit mondják el, leg- 
többször az ő ajkával is, de reflexióinak szétszórt 
törmelékéből csak hézagosan alakúi ki világfelfogásának 
képe. A munkáiból kivehető közös alapeszme, mint 
regényei cselekvényének tárgyalásakor emiitettük, leg- 
inkább társadalmi. Ebből a szempontból nézi a multat 
és a jelent egyaránt, finoman bonczolgatva a társadalmi 
rend és az erkölcs kölcsönhatásait. Ezzel mélyíti el 
szempontját, a mi eleinte sekélyebbnek s gyakorlatinak 
tetszik, pedig erősen erkölcsi, lélektani és így költői is. 
Az osztályok különbségeit rajzolja, a fenhéjázó urakat 
és az elnyomott népet, a melyből még hiányzik az 
összebékítő szeretet. Az egyénnek a fennálló renddel 

folytatott küzdelme nála osztályok harczává szélesül: 
a Karthausi-b&n az öreg gróffal Dufey áll szemben, a 
komornyik fia, kettejök közt az aristokratia és demo- 
kratia mindennapi küzdelme foly. Á főúr Gusztáv s 
Ármand, a nép gyermeke, barátságuk mellett is épen 
így állnak szemben egymással. Júliának, az aristokrata 
méltóság képviselőjének Betty az ellentéte, az egy- 
szerű, derék polgárleány. Azt a komornyik fia csábítja 
el s taszítja gyalázatba, ezt egy főúri család utolsó 
sarja. Á két világ harcza a szeretetben békül ki. 
Ármand családi boldogsága, Betty megnyugvása, Gusztáv 
keresztyéni szeretete békíti ki életök küzdelmét. A falu 
jegyzőjében is két osztály áll szemben : a nemesség és 
a nép. Az egyiké minden jog teher nélkül, a másiké 
minden teher jog nélkül. Két nagy chorus az egész 
regény ; egyik az elnyomóké, a másik az elnyomot- 
také. Tengelyi nemeslevelének elvesztével elveszti min- 
den jogát, s szakadatlan üldözésnek van kitéve. Itt 
nem oly teljes a kibékülés, mint a Karthausi-bzn, csak 
a szerelem egyezteti ki az ellentétet a két fiatal párban. 
De Viola és családja elpusztult, s velők a szenvedés 
gyermeke maradt mindenki, a kinek nincs nemeslevele, 
vagy rokonsága az alispán családjával. Magyarország 
1514-ben megint az osztályok harczát mutatja, mely 
akkor iszonyú belháborúvá gyuladt. Az író mindig az 
elnyomottak pártján van, s egy alakja sincs több 
szeretettel rajzolva, mint Betty és Violáék. 

Ez alapeszme kifejlődésében némi fokozatot vehetni 
észre. A Karthausi-bvii az ifjú szív byroni világfájdalma 
mind a két világot egyaránt gonosznak látja, bár végül 
mégis az egyszerübbhöz hajlik; A falu jegyzöjé-ben a 
nép nemesebbnek tűnik fel elnyomóinál ; a pórlázadás 
regényében is Dózsa pártján, a nép táborában van az 
igazság ; a Nővérekben övé a boldogság is : egyszerűen, 

hozzijok hasonlóan éljünk, ha boldogok akarunk lenni ! 

Ez az eszme, a demokratia eszméje hatja át Eötvös 
műveit, ez tűnik ki minden regényének cselekményé- 
ből, ez fűzi egybe munkásságát. Érzéséből fakadt, 
szivéből nőtt ez is, s úgy vált meggyőződésévé. De 
sarjadhat-e máshonnan erős meggyőződés? 

Eötvös eszméinek épen abban van legnagyobb erejök, 
hogy egy úton járnak érzésével s érzéslinkkel. Több 
és nemesebb érzést, több és magasabb eszmét senki 
sem hozott irodalmunkba nála. A gondolkodónak és 
hazafinak érdemét nem homályosíthatta el senki és 
semmi, akkor sem, mikor az írót túlszárnyalták költő- 
társai. Kitűnő költőink támadtak, a kik új hajtásokat 
fakasztottak a magyar nyelven, s addig példátlan művészi 
magaslatra emelve költészetünket, vetekedtek a világ- 
irodalom legnagyobb költőivel. Eötvös nem tartozott ez 
új nemzedékhez, sőt az irodalomtól általában egyre 
jobban elvonta a politika. De azért méltánylattal és 
lelkesedéssel kisérte pályájukat. Petőfinek egyik első 
méltánylója volt, Aranynak nagy tisztelője, jó barátja. 
Maga mondta, hogy Toldi-éri mindent odaadna, a mit 
valaha irt és irni fog. 

De az ő szépirodalmi pályája már lezárul. Három 
nagy regénye jelzi itt a magaslatot. A Növérek-ben meg- 
vannak összes érdemei, de árnyoldalai is, s nem jelent 
fejlődést. A XIX. század báróiról irt regénye, melyet 
főművének szánt, töredékben s igy kéziratban maradt. 
Elbeszélései, bár sok bennök a finom lélektani megfigyelés, 
mint A nevelő-bem, s a nemes gondolat, mint a Gazd- 
asszony levelei-ben, nem mutatják írói tehetségét új 
oldalról. így is megvan az egész pályán a nagyság 
vonása. 

Szépírói toll a magyar nemzetnek nem tett nagyobb 
szolgálatot, mint akkor az övé. Nyugati eszméket oltott 

Br. Eötvös : Levelek. Életrajz. 16 

költészete fájába, hogy a magyar földnek teremjenek 
gyümölcsöket. Képzelete a Karthausi után sohasem 
hagyta el sem a valóság, sem a haza határát. Nem 
hiába mondja, hogy ha Danton őt kérdené : magunkkal 
vihetjük-e hazánkat czipönk talpán, — azt felelné, 
hogy igen, „elviszszük hazánkat magunkkal mindenüvé, 
még az álmok országába, még a szabad költészet körébe 
is.« S 6 valóban magával vitte. Hazafisága tüntetés 
nélkül fölülmúlta a hazafiaskodó írók szájaskodását, s 
nyugat-európai eszméket hirdetve s intézményeinket 
gáncsolva, magyarabb volt a nemzeti hiúság dicsőitőinél. 

Fáy és Kisfaludy csak a nemesi kúriák rajzával 
hatottak. Kúthy rémromantikája, Vajda Péter pantheis- 
musa, meséiket külföldön játszató íróink komoly hatás- 
ban épen úgy elmaradnak mögötte, mint tehetségre 
nézve. El Jósika is, ki rövid idő alatt lett a közönség 
kedvenczévé. Jósika előtt rejtve maradtak a szív titkos 
mélységei; mint főúr és katona zajos, külső esemé- 
nyekkel tele életet élt, sohasem mélyedt magába. Többet 
köszön emlékezetének, mint képzeletének. A történelmet 
inkább csak külsőségeiben fogja fel; jobban érdekli 
alakjainak ruhája, mint jelleme. Á jellemrajzban mindig 
a felszínen marad. Cselekvényének, mint alakjainak, 
csak külső érdeke van; rendesen valamely erkölcsi 
eszmét szolgál, mely azonban ritkán fejlik a jellemből, 
inkább tanulságul hat a mese végén, mint a 6 p.föo$ M)Xoi. 

Eötvös több eszmét olvas ki a világból és történe- 
lemből; mélyebb szív és költőibb kedély, s egyénisége 
is vonzóbb és eredetibb. Jósika szórakoztató regényei 
olvasó közönséget teremtettek, Eötvös pedig eszméket 
hintett el, nemesitette az érzést s emelte a nemzet 
értelmi és erkölcsi színvonalát. Megismertette a nyugati 
világ eszméit nemzetével, s reformtörekvéseink bajnoka 
volt egy írói tollal kezében. 

Ez emeli őt kortársai fölé, ez különbözteti meg 
Keménytől is. 

Eszmegazdagságra legalább annyira fölülmúlja 
Keményt, mint ez őt művészi erő tekintetében. Van abban 
valami igazságtalanság, ha Eötvöst összemérjük Kemény- 
nyel. Hiszen ő nem abból a » felséges kényszerűségből* lett 
író, mint barátja, s munkái sem »a chaotikus lélek 
kénytelen tisztulásai. « Szépirodalmi müveiben Kemény 
kizárólag művész, lélekbúvár; Eötvös első sorban poli- 
tikus. Keményt költői igazságok vezetik, önmagáért 
támasztja fel a múltat, egyedül művészi czélzattal; a 
költő Eötvös politikai eszmék heroldja. Áz egyik oly 
magasra tartotta a művészetet, hogy szentségtörésnek 
hitte volna, harmóniájába más hangot vegyitni s író- 
asztala mellett elhallgatott benne a hazafi és a gyakor- 
lati politikus; a másik annyira becsülte írói tollát, 
hogy az emberi és hazafi eszmék elterjesztésére a leg- 
magasabb eszköznek tartotta. Az egyik kitűnőbb volt, 
mint művész és publicista, a másik nagyobb volt, mint 
gondolkodó, s tevékenyebb és hasznosabb, mint ember. 
Egyiknek dicsőségét egyre hangosabban fogják hirdetni 
irodalmunk méltatói s az essay-írók, költői geniusa 
halhatatlan fényben száll át a századok felett ; a másik- 
nak munkái egy földi pályát jelölnek, az első nyomok 
azon az úton, melyen három évtizeden át a nemzet 
haladt kifejlődése felé s a melyet gondolkodva és szen- 
vedve járt végig egy ember, a ki érettünk élt. 



V 



A POLITIKUS. 



A politikus Eötvösben ugyanazon jellemvonásokat 
találni, mint az Íróban. De a politikusnak esak javára 
válik képzeletének szigorú mértéktartása, stíljének szó- 
noki zengése, gondolatainak bő és eleven áradása. 
Ragaszkodása az igazsághoz, törekvése minél nagyobb 
pontosságra itt inkább érdem-számba megy. Érzése itt 
sem hagyja el soha; az tüzeli munkára, az válogatja 
tárgyát, az készti szólásra sokszor, az ad tollat kezébe, 
mikor a börtönügyről vagy a zsidók emaneipatiójáról ír. 
Mint Lamartinenek, neki is minden szava költői mély 
érzelemből fakad s szónoklatain és politikai tanul- 
mányain épen úgy átérzik a költő, mint regényein a 
politikus. A kik gáncsolták regényeinek politikai irány- 
zatát, ép annyi joggal szemére lobbanthatták a poli- 
tikusnak költői sajátságait. Ellenfelei, köztük gróf Des- 
sewffy Emil is, nem egyszer kezet vetettek irói koszorúira, 
eltemetni velők a politikust. Regényes rajongónak mon- 
dogatták, őt, a ki irói tollával is politikai eszméit szol- 
gálta. Hiába hozta fel, hogy Macehiavelli költeményeket 
és vígjátékokat írt, Nagy Frigyes verseket, Richelieu 
szomorújátékokat, s az utolsó whig-ministerium, mely 
szinte csupa költőkből állott, nem épen rosszul kor- 

mányozta Angliát és hogy a politikára nem egyetlen 
lehetséges előkészület a gazdálkodás és a kocsmáztatási 
jog haszonbérlése. Azért mindvégig a szív politikusának 
tartották, mert szokása volt az irott törvényekkel 
szemben az íratlanokra hivatkozni, s nem csupán az 
ész, hanem a szív meggyőzésére is törekedett. E részben 
csak Kölcsey fogható hozzája. Sokszor úgy tetszett, 
mintha politikai tevékenységét inkább érzelmek irá- 
nyítanák, mint eszmék. 

Ma, mikor végre együtt vannak összes politikai 
munkái, s hírlapi czikkei és levelei is, világosan látni, 
hogy a mait század nagy politikai eszméinek nem volt 
nála sem tevékenyebb, sem kitartóbb bajnoka. Alig 
jöhet szóba oly kérdés, melyet a hírlapokban meg- 
világítani nem igyekeznék, melyhez az országgyűlésen 
hozzá nem szólna, melyről, ha érdemes, bővebben is 
ki nem fejtené nézeteit. Múlt századi történetünk két 
nagy fordulópontján ott küzd az elsők sorában. Életének 
törekvései és reményei két központ körül összponto- 
sultak, ezek: a magyar parlamenti kormány népkép- 
viselet alapján s ennek összhangba hozatala Ausztriával 
fennálló viszonyunkkal. Egyik sem az ő útján ment 
teljesedésbe, hanem egyik Kossuth, a másik Deák 
által, de eszméjök és kezdeményezésök jórészt az ő 
érdeme. Inkább elvont gondolkodó, mint gyakorlati 
politikus ; egész életén át erősebb volt a kigondolásban, 
mint a véghezvitelben; de eszméinek egyaránt hatása 
alatt állottak oly ellentétes jellemek, minő Kossuth 
és Deák. 

Huszonkét éves volt, mikor az 1839 — 40-iki 
országgyűlés alatt a főrendi táblán megjelent. A föld 
idegei még reszkettek a franczia forradalom láza után. 
Az emberi eszmék hódító útban szálltak kelet felé s 
mindenütt fölébresztették a nemzetiségi érzést. Itt talál- 

tak egy országot, hol a törvényhozásból és kormány- 
zásból ki volt zárva a nemzeti nyelv, hol a gondolat- 
és tan- szabadságot csak ábrándképen emlegették; orszá- 
got, melynek nem volt sajtója, avult volt jogrendje s 
hiányzott büntető törvénykönyve, tökéletlen volt tan- 
rendszere, ósdi közigazgatása, fejletlen a polgári osztály, 
jogtalan maga a nép, a nemzet tizenkilencz-huszadrésze. 
A korszellem nem állhatott meg ez ország sorompóinál. 
A nemzet, melyet Széchenyi felrázott a tetszhalálból, 
magára eszmélt; az életerő megduzzadt ereiben. Vissza 
akarta szerezni veszni indult törvényes önállását, kifejlesz- 
teni parlagon tespedő szellemi és anyagi erejét. A közép- 
kori intézmények és reformtervek, az aristokratikus 
kiváltságok s a demokratia törekvései, ósdi előítéletek és 
szabadelvű eszmék roppant zűrzavarban kavarodtak 
össze. Az országgyűlés felhagyott a sérelmek panasz- 
lásával, reformokért sürgette a kormányt, de féltékenyen 
óvta a megyék autonómiáját, min megtörött a kormány 
minden szándéka. Szinte közmondássá vált Széchenyi 
példabeszéde, a ki alkotmányunkat kocsijához hasonlí- 
totta, melyen megjárta Lissabont; a kocsi még megvan, de 
nem indulna neki azzal újra a világnak. Alkotmányunk 
is jó volt ezer évig, de nem hiheini józanul, hogy 
másik ezer évet is kibír. 

Maguk a conservativek is kívánták a reformokat, 
de módjával, a kormány segítségével, s nem tévesztve 
szem elől az aristokratia, köznemesség és polgárság 
külön hagyományait és érdekeit. 

Velők szemben erős ellenzék alakul, mely a refor- 
mokat mint a kormány kötelességét s a nemzet élet- 
föltételét követeli ; a gazdasági eszmék dolgában 
Széchenyi szerint igazodik, a ki rendesen velők szavaz, 
politikai erélyben a merészebb Wesselényi után. E párt 
vezére gróf Batthyány Lajos, legkitűnőbb tagjai Teleki 

László és Eötvös. Az egész esak kis töredék, de a 
főrendi táblán rajtuk van a nemzet szeme, ők szálla- 
nak ki a követi tábla üzenetei, a reform-eszmék mellett; 
az ő segedelmökkel tudta ez országgyűlés biztosítani a 
magyar nyelv jogait, előre vinni a vallás-egyenlőség és 
zsidóemaneipatió kérdését, kimondani az örökváltság 
elvét, reformálni a váltó- és kereskedelmi törvényt, 
elrendelni a főrendi napló kiadását, s mint nemzeti 
tulajdont, pártolás alá venni a színházat is. Ez ország- 
gyűlés hozta szóba a börtönrendszer javítását, ez küldött 
ki bizottságot a büntető-törvénykönyv szerkesztésére. 
Mindebben élénk része volt Eötvösnek, ő volt párt- 
jának szónoka. A legfontosabb kérdésekben rendesen 
egy sápadt fiatal ember kelt fel Batthyány oldaláról ; 
alacsony termetű, halvány arezán finom vonások s lelkes 
mély szemek, ajkán át-átlebbenő keserű mosoly. Szen- 
vedés és elmélkedés hagyták ez arczon a búskomolyság 
jeleit. Szava csengő volt és mély; rendesen izgatottan, 
idegesen beszélt, mert beszédeit nem szokta előre 
kidolgozni, át sem igen gondolta pontosan, csak tárgyát 
és főelveit jegyezte föl néhány szóval. Egyébként az 
egészet a pillanat ihletére bízta s érzésére, mely ural- 
kodott rajta s magával ragadta őt is, hallgatóit is. 
Balkezét csípőjére fektette, jobbja mozdulatokkal kisérte 
előadását. Egyszerűen, természetesen beszélt, gondolat- 
menetét nem borította el a szónoklat virágaival; nem 
volt rövid, de unalmas sem ; sem mulattató, sem rideg, 
egyaránt foglalkoztatta az eszet és szivet. Ha eszméi nem 
voltak is a legnépszerűbbek a főrendi táblán, mindenki 
érezte szavának varázsát. Csengery beszéli, hogy 43-ban 
a felső tábla ülését megbontotta a követek valami 
demonstratiója. Mindenki az ajtóhoz tódult; a nádor 
odaüzent Eötvöshöz, a ki az nap már beszélt, hogy 
szólaljon fel újra. Felállott, s a kifelé tolongok vissza- 

tértek helyeikre, hogy meghallgassák. Volt benne valami 
Széchenyi keserű gúnyából s kassandrai pathosából. 
Szava nem gyújtott, de meggyőzni senki sem tudott 
jobban. Soha sem szólalt föl a nélkül, hogy eszméket 
ne adott volna, s uj oldalról ne világította volna meg 
a szóban forgó tárgyat. Alig jöhetett szóba kérdés, 
melyet alaposan nem ismert, hiszen a reformnak 
jóformán minden pontjáról tanulmányt vagy hirlapi 
czikket irt. Abban is, a miről maga nem írt, jártas- 
ságot szerzett, mielőtt fölemelte szavát. Rendesen hasz- 
nossági érvekkel küzdött, mint Széchenyi, javaslatainak 
előnyeit hangsúlyozva. A javaslatokat rendesen ellenzőik 
szempontjából veszi szemügyre, s ez oldalról is kimutatja 
hasznosságukat. Az országgyűlésen azt bizonyítja, hogy 
az erős kormány a nemzet érdekében kivánatos ; a kor- 
mánynak, hogy a nemzet erejének kifejlődése csak 
hasznára lehet a birodalomnak. Sokszor megkerüli az 
ellenséget, bemegy táborukba, mint Imre király, s köz- 
zéjök állva fedi föl tévedéseiket s tiltakozik javaslataik 
és szándékaik ellen. A vegyes házasság ügyében mint 
katholikus kárhoztatja a katholikus papság merevségét. 
Maga is nemes, tiltakozik a nemesség előjogainak fenn- 
tartása ellen. Régebbi eszméinek s a reform minden 
pontjának éber és lelkes védője az országgyűlésen. 
Tűzzel védi a börtönrendszer javítására vonatkozó 
javaslatokat; fölemeli szavát a zsidók polgárosítása, a 
vallásszabadság és a büntető törvénykönyv mellett; 
kikel a követi utasítások s a nemesség előjogai ellen. 
Felszólal a magyar nyelv és a szólásszabadság védel- 
mére is. öt beszédet mond a vegyes házasság dolgában, 
s azokkal főbb pontjaiban tisztázza e fontos és nehéz 
kérdést. Méltányos közvetítő utat keres a felek hit- 
hűsége s a katholikus clerus szigorú szabályai és merev 
eljárása között. Figyelmezteti őket a veszélyre, hogy a 

gyermekeknek külön-külön vallásban nevelése annyi, 
mint vallástalanná nevelése, mert a családban vallási 
közönyt ébreszt. Egyaránt tekintettel volt a szülőkre 
és gyermekekre, az egyház önkormányzatára, az állam 
törvényeire, b a hívek jogaira. Az elvont fejtegetésben 
senki sem multa őt felül, oly óvatos és megfontolt volt, 
oly logikus és igazságos. 

Tervet és elméletet senki sem tudott jobban készíteni, 
de nem volt az a hadvezér, a ki maga vezeti a 
tűzbe seregét. Kevés volt benne azon tulajdonsá- 
gokból, melyek a korszakok vezéreit nagyokká és 
népszerükké teszik. Nem képviselte sem korának, 
sem nemzetének valamely jellegzetes vonását, mint 
Kossuth szenvedélye s Deák nyugodt megfontolása. Egy 
kitűnő amerikai essay-iró abban kereste Napóleon nagy- 
ságának magyarázatát, hogy a közönséges emberek 
bálványa volt, mert azok tulajdonságait testesítette 
meg, s nemzete az ő korában csupa kis Napóleonokból 
állott. Magyarországon azonban nem voltak kis Eötvösök, 
nem volt osztály, melynek törekvései az ő eszméiben 
khstályosultak volna ki. Alapos volt és óvatos, nem a 
hirtelen elsajátítás és gyors elszánás embere. Épen 
ellentéte Kossuthnak, a ki mindent hamar eltanul s 
magába olvaszt; majd mindig újnak és eredetinek 
látszik, s mélynek is, bár államgazdaság dolgában 
Trefort és Szabó Pál után igazodik, az ősiségi kérdés- 
ben Szentkirályi tájékoztatja, a Részek dolgában Kölcsey, 
a büntető-törvénykönyv elveiről Nyáry Pál, a parla- 
mentarismust illetőleg Eötvös és a centralisták. Czik- 
keiben együtt szerepelnek példaképen az északamerikai 
alkotmány, a franczia forradalom eszméi, meg Német 
alföld és Schweiz foederalismusa. De rendszerének 
hézagait elfödte egyéniségének ereje. Senki sem tudott 
közvetlenebbül szólni a nemzethez, hamarább szárnyra- 

kelő jelszavakat rögtönözni az eszméknek b azokat 
hatalmasabb módon az emlékezetbe vésni. Kossuth 
végezte nálunk azt, a mit Quinet Dantonról mond: ó 
formulázta a forradalmi emberek eszméit és nézeteit. 
Senkiben sem volt meg annyira az art d'oser, a merész- 
ség művészete, mint benne. Egészen magában érezte 
hazáját. Jobban ismerte azt, mint bárki s ebben volt 
nagy fölénye ellenfelei fölött, kik a világnak minden 
ügyét-baját jobban ismerték, mint azt az országot, a 
melyet kormányozniok kellett. Hiszen Metternich maga 
mondta Gnizotnak 1848 végén, közös hazátlanságuk idején 
Londonban, hogy ó némelykor kezei között tartotta 
Európát, de Ausztriát soha. Mind e tulajdonságokból 
semmi sem volt Eötvösben, azért nem vezethette a 
küzdelmet, bár eszméit nagyrészt 6 tűzte ki. Ismerte 
Kossuth varázsát, s úgy tetszett neki, hogy mint a 
francziáknál Desmoulinsra Danton és Bobespierre, ugy 
következik Kossuth a történelem logikájánál fogva 
Széchenyi után. Midőn Széchenyi a Kelet népé-ben meg- 
támadta a Pesti Hírlap szerkesztőjét, Eötvös kelt leg- 
hatásosabban védelmére, miután szóval és levélben 
hasztalanul igyekezett elhárítani a támadást. 

Eötvös maga mintegy középúton állott kettejök között. 
Széchenyivel rokon volt kétkedő természete, borús kedélye, 
óvatos hazafisága, töprengése és aggodalmai ; de csüggeteg 
természete becsülte Kossuth merészségét, fontolgató haj- 
lama szerette abban az erély elszántságát, az elmélkedő költő 
az izgató szónokot, az író a tettek emberét. Mint 
Széchenyi, ő is például vette az angol alkotmányt, de 
gyakran hivatkozott a franczia forradalomra, mint 
Kossuth. Széchenyi eszével zsarnokoskodott szívén, 
Kossuth érzelmi politikát űzött, Eötvös igyekezett össz- 
hangban tartani szívét és eszét. Széchenyi a nemzeti 
érzésből az általános emberihez emelkedett, Eötvös az 

n általános emberit a nemzetiben törekedett megváló- 

éi sitani, Kossuth a nemzetin kezdte és annál is maradt. 

:: Széehenyi a nemzet gazdasági előmenetelén buzgólkodott 

3 s hitte, hogy azt nyomon követi a politikai, hiszen »a 

* gőzhajó nem tűr feudális szagot. c Kossuth intózmé- 

r , nyeink átalakítását tűzte ki czélul, mert azt tartotta, 

,. hogy a szabad nemzet természetszerűen gazdagodik. 

Eötvösnél e két törekvés egy társadalmi átalakulás 
. vágyában olvadt össze, mely együtt hozná meg a poli- 

f . tikai és gazdasági szabadságot, s melynek valódi esz- 

' h köze a nemzeti műveltség emelése. Széchenyi engedé- 

kenyebb volt a nemzetiségek iránt a magyar nyelv és 
fennhatóság dolgában, Kossuth erélyesebb, Eötvös mél- 
tányos és számító. Széehenyi gyöngeségünk tudatában 
kímélte Ausztria érdekeit; Kossuth nem gondolt vele, 
csak Magyarországgal; Eötvös azt hitte, többre mehetünk, 
ha óvakodunk a kapcsolat megbontásától. Abban 
Széchenyivel tartott, hogy Ausztriáéval egy lapra 
látta irva jövendőnket a sors könyvében. Azt hirdeti, 
hogy : iSoha nem volt a nemzet s kormány közt a 
bizodalom annyira szükséges, mint mostc, »egy nagy 
regeneratió küszöbén %* 

Széchenyi a reformot a kormány és az áriatok rati a 
révén akarta keresztül vinni; Kossuth ezeknek oda- 
kiáltotta: i Veletek és általatok, ha tetszik, nélkületek, 
sőt ellenetek, ha kellU s maga a kis-nemességre gon- 
dolt első sorban; Eötvös magát a népet látta szeme 
előtt s az értelmiségre számított különösebben. Széchenyi 
a törvényhozó- és végrehajtó hatalomnak bizonyos mérvű 
központosítását kívánta a reformok keresztülvitele érde- 
kében; Kossuth a megyéhez ragaszkodott, mert ahhoz 
fűzték emlékei, annak gyüléstermeiben aratta első 

* Beszédek. 1840. ápr. 22. 

sikereit 8 mert tudta, hogy oppositiójával nem egyszer 
megvédte a nemzet ügyét s érvényre emelte az ország- 
gyűlésen megbukott szabadelvű terveket, mint Pest- 
megye tette az esküdtszékkel és szóbeliséggel. Eötvös 
a központosítás mellett volt, erős kormányt kivánt, de 
felelőst, népképviseleti alapon. Ez volt eszménye, ez 
törekvéseinek czélpontja politikai pályájának első felé- 
ben. Ő fejtette ki ennek rendszerét, ő vivta érte az 
első nagy harezokat Kossuthtal. 

A nemzet ragaszkodott a megye-rendszerhez, mert 
ebben az álmunieipiumban látta az ősi alkotmány fenn- 
tartóját és biztosítékát. Ha országgyűlés nem volt, a 
vármegye zöld asztala pótolta. Ha a rendeket opposi- 
tiójuk miatt szétoszlatták, még megvolt a megye s 
ia nemzet, — mint Beksics mondja — guerilla-harczra 
oszlott szét. c S Eötvös a reformok keresztülvitele érdekében 
a kormányt akarja erősíteni a megye rovására. Szembe 
áll az ősi intézménynyel és Kossuthtal, a ki pártul 
fogja. Kis köre van csak, néhány barátja, mind tanult, 
tudományos férfiak. Kossuth gúnyosan szoba tudósok- 
nak nevezi őket búcsújában, midőn 1844 június 14-én 
megválik a Pesti Hírlaptól^ mely a centralisták kezére 
megy át. Ha népszerűek nem voltak is, ők adtak hatá- 
rozott alakot társadalmi és politikai kifejlődésünk esz- 
méinek. A sok hév és határozatlan törekvés között ők 
jelölték ki az átalakulás útját, s ők készítették azt elő. 
ők szűrték le az elveket a zsibongó vágyakból; ők 
keresték azokhoz a megfelelő intézményeket. Mintegy 
az ő munkásságuk jelentette nálunk a franczia forra- 
dalmat megelőző bölcseleti mozgalmat, legalább állam- 
tudományi irányban. Mindnyájuk szívében ott rajzottak 
a franczia forradalom eszméi. Bennök éledt fel újra a 
kor, melyről Goethe azt mondta: » Mindenki feltétlenül 
ember akar lennie, s Rousseau azt: »Már nincsenek 

francziák, németek, spanyolok, sőt angolok sem, esak 
• f európaiak.* ők ismerték leginkább az európai jogot és 
:: alkotmányokat. Nekik megjelent Malesherbes és Aques- 
" seau szelleme; olvasták Benjámin Gonstant és Guizot 

*' tudós parlamenti harezait ; ismerték Botteck, Bentham 
* és Blaekstone munkáit, Tocqueville és Macaulay egész 
? munkásságát. Kettejük, Szalay és Eötvös, tagjai voltak 
í a büntetőtörvénykönyv szerkesztő-bizottságának *, mely 
í alaposságával, tiszta rendszerével, erős jogérzete s 
emberséges elveivel Mittermayer magasztalását érdemelte 
<>'• ki. Beformálni kívánták az állam minden részletét, a 
i} pusztuló régi Magyarország helyett megépíteni az uj 
I Magyarországot, kiváltságos rendek birtoka helyett 
t nemzeti államúl. Trefort volt a közgazdász; Kemény 
f és Szalay államtudományi és jogi kérdéseket fejteget- 
ik tek, Eötvös közigazgatásiakat, Gsengery mindenhez 
í hozzászólott. Centralistáknak nevezték őket, mert az 
í államhatalom központosítását sürgették. Fő czéljukat 
í Eötvös tűzte ki a felelős parlamenti kormány és nép- 
\ képviselet eszméiben. Ez intézmények nevét ő mondta 
\ ki először Pest-vármegye közgyűlésén, ő szedte pon- 
< tokba a megye-rendszer hátrányait, s ő írta elő a 
f kifejlődés útját. Fájdalommal látta, hogy minden 
; jog csak egy osztályt illet, pusztán a nemesi születés 
\ révén. Javulásra remény sem lehet, mert bár a 
kormány felelőssége ki van mondva törvényeinkben, 
i módja nincsen meghatározva. Belső szervezetében 
: beteg a törvényhozás. A felső-táblának nincsen kez- 
I deményezési joga, az alsót megkötik a megyei uta- 
sítások. A közigazgatásból hiányzik a központosítás, a 
kormánynak nincs hatalma a törvények végrehajtására. 
A törvényhozásnak nincs ellenőrzési joga a kormány - 

• L. Pulszky F. : Deák. — Jellemrajzok. 95—96. 1. 

nyal szemben, s őt magát is a megyei utasítások kötik, 
így Magyarországon nincs nemzet, nincs kormány, 
nincs parlament, melyet alkotmányos törvényhozásnak 
lehetne tartani. Az alkotmány biztosítéka csak a megyék 
vis-inertiaeje, pedig » midőn Európa-szerte a centralisatió 
vált uralkodó eszmévé, a magyar nemzetnek sem lehet 
feladata az inertiának Herculese gyanánt állani Európa 
népei között, a melyet feldönteni senki sem bír, de 
melyen paczkázni minden gyermeknek lehet, c A hol a 
törvényhatóságok majdnem törvényhozási hatalmat gya- 
korolnak, ott gyenge lábon áll a jogegyenlőség és sze- 
mélyes szabadság; kivált ha a megyei élet néhány 
előkelő család oligarchiája. Erősen támadja a megyét, 
hol a szabadság csak nemesi szabadalmakat jelent, s az 
országos kérdéseket háttérbe szorítja a pártoskodás, 
mely lehetetlenné tesz minden haladást. » Minden hala- 
dás és kifejlődés első föltétele a rend«, ehhez pedig 
szükség: egység a közdolgok igazgatásában, s erő a 
rendfentartó hatóság kezében ; vagyis : központosítás és 
erős kormány. A kormány erejét a parlamenti felelős- 
ség ellensúlyozná. Törvényeinkben megvan, kivihetet- 
lenségét állítani annyi, mint lehetetlennek mondani 
törvényeink teljesítését. Csakhogy csip-csup sérelmeink 
felpanaszlása közben megfeledkeztünk a legnagyobbról : 
hogy nincs külön alkotmányos kormányunk. 

A kifejlődés útját is megrajzolja. » Törvényhozásunk 
az, melyben én reformunk egyetlen, de biztos eszközét 
keresem. « Át kell azt alakítani osztályokéból a nemzet 
független képviseletévé. Erre vezetnének a városok 
képviselete, a megyék követ-verificatiói és utasítási 
jogának megszüntetése. Intette a kormányt, hogy 
támasza csak a közbizodalom lehet, s hatalmát csak 
akkor használhatja igazán, ha a törvényhozásra támasz- 
kodhatik, a mi csak úgy lehetséges, ha annak felelős. 

Ez eszméket hirdette Eötvös a Pesti Hirlap ban, midőn 
az a centralisták kezébe jutott. Czikkei felháborodást 
keltettek, mert a nemesség a vármegyében az ősi alkot- 
mány fenntartóját és biztosítását látta, s ragaszko- 
dásukat még növelte a kormány ellenszenve, mely a 
megyéket a forradalom tűzfészkeinek tartotta. Most a 
centralisták kezet emelnek rá, egyrészt a kormány ere- 
jének növelése, másrészt a községi önkormányzat tervbe 
vett kifejlesztése által. A centralisták miatt az egész 
ellenzék veszteni kezdte népszerűségét ; gyanúsították, hogy 
a kormányhoz szít, kiszolgáltatja a nemzet érdekeit és 
hagyományait. A vádaskodás annyira ment, hogy végre 
Batthyány maga kérte Eötvöst, hagyja abba czikkeit. 
Eötvös érezte, hogy szükség van az ellenzék népszerű- 
ségére, engedett a kérelemnek, nem írt többet a közpon- 
tosításról, de a megye ostromától nem állott el. Csen- 
gery segítségével összegyűjtötte czikkeit és megbővitve 
kinyomatta Reform czlmen, s megírta a Falu jegyzőjét. 
Gyilkos pontossággal sorolja fel röpiratában a megye 
fogyatkozásait ; elvágja védőinek minden visszavonulási 
útját; előre agyonczáfolja érveiket. Oly készültséggel 
és tárgyismerettel fog a megye fojtogatásához, mely 
hatalmasabb szervezetet is elpusztítana. Óriási hajtó- 
vadászatot rendez, minden bokrot megráz, minden rej- 
teket felkutat és semmit sem hagy felriasztatlanul, a 
mire a gúny egy nyilát ellőheti. A megye védőit egyik 
hadállásból a másikba szorítja, mindenüvé utánuk 
nyomul, s végre is bekeríti és kiéhezteti őket. A trójai 
csellel él: logikájából egyszerre a gúny egész fegyveres csa- 
patja özönlik elő. Sokan a közteherviselés kimondásától 
várják a megye átalakulását, mondja, de utasításba fogja-e 
azt adnia nemesség? Megoszthatja-e jogait a nem-nemessel 
a népképviselet révén, mikor a nemességnek sincs kép- 
viseleti rendszere s »a mód, miszerint egy vagy más követ 

bizonyos kérdéseknél szavaz, inkább azon postalegény 
gyorsaságától függ, ki az utasítást hozta, mint a követ 
meggyőződésétől — és ez képviseleti rendszer ?c A logika 
Eötvös pártján volt, az érzés, hagyomány és politika 
ellenfeleién s ő egész életén át erősebb volt az elvont 
kigondolásban, mint a gyakorlati politika terén s a 
kivitelben. Pedig e könyv a kor szellemét fejezte ki: 
szabadságot hirdetett. Szabadságot kívánt adni a tör- 
vényhozásnak, felszabadítván a megyék utasítási és 
verificatiói jogától, s jogot adva neki a kormány ellen- 
őrzésére; cselekvési szabadságot a kormánynak, rendel- 
kezési jogot a megyékkel, mint végrehajtó közegeivel; 
szabad önkormányzati rendszert a községeknek is, az 
egyén kifejlesztésére, Észak-Amerika példájára. S e 
törekvéseket tekintették ugy, mint a melyek a szabad- 
ság biztositékát, a megyét gyöngítik s ez által veszélyezte- 
tik az egész nemzet szabadságát. Az ellenzék esak felelős 
kormányt kívánt; a parlamentárist későbbi fejlődésnek 
tekintette. Deák a népképviselet mellett másodrendűnek 
tartotta a felelősséget, pedig a Walpoleok példája megmu- 
tatta, hogy parlamentáris kormánynyal is kormányoz- 
hatni a többség ellenére, ha a felelősség nincs kimondva. 
Eötvös várt és remélt; érezte, hogy eszméinek 
segítségére jönnek a külföld eseményei. Megérezte 
a föld szivének dobogását. 1847 elején fogadott 
Széchenyivel,* hogy az év végéig Lajos Fülöp trónja 
összeroskad s az általános mozgalomban a magyar 
nemzet is kivívhatja vágyait. Széchenyi nem várt külső 
forradalmat, őt belháború rémitette, mely osztály harczczá 
gyúlad, s szégyenletes kudarczczal, talán a nemzet vég- 
pusztulásával végződik.** Az idő Eötvösnek adott iga- 

* Lónyai M. emlékbeszéde. Akad. évkönyv, XIII. VI. 
** Politikai pro grammtöredékek, — Gyulai Pál : Széchenyi István 
mint iró. 

zat, bár meg kellett fizetnie a száz aranyat, mert ez az 
év nem váltotta be reményét. 1848 elején azonban 
kilobbant a párisi forradalom s fénye elsagárzott ide 
is. Hírére Kossuth maga indítványozta a felelős kor- 
mányt s a felirat kijelentette, hogy »collegiális kor- 
mányrendszerünknek magyar felelős ministermmmá 
alakítását minden reformjaink alapfeltételeinek és lénye- 
ges biztosítékának tekinti, c Az országgyűlés küldött- 
ségével Eötvös is felment Bécsbe s tréfásan mondta 
barátainak: » Megyek, hogy mint minister térjek vissza, c 

Ha valaki uralkodók életrajza és a ma szokásos 
világtörténet helyett megírná az emberiség kifejlődésé- 
nek történetét, az emberiség gondolkodásában esodálatos 
uj hajcsövességi törvényt fedezne fel. Minden egyes 
nemzet fejlődése magasabbra emeli az egész emberiség 
színvonalát. A mint egyesek munkája átmegy a nemzet 
életébe, ugy válik az emberiség közkincsévé minden 
nemzetnek élete. Késő korok, idegen nemzetek nyerik 
el talán egy nemzet régi küzdelmeinek gyümölcsét. 
A párisi nép bevonul a Tuilleriákba, bohóczsapkát szab 
a királyi palástból, mely egykor Lajos Fülöp fölkent 
vállaira borult, s a párisi barricadeok hősei segítenek 
kivívni Magyarországnak ősi jogait. Az emberiség 
összetartozásának nagy törvénye érvényesül ebben, a 
mindnyájunk életének egy egészbe való összefolyása. 
» Az emberiség rendeltetésében közösség (solidaritás)van.c 

Magyarország 1848-ban a franczia forradalom gyü- 
mölcseit szakítja le, 1867-ben a csehországi harczok véré- 
ben keresztelődik meg alkotmányunk. A 48-iki kor- 
mányon meg is érzik egy kissé, hogy nem fejlődött 
egészen a nemzet küzdelméből. A nemzet örömrival- 
gása fogadta, midőn az országgyűlés ódon termében a 
nép valódi képviselői előtt megjelent. A nemzet a tett 
mezejére ért, de annyi teendő közül mihez lehessen 

Br. £6frta : Levelek. Életrajz. 17 



fogni ? A pénzügyminister üres kincstárt talált, a keres- 
kedelemnek épen csak ministere Tolt, a nevelésügy 
csupa kérdés és szándék. Eötvös mégis ott állott végre, 
a hol nem csak javasolni és tanácsolnia lehet, hanem 
módjában van tenni is. De rövid időn át kellett látnia, 
hogy a kormány erejét fölemészti a napi politika, s e 
zavaros világban még nem jött el annak ideje, hogy a 
jövő nemzedék művelésén lehessen dolgozni. A kor- 
mányban már alakulásakor el volt vetve a visszavonás 
magva. Kossuthban és Széchenyiben Bécs nem bízott, 
a hadügy Mészáros Lázár kezében volt, s az egész 
ministerium emlékeztetett Pittre, a ki whig létére 
toryakkal kormányzott; ép igy a demokratia nálunk 
jórészt aristokrata cabinetben kristályosait ki. 

A cabinet nem tarthatta magát sokáig; végig nem 
küzdött harczok kifejletlen eredménye volt, előleg a 
jövőtől, melyre a múlt árnyai rögtön rátették kezöket. 
Batthyánynak le kellett mondania ; a ministertanácsban 
mindinkább Kossuth alakja emelkedett ki, a ki a lemon- 
dás után is megmaradt ministeri székén, mert nála nélkül 
lehetetlen lett volna magyar ministerium. Eötvös több- 
ször is le akarta tenni tárczáját, de társai nem hagyták és 
neki újra összebékítő szerep jutott. Elkísérte a minister- 
elnököt Innsbruckba, midőn azt akarták kieszközölni, 
hogy Jellasichot a király árulónak bélyegezze. Vele 
ment János főherczeg eleibe, mikor ez kijelentette, hogy 
Batthyánynak és a bánnak találkozniuk kell. A fellán- 
golás és kétségbeesés, a remény és bizalom minden 
hulláma átcsapott lelkén. Iszonyodott a forradalomtól. 
S midőn a népet látta, melylyel Ivánka Imre elfoglalta 
az Uj-épületet, azt a forradalmat látta eljöttnek, a mely- 
től Széchenyi rettegett, ő is a csillagokban olvasott, 
látta a forradalom szellemét, a mint keresztet rajzol 
vérből a házakra, a melyeket le kell rontani; hallotta 

^ sebesültek hörgését és a magyar nép halálvivódásá- 
nak hitte azt; látta a leomlott falakat s romjaik alá 
temetve az országot; előre látta elveszetten nemzetün- 
ket, széttépve alkotmányunkat, feldúlva jövőnket. Bécsbe 
ment, s Pulszkytól, a ki államtitkár volt Eszterházy 
Pál mellett, útlevelet kért külföldre. Megnyugtató 
szavak lecsillapították, s az utolsó schönbrunni kül- 
döttséggel megint visszatért Pestre. Még egyszer meg- 
járta Bécset a küldöttséggel, mely az uralkodó helyett 
az országgyűléshez fordult, de Stadion és Bieger miatt 
sikertelenül. Itthon a forradalom megmutatta véres 
arczát : a meggyilkolt Lamberget végig vonszolta a nép 
a hajóhídon és a Duna-parton. A konczolás hírére 
Eötvös és Trefort családjaikkal együtt Bécsbe mene- 
kültek. Október 6-án Pulszky épen hivatalnokaitól 
búcsút venni indult, púdon a glapisn Eötvössel talál- 
kozott, a ki csodálkozva beszélte, hogy szállása előtt a 
katonaság rend nélkül vonult a Tabor-hid felé, puskáik 
fordítva vállukon, nyomukban tömérdek nép, ordí- 
tozva, hogy nem akarnak háborút Magyarországgal. 
Beszélgetésök közben puskaropogás hallatszott a Práter 
felől. Eötvös sápadtan búcsúzott; a Lipótváros felé 
indult, s családjával és Trefortékkal rögtön útnak eredt.* 
Kocsijából még hallhatta a Szent István templom félre- 
vert harangját s a sortüzeket, látta az épülő torla- 
szokat; a népet, a mint szembeszáll a katonasággal, s 
a katonákat, a kik nem akartak a népre lőni. § Miért 
távoztam el ? — irta Gsengerynek Münchenből ; — azt 
annak, ki engem 8 lelkületemet ismeri, könnyű, más- 
nak lehetetlen megmagyarázni.! — •. . . hasztalannak 
éreztem magamat. Engem az ég forradalmi embernek 
nem teremtett. Bármi nagy czélt lássak magam előtt, az 

* L. Pulszky: Jellemrajzok, s Életem és korom, I. 382. 

11* 

egyesek szenvedéseiről megfeledkezni nem tudok, s 
meggyőződésem szerint az anyagi erő, melyre minden 
forradalom támaszkodik, nem azon út, melyen az 
emberi nem előre haladhat. « 

Tudta, hogy Jellasich benyomult az országba, s az 
országtanács helyét a hadsereg foglalta el. A kard ír 
törvényt, a vakszerencse intézi a jövőt. Tudta, hogy 
Batthyány, a kitől legtöbbet remélt, elhagyta a tábort és 
hazát; Deák, nem tudni miért, visszavonult; Kossuth 
útlevelet szerzett Francziaországba ; a honvédelmi bizott- 
mány több tagja már el is menekült — s neki családja 
és gyermekei voltak. 

Mi szerep várhatott itthon reá? Vagy fölemelni óvó 
szavát a forradalom ellen, s megint magára vonni a 
doctrinairség gúnyját, eljátszani jövő munkásságának 
minden lehetőségét, talán életével együtt, s mindezt 
haszon nélkül hozni áldozatul a medréből kicsapó szen- 
vedélynek ; vagy eszközül ajánlkozni a forradalom elnyo- 
mására. Lehetett volna-e tehetségével, népszerűségével és 
múltjával itthon tétlenül élnie ? 

Akadtak, a kik szemére vetették a menekülést. A közön- 
ség gyönyörűségét találja a nagy áldozatokban, s kész- 
séggel ékesítené a nemzeti történetet a nagyok szenve- 
déseivel, sőt vértanúságával. Szereti megilletődéssel 
nézni, a mint érette lehetetlen áldozatokat hoznak, s 
természetesnek találná, hogy történelmi fordulópontok- 
nál a szereplők élete örökre lezáruljon. Görgeit legendás 
hőssé teszik, ha nem éli túl Világost ; pedig ez a hős 
sohasem nagyobb, mint a méltatlan vád golgotai útján, 
s Kossuth nem kisebb Amerikában, mint a szegedi 
piaczon. Eötvös is nagyobb munkát végzett odakünn, 
mint itthon végezhetett volna. 

Két telet Münchenben töltött, a nyarat közben Salz- 
burg mellett, az aigeni park egyik kis lakában; a 

másikat a starembergi tó partján Tutzingban, hol 
Szalay is lakott. Trefort mindenütt vele volt. Aggodal- 
maik közepett a munkában kerestek vigasztalást. A tör- 
ténettudósok, Szalay László és Horváth Mihály, nem- 
zetünk múltját vizsgálták, a múltban keresve biztatást 
a jövőre, hogy e nemzet annyi sorscsapás után a mos- 
tanit is ki fogja birni. Eötvös megint az általános 
emberihez emelkedett, s annak szempontjából tekintette 
a jelent. Bölcselkedő lelke keresni kezdte az 1848-iki 
események kapcsolatát a nagy franczia forradalom esz- 
méivel, melynek történetével ifjúsága óta sokat foglalko- 
zott. Most kibővítette tanulmányait, újra olvasta Thiers 
nagy munkáját s a memoireokat. Müncheni lakásán 
egész kis könyvtára volt az ottani egyetemi könyvtár 
könyveiből. Tudta, hogy az eszméket, melyek Európát 
mozgatják, a nagy franczia forradalom vihara hordta 
szét; látta, hogy a forradalom nem birta megállapo- 
dásra vezetni a magával ragadt emberiséget, mert szen- 
vedélyessége reactiót s ez ismét forradalmat szült. 
Kutatta a világrázó eszmék genesisét, vizsgálta hatá- 
sukat a történet és államtudomány világánál, s igye- 
kezett látszólagos ellentéteiket megérteni s összebékíteni. 
Meg akarta irni a franczia forradalom történetét a 
magyar közönség számára, éreztetve eszméinek hatását 
Magyarország ujabb történetében. 

Munka közben bővült eredeti terve. 1837-iki utazása 
óta hordta magában a vágyat, hogy megírja a keresz- 
tyén civilisatió történetét, élete főművéül. Már akkor 
helyet kerestek magoknak ez eszmék a Karthausi 
lapjain. Azóta e czélra irányította olvasmányait; gyűjtötte 
az anyagot, jegyezte gondolatait s figyelte az ellentétet 
az ó-korból ránk maradt állameszme s a keresztyén 
civilisatió eszméi között. Most a két terv összeolvadt 
egy államtudományi nagy munkában, mely a törté- 

nelmi tapasztalatból indul ki, a keresztyén polgárosodás 
eszméiért lelkesül s megvalósulásukat sürgeti a modern 
államban; a múltból olvas ki tanácsokat a jövőre; 
a történelem tanulságait állambölcsészi szemmel tekinti 
s a bölcsész okoskodásait mint gyakorlati államférfi 
igyekszik az egész emberiség és hazája viszonyaira 
alkalmazni. A XIX. század uralkodó eszméinek befo- 
lyása az álladalomra, ez a munka czfme. 

A tudomány segélyével akarta csillapítani az Európa- 
szerte mutatkozó elégületlenséget és nyugtalanságot s 
azért először ezek okait kereste. Vizsgálat alá vette a 
század uralkodó eszméit és hatásukat az államra, ügy 
találta, hogy az elégületlenség az állam ellen irányul 
s oka azon ellentétben gyökerezik, mely az állam alap- 
elvei s a kor szükségei között van. A javításnak két 
módját látta: vagy az államot kell a század uralkodó 
eszméihez alkalmazni, vagy magukat ez eszméket szük- 
séges módosítani. Az elsőt már megkisérlették, de nem 
vezetett czélra; így csak a második út marad. 

A franczia forradalom óta három kiirthatlan vágya 
van az emberiségnek : a szabadság, egyenlőség és nem- 
zetiség után (I. fej.). Ez eszméket azonban nem teljes 
értelmökben szokás venni. A szabadságot csak politikai- 
lag, abban keresik, hogy ne legyen az államban hatalom, 
mely nem a nép nevében gyakoroltatik. Az egyenlőség 
alatt nem társadalmi, csak politikai egyenjogúságot 
értenek, hogy mindenki egyformán járuljon a közös 
népakarathoz. A nemzetiség jelszava alatt egyik népfaj 
fenhatósága rejlik a többinek rovására. 

Csakhogy a szabadság így az egyén szolgaságát jelenti ; 
az egyenlőség mindenkinek egyenlő alárendeltségét, a 
nemzetiség önállása más nemzetiségek elnyomását. 

Ez eszmék tehát ellentmondanak önmaguknak s ellen- 
keznek — ily értelemben — egymással is. Mert ha a 

szabadság a népfelség palástjába öltöztetve, korlátlanná 
teszi az államhatalmat, az egyenlőség pusztán névleges 
politikai egyenjogúsággá zsugorodik össze. Ha pedig az 
országos hatalom a nép nevében, de befolyása nélkül 
gyakoroltatik, szó sem lehet politikai szabadságról 
(H. fej.). 

Számot kell vetni azzal is, hogy a hatalom csak 
akkor korlátlan, ha ellenállás lehetetlen, s akkor a 
népet a plebs sorsa fenyegeti. S minthogy a korlátlan 
hatalommal kénye-kedve szerint bánhatik, a ki egyszer 
magához ragadta, vagy a párisi sectiók mindenhatósá- 
gára lehetünk elkészülve, vagy a Napóleonéra. Oly 
eszmék pedig, a melyek ide vezetnek, nem valósithatók 
meg az államok felbomlása nélkül (IV. fej.). Hogy azon- 
felül a nemzetiségi eszme is ellenkezik a szabadság és 
egyenlőség elveivel (HL fej.), s hogy megvalósítása majd 
minden országnak széttöredezésére vezetne, világos 
(V. és VH. fej.). 

Világos az is, hogy ez eszmék keresztül erőszakolása 
ha sikerülne sem elégíthetné ki az emberiséget. Egész 
civilisatiónk az egyenlőség és egyéni szabadság elvén 
épül, de ujabb, téves értelemben megvalósításuk épen 
az • állam egyetemi jogosultságát « helyezné az • egyéni 
jogosultság* helyébe, ezzel megsemmisítené a haladás 
alapfeltételét, veszélyeztetné az egyesek jólétét, az újkor 
államait visszafejlesztené az ó-kori államok formája felé 
(VI. fej.). 

Ilyen rést hasított az uralkodó eszmék fonák értel- 
mezése a társadalom és állam alapelvei között ; az állam 
összeütközésbe jutott társadalmi rendünk fejlődésével 
s ide nyúlik le a kor minden bajának és elkeseredé- 
sének gyökere. 

Eötvös sorra veszi mindazon módszereket, a melyek- 
kel eddig e . bajokon segíteni próbáltak ; Ouizot az 

államokat megrázó események okát abban kereste, 
hogy hibásan alkalmazták az alkotmányos formákat 
s e tévedések elhárítását sürgette a demokratiáról irt 
munkájában ; Lamartine a korlátlan népfelség keresztül- 
vitelétől várta a megnyugvást (VIII. fej.). Eötvös bőven 
bizonyltja, hogy sem a választási jog ezélszerübb ren- 
dezése, sem a monarchia helyébe emelt köztársasági 
államszerkezet nem felelhet meg a hozzájok fűzött 
várakozásoknak (IX. és X. fej.). Minthogy a bajok nem 
egyes viszonyokból, hanem a fennálló államok alap- 
elveiből következnek, mindaddig nem lehet rajtok 
segíteni, míg az emberiség ez elvekkel le nem számolt. 
A történelem mutatja, hogy ez eszmék azon államokban, 
melyek a római birodalom romjain alakultak, folyvást 
a korlátlan államhatalom felé vezetnek s az elmélet 
már el is érte ez irány legszélsőbb határát. Ezen az 
utón még egy lépés várható, »az állam mindenható- 
ságának elméletétől az egyes uralkodó mindenhatósá- 
gának gyakorlatához « (XI. fej. A jövő.). Eötvös fölteszi 
a kérdést : mily következménynyel járna polgárosodá- 
sunkra nézve, ha politikai viszonyaink így alakulnának ? 

A szabadság, egyenlőség és nemzetiség elveinek meg- 
valósulása az államban más értelemben követeltetik, 
mint a melyben polgárisodásunk kifejlését eredményez- 
ték. Civilisatiónk folyamán a szabadság elve mutatkozik 
legfontosabbnak s az egyenlőség és nemzetiség eszméi 
csak ennek következményei ; az államban az egyenlőség 
elve az első s a másik kettő csak ennek más-más téren 
való megvalósítása. 

Be kell látnunk, hogy civilisatiónk és társadalmi 
rendünk, mely a szabadság elvén nyugszik, fenn nem 
állhat, ha az állam az absolut egyenlőség elvére ala- 
pittatik, mely az egyént a többség korlátlan akarata 
alá veti. Az állam és társadalom nem állhatnak egy- 

mással ellentétben. Szükség, hogy az állam a társa*- 
dalmát, vagy ez az államot magához assimilálja. » Jövőnk* 
ben csak ugy remélhetünk megnyugvást, ha az államra 
nézve felállított elvek egész társadalmi rendünkben is, 
vagy ha társadalmi rendünk elvei az államban is újra 
hatalomra vergődnek. « 

E meggyőződéssel végződik a nagy munka első 
része, mely záradékul két kérdést vet föl : hogy a két 
lehetőség közül melyik a valószínű s hogy ha az 
állam intézményeinek kell társadalmi rendünk szüksé- 
geihez alkalmaztatniuk, mi módon lehet ezt a nélkül 
eszközölni, hogy nagyobb államok fennállása veszé- 
lyeztessék ? 

E kérdésekre felel a munka második része. Kimutatja, 
hogy az államnak, ha az uralkodó eszméket meg akarja 
valósítani, merőben uj rendezése szükséges s ez lehetséges 
is az államok fennmaradásának veszélyeztetése nélkül ; 
kimutatja, hogy az állam intézményei s az emberek szük- 
ségei közt fennálló ellentétnek s az abból folyó elégedetlen- 
ségnek okát nem az uralkodó eszmékben, hanem azok 
félremagyarázásában kell keresni s mindé bajokon 
nem az uralkodó eszmék elfojtásával, hanem épen 
megvalósításukkal segíthetni (II. Rész. I. könyv.). Ez a 
felelet az első kérdésre. 

Polgárisodásunk egész múltja, az ujabb kor minden 
törekvése, a nemzetiségi eszme költötte lelkesedéssel 
egyetemben, világos tiltakozás az állam korlátlan hatalma 
s a föltétlen egyenlőség ellen, mint a melyek századunk 
uralkodó eszméivel, főkép a szabadsággal ellentétben 
állnak. Minthogy pedig haladás lehetetlen uralkodó 
eszméinkkel ellenkező irányban, világos, hogy a nehéz- 
ségeket nem háríthatni el az eddig megkisórlqjt úton- 
módon, teljesen alávetve az egyént a közakaratnak s 
ez elv szerint rendezve az emberek minden viszonyát ; 

hanem az egyéni szabadság elvét kell alapul venni az 
állam rendezésében is. Az államtudomány egyedüli 
feladata: kijelölni az e czélra alkalmas eszközöket. 
Főéire ebben, hogy »a mint a haladás irányát az 
uralkodó eszmék határozzák meg (VI. 5), úgy 
annak mértéke mindig a szükségektől függi (VI. 6). 
Legyen az állam végre minden egyes anyagi és erkölcsi 
javainak őre, az egyéni szabadság biztositéka (II. könyv 
és IH. 1—6, 9—10.). 

Az államtudomány feladata oly biztosítékokat találni, 
melyek nem visznek a hatalmak megoszlására s e réven 
az állam fennállásának veszélyeztetésére (III. 7), hanem 
a melyek inkább az államhatalommal való visszaélést 
akadályozzák meg (III. 14—17). Ez egyensúlyt a köz- 
pontosítás és községi önkormányzat vannak hivatva fenn- 
tartani (V. könyv.). Ez a felelet a második kérdésre. 

Ezen az úton keresheti az állam a maga boldogulását 
és a társadalom elégedettségét, mert az államhatalom 
korlátozása ép annyira szükséges az állam, mint az 
egyén érdekében. 

Az erre vonatkozó fejtegetések teszik a könyv leggya- 
korlatibb részét, a mint hogy az egyéni szabadság és az 
államhatalom közti összhangzás az államtudomány leg- 
főbb problémája. Ezt emeli ki Laboulaye is Eötvös 
munkájának tárgyalásában.* tA nagy birodalmak léte 
ma szükséges — irja, — abban fekszik a nemzetiség 
és függetlenség biztositéka; de nagy birodalmak nem 
létezhetnek a nélkül, hogy az államnak nagy hatalma 
ne legyen. A közép-kor eszméi, a foederalis és muni- 
eipális eszmék lefutották pályájokat; a probléma ma 
nem az, hogy a központi hatalom a helyi kiváltságok 
által tömessék meg; a feladat: az egyén kifejlődésének 

* L. Eötvös összes munkái XV. kötetének jegyzetét. 

kedvezni a nélkül, hogy az állam jogszerű tekintélyéi 
meggyengit8tik. E probléma fölött Eötvös eszméi ép 
oly szellemesek, mint ujak és jól kifejtettek.! 

Lehet, hogy — mint Laboulaye megjegyzi — az 
eszme-háromságból nagyon is kiemeli a szabadságot; 
abban is lehet valami, a mit Trefort vet oda, hogy 
mellőz néhány oly eszmét, melyek rövid időn szintén 
uralomra vergődtek, minő például az államgazdasági 
és soeialis kérdés; de tagadhatatlan, hogy e könyv 
maradandó beesü állambölcsészeti mű. Itthon Kemény 
Zsigmond 1853-ban, midőn a Pesti Naplóban yi iroda- 
lom állapotát fejtegette a forradalom után, kimondta, 
hogy e • széles ismeretekre épitett politikai buvárlatc- 
nak, i daczára némely sophismáknak és daczára némely 
túlvitt következtetések* nek, nincsen párja irodalmunk- 
ban.* Külföldön együtt emlegetik Stuart Mill hasonló 
tárgyú s későbbi eredetű nagy munkájával.** Tanul- 
ságai nincsenek egy ország határai közé korlátozva; 
minden állam, minden nép okulhat belőle. Magyar- 
országon magában idő teltével bizonyára nem veszt, 
hanem emelkedik becse. A mi politikai irodalmunknak 
koronája e mü, mely a sokoldalú tanulmány gazdag- 
sága, a beosztás világossága, a fejtegetések rendje és tar- 
talma s legkivált logikájának ereje révén csodálatunkat 
kelti fel 8 melynek bonyolult kérdései és széles medrü 
taglalásai között, mint Gherbuliez kiemelte, nincsen 
egyetlen metaphysikai okoskodás. Szerzője egyaránt 
jártas a történelemben, jogban és philosophiában s 
nemcsak a politikus és állambölcsész, hanem a tör- 
ténetbuvár is nem egyszer uj szempontokat nyújt és 
uj kapcsolatokat mutat. Voltak, a kik megütköztek 

• Élet és irodalom. IX. 
" Lásd levelét Stuait Millhez Eötvös munkáinak XX. kötetében. 

azon, hogy a régi centralista most korlátozni vágyik 
a központosítást. De nem változtatott-e irányt Ganning 
is? Sőt mi több: változtatotté Eötvös valóban ? Csen- 
gery azzal védi,* hogy nem természetes-e, ha a publi- 
cista, ki harczot állott a foederalismusra hajlókkal az 
államegység érdekében, most visszavonulva observato- 
riumába, pontosan kifejti rendszerét s az elvek határait 
innen is, túlnan is kipéczézi ? Sokat tanult, különösen 
Tocqueville-től,** de az egész könyv mégis az övé s bár 
általános eszmék körül forgolódik, meg-megjelenik előtte 
megölt hazájának képe, mint Hamletnek atyja szelleme. 
Tudta, hogy e munkával nem sokat segíthet hazáján, 
mert a legjobb elmélet sem menthet meg egy népet a 
pusztulástól, de önmagának volt szüksége e tanulmá- 
nyokra s csak leírta, a mit gondolt és erezett. Tudta, 
hogy ta politikában a tudomány körülbelül azon sze- 
repet viszi, mint várvivásnál a tüzérség. Csak távolról 
működik s nem csap össze az ellenséggel, de rést lő, 
hogy ezt mások tehessék.!*** Erre volt tehetsége, erre 
született ; nem annak a vezérnek, a ki a csatasor 
előtt vágtat az ütközetbe, hanem annak, a ki csöndben, 
megfontoltan készíti a terveket. 

Munkája még nem készült el teljesen, midőn 
1850 novemberében hazajött falura, a fehérmegyei 
Yelenczére. A mit külföldön csak levelekből tudott, 
most szeme előtt látta. Brennus kardját a mérlegen, 
a nemzeti érzést fojtogató kezek alatt. Látta a magába 
fúló bánatot s az elfojtott gyűlöletet; düledező udvar- 

* Budapesti Hirlap 1855. 669. sz. márczius 14. Ujabban: 
Csengery összegyűjtött munkái. V. ö. Eötvös munkai XV. köteté- 
nek jegyzetét. 

** La democratie en Ámerique 1835. 
*** Gondolatok. 312. 1 



házak csöndes pusztulását; az öreg nemeseket, a kik 
nem léphettek ki falujokból engedély nélkül, nem 
vadászhattak ősi erdeikben, mert nem volt szabad 
puskát tartamok; a népet, a mint süvegelni kénytelen 
a bezirkereket, az ifjúságot, mely hozzászokik a szol- 
gasághoz s melyre ki tudja milyen jövő vár. Méla 
szomorúsággal figyelte a kitörés hallgatag ékesszólását, 
a tétlen ellenállást ; nézte a esendes ábrándozókat, a 
kik képzelgésekkel hidalják át a szakadékot múlt és 
jelen között. Érezte bánatukat, de nem osztozott kép- 
zelődéseikben ; végveszély szélén látta nemzetét. Szemei 
előtt az elmúlt évek véres jelenetei kisértettek. Lelkére 
ránehezedett a végpusztulás aggodalma. Mindennel 
beérné, a mi legalább a puszta létet biztosítja. Vissza- 
tér régi eszméje : kibékíteni hazánk érdekeit Ausztria 
érdekeivel. Európai szükségnek érzi az egységes, hatal- 
mas Ausztriát s a német egység fő feltételét látja 
hazánk különállásának megőrzésében. 

Állambölcseleti nagy művének elveit most törekvé- 
seinkre alkalmazza s egymásután irja a röpiratokat, 
a melyek mind közelebb férkőznek a gyakorlati meg- 
valósításhoz. Úgyszólván újra meg újra irja munkáját, 
négyszer is. Állambölcsészeti szempontból s nemzeti 
elfogultság nélkül — talán nagyon is a nélkül — veszi 
szemügyre a helyzetet. 

Nem akar visszaélni Ausztria kényes helyzetével a 
nemzetiségi kérdést illetőleg s nem is lehetne. A biro- 
dalom népei 1848-ban sokkal többet áldoztak nemzeti- 
ségük érdekében, hogysem jogaikról egykönnyen lemond- 
hatnának, ámbár viszont a nemzetiségi törekvések dia- 
dalra jutásával a birodalom elveszti, ha nem is állam, 
mindenesetre alkotmányos állam voltát. Mert mihelyt 
elismeri a nemzetiségek különféleségét a monarchia fel- 
osztásának alapjául, akármilyen óvatos legyen is a 

kormány azok autonómiájának körülírásánál, vagy 
hatalmának kitágulását készítette elő a nemzetiségek 
küldő határvonaláig, Tagy össze fog zsugorodni azok 
belső határaiig. Minthogy azonban Ausztria fenmara- 
dása európai szükség, a dilemma csak ugy oldható 
meg, ha a nemzeti egyenjogúság elve olyanformán 
módosul, hogy az ellentét kőzte és Ausztria fennállása 
között elenyésszék. Ausztriának, hogy fennállhasson, 
erőre és egységre van szüksége; a nemzetiségeknek 
tehát bele kell nyugodniok abba, hogy közös ügyei- 
ket közös Beiehstag és közös ministeiium intézze, mely 
mellett benső ügyeiben minden tartomány szabadon intéz- 
kedhetik. A monarchia, mely maga is a történelmi 
jog elvén épül, kénytelen tiszteletben tartani az egyes 
nemzetiségek történelmi jogait, melyek a monarchia 
egységét ott sem fenyegetik, a hol a legkiterjedtebbek, 
mint Magyar-, Erdély- és Horvátországban. 

ilyennek látta Eötvös a helyzetet, s ilyennek rajzolta 
azt első német röpiratában, melynek czíme : Ueber die 
Gleichberechtigung der Nationalitáten in Oesterreich. Mind- 
járt a szabadságharcz leveretése után irta ezt, 1850-ben, 
mikor a puskák nehéz füstje még egymás elől is elta- 
karta a magyar hazafiak arczát. Eötvös elveszettnek 
hitte hazáját, beérte volna azzal, ha a további pusztu- 
lásnak elejét vehetné s nem sokkal kívánt többet a 
puszta lét megóvásánál. A német külföldön, hol könyvét 
irta, itt-ott már hallani lehetett olyasmit, a mi hason- 
lított a jogeljátszás későbbi elméletéhez. Levert kedélye, 
fogékony lelke végpusztulás szélén látta az országot, 
örökre elveszettnek alkotmányát s legalább annyi jogot 
igyekezett számára biztosítani, a mennyi a birodalom 
örökös tartományait megilleti. Nem is törekedett Magyar- 
országnak külön helyet szerezni s csüggedésében nem vette 
számba sem múltját, sem nagyságát, sem törvényes jogait. 

Még egy évtized multán is (1859) csak oly egységes 
államot hihet életképesnek, melynek pénz- és külügyeit 
s kereskedelmét közös ministerek vezetik, kik csak az 
uralkodónak és a közös államtanácsnak tartoznak 
felelősséggel (Die Garantien der Macht und Einheit 
Oesterreichs, Leipzig, 1859.,). A mellett fenn kívánná 
tartani az egyes országok autonómiáját a kisebb dolgok- 
ban, a mi egészen a Reform elve. Hitte, hogy ebben 
minden egyes állam megnyugszik, mert a tartományok- 
nak is előnyös, ha hatalmas és kifelé egységes állam- 
hoz tartoznak. Az államhatalomnak e széttagolása 
nem is volt elvont okoskodás, állandón következik az 
a Habsburgok birodalmának sajátos viszonyaiból s Eötvös 
fennen hirdette, hogy a mely államnak jövője érdeké- 
ben nem kell egyebet tennie, mint a mire a körül- 
mények ugy is rászorítanák, s csak azt nem kell lerom- 
bolnia, a mi ugy is fennáll : az ily államnak jövője 
ezzel magával biztosítva van. Ausztria fennállásának és 
egységének másik biztositékát abban találja, hogy a 
monarchia és a nemzetiségek egyaránt a történelmi 
jog alapján állnak s igy nem tagadhatják meg egymás 
jogalapját. • Ausztria egységes — mondja, — mert egyes 
részei monarchikusak s mert a legitim jog szerint 
mindenütt ugyanaz a személy az uralkodót (90. 1.) s 
máshol: »A mag, mely körül a monarchia megalakult, 
uralkodó családjának joga s a kötelék, mely a leg- 
újabb időkig összefűzött: personal-unioc 

Itt hozza fel először Írország reálunióját s ő tiltakozik 
elsőnek az alkotmány-octroyálás ellen. Könyvének végén 
vizsgálódásainak egész eredményét e sorokban foglalja 
össze : 

•Ausztriának, hogy erős lehessen, nincs másra szük- 
sége, mint hogy természetes helyzetét felismerje. Abban 
a pillanatban, a melyben az állam kormányzói belátják, 

hogy egy különböző nemzetiségekből összerótt állam, 
mely azokat évszázadokig nem bírta assimilálni, csak 
ugy lehet hatalmas, ha azokat természetes fejlődésükben 
támogatni és erősíteni igyekszik; abban a pillanatban, 
á melyben Ausztria népei meggyőződnek arról, hogy 
az egyes nemzetiségek fennállása és kifejlődése az 
egységes állam fennállásától függ, a mely őket egy 
hatalmas egészszé egyesíti ; abban a pillanatban, mikor 
ez a most már sokak előtt világos igazság általánossá 
lesz : tüstént biztosítottnak tekinthetni Ausztria hatalmát 
és egységét is.« 

Ebben már benne rejlik a csonkítatlan történelmi jog 
óvatos elismerése, s ezzel már biztosítva van Magyar- 
ország kiemelkedése az örökös tartományok sorából. 

Lassanként ez a meggyőződés izmosodik benne, a 
mint látja Európa ujabb fejlődését, a németség tömö- 
rülését, az olaszok küzdelmeit nemzeti egységökért s 
nemzetünk ragaszkodását ősi alkotmányunkhoz. Kivált 
az Ausztriát is érintő német egység eszméjét tekinti 
olyannak, mely hazánk sorsára is hatással lehet s 
igyekszik Magyarország különállását a németség egyesü- 
lésének tervével kapcsolatba hozni (Die Sonderstellung 
Ungarns vom Standpunkte der Einheit Deutschlands, 
Leipzig, 1860). Meggyőződése, hogy Németország 
egysége európai szükség, mert Európa egyensúlya 
helyre nem állhat, míg a nyugati művelt államok 
s a keleti óriás birodalom közt apró-cseprő néptörmelék 
raja teng a földrész közepén, s a bomladozó Balkán 
mellett figyelmét egy oly állam is állandóan lekötve 
tartja, mely szüntelenül keletkezni akar. A német egy- 
ség eszméje a német nép egységének tényén alapul, de 
csak a német szövetség újjáalakulása révén valósulhat 
meg, ha az egész németség egygyé forr. Azonban 
Ausztriának egy harmad része is a szövetséghez tartozik. 

Ausztriának tehát meg kell oszlania. Egész területével 
nem léphet be a szövetségbe, mert ezzel Németország terü- 
let dolgában kétszázezer négyzetmérföldnél nagyobbra, 
lélekszámra hetvenkét milliónál is többre duzzadna, 
ilyen államcolossus létrejötte ellen pedig a többi állam 
akár világháborúval is tiltakoznék. Egészen kívül sem 
maradhat, mert ez esetben a német kérdés megint nincs 
megoldva. Legtermészetesebb az volna, ha német tar. 
tományaival belépne a szövetségbe, s ott esetleg fenn- 
hatóságra tenne szert; a többiek kívül maradva, saját 
alkotmányuk szerint élnének, s csupán az uralkodó 
személye révén tartoznának össze a monarchia német 
tartományaival. 

Eötvös érezte, hogy a jövendő máskép is alakulhat, 
de érezte azt is, hogy az semmit sem változtat Magyar- 
ország különállásának szükségén, mert a magára 
hagyott Ausztria csak úgy tehet szert belső biztos- 
ságra, s erejét a megoldásukhoz közeledő európai kér- 
dések közt csak úgy szedheti össze, ha Magyarország tör- 
vényes igényei kielégíttetnek. Ezek törvényessége soha- 
sem jöhet kérdésbe, s ha ez olykor mégis megesett, a 
kísérletek mindig meghiúsultak, pedig hajdan az ország 
előbb az ozmán igát sínylette, Mária Terézia alatt 
enyészni kezdett nemzeti öntudata, Napóleon után 
politikai közöny fásította el, s az osztrák háznak ez 
időkben mindig hatalmas segedelmei voltak: előbb 
V. Károly világuralma, azután Németország, a XVII. 
században a katholikus egyház, II. József idején a fel- 
világosodás elve. A nemzet mindig megállott jogai 
mellett, s 1860-ban, midőn e röpirat megjelent, min- 
denki érezte, hogy újra meg fog állani. 

ügy is történt, bár a megoldás tovább váratott 
magára s más indokokból fejlődött ki. A történelem 
máskép fejlődött, mint Eötvös képzelte s a kifejlésnek 

Br. EőtTÖe: Levelek. Életrajz. 18 

alantabb fokán állapodott meg; Ausztria kimaradt a 
német egységből, de nem is tökéletesen biztos, hogy 
ez a kérdésnek végleges megoldása lenne. A nemzeti- 
ségi eszme csakugyan a kor egyik uralkodó eszméjének 
bizonyult s betelt és telik most is folyton-folyvást, 
hogy mindazon veszélyek tekintetbe vételével is, melyek 
a nemzetiségi egyenjogúság elismeréséből az államra 
háramolhatnak, a kérdést sem elhárítani, sem meg- 
oldani nincs más mód, a történeti jogok s a politikai 
és egyéni szabadság elvének őszinte elismerésén kívül. 
A gyakorlati politika minden próbálkozását túlélte és 
meggyőzte ez az állambölcseleti elv, melyet Eötvös 
a történeti múlt és a jelen érdekek különbségének 
tekintetbe vételével egyforma mértékkel igyekezett 
alkalmazni Ausztriával és Horvátországgal való kapcso- 
latunkra. A nemzetiségi kérdésről irt magyar röpira- 
tában, melyben Horvátországgal való kapcsolatunkat 
világítja meg, épen azzal a meggyőződéssel, a melylyel 
utolsó német röpiratában a magyarság jogait védelmezte, 
hangsúlyozza újonnan, hogy a nemzetiségi kérdésnek 
csak oly megoldása czélszerü, mely »mind a politikai, 
mind a nyelvi nemzetiség nevében tett méltányos köve- 
teléseknek megfelelt* s hogy az egyes nemzetiségek 
méltányos igényei nálunk is csak ugy elégíttethetnek ki, 
ha »az ország egységes állami léte biztosíttatott s hogy 
ellenben az országnak egysége s állami léte csak akkor 
tekintethetik biztosítottnak, ha a különböző nemzeti- 
ségeknek méltányos igényei kielégíttetnek, s hogy e 
szerint e két látszólag eltérő, sőt ellentétes irány egy- 
mással szoros összeköttetésben áll. « ** 
Ugyanazon elv ez, a melynek alapján kívánta megha- 

* A nemzetiségi kérdés. IV. fejezet. 
** A nemzetiségi kérdés. VI. fejezet. 

tározni Magyarország és Ausztria viszonyát, csak alkal- 
mazásában van különbség. Ez elv megvalósításának 
egyik módja az, ha minden egyes nemzetiségnek jog- 
köre a törvényben szabatosan meghatároztatik ; a másik 
pedig, hogy az egyéni szabadság mindenben, nyelv és 
nemzetiség tekintetében is, biztosíttassák. Eötvös a 
horvát kérdésben az utóbbi mellett foglal állást, s vizs- 
gálódásait abban foglalja össze, hogy »a nemzetiségi 
kérdés megoldása hazánkban csak az egyéni szabadság- 
nak kiterjesztése s alkotmányos önállásunknak fenntar- 
tása által eszközölhető, s hogy a nemzetiségi egyen- 
jogúság practicus kivitelére, melytől e kérdés végleges 
megoldása függ, hazánkban csak az 1848-iki törvények 
becsületes végrehajtása s az kívántatik, hogy közigaz- 
gatási szervezetünkben az önkormányzás elvéhez ragasz- 
kodjunk.! * 

így világos ellentét van az ország Ausztriához és a 
belső nemzetiségekhez való viszonyának megállapítása 
tervében ; a mi különben a történelem tényeiből sarjad. 
Amabban az intézmények körülírását vette biztosíté- 
kul, ebben a személyes szabadság elvét. De épen e 
szakadék mutatja Eötvös mély hazafiságát, mint épen 
ingadozó, felfelé szálló javaslatai állandó és szilárd 
ragaszkodását nemzeti fennmaradásunkhoz. A mint lágy 
kedélye látta, hogy körötte sajgva, zsibongva kezd 
bizseregni, pezsdülni az élet, a mint megfigyelhette a 
nemzet erősbödő vérkeringését, úgy szállt föl elmélete 
is az egyenjogúság szerény elvétől a magyarság hege 
moniájának büszke vallásáig. Négy éven át dolgozott e 
könyvén, s midőn végre közreadta, el volt készülve rá, 
hogy sem a nemzetiségeket nem fogja kielégíteni, sem 
honfitársait. Kevéssel közrebocsátása előtt azt irta Bánó 

• U. ott. 111. lap. 

18* 

Józsefnek (1865. V — 5.): § Mi némelyemet illeti, jól tudom, 
hogy ezen iratnak kiadása nem populáris, s midőn a 
többi nemzetiségeket nem elégíti ki, sok magyarnak 
kellemetlen lesz. Harminez évi fáradságos tevékenysé- 
gemnek egyedüli jutalma azon bizodalom s rokonszenv, 
melyet kortársaim egy részénél találtam, de mint min- 
den, mit birok, úgy e esekély popularitás is hazámnak 
szolgálatára áll s én panasz nélkül feláldozom azt, ha 
azt hiszem, hogy a közérdek azt kívánja. Oly embernek, 
kit hontársai közül sokan bizodalmukkal tiszteltek meg, 
van egy kötelessége, melytől magát semmi szín alatt 
sem mentheti fel, — az, hogy meggyőződését tartóz- 
kodás nélkül mondja ki. Gsalódhatik, s meglehet, hogy 
azt nem tudják meg soha, de csalnia nem szabad, s ha 
pályámra visszatekintek, azt látom, hogy a kevés szol- 
gálatot, mit hazámnak tettem, csak annak köszönhetem, 
hogy mindig ezen elvhez ragaszkodtam. Ha 843-ban 
Szalayval a ministerialis rendszer mellett nem lépek 
fel, s magamat azok által, kik föllépésemből a hazára 
nézve a legnagyobb károkat jósolták, visszatartóztatom ; 
ha egész népszerűségemet nem áldozom fel, hogy meg- 
győződésemet kövessem, soha a 48-iki törvényeknek 
azon része, mely Ausztriához való viszonyainkat alkot- 
mányos alapon tisztán formulázza, nem alakúi; s ezt 
tapasztaltam a maga idejében a városi kérdésnél, azt 
másoknál, s azt fogom tapasztalni minden bizony nyal a 
nemzetiségi kérdésnél is.« 

Ebben mégis csalódott. Tanulmányát szerbre is lefor- 
dították ; * mindenütt tisztázta a nézeteket, megnyugtatta 
a kedélyeket, s nagyobb hatása volt, mint bármely más 
röpiratának. 

Valóban, röpiratai keveseket elégítettek ki. Az ő 

* L. a XVI. kötet jegyzetét. 

félénk igényeivel nem érhette be az akkori csüggedt 
ország sem. Hazafias érzéséhez, következtetéseinek gon- 
dosságához nem férhet semmi szó; sötét jövőbelátását 
is meg lehet érteni. Szándéka mindig jó, aggodalma 
alapos, óvatossága kényszerű volt; sem véleményének 
igazságát, sem munkásságának hasznát nem lehet 
elvitatni: csak épen hite nem volt elég a nemzet 
jövendőjében. Nem volt az a meggyőződése, hogy 
a nemzetek a legnehezebb sorsban sem érhetik 
be a puszta lét, a sivár tengődés biztosításával, s e 
ponton nem állhatnak meg a legnagyobb kimerültség 
és a teljes nyomor idején sem, mert minden érzésük 
érzi, hogy az élet, mely el van tiltva az erőkifejtéstől 
és fejlődéstől, nem élet, s hogy megállás nincs, csak 
haladás vagy elhanyatlás. Lábát nem vetette meg a 
nemzet jogaiba, múltjába és a történelmi fejlődés kény- 
szerű igazságába, hanem a külső politikai viszonyokra 
számolt, mint 1848 előtt is, s reményei és kívánságai 
a külföldi események szerint emelkedtek. így sohasem 
nyughattak meg szilárd ponton. 

Épen ez a főkülönbség közte és Deák között. Deák 
állandó és megingat hatlan elvet testesített meg, a jog- 
folytonosságét, s épen annyit követelt Königgratz után, 
mint Königgratz előtt; nem tartotta tanácsosnak »baj- 
ban levő emberrel* alkudni, mert a mit a veszede- 
lemben igér, nehéz megtartani jó időben. Eötvös 
lassanként emelkedett a létért való szegényes aggo- 
dalomtól a történeti jogok követeléséig. Hazaszeretet 
és jószándék dolgában bizonyára nem volt köztük 
különbség, s a fő dolgokban is kevés; annál több a 
részletekben. Egy volt végczéljuk : az alkotmány vissza- 
állítása, csakhogy Deák rendíthetlenül ragaszkodott az 
1848-iki törvényekhez, Eötvös ellenben minden compro- 
missumot elfogadott volna, mely hamar kínálkozik és 



278 

reménynyel kecsegtet. Egyikök sem tudta külön gon- 
dolni hazánk jövőjét a birodalométól, elveik mégis ellen- 
tétesek voltak ebben is. »Én nem osztom Deák nézetét, 
— írja Eötvös Fáiknak, 1865, VI/17. — ki mindent 
csak a magyar királytól vár, sőt ellenkezőleg mindent 
csak az alkotmányos Ausztria népeitől remélek «. Más 
és más volt taktikájok is. Deák a nyugodt kitűrésre 
adott példát ; erős hite volt, hogy »a mit erő és hatalom 
elvesz, azt idő és kedvező szerencse ismét visszahoz- 
hatják, de a miről a nemzet, félve a szenvedésektől, 
önmaga lemondott, annak visszaszerzése mindig nehéz, 
mindig kétségese. Eötvös viszont nem győzte tolni az 
idő kerekét; kapva-kapott minden alkalmon, mely 
kiegyezésre vezethetett volna, s már Schmerlinggel is 
egyezkedett.* 

Egyéniségök épen ily különböző. Megvan köztük az 
a különbség, a mit mindig megtalálni azok között, 
a kik könyvből s a kik az életből tanultak. Eötvös 
szüntelenül újabb terveket kovácsolt s újabb és újabb 
eszméket kínált. Deák kritikai értelem volt, megválo- 
gatta a mások eszméit s hosszan latolgatta a magáét 
is, de a mit egyszer elfogadott, attól nem tágított. Az 
egész ország szellemi hitelesítő hivatalnak nézte, s a 
mi bélyegét viselte, kész érték-számba ment. Eötvös a 
politikában is bölcseimi alapon állott, Deák a magyar 
törvényekén. Deák jogász volt, a ki a jog philosophiá- 
jáig emelkedett, Eötvös philosoph, a ki az írott törvé- 
nyeket csak olybá vette, mint Széchenyi, a ki t avult 
obscuritás«-nak nevezte a Corpus Jurist, s nem a tör- 
vényekből, hanem a helyzetből és okoskodásaiból indult 
ki rendesen. Eötvös jobban ismerte az európai történe- 
tet, Deák jobban a magyart. Eötvösnek több új eszméje 

* L. levelét Fáikhoz, 1865, X/l. 

volt, Deáknak több tapasztalata, hiszen már 1833-ban 
a vezérférfiak közt küzdött »nyolczszázados alkotmányunk 
ny olczszázados igazságtalan ságainak • kiküszöbölésén, 
mikor Eötvös még a megyénél hivataloskodott. Mind- 
ketten átélték, sőt átküzdötték Széchenyi és Kossuth 
korát; csakhogy Eötvös mindkettőhöz csatlakozott, 
Deák egyikhez sem. Lelkébe fogadta Széchenyi terveit, 
de reményei nélkül; 1848-ban egy ministeriumban ült 
Kossuthtal, de szűkebb köréhez soha sem tartozott. 
Mind a ketten előkészítették az ő érvényesülését. 
Széchenyi, mikor — Kemény szavai szerint — »egy 
művelt külföldi elfogulatlanságával « bírálta nemzetét, 
megkímélte Deák erejét az ébresztés munkájától, s attól 
a népszerűtlenségtől, hogy nemzetének ő mondja sze- 
mébe hibáit; Kossuth politikája megmutatta, hogy 
a túlságos sietés kátyúba visz, s számot kell vetnünk 
erőnk mértékével és a helyzettel. Eötvös előbb Szé- 
chenyiért lelkesült, később vele szemben Kossuthot 
fogta pártul, s alájuk rendelte egyéniségét. 

Yelök együtt ő is a jövendő szabad, gazdagodó és 
müveit magyarját szerette; Deák úgy szerette hazáját, 
a mint volt, s azt mondta : »Nem tartom jó embernek, 
nem tartom magyarnak, ki e szegény, ki e szenvedő 
hazát jobban nem szereti, mint akármely fényes országát 
Európánaki . 

Modoruk is elütött egymástól. Deák nyugodt és 
határozott volt, Eötvös ingadozóbb és ideges. Mindez 
meglátszik irataikon és beszédeiken is. Deák a világos, 
rövid mondatokat kereste, s szavain nem érzett más 
hév, mint a meggyőződésé; Eötvös eszmeáradata kitá- 
gította a mondatot, s minden érzelemnek utat nyitott. 
Deák először a tényállást ismertette, meglehetős szó- 
bőséggel és alaposan, úgy hogy a tárgygyal mindenki 
tisztába jött, s ő már a tények puszta elmondásával 



irányította az elméket. Eötvös rendesen futólag jelezte 
tárgyát s érveihez sietett. Deák helyenként egy egy 
aphorismába szűrte le véleményét, a mit lehetetlen 
volt meg nem érteni ; Eötvös összefoglalása legtöbbször 
megint újabb szempontokat nyújtott. Eötvös számos 
gondolatot adott és még többet ébresztett, Deák egy 
eszmét, egy meggyőződést fogadtatott el mindenkivel. 
Ennyi különbség mellett nem csoda, ha ritkán talál- 
koztak. Eötvösnek Deák egész körében kevés jó embere 
volt. Csengeryt akadémiai korteskedés idegenítette el 
tőle, Szalay főtitkársága idejéből ; Kemény föltétlen híve 
volt Deáknak, úgy hogy Eötvös maga alapított lapot, 
hogy nézeteinek elmondására tere legyen. Ez volt a 
Politikai Hetilap, melyet Keleti Károly szerkesztett.* 

Eötvöst egyedül Andrássy kapcsolta Deák köréhez. 
ő volt köztük a közbenjáró, ő közvetítette nézeteiket. 
Pályája második felében Eötvös olyanformán áll Deák 
és Andrássy közt, mint a negyvenes években Széchenyi 
és Kossuth között. Deák a jogfolytonosság elvét teste- 
sítette meg, mely a jövőbe vetett erős hittel tűrte a 
» nehéz napok-, vészterhes évek«-et; Andrássy intéz- 
mények után puhatolódzott, a melyekben Deák elve 
megvalósulhatna. Eötvös egyaránt hozott fel érveket 
Deák alapelve mellett, s igyekezett segíteni a másik 
munkában is. A personal-unio, melynek fönnállását 
bizonyította, Írország reáluniójának példája, melyre 
hivatkozott, tiltakozása az alkotmány-octroyálás ellen 
— átmentek Deák meggyőződésébe és érvelésébe s az 
1867-iki kiegyezés megfogalmazásába és intézményeibe. 
Viszont Andrássynak ő adja a »deputált kamarák c 
eszméjét. Deák az elv vallására fektette a fősúlyt, 
Andrássy keresztülvitelén buzgólkodott, Eötvös kész- 

* Történetét 1. a XVII. köt. jegyzetében. 

seggel segített mindkettőben. Deák tartózkodott a kor- 
mányzattól, s a kormányt csak a teendők megítélésében 
segítette. Andrássy mestere volt a tervnek és a tettnek ; 
Eötvös a siker biztosítékát abban látta, ha maga viszi 
keresztül terveit, azért készségesen vállalt tárczát 
Andrássy alatt. Deák idegesnek és változékonynak tar- 
totta Eötvöst, s ő hozzá mérten az is volt; Andrássy 
viszont tervszerű, biztos tevékenységeért s türelmes- 
ségeért szerette, s ő hozzá képest megint ilyen volt. 

A korszak eredményét Deák elvei vívták ki és Andrássy 
tevékenysége. Eötvösnek több része volt az előkészí- 
tésben, mint az eredményben, mert Deák nyugodtabb 
és higgadtabb volt gondolkodónak, Andrássy pedig 
tevékenyebb a gyakorlati politikában. 

Eötvös politikai pályája bármilyen gazdag is eszmék- 
ben és munkásságban, e mezőre mégis valami tra- 
gikus árnyék borúi. Ugy érezzük, hogy egész életén át 
nem juthatott el oda, a hol valósággal helyén lett 
volna. A napi politika nem lehetett meg az ő tehet- 
sége és munkássága nélkül, s alig hagyott idejéből arra, 
a mi életének legfőbb czélja volt, s a legkedvesebb munka 
lehetett volna neki: a magyarság művelődésének eme- 
lésére, a jövő műveltség előkészítésére. Nem volt 
magyar lélek, a mely erősebb ragaszkodással csüggött 
volna nyugat műveltségén, a ki jobban ismerte és 
szerette volna költőit és művészeit, mint ő. Ha politikai 
munkásságát ketté vágja is a szabadságharcz éve, 
mindkét szakában egy eszme ragyogja be minden 
gondolatát és tettét, a Reformban és hírlapi czikkei- 
ben, beszédeiben s a XIX. század uralkodó eszméi- 
ről írt nagy munkájában egyaránt : a szabadság szeretete, 
a nemzet, a nép, az egyén szabadságáé, a gondolaté 
és az érzésé. Az ő szemében ennek nem lehetett más 
eszköze, mint a nevelés, a közműveltség emelése 

és terjesztése. Eét rövid ministersége alatt mindent 
megtesz, a mit csak tehet. 1848-ban törvénynyé 
emeli a tanszabadságot (XIX. t.-cz.), tervbe veszi a nép- 
oktatás reformját, kidolgozza az egésznek javaslatát. 
Az állam kötelességének nézte a népoktatást ; költségeit 
községi adó útján kívánta fedezni, s azért állami fel- 
ügyelet alatt a felekezetek- és községeknek is engedett 
volna befolyást. Mindenütt kötelezővé tette a magyar 
nyelv tanítását s elválasztotta a vallástant a többi tan- 
tárgytól. Nevelési reformjai akkor puszta tervnek marad- 
tak, de második ministersége alatt nagyrészüket maga 
valósította meg. Egész szivével csüggött a nevelés kér- 
désén, melyben jövőnk biztositékát látta s eszméinek 
zálogát, mert a művelődés fejleszti ki az egyént, az 
teszi méltóvá a szabadságra, az óvja meg a szaba- 
dosságtól. 

A tespedés szomorú korában is dolgozott a műveltség 
javára, ő támasztotta fel halottaiból a megfogyott Kis- 
faludy-Társaságot s az ép úgy megapadt Akadémiát. 
Második ministersége alatt ő vitte keresztül régi esz- 
ményét, a zsidók emancipátióját, s ezzel együtt a görög- 
keleti szerb és román egyházak szervezését. 1868-ban 
törvényjavaslatot terjeszt elő a keresztyén hitfelekezetek 
egyenjogúságáról, mely még azon évben törvénynyé 
emelkedik (LIIL). 1870-ben beterjesztett törvényjavaslata 
nem csak a hazánkban már meglevő, hanem bármilyen 
vallás szabad gyakorlatát, s akár új felekezetek alaku- 
lását kívánja biztosítani. A mellett fejleszti az egyetemet, 
új tanszékeket állit és laboratóriumokat rendez be. 
A ki a tudomány egyik eredményének tartotta, hogy az 
embert képessé és érdemessé teszi a szabadságra, az 
védte és erősítette a tudomány szabadságát is. 

Sorsa a magvető sorsa volt. Aratni nem lehet ott, a 
hol valaki nem vetett, de az aratásban nincs ott az a 

mag, a melyből a többi sarjadt. Eötvös eszmecsirái is 
szétomoltak, áterjedtek, mig termést hoztak. Ez Eötvös 
természetéből folyt, hajlamából az elvont gondolkodásra, 
bátortalanságából a kivitelben. Alkotmányunk és nem- 
zeti létünk újjáalakulásának két fordulóján volt a vezér 
után a legmunkásabb és legérdemesebb, s ha az új 
eszméknek és intézményeknek nem ő adott is nevet és 
életet, az nem homályosítja el előttünk érdemét s nemes 
alakjának vonásait, s nem fájhat az ő lelkének, a ki 
érezte az emberiség összetartozását, a kinek Goethe 
volt kedves költője, s a ki nem kivan t más emléket 
eszméi győzedelmén kívül. Eszméi megtestesültek alkot- 
mányunkban, munkássága beleolvadt múlt századi tör- 
ténetünkbe, s alakja nem hogy homályosulna, inkább 
» nő tton nő tiszta fénye, amint időben, térben távozik. « 
A magyar irodalom és politikai történet alakjai közt 
kimagasló hely az övé, s a múlt század történetének 
bu várlója az ő munkáiban fogja megtalálni a leg- 
nagyobb események előkészítését és magyarázatát, s 
mindenütt ott fogja találni Eötvöst, a ki vezérlő 
alakja volt politikánknak, legbuzgóbb munkása tár- 
sadalmi kifejlődésünknek, hirdetője az emberi jogok- 
nak, védője alkotmányunknak, dísze a politikai szó- 
noklatnak és publicistikának. S a mi a legtöbb : 
egész és nagy ember, a ki mindent me 
tett, s mindig a jót akarta. 

A PÁLYA VÉGE. 



Hazatérte után második ministerségéig Eötvös egészen 
eszméinek és családjának élt. A telet eleinte atyai 
birtokán, a fehérmegyei Yelenczén töltötte, a nyarat a 
Svábhegyen. Kényelmes nyári-lakot építtetett az erdő 
szélén, rózsákat Ültetett a ház körül, bolyongott a 
hegyek közt, a csonka Normafa s a Mátyás király 
kútja felé. Rendesen kertjében dolgozgatott. Verandá- 
járól nagy kilátás nyilt a városra. Jobbra a Sashegy 
kettős orma s a Szent Gellért hegye, » büszkén hordva 
bársonyát, s fején, mint gondot, az új koronát. « Szem- 
közt a várhegy, a helyőrségi templom csonka tornya, 
a Boldog asszony átépitett temploma, a királyi várlak, 
s a bástya, melynek ódon házaiban a szabadságharcz 
ágyúgolyói feketéllnek. A hegyen túl a Duna, s habjai 
közt a tündérsziget, fölötte Széchenyi hídjának könnyű 
íve, túlnan a város, a róna, a melyre kéken leborul 
az ég. Mintha egész vérző hazája tárult volna fel 
szemei előtt. Gyalog járt be a városba, a várhegyen át, 
néha Deák asztalához az Angol-királynő fogadóban, 
hol Deák körül együtt találta Keményt, Szalayt, Gsen- 
geryt, Trefortot, későbbi években Gyulai Pált, Lukács 
Móriczot, s olykor a Bécsből hazalátogató Falkot is. 
Délelőtt rendesen kertjében dolgozott, irta röpiratait és 

vezérczikkeit. Itt látogatta meg Bhmtschli, a ki jól 
jegyezte meg, hogy e nagy kilátás hatását érezni lehet 
iratain.* Egészen családjának élt s gyermekei nevelé- 
sének. Szabadon nevelte őket, keveset korlátozta vágyai- 
kat, örvendett jó kedvöknek s edző mulatságaiknak. 
Maga is részt vett játékaikban feleségével s Trefortékkal 
együtt, kivel sógorságban volt, s gyermekeik is együtt 
nőttek. 

Falusi gazdaságával is törődött. Sokszor lement 
Puszta-Szt.-Tornyára, Békés-vármegyei birtokára, Oros- 
háza közelében. Tisztjének rendesen megírta, mikor 
érkezik, de kérte, hogy jöttét ne tudassa sen- 
kivel. Vasút hiján kocsin utazott; magával vitte az 
útra való eleséget, néhány hírlapot és könyvet, s kis 
jegyzőkönyvét, melybe gondolatait szokta jegyezgetni. 
Megérkezése után mindjárt neki indult birtokát meg- 
nézni. Egyszerűen élt ; egy kis benyíló szobában lakott 
az ebédlő mellett. Gazdatisztje családjával étkezett, 
szívesen játszott a gyermekekkel, apró ajándékokat vitt 
nekik, játékokat és édességet, tavaszszal húsvéti tojá- 
sokat. Páros cseresznyét aggatott füleikre, találós meséket 
mondott nekik, s esténként jól mulatott együgyű kér- 
déseiken s gyermekes tréfáikon. A tiszt házát körül- 
ültette rózsával; sokszor mondogatta, hogy » rózsát soha- 
sem lehet eleget termeszteni «. Könyvet mindig vitt 
magával; Győri Vilmos* ott találta az ispánházban a 
Revue des Deux Mondes, a Tudománytár és Uj Magyar 
Múzeum füzeteit, Cantu történelmét, Jósika néhány 
regényét, Baco Silva süvarum sive história naturális nagy 
munkáját, s a biblia egri fordítását, sok megjegyzéssel. 

* Geschichte des Staatsrechtes. München, 1867. 619. 1. 
** B. Eötvös József egyik alföldi magánya. Reform, 1871. márcz. 
19.— 78. szám. 

Itt irts 1865-ben emlékbenédét Szalay László fölött, s 
több kisebb ezikket is. 

Kéeóbb Földeákra ifl lejárt leányához Návaynéhoz, 
s egyszer mosolyogva mondta kiadójának, Báth Mór- 
nak: • Mily ellentétek! Átmegyek Szegeden és Makón, 
aztán betérek leányomhoz, s ott találom a falon Kaul- 
baehot, a könyves- polczon Goethét, a zongorán Beetho- 
went.t Mindig e három művészt csodálta leginkább. 
Bámulta Goethe mély lelkét és világos értelmét; 
Beethowen csodálatos művészetét, mely a lélek leg- 
titkosabb rejtélyeit szólaltatja meg, s szerette Kaul- 
bachot, mert Goethét illusztrálta. Aranynak is az ő 
Catalauni csatáját ígérte, mikor Buda halálát olvasta volt. 

Karlsbadban, hova a hatvanas évek vége felé többször 
küldték orvosai, felkutatta Goethe emlékeit. Maga az 
Alté Wiese-n lakott, a fekete elefánthoz czimzett ház- 
ban. Onnan bejárta a helyeket, a hol Goethe járt ; meg- 
nézte a sziklákat, a melyek árnyában megpihent; 
bebarangolta a mezőt, a hol botanizált; az ő korholá- 
sára tétetett a polgármester emléktáblát a házra, mely- 
ben Goethe lakott. 

Egy reggel felhívta magához Báthot, s megmutatta 
neki első unokája arczképét. » Születése tán az egyetlen 
öröm életemben, melyet nem fájdalmak árán vásá- 
roltam « — mondta a nagyapa, a ki csak a születés 
után tudta meg, hogy családja kis unokát várt. iVőm 
már megvette a mezőhegyesi kanozát — dicsekedett 
boldogan kiadójának, — melynek csikaján fog egyszer 
a kis Návay lovagolni. Talán jobb ajándék, mint melyet 
én szántam neki egykori ajándékul: Goethe összes 
munkáinak díszkiadása.* 

Mély és meleg kedély volt, a kit boldoggá tett a 
családi élet, elégedetté apró örömei, vidámmá játszó 
gyermekeinek nevetgélése. Arra született, hogy család- 

jának és az irodalomnak éljen. De mindig körülte 
lebegett szenvedő hazájának képe, mögötte járt a poli- 
tika nehéz árnya, »post equitem atra cura.« Nem ő az 
egyetlen, kit az irodalomtól elvont a politika. Bacon 
csak pihenő óráiban foglalkozhatott a philosophiával, 
Milton a politika miatt csak élete utolsó éveit szentel- 
hette az irodalomnak ; Chateaubriand kitűnő íróból lett 
gyönge politikussá. Az egyiket a hatalom vágya, a 
másikat a népszerűség varázsa csábitotta el. Eötvöst 
magasabb érzés vezette : a szeretet hazája és az emberi- 
ség iránt. A politika korlátozta lelke szemlélődő kedvét, 
megrövidítette a családi boldogság óráit, de ugy érezte, 
hogy minden erőre a politikában van szükség, s nem 
habozott a magáét is odaáldozni. Bajos kimagyarázni 
azt a csodát, mint történik az, hogy egy-egy lélek 
kötelességeket vállal az emberiség irányában. Elhagyja 
szüleit, s neki vág a fagyos pusztának, hogy Pestre 
vigye kiadni költeményeit, mint Petőfi; otthagyja az 
iskolát, a jövendőt, » biztos állást, meg a mi erre 
útnyitót, mint Arany. Elhagyja fiatal feleségét, gőgi- 
csélő gyermekeit, s megy a biztos halálba, mint Lei- 
ningen. Készséggel, szivesen hoz áldozatot idegenekért, 
a kiket nem ismer s nem fog ismerni soha. S idegenek, 
a kik sohasem látták, ismerősüknek fogják őt tartani, 
jó emberöknek, a kivel együtt éreznek és együtt gon- 
dolkoznak; a kinek érzésük és gondolatuk világának 
kifejlődését köszönik, mint akár szüleiknek; a kiket 
barátaiknak és tanácsadóiknak tartanak, a kik ő érettök 
is éltek, talán századokkal az ő születésük előtt. 

Eötvös a jövendő korokért lelkének harmóniáját 
áldozta fel. Szemlélődő léleknek született, a kit szüle- 
tése, baráti köre, összeköttetései s korának viszonyai 
sodortak a politika terére, mint La Bochefoucauldot. 
Eötvös is szeretett elmélyedni könyveibe, mint ez; 

kedvelte a nagy szellemek társaságát ; szívesen levelezett 
velők, mint Montalamberttel, s gyönyörűségét találta a 
baráti levelezésben. Abban is van valami hasonla- 
tosság, a mit ellenfeleik mondanak rajok. Eötvösre 
is talál, a mit Betz bibornok mondott La Roche- 
foucauldra, hogy ítélete nem volt biztos a cse- 
lekvésben, s bármint igyekezett is, sohasem tudott 
határozott pártember lenni; hajlama mindig a közve- 
títésre irányult. 

Épen ugy vonakodott bevallani, hogy nincs meg 
benne a cselekvés embereinek határozottsága, mint La 
Bochefoucauld, s olykor épen ugy kárhoztatta önmagá- 
ban az aggodalmas elővigyázatot, a nehézkes fontol- 
gatást, mely akaratának s a tettnek akadályául volt. 
Maga is érezte magában az erély hiányát s egy barát- 
jának azt mondta, hogy ha megkérdeznék a Házat: 
becsületes ministemek tartják-e, mindenki mellette 
volna ; ha azt kérdeznék : kívánnak-e jobb szándéka 
ministert, alig szólhatna ellene egy-két szavazat, de ha 
arról lenne szó, akarnak-e erélyesebbet, félős, hogy a 
Ház legnagyobb része igennel szavazna. 

A napi politika komolyabb jelenségeit világosan ítélte 
meg, de sohasem tudott eligazodni a pártok cselszövé- 
nyei s apró taktikai fogásai közt. Az eszméket tisztán 
látta, az embereket kevésbbé. De mikor a nemzet sorsa 
politikusai kezében volt, inkább akart természete elle- 
nére politikus lenni, mint természete szerint iró. 

Barátai szerencsésebbek voltak a kivitelben, eszmék- . 
ben ő volt leggazdagabb. Sokan voltak akkor ügyesebb 
politikusok, becsületesebb egy sem. Lehettek egyesek- 
nek zajosabb sikereik, többet és önzetlenebbül nem dol- 
gozott senki. 

Ha a politikában nem volt is ment tévedésektől, 
ha néha nem elég gyakorlatinak, máskor túlságosan 

engedékenynek látszott : érdemei mellett elenyésznek 
árnyoldalai. Sokan szívesen teszik szóvá a nagyok 
hibáit, mintha tévedéseikben keresnék ember-voltukat. 
Egy időben a nagy emberek tévedéseinek rejtegetése 
és kimagyarázása volt divat, most gáncsolásuk van 
szokásban, s a legkisebb gyarlóság merészen és tüntetőn 
áll szembe a nagyobb érdemmel. Pedig egy-egy fogyat- 
kozás hiánya még nem megannyi erény s az egyén súlyát 
a két mérleg különbsége mutatja. Sallustius szerelmes- 
kedésre használta fel barátai házát, Johnson csúnyán 
evett, Byron lelketlenül bánt anyjával és feleségével, 
Voltaire vagyont szerzett mint hadi biztos, Walter 
Scott a Balantyneok társaságában nem épen tiszteletre 
méltó módon üzérkedett. De vajon esak ezt tették-e, s 
nem maradt utánuk semmi más, mint elmúlt emberek 
vett sérelmeinek emlékei? A kör vonalának elhajlása 
mindenesetre hiba, de a hiba nagysága az egész kör 
átmérőjétől függ — mondja Carlyle, — s az lehet egy 
czirkusz köröndje, vagy egy üstökös pályája. Mielőtt 
a kapitányt hajója roncsolt állapotáért korholnék, jó 
megtudakozni, a világ körül tett-e utat, vagy pedig csak 
az Ebszigetről jön. 

Eötvöst is gyönge politikusnak szokás nevezni. Bizo- 
nyára nagyobb volt benne az iró és gondolkozó, de 
volt-e azóta politikai közéletünknek oly alakja, a kit 
hozzája mérhetnénk? 

Munkássága diadalt aratott, élete czélja teljesült, az 
aggodalom, melyet hazája jövendőjén érzett, elnémult a 
közörömben, midőn a negyvennyolczadiki törvényekben 
kimondott t közös-ügyek • szabályozva megvalósultak, 
Magyarország léte, a min Eötvös egyszer szinte két_ 
ségbeesett, s önállósága, a miért később lelkesült, bizto. 
sittattak, s Szent István koronája Ferencz József király- 
nak és hitvesének fejére szállott. Eötvös csodálta Erzsé- 

Br. Eötvös : Levelek. Életrajz. 19 



bet királynét, rontódott honi finom lelkéért és költői 
hajlamáért, ismerte áldásos befolyását Kijére. Király- 
nénk a koronásáé előtt kezdett magyarul tanulni, Falk 
Miksától, a kivel Eötvös élénk levelezésben állott. Falk 
ismertette meg a felséges asazonynyal a kitűnőbb magyar 
munkákat, köztük a Karíhaurii és A fcdu jegyzBjé-i. 
Költeményt is sokat olvasott feL A mik románcza s 
Eötvös Végrendelet-* könnyekig meghatotta a felséges 
asszonyt, s mindkettőt lefordíttatta németre, s elküldte 
nővérének, a nápolyi királynénak. Tetszett a Zászlótartó 
is, Eötvös utolsó költeménye, mely még kéziratban 
fölkerült a Bnrg kis szalonjába, hol Magyarország 
jövendő királynéja tanulta uj országa nyelvét. 

Eötvös sokszor egyenesen ugy irta leveleit, hogy Falk 
révén a királyné elé kerüljenek, a ki rokonszenvezett 
nemzetünkkel, ismerte fájdalmait, tisztelte balsorsát, 
hitt jövendőjében, beesülte lovagias erényeit, s érezte 
rajongó szeretetét. Eötvöst különösen kitüntette; egykép 
beesülte benne az írót és az embert. Eötvös ő benne 
látta azt, a kihez az uralkodó-család tagjai kőzött a 
nemzet annyi gyászos század után egész szivével ragasz- 
kodhatik. 1867 május 14-én ezt irta Fáiknak : 

•Valamint hiszem, hogy soha az országnak nem 
volt királynéja, ki azt inkább érdemié : ugy tudom, 
hogy soha nem volt olyan, kit így szerettek, és én a 
jövőhöz bizodalmamat éppen ezen érzésre alapítom. — 
Az érzelmek — legalább a népnél — sokkal nehezeb- 
ben változnak, mint meggyőződései, s én mindig úgy 
voltam meggyőződve, hogy ha egy korona, mint 1848-ban 
a magyar, széttört, azt csak a nép szivében ébresztett 
nagy érzelmek lángjai forraszthatják össze. — Három 
századon át megkísértettük a hittel, s megpróbáltuk 
reménynyel is több izben, de egy mégis hátra volt: 
az, hogy a nemzet a dynastiának valamely tagját 



291 

igazin, szive mélyéből szeresse, s minthogy ezt most 
elértük, nem aggódom a jövő iránt. 

A. koronáz&s napján minden aggodalma eloszlik ; egy 
nagy jövő küszöbén látja nemzetünket s egész lelkese- 
déssel irja : »Nem hittem volna soha, hogy öreg korom- 
ban még ily boldognak érezhetem magamat, főképp 
politikai események által. De a mi most történt, sok 
fáradságnak, hosszú küzdelmeknek és főképp számtalan 
keserűségnek dija, s igy nem érzem magamat érdemet- 
lennek e jutalomra. 

Isten áldja meg önt a sok fáradságáért, melylyel 
győzelmünk kivívásához járult. Isten áldja meg buzgó 
tanítványát, ki mint égi áldás jött körünkbe, s kinek 
arczárói egy szebb jövőnek reménye mosolyog reánk. 
Vele szemközt az egész nemzet költői érzésektől telik 
el, mert hisz csak egy valódi költészet van e világon, 
s ez a szeretet.c 

Valóban, hosszú küzdelmek diadalma volt e nap, 
s e küzdelmekben senkinek sem volt nagyobb része, 
sikerökben több öröme, mint Eötvösnek. A nemzet 
és uralkodója összeforrott, mint századok óta soha. 
Az uralkodó jogérzete biztosította ősi alkotmányunk 
ujabb fejlődését; a nemzet sugárzó szeretettel ölelte 
körül a trónt. Beláthatatlan nagy fejlődés útja nyílt 
meg, s a nemzet szinte mámorosan indult meg azon. 
Az 1848-iki ministerium tagjai közül Eötvös volt az 
egyetlen, a ki az uj kormányban is tárczát vállalt. 
Akkor segített kivívni a parlamenti kormányt, most 
részt vesz munkásságában. Egész lelkesedéssel fogott 
tárczája ügyeinek rendezéséhez. (Reformjait 1. a Dl. 
fejezetben.) 

De a hosszú küzdelem, a sok munka és kétség meg- 
törték gyenge testét. Betegeskedni kezdett. Nyaranta 
Karlsbadba küldték, régi gyomorbaja miatt. Orvosai 

hiába intették pihenésre, nem tudott élni munka nél- 
kül. • Engem a munka nem erőltet meg, nekem a 
munka pihenés,* — szőtt a mondani. Ha Pesten volt, 
mindennap bement hivatalába, inkább szépirodalmi 
munkásságával hagyott fel. Egy egy beszély t még irt, 
egy nagyobb regénybe is belefogott, de ez már töredék- 
nek maradt. A Nővérek után nem irt nagyobb művet. 
Csak az akadémia szószékén jelent meg olykor, hogy 
megújítsa elhalt barátainak emlékét, s a Kisfaludy - 
Társaságban, melyet 5 támasztott fel halottaiból. 

Még egy kötetet adott sajtó alá Gondolatok czimen, 
anyja emlékének ajánlva. Kis jegyzőkönyveinek tartal- 
mából válogatta össze kiadója unszolására. Mély és 
világos gondolatok ezek, melyekben egy nemes szív 
benső világa tárul fel. Alapjok nem a hit és az erkölcs, 
mint Pascal Pensées-'mék ; inkább La Bochefoucauld 
maximáival vannak rokonságban. Tapasztalati igazsá- 
gok gyanánt szűrődnek le a múlt, a társadalom s az 
emberi lélek ismeretéből. De mint Pascalnál, nála is 
ritkák a szűkszavú axiómák, s néha egész részletes 
bizonyításokat találni közöttük, s az egész könyv ép 
oly erővel fordul a materialismus, mint Pascalé az 
atheismus ellen, mint Salamon Ferencz megjegyezte. 
A mellett régebbi munkáit is át-átnézte. Újra kiadta 
a Reformot, javítgatott a XIX. század eszméiről irt nagy 
munkáján; halálos ágyán is ebben lapozgatott. 

1870-ben baja komolyra fordult, de azért élénken 
érdeklődött a képviselőház tárgyalásai s minden poli- 
tikai esemény iránt. Megvásárolta az Eszterházy-képtárt 
s még 1871 januárjában egy nagy előterjesztést adott 
a Ház elé, népnevelésünk állapotáról. Már akkor nagyon 
beteg volt. Egész deczembert a szobában töltötte; 
januárban erős láz kezdte gyötörni s tüdőbajtól féltet- 
ték. Mikor egy lapban betegsége veszélyes voltáról 



olvasott, az láthatóan leverte. Január végén híre járt, 
hogy az Andrássy-ministerium válságban van, s Eötvös 
csakugyan be is adta lemondását, de Andrássy kértére 
visszavette. Az országgyűlésen még sem jelent meg 
többé. Baja súlyosbodott. Titkolta mintegy önmaga 
előtt is. Barátságosan elbeszélgetett orvosaival a tudó 
mány haladásáról, tanintézeteinkről, a Bécsből ágyához 
hivott Skoda érdemeiről ; de az érdemes tanár ő rajta 
nem tudott segíteni. Tüdőbaja kifejlett, február máso- 
dikán reggel már alig lehetett hallani szavát. Délben 
magához tért, ifjúságát emlegette, fiát kívánta látni, s 
azt mondta neki : ha tudósnak marad, boldog lehet ; 
csak a politikába ne avatkozzék soha. — Délután 
elszunnyadt, szunnyadtában szállt éj a betegszobára és 
reá is az a nagy éj, a melyből nincsen ébredés. A csó- 
nak parthoz ért, s kormányosa kiszállt az ismeretlen 
parton, a hol apánk és anyánk vár mindőnket ; a hova 
rendre utánunk jönnek gyermekeink és unokáink s a 
hol a kifáradt vándor leteszi nehéz terhét. 

Porladó teste Ercsiben pihen, a Duna partján, hol 
birtoka volt. Eék ég és hullongó levelű fák borúinak 
sírja fölébe, s emlékoszlopa, melyet a nemzet állított 
nyughelye fölé, kinéz a magyar alföldre. 

Niaard szerint minden irodalom két forrásból táplál- 
kozik: a classikai és a keresztyén szellemből. Goethe 
mindig az elsőhöz vágyott; Eötvös az utóbbiból merí- 
tett. Szépirodalmi és politikai munkáiban ez a szellem 
leng s a mi ebből egy modern államban és társadalom- 
ban az ő korában megvalósíthatónak látszott, mind- 
annak megvalósítására törekedett. 

Élete gazdagabb volt törekvésekben, mint sikerekben, 
de a munka, a melyet végzett, fenséges, s csodálatra 
készt. Olyannak tetszik ő előttünk, mint Danko, az 
orosz mese hőse, kinek népe a rengetegben élt, a honnan 

nem mozdulhatott ; csalit útját állta, tüske megvérezte, 
megsápasztotta a homály, lelkét posvány gőze fojto- 
gatta, szeme elszokott a fénytől. Vágyott a szabad 
mezőre, a hol szabadon jár a szél és meleg sugarak 
ragyognak. Danko vezette őket, s mikor rájuk szakadt 
az ég, kiszakította a szivét, azzal világított ntjokra. És 
kiértek a síkságra, a hol örömtüzet gyújtott a hajnal, 
dúsan sarjadt a fú, szabad volt a levegő és határtalan 
messze láttak. Ujjongtak és örvendeztek, csak Danko 
rogyott le az erdő szélén, haldokolva, — s szive még 
akkor is világított. 



MEGJEGYZÉS. 



Kötelességem e tanulmányhoz néhány sornyi jegyzetet fűzni, 
hogy elmondjam történetét. 

Midőn b. Eötvös József munkáinak irói tulajdonjoga b. Eötvös 
Lóránt adományából az Eötvös-alapra szállott, ez a munkák kiadá- 
sával a Révai Testvérek Irodalmi Intézet Részvénytársaságot bizta 
meg, a kiadás terjesztése érdekében pedig megalakította az Országos 
Eötvös-Bizottságot B bizottság a kiadó részvénytársaság adomá- 
nyából a M. T. Akadémiánál pályázatot hirdetett b. Eötvös Józsefnek 
a kiadásba illő életrajzára, egyebek közt azon föltétellel, hogy „az 
életrajz ne száraz adatok halmaza legyen, hanem inkább essay, 
mely az embernek, írónak és államférfinak s egyúttal egész 
korának képét nyújtsa, azon hatás rajza mellett, melyet Eötvös 
korától vett s korára és nemzetére gyakorolt" 

E pályázatra készült e kis munka, mert mint az egész kiadásnak 
sajtó alá rendezője, szinte erkölcsi kötelességemnek tartottam tőlem 
telhetőleg elhárítani azt az esélyt, hogy a pályázat talán meddő s a 
kiadás életrajz nélkül maradjon. A kiadás közben bele is éltem 
magam Eötvös korába, közelről megismertem egyéniségét s éle- 
tének egész folyását Munkakedvemet élesztette a becsvágy, hogy 
kiadásom végén az életrajz is az én munkám legyen. 

Az, hogy egy összkiadás kiegészítéseid volt szánva, rövidségre 
intett B külsőségen kívül más alkalmi szempontot nem tartottam 
szem előtt Nem volt szándékom magasztaló-beszédet írni, a mi 
az író munkái mellett ízléses lehet nagy irodalmakban, a hol 
nincs hiány kritikai feldolgozásokban sem; de nálunk három 
évtized sem volt elegendő, hogy Eötvös komoly életrajzának meg- 
írására csak kísérlet is történt volna. Ily elfogulatlansággal láttam 

munkához. Áttekinthető beosztásnak kínálkozott, ha a két 
szélső fejezetben fogom össze az életrajzi adatokat s a középső 
kettőben essayszerfi ismertetést nyújtok az íróról s a politikus- 
ról. Ez utóbbi részben Eötvös eszméinek sokfélesége és fejlő- 
dése inkább rám kényszerítette a történeti egymásután figye- 
lembe Tételét 8 az egész nem tagozódik olyan szabad és egysé- 
ges szempontok szerint, mint az íróról szóló fejtegetés. 

A bírálók — Gyulai Pál, Beöthy Zsolt, Heinrich Gusztáv — igy 
is kiemelték két társa közül s a jelentés úgy emlékezett meg 
róla, hogy „formai tekintetben kiválik, valódi essayszerű dolgozat, 
mely arányos szerkezetben, a legfőbb vonásokban igyekszik fel- 
tüntetni Eötvöst, ugy is mint költőt, ugy is mint politikusi Elő- 
adása élénk és tárgyszerű. Azonban nem hiányoznak hibái és 
fogyatkozásai tartalmi tekintetben. Először Eötvös ifjúságát nem 
hiteles adatok alapján rajzolja. A szerző kritika nélkül elfogadja 
azokat az adatokat, melyek közkeletűek irodalmunkban, de a 
melyeket nagyrészt maga Eötvös megczáfolt Másodszor Eötvös- 
nek, a költőnek rajzában azt a hibát követi el, hogy inkább 
kiemeli az árny-, mint a fényoldalakat s igy a költő alakja hamis 
világításban tűnik föl. A szerzőnek nem czélja kisebbíteni Eötvöst, 
ugyszólva akaratlanul sodródik ide, mert vagy nem érti eléggé a 
vegyítés módját, vagy mert több eszméje van az árny-, mint a 
fényoldalak fejtegetéséhez. De hagyján, ha az árnyoldalak csakugyan 
azok volnának, de a szerző némely irói sajátságokat is azoknak itél. * 
Ezeken kívül a bírálók szeretnének valamit olvasni a szónoki 
beszédekről külön s bővebb és behatóbb fejtegetést érdemelne 
szerintök A XIX. század uralkodó eszméinek befolyása az államra 
czimű munka. Negyedszer néhány elsietett kifejezést s a másoló 
hibájából származó értelmetlenséget kivannak kijavíttatni, s ha a 
szerző e kívánalmaknak megfelel, a bírálók hajlandók a jutalmat 
e munkának kiadni. 

A közönség itt a kívánt átdolgozás utáni munkát veszi. A jelentés 
1. pontjában kifogásolt adatokra nézve megemlítem, hogy azokat 
Pulszky és Falk emlékezéseiből merítettem, a kik mint egyenesen 
Eötvös szájából hallottakat mondják el. Átmentek azok egész 
irodalmunkba, így például Baráth Ferencz kis czikkébe is a Képes 
Irodalomtörténet-ben. Mégis készségesen megrostáltam ez adatokat, 
s most röviden csak a biztos tényekre szorítkozom. 

A második pontban foglalt gáncs előbb említett komoly czélom- 
nak talán némi túlzásából származhatott Az volt a hitem, hogy 
Eötvös munkáira nézve a legszigorúbb kritika a legméltóbb 8 leg- 

igazságosabb is. Annál könnyebben hihettem ezt, mert kegyeletes 
megemlékezéseknek nincsen híjával irodalmunk. Előttem az a 
mérték lebegett, melyet Eötvös szépirodalmi munkáira — termé- 
szetesen több joggal és bizonyára több tapintattal is — Péterfy 
Jenő alkalmazott. A kívánságnak azért itt is engedtem, egyes 
kifejezéseken enyhítettem s egyetmást töröltem is, hiszen holtak 
munkáival szemben jóformán csak a megértetésnek és jellemzésnek 
yan helye s én úgyis főként Eötvös egyéniségének rajzára töre- 
kedtem, nem egyes munkáinak bírálatára. A végső két kisebb 
jelentőségű kívánságot is teljesítettem, s a bírálók az átsimított 
müvet a jutalomra érdemesnek találták, a kiadók pedig hozzáfűzték 
Eötvös munkáinak összkiadásához. 

A bírálói jelentések az Akadémiai Értesítő 1902 és 1903 májusi 
füzeteiben jelentek meg. Az ideiktatott rész alapján az olvasó 
könnyebben ítélheti meg munkámat s inkább megvédheti ítéletét 
esetleges tévedéseimtől. 



E ÖT VÖS-I RODALOM. 



E jegyzék csupán azon nagyobb müveket és tanulmányokat 
említi fel, melyekben fontos és jellemző adatokat találni Eötvös 
életére, irodalmi vagy politikai pályájára vonatkozólag. Teljességre 
ez összeállítás két okból nem törekszik. Először azért, mert azon 
czikkeket és bírálatokat, melyek nem az író egész egyéniségére 
és pályájára, hanem csupán egyik vagy másik munkájára vonat- 
koznak, az egyes munkákhoz fűzött jegyzetek során említettük meg, 
s így azokat itt ismételni fölösleges. A másik ok : hogy ha minden 
kis czikket, melyek vidéki újságokban vagy iskolai értesítőkben 
jelentek meg, számba vennénk, nem kerülhetnénk el a kétséges 
értékű munkák megemlítését, melyeket a vállalat szerkesztője sem 
ismer, s igy az olvasó a százakra felszaporodott czimek közt 
tájékozatlan maradna, azt sem tudná, melyikhez forduljon felvilá- 
gosításért, s legtöbbhez ugy sem juthatna hozzá egyáltalában. 
Inkább egy-két tájékoztató szót fűztünk némely czlmhez, s leg- 
alább a fontosabb forrásokból nem mellőztünk egyet sem. 



i. életéről: 

Kölcsey Ferencz : Országgyűlési napló. (Kölesei Kölcsey Ferenez 
minden munkái. Harmadik bővített kiadás, 
1886. VII. kötet). Többször említi Eötvöst, 
kivált a 10, 82, 96, 164 stb. lapokon. 

Pulszky Ferencz : Életem is korom. (II. kiadás. Budapest, 1884). 
Eötvös életére s munkáinak keletkezésére 
nézve fontos adatokat találni az I. köt 64, 

82, 93, 99 (Karth.), 104 és 108 (Eperjes), 
123 és 124 (szónoki.), 135 (Karth.), 138 (tör- 
vényk.), 140, 144—5 (pénzválság), 146 (btk.), 
150 (Pesti Hírlap), 153, 157, 165, 171 
(centralisták), 180 és 181 (A falu jegyzője) 
lapjain, a II. kötetben a 224 és 226 lapo- 
kon. Eötvös ifjúkorára nézve ez a főforrás, 
mert Pulszky legjobb barátai közé tarto- 
zott; de némi óvatossággal kell használni, 
a mennyiben Pulszky csupán emlékezetből 
diktálta e memoirejait a Budapesti Szemle 
* számára. 

Pulszky Ferencz : B. Eötvös József. Először a Pesti Naplóban, 
mint nekrológ, aztán bevezetésül e könyv- 
ben : Babérlombok, b. Eötvös József müvei- 
ből. Fűzte mély hálája s hódolata emlékéül 
Vachott Sándorné. (Pest, 1871). Harmadszor 
Pvü&zky Jellemrajzok czimü kötetében (Buda- 
pest, Aigner Lajos, 1888, 1—29 1.). 

Ferenczi Zoltán : Báró Eötvös József. Megjelent előbb a Figyelő 
XV. és XVI. kötetében, azután Aigner Lajos 
Magyar Könyvesház czimű gyűjteményében, 
125—127. szám, 1884. Az első kísérlet 
teljes életrajz összeállítására. Eötvös mun- 
káit időrendben, egyenként tárgyalja, egy 
sorrendben az irodalmiakat és a politikáikat, 
a mint következtek. Az arányosságot így 
nem sikerül mindenütt megőriznie. Az élet- 
rajzot csak főbb vonásokban vázolja, a 
levelek fölhasználása nélkül. 
Ferenczi Zoltántól most van sajtó alatt Eötvös bővebb életrajza, 

mely a Történeti Életrajzok sorában fog megjelenni. 

Milhoffer Sándor : Báró Eötvös József. Kecskemét, 1903. öt ives 

füzet. Szárazon közli Eötvös életének főbb 

eseményeit, s munkáinak inkább kivonatát 

adja, mint ismertetését és bírálatát. 

Ezeken kívül számos kisebb életrajza jelent meg gyűjteményes 

vállalatokban, és pedig: Toldy Ferencz Magyar költök elete 

II. kötetében és a M. nemzeti irodalom történeté-ben; Beöthy 

Zsolttól a Magyar nemzeti irodalom története és ismertetése czimü 

iskolai kézi könyvében s a Magyar irodalom kis tükré-ben; 
Baráth Ferencz tollából Beöthy Zsolt Képes irodalomtörténeté-ben ; 
id. Szinnyei Józseftől a Magyar irók élete és munkái-bán \ 
Négyesy Lászlótól a Pallos nagy lexikoná-ban. Azonfelül is 
számos kis czikk a hírlapokban elszórtan. A nevezetesebbek: 
Fáik Miksa : Eötvös ifjúságából. Pesti Napló, 1871. 283. sz. 

Falk Miksa : Apróságok egy nagy ember életé-b6\. Aradi 

Közlöny, 1891. szept. 13. 
RáthMór: Eötvös és Goethe. Reform, 1871. 36 és 

50. szám. 
Györy Vilmos : Báró Eötvös József egyik alföldi magánya. 

Reform, 1871. 78. szám. 
Frankenburg Adolf: Visszaemlékezések. Magyarország és a nagy- 
világ, 1871. 9. szám. 
Yadnay Károly is emlékezéseit adta ki a Hon 1871. évi folyamá- 
ban, 28, 29. sz. Ugyanott a 166. számban Eötvös könyvtaráról 
találni czikket. 



II. A SZÉPIRODALMI MUNKÁKRÓL. 

Az emiitett életrajzi munkákon, irodalomtörténeti czikkeken 
és az egyes munkák jegyzetében felsorolt kritikákon kívül emlí- 
tésre méltók : 

Gyulai Pál : Emlékbeszéd báró Eötvös József felett. Fel- 

olvastatott aKisfaludy-Társaság 1872 február 
11-én taitott közülésében. (Emlékbeszédek. 
II. kiadás. 1902. I. köt). Eötvös egész 
pályáját felöleli, s jellemrajzát is nyújtja. 
Gyulai Pál: Eötvös regényei. Budapesti Szemle, 1878. 

Péterfy Jenő : Báró Eötvös József, mint regényíró . Megjelent 

először a Budapesti Szemle XXV. kötetében, 
1881 ; ujabban Péterfy összegyűjtött munkái 
I. kötetében (Kiadja a Kisfaludy-Társaság. 
Sajtó alá rendezte Angyal Dávid. 1901.). 
A szépirodalmi műveken kívül a Reform-mai 
és A XIX. század uralkodó eszméi-vél is 
foglalkozik. 
Beöthy Zsolt : A tragikum (Kiadja a Kisfaludy-Társaság. 

1885.). A XIV. fejezetben szól a Magyar- 

Salamon Ferencz : 



ország 1514-ben pórhadáról, a XV.-ben 
Eötvös Ulászló királyáról, széptani példákúl. 

Két uj zsebkönyv. Bötvös költeményeiről. — 
Gondolatok. A Gondolatok kötetéről Meg- 
jelent az első a Pesti Napló 1858. évi 
folyamában, a második ugyanott 1864-ben ; 
ujabban mindkettő az Irodalmi tanulmányok 
(Kisfaludy-Társ. iriadása, 1889) II. kötetében. 

Egy századnegyed a magyar irodalomból. 
(Kisebb prózái. II. 1863.) Eötvös regényeiről 
emlékezik meg (a Karthausi-ről, A falu 
jegyzőjéről és a Magyarország 1514-ben 

czimfiröl). 

A magyar drámairodalom története. (Buda- 
pest, 1897, a M. T. Akadémia kiadása,) 
Behatón tárgyalja a színműveket 

Eötvös József. Magyar koszorúsok albuma. 
1863. 

Eötvös József emléke. (Budapest, 1878.) 
Báró Eötvös József, mint regényíró. Egye- 
temes Könyvtár. Szerkeszti Ferenczy József. 
(Győr, évszám nélkül.) A munka három 
szakaszra oszlik : I. Eötvös és kora. IL Regé- 
nyei. III. Eötvös mint regényíró általában. 

Eötvös költészetéről. Figyelő. 1876. 

Eötvös József irodalmi dolgozatai. 1878. 
Kisebb czikkeket írtak róla : Hegedűs István a Család és iskola 
1881. évi folyamában, Bánóczy József az Ország- Világ-ban (1880), 
Ferenczy József a Magyar Helikon-hun, (II. 2.). 



Erdélyi János: 



Bayer József: 



Zilahy Károly : 

Zichy Antal: 
Beöthy László : 



Fülöp Adorján : 
Bodnár Zsigmond : 



in. politikai pályájáról: 



Lónyay Menyhért: 



Trefort Ágoston: 



Emlékbeszéd b. Eötvös József fölött (A M. T. 
Akadémia Évkönyvei. XIII. 1872.) Eötvös 
pozsonyi éveiről és politikai irányáról szól 

Br. Eötvös József „A XIX. század uralkodó 
eszméinek befolyása az álladalomra" czimü 
munkájáról. (Értekezések a társadalmi tudo- 
mányok köréből. Kiadja a M. T. Akadémia. 



Csengery Antal: 



Kónyi Manó : 



Concha Győző : 



Falk Miksa: 
Falk Miksa: 



Beksics Gusztáv: 



Yiszota Gyula : 



Ivánka Imre : 

Asbóth János : 
Molnár Aladár: 



VII. k. 5 szám. 1882). Érdekesen ismerleti 
Eötvös külföldi tartózkodását s államtudo- 
mányi nagy munkájának keletkezését és 
alapelveit. 

Báró Eötvös József. Először a Szónokok és 
statusférfiak könyvé-ben, utóbb a Történelmi 
tanulmányok és jellemrajzok kötetében ; leg- 
újabban az Olcsó könyvtár-nék Jellemrajzok 
czimü füzetében. (383. sz). Különösen Eötvös 
centralisáló törekvéseihez és külföldre mene- 
külésének indokaihoz szolgáltat becses anya- 
got Levéltöredékekkel. 
Beust és Andrássy 1870 és 1871-ben (Olcsó 
könyvtár, 717—718. sz.). Eötvös második 
ministerségére vet világot. Ez években 
Andrássy távolléte alatt Eötvös helyettesi- 
tette a ministerelnököt, s a kormány részé- 
ről ő levelezett vele. Kónyi nagyérdekü 
leveleket is közöl. 

Politika. (Budapest, 1895). Számos helyen 
idézi és bírálja Eötvös munkáját a XIX. 
század uralkodó eszméi-röl. 

Báró Eötvös József életé-böl. 

Báró Eötvös József és az 1867-iki kiegyezés. 
Mindkét tanulmány a Kor- és jellemrajzok 
kötetében (Budapest, 1903). Nagyon sok 
levéllel. 

A magyar doctrinairek. (Budapest, 1882). 
Eötvös első ministerségét megelőző mun- 
kásságára nézve számos adatot és szempon- 
tot nyújt. 

A Kelet Népe történetéhez. {Budapesti Szemle, 
1903. november). Eötvösnek az e gyűjte- 
ménybe átvetten kívül egy másik levelét is 
közli, mely azonban csak a czikk megjelenése 
8 a levelek kinyomatása után került kezembe. 

Nemzetiségi kérdés. Pesti Napló, 1861. okt. 
16, 18, 28, 27. sz. 

Irodalmi és politikai arczképek. Budapest, 1876. 

Báró Eötvös József életéből. Pesti Napló, 1872. 
295., 297. sz. Töredék egy el nem készült 

nagyobb munkából, mely a magyar tan- 
ügygyei foglalkozott volna. 
Molnár Aladár : B. Eötvös József népnevelési jelentése. Reform, 

1871. ápr. 22., 110, szám. 
Felhívás népnevelési egyletek alakítására. Pesti 
Napló, 1867. aug. 7. (Eötvös aláírásával, de 
nem az ö tollából.) 
Szász Károly: Népnevelési egyletek. Pesti Napló, 1867. aug. 

10. és 11. 
Az alakulandó népnevelési egyletek tervrajza? 
Pesti Napló, 1867. aug. 8. 
Azonfelül számos monographiában és történelmi munkában talá- 
lunk jellemző adatokat Eötvös politikai pályájához. így különösen : 
Kónyi Manó : Deák Ferencz beszédeinek l—Yh kötetében, 

hol Eötvösnek számos levele is közölve van. 
Lederer Béla : Gróf Andrássy Gyula beszédeinek kiadásá- 

ban, mely szintén közöl leveleket, de külön* 
ben is sokszor megemlékezik Eötvösről. 
Nagyobb történelmi korszakokkal foglalkozó müvekben, minők : 
Marczali Henrik : A legújabb kor története. (Budapest, 1892.) 
Ballagi Géza : A nemzeti áUamalkotás kora. (A magyar nemzet 

története. Szerk. Szilágyi Sándor. DL k.) 
Márki Sándor és Beksics Gusztáv : A modem Mayyarország (1848 — 
1896.) (A magyar nemzet története. X. k.)~ 

Lap 

i. a kivulödéb 197 

Születése. Első környezete : anyja és atyja ; nevelője. 
Barátai. Szalay László. Tanárai. Horvát István és az 
irodalmi körök, Kazinczy. Az irodalom és hazafiság 
kapcsolata. Széchenyi. Az 1882-iki diéta. Az ország- 
gyűlési ifjúság. Kölcsey. Eötvös hivatalnoki pályája. 
Külföldi útja. Az eperjesi irói kör. Trefort. Irodalmi 
munkásság. A karthausi. Házassága. Az író és politikus. 

n. a költő 218 

Fellépése az irodalomban. A költemények és szín- 
müvek. A kor hatása társadalmi és történeti regényei- 
ben, írói elve és czélja. Ez elv hatása írói egyéniségére. 
A képzelet korlátozása. Képzeletét érzése pótolja. 
Érzésének befolyása eszméire, a tárgyválasztásra, a 
cselekményre, a stílusra, az alakokra. Az alakok 
érzelmei. Az érzelmek két határa, a szenvedély és 
naivság. A népi alakok. Eötvös sarkasmusa. Szép- 
irodalmi munkáinak értéke a lélektan és a korszerűség 
szempontjából. Gondolatgazdagsága. Müveinek közös 
alapeszméje. Helye kortársai közt. 

m. a politikus 244 

Az 1889/40-iki országgyűlés. Eötvös mint szónok : elő- 
adása, tárgyismerete, taktikája, tárgyai. Állása Széchenyi 
és Kossuth között. A centralisták. Törekvéseik czélja: 

Br. Eötvös : Levelek. Életrajz. 90 

felelős parlamenti kormány és népképviselet. A Pesti 
Hírlap és a Reform. Első ministersége. Menekülése. 
Külföldi évek. A XIX. század uralkodó eszméinek 
befolyása az áUadalomra; keletkezése, tárgya, fejtege- 
tései, kritikája. Laboulaye, Cherbuliez, Kemény Zsig- 
mond, Trefort és Csengery véleménye. A német röp- 
iratok. Viszonya Deákhoz és Andrássyhoz. Második 
ministersége. 

ív. á pálya vége 284 

Eötvös családja körében. A Svábhegy és Puszta-Szent- 
Tornya. Karlsbadi fürdőzése. Kedélye. A koronázás. 
Utolsó könyve, a Gondolatok. Pascal és La Roche- 
foucauld. Az utolsó napok. A vég. 

Megjegyzés 395 

Eötvös irodalom 299 

B. EÖTVÖS JÓZSEF 



ÖSSZES MŰVEI 



ELŐFIZETŐINEK NÉVJEGYZÉKE 



20* 



a) Testületek, városok, egyletek, intézetek, 
iskolák stb. 



Abauj-Szantó 

Állami elemi népiskola. 
Abauj-Szepsi 

Állami elemi iskola. 
Abauj-Szina 

Állami iskola. 
Abrudbánya 

Állami elemi fiu- és leány- 
iskola. 
Algyógy 

Állami iskola. 
Alsó-Kubin 

Állami iskolák. 
Alsó-Lendva 

Állami polgári fiu-iskola. 
Apátfalva 

Apátfalva község elöljárósága. 
Apatin 

Községi iskolák. 
Arad 

Szab. kir. város. 

Aradi és csanádi egyesült 
vasutak igazgatósága. 

Aradvidéki tanitóegylet 

Aradi izraelita hitközség. 
Aranyidka 

Állami elemi iskola. 



Aranyos-Maróth 

Bars vármegye. 

Barsmegyei Casino. 

Állami elemi iskola. 
Árvavaralja 

Árvái uradalom. 

Bács-Gyurgyevó 

Hitelszövetkezet. 

Állami iskola. 
Bács-Kiskér 

Ág. ev. egyházmegye. 
Baja 

Baja város közönsége. 

M. kir. állami tanitóképzö-int. 
Balassa-Gyarmat 

Nógrád varmegyei Casino. 
Balázsfalva 

Görög kath. fögymn. 2 pld. 
Bánffy-Hunyad 

Állami elemi iskola. 

Kalotaszegi Casino. 

Állami polgári iskola. 
Baranya-Sellye 

Olvasókör. 
Baróth 

Állami polgári fiu-iskola. 



310 



Bártfa 

Állami elemi iskola. 
Bavaniste 

Községi tanítói könyvtár. 
Bazin 

Bazin szab. kir. város. 
Bécs 

Osztr.-magy. bank üzletv. 
Békés 

Bánhidai függetlenségi és 
48-as olvasókör. 
Békés-Csaba 

Állami elemi népiskola. 

Békés-csabai tanitóijáráskör. 

Casino-egyesület. 
Békés-Gyula 

Békés várm. törvényhatósága. 
Bellatincz 

Casino. 
Beregszász 

Állami fögymnasium. 

Állami elemi népiskola. 

Állami polgári leány iskola. 

Bereg vármegyei magyar köz- 
művelődési egylet. 
Beszterczebánya 

Kir. főgymn. tanári könyvtár. 

Kir. fögymnasium ifj. könyv- 
tára. 

Ág. hitv. ev. gymnasium. 

Állami polgári iskola. 
Bibarczfalu 

Állami elemi iskola tanítói 
kör. 
Bikity 

Bikity község népkönyvtára. 
Bonyhád 

Ág. ev. gymnasium. 

Polgári Casinó. 
Brassó 

Brassó szab. kir. város. 



Brassó 

Állami keresk. akadémia. 

Belvárosi állami elemi iskola. 

Magyar Casinó. 
Breznóbánya 

Állami elemi iskola. 
Budapest 

Magy. kir. Földmüvelésügyi 
Minisztérium. 

Magy. kir. Honvédelmi Mi- 
nisterium. 

Pest-Piüs-Solt-Kis-Kun vár- 
megye. 

Budapest szék. főváros. 2 pld. 

Református Theologiai tanári 
kar. 

Közp. távirdahiv. könyvtára. 

VI. ker. állami főreáliskola 
tanári könyvtára. 

VI. ker. áll. főreáliskola ifjú- 
sági könyvtára. 

M. kir. állami felső ipariskola. 

Magy. kir. állami , Erzsébet * 
nőiskola. 

M. kir. állami felsőbb leány- 
iskola. 

II. ker. áll. tanítónőképző inté- 
zet „Eötvös önképzőköre*. 

II. ker. állami tanítónőképző 
intézet. 

Orsz. izr. tanító-egyesület. 

Tanítóképző tanárok orsz. 
egyesülete. 

Budapesti (budai) Tanító- 
egyesület. 

Magyar mérnök- és építész- 
egylet. 

Magyarországi Központi Frő- 
bel nőegylet. 

Mária Dorothea egyesület. 

Magyar vasúti és hajózási club* 

Budapest 




Országos Gasinó. 


VI. ker. Lovag-u. elemi isk 


Székesfővárosi III. ker. kör. 


VI. 


„ Sziv-utczai 




Budapesti Szemle. 


VI. 


, Bajnok-, 




VII. ker. áll. főgymn. 5 pld. 


VI. 


„ F.-erdősori 




Ág. h. ev. fögymnasium. 


vn. 


„ Kazinczy-u. 




I. ker. Iskola-téri elemi isk. 


VII. 


, Nyár-utczai 




I. , Szarvas-téri , , 


vn. 


, Wesselényi-u. 




I. , Czakó-utczai , , 


vn. 


„ Dohány-u. 




I. , Fehérvári-uti , , 


vn. 


„ Rottenbiller-u. 


\ fiu l 


I. , Kelenföldi 


vn. 


„ Rottenbiller-u. 


.leány. 


I. , Krisztina-téri , , 


vn. 


* Murányi-u. 


. fiu . 


I. , Attila-utczai , „ 


vn. 


, Murányi-u. 


„leány. 


I. , Istenhegyi 


vn. 


, Aréna-uti 




I. . Zugügeti 


vn. 


„ Hungária-uti 




I. , Labancz-uti , , 


vn. 


, Kis-zuglói 




I. . Lipótmezei , , 


vn. 


, Várna-utczai 




II. , Ponty-utczai , , 


vm. 


, Szentkirályi-u. 




II. , Medve- , , fiu , 


vin. 


, RökkSzilárd-u. 




II. , Iskola- , .leány, 


vm. 


, Baross-u. 


." fiu ] 


II. » Toldy Ferencz-utczai 


vm. 


, Rigó-utczai 


.leány, 


elemi iskola. 


vm. 


, Práter-utczai 




II. „ Margit-körúti elemi isk. 


vm. 


, Bezerédy-u. 


•" fiu l 


II. , Főv. szeretetházi elemi 


vm. 


, Bezerédy-u. 


.leány, 


fiu iskola. 


vm. 


, Erdélyi-utczai 




m. , Lajos-utczai elemi isk. 


vm. 


„ Madách-u. 




m. , Kórház- , „ fiu , 


vm. 


, Jázmin-utczai 




m. , Timár- , 


vm. 


, Csobáncz- , 




IH. . Tanuló- , , leány. 


DL 


„ Lónyay- „ 




m. . Miklós-téri 


DL 


, Bakács-téri 




III. , YörösTári-uti , 


IX. 


, Mester-utczai 




IV. » Gróf Károlyi-utczai 


DL 


, Tüzoltó-utczai 




elemi iskola. 


DL 


, IL-soroksári-u. 




V. . Lipót-téri elemi , 


X. 


, Bánya-téri 




V. , Szemere-u. , , 


X. 


„ Kápolna-téri 




V. , Sziget- , , 


X. 


, Gyömrö-uti 




V. , Külső Váczi-uti elemi 


X. 


, Tisztv.-telepi 




iskola. 


X. 


, Maglódi-uti 




VI. . Angyalföldi elemi isk. 


X. 


. Rákosi 




VI. , Szt-László-uti. 


n. 


, Reáliskola. 




VI. , Érsek-utczai , fiu , 


IV. 


» * • 

Budapest 
Vffl. ker. Reáliskola. 
H. ker. Felső keresk. isk. 
VL . 

O. . . 
Szakrajz-iskola. 
I. ker. Felső leány isk. 
IV. . , 
ü. , Polgári fiu 
HL . . , 

VL . , . 

vn. , , 
vm. , . 
a 

I. > , leány , 

£ • » • • 

ív 

■• » m » * 

VI 

vn. , „ 

VIII. n Práter-u.polg. leány isk. 

VEI. „ Csokonai-u., „ n 

X. „ Polgári leány iskola. 

Csab-Rendek 

Magyar király állami nép- 
iskola. 
Csáktornya 

Magy. kir. állami tanitó kó- 
pezde. 
Cservenka 

Casinó egylet. 
Csokonya 

Csokonyai Társaskör. 
Csurgó 

Állami tanítóképezde. 
Czegléd 

Rendezett tanácsú város. 

Rom. kath. elemi iskolák ta- 
nító-testülete. 



Czófalva 

Háromszék megyei tanítótes- 
tület. Orbai tanítói járás-kör. 

Dárda 

Izraelita kerületi hitközség. 
Debreczen 

Debreczen szab. kir. város. 

Róm. kath. gymnasium tanári 
könyvtára. 

Róm. kath. gymnasium ifjú- 
sági könyvtár. 

Állami főreáliskola tanári 
könyvtára. 

Állami főreáliskola ifjúsági 
könyvtára. 

Kereskedelmi akadémia. 

Jogász- és tisztviselő-kör. 

Statusquó izr. hitközség. 
Deés 

Szolnok-Doboka megyei tanító- 
egyesület. 
Déva 

Állami tanítóképző intézet. 
Dévaványa 

Polgári kör. 
Dicső-Szent-Márton 

Állami elemi iskola. 

Polgári leányiskola. 
Diósgyőr 

Diósgyőr város közönsége. 
Dobsina 

M. kir. állami elemi iskola. 
Dragomérfalu 

Állami iskola. 



Eger 



Elek 



Heves vármegye. 
Áll. elemi iskola, 
c 
Eleki községi tantestület. 

Enyiczke 

Kassa vidéki róm. kath. tanító 
egyesület. 
Eperjes 

Eperjes szab. kir. város. 

Evang. Collegium könyvtára. 

Ev. Collegium tanítóképző 
önképző köre. 

Állami tanítónőképző intézet. 
Erdő-Szent-György 

Áll. elemi népiskola. 
Érsekújvár 

Érsekújvár város közönsége. 
Esztergom 

Esztergom szab. kir. város. 

Fehértemplom 

M. kir. állami gymnasium. 

Á1L polg. leányiskola. 
Felső-Gagy 

Állami elemi iskola. 
Felső-Lövő 

Evangélikus tanintézetek. 
Fiume 

Kir. kormányzóság. 

Biblioteca Givica. 

Magy. kir. áll. polg. fiu-iskola. 
Földeák 

Róm. kath. kör. 
Füzesgyarmat 

Ev. refc egyház iskolaszék. 

Galgócz 

Magy. kir. áll. polg. iskola. 
Garam-Szent-György 

Barsi ev. ref. tanító-egylet. 
Gödemesterháza 

Állami iskola. 
Gyöngyös 

Állami főgymnasium. 

Társadalmi kör. 



Gyöngyös 

Gasinó. 

Keresk. csarnok. 
Gyönk 

Ev. ref. gymnasium. 
Győr 

Győr vármegye. 

Győr szab. kir. város. 

Győri ev. egyházmegyei ta- 
nítóegyesület. 

Győrvidéki tanítóegyesület. 

Ág. hitv. evang. egyházközs. 

Izr. népiskolai tanító-testület. 

Iparos önképző és betegse- 
gélyzö egylet. 

M. kir. áll. polg. leányiskola. 

Najdu-Sámson. 

Olvasó egylet. 
Hajdu-Szoboszló 

Állami polgári iskola. 

Kaszinó egyesület. 
Halas 

Halas város. 

Főgymnasium ifjúsági könyv- 
tára. 
Halmágy 

Népiskolai és ifjúsági könyv- 
tár egyesület. 
Hátszeg 

Casinó egyesület. 
Hatvan 

Polgári kör. 

Gasinó. 
Henczida 

Henczida község. 
Hód-Mező-Vásárheiy 

H.-M.-Vásárhely város. 

Ev. ref. gymnasium. 

Ev. ref. főgymn. iQusági könyv* 

tára. 

Homonna 

Polg. és felső keresk. iskola. 

Izraelita hitközségi népiskola. 
Horgos 

M. kir. állami elemi iskola. 
Hosszúfalu 

Állami polgári iskolák. 2 pld. 

Hétfalusi központi Emke ol- 
vasókör. 
Huszt 

Áll. polgári iskola. 

Igló 

Ág. hitv. ev. elemi nép- és 
polgári leányiskola. 

Izraelita elemi népiskola. 

Szepesi tanító egyesület. 

Állami tanítóképző intézet. 

Kaszinó. 
Inaszó 

Inaszói altiszti kör. 
Ipolyság 

Áll. s. polgári leányiskola. 

Jász-Apáti 

Róm. kath. tanító-testület. 
Jolsva 

Gasinó. 

Kába 

Olvasó-egyesület. 
Kápolnás-Nyék 

Kápolnás-Nyéki Segély-egylet. 
Kaposvár 

Somogy vármegye. 

Áll. főgymn. ifj. könyvtára. 

Áll. elemi iskola. 

Áll. polgári iskola. 
Karczag 

Karczag r. t. város. 

Ev. ref. gymnasium. 



Kassa 

Áll. főreáliskola tanári könyv- 
tára. 

Állami főreáliskola ifjúsági 
könyvtár. 
Kassa Hámor 

Áll. elemi iskola. 
Kecskemét 

Kecskemét th. város. 

Áll. s. polg. leányiskola. 

Községi népiskola. 

Polgári kör. 
Késmárk 

Áll. polg. és felső keresk. 
iskola. 

Ág. h. ev. polg. leányiskola. 

Ev. Lyceum. 
Keszthely 

Premontrei kath. főgymn. 

Izraelita hitközség. 
Kézdi-Vásárhely 

M. kir. állami elemi iskola. 

Háromszékmegyei tanító-tes- 
tület .Kezdi járás köre". 
Kis-Baczon 

Állami elemi iskola. 
Kis-Marton 

Áll. polg. fiúiskola. 

Áll. polg. leányiskola. 
Kispest 

Állami elemi iskola tanító- 
testület. 
Kisvárda 

Áll. elemi iskola. 
Kolozsvár 

Kolozsvár szab. kir. város. 

Áll. tanitókópzőintézet tanári 
könyvtára. 

Ev. ref. theol. fakultás. 

Kereskedelmi akadémia ta- 
nári könyvtára. 

Kolozsvár 

Keresk. akad. ifj. könyvtára. 
M. kir. gazdasági tanintézet 

könyvtára. 
M. kir. gazdasági tanintézet 

ifjus. könyvtára. 
Tanítóképző intézet ifjúsági 

önképzőköre. 
Országos középiskolai tanár- 
egyesület Kolozsvári köre. 
AlL felsőbb leányiskola. 
Áll. polgári leányiskola. 
Emke központi könyvtára, 
Komárom 

Komárom sz. kir. város. 
Körmöczbánya 

Körmöcz szab. kir. és fő- 
bányaváros. 
Kőszeg 

Áll. segített községi polgári 

iskola. 
Római katholikus tanítónő- 
képző. 
Ág. hitv. evang. egyházközség. 
Kraszna 

Állami elemi iskola. 
Kunfélegyháza 

Városi kath. főgymnasium. 
Áll. tanítóképző intézet 
Áll. tanítóképző intézet ifj. 

könyvtára. 
Casinó. 
Kan-Szent-Miklós 

Ev. ref. gymn. könyvtára. 

Liptó-Szent-Miklós 

Á1L polg. iskola. 
Léczfalva 

Községi iskola. 
Léva 

Áll. tanítóképző intézet. 



Losonez 

Városi közkönyvtár. 

Á1L főgynnl tanári könyv- 
tár. 

AlL főgymn. ifj. könyvtár: 

Izraelita hitközség. 
Lovászpatona 

Olvasókör. 
Lőcse 

Kir. kath. főgymnasiam ífl, 
könyvtára. 

Kir. kath, főgymasium tanári 
könyvtára. 

Ág. hitv. evang. elemi iskola. 
Lúgos 

M. kir. állami fiúiskola. 

■agyar-Ó vár 

Mosón vármegye. 
Magyar-Régen 

Állami iskola. 
Magyar-Valkó 

Községi iskola. 
Makó 

Csanád vármegye. 

Á1L s. közs. polg. leányiskola 
ifj. könyvtára. 

Izraelita hitközség. 

Katholikus kör. 
Mármaros-Sziget 

Mármarosi általános tanító- 
egyesület. 

Állami elemi iskola. 

Polgári kör. 

Casinó. 

Állami tanítóképezde. 
Maros-Vásárhely 

Marosköri unitárius belső 
emberek könyvtára. 

Maros-Tordamegyei általános 
tanítótestület. 



^j 

Mezőbánd 

Állami elemi iskola. 
Mezö-Sámsond 

Állami iskola. 
Mezőtúr 

Bv. ref. fögymnaaium. 

Ev. ref. fögymnaaium ifj. 
könyvtara. 

Ev. ref. egyház. 

Áll. felsőbb leányiskola. 
Miava 

Állami elemi iskola. 
Mindszent 

Mindszent község. 
Miskolcz 

Borsod vármegye. 

Ev. ref. fögymnaaium. 
Modor 

M. kir. állami polgári fiú- 
iskola. 
Moha 

Tanítói könyvtár. 
Mohács 

Izraelita hitközség. 
Mosón 

Állami elemi iskola. 
Morvaör 

Áll. elemi népiskola. 
Munkács 

Áll. elemi leányiskola. 
Muraszombat 

Muraszombat járási általános 
tanitó-kör. 

Vendvidéki magyar közműve- 
lődési egyesület. 2 pld. 

Nagy-Alásony 

Somlyó vidéki ág. h. ev. 
tanítói kör. 
Nagy-Becskerek 

Nagy-Becskerek r. tan. város. 



Nagy-Becskerek 

Torontál megyei takarék- és 
hitelbank. 

N.-Becskereki takarék- és elő- 
legegylet m. r. t. 
Nagy-Enyed 

Alsd-Fehér vármegye 

Nagy-Enyed r. t. város. 

Áll. polg. leányiskola. 

Bethlen Collegium. 

Bethlen Collegium üj. olvasó- 
köre. 
Nagy-Ida 

Állami iskola. 
Nagy-Kalló 

Állami gymnasium. 
Nagy-Kanizsa 

N.-Kanizsar. t város. 

Zala megyei általános tanító- 

% testület 

Izraelita hitközség. 
Nagy-Károly 

Szatmár vármegye. 

Nagy-Károlyi önsegélyző nép- 
bank. 

Áll. polg. leányiskola. 
Nagy-Kikinda 

Községi iskola. 
Nagy-Kőrös 

Főgymnasiumi könyvtár. 

Ev. ref. tanítói könyvtár. 

Községi felső leányiskola. 
Nagymákfa 

Áll. s. községi iskola. 
Nagy-Mihály 

Casinó egylet 
Nagy-Rőcze 

Áll. f. keresk. iskola. 
Nagy-Szeben 

M. kir. áll. fögymnaaium ta- 
nári könyvtára. 

Nagy-Szeben 

M. kir. áll. főgymnasium ifj- 
könyvtár. 

Ág. ev. hitv. tanítóképezde. 

Áll. polgári leányiskola. 

Áll. elemi iskola. 

M. kir. áll. elmegyógyintézet. 
Nagy* Szent-Miklós 

Áll. polg. iskola. 
Nagy-Szombat 

Közs. polg. fiúiskola tanár- 
könyvtára. 

Állami felső ipar- és keres- 
kedelmi iskola. 

Áll. s. polg. leányiskola. 

N.-Szombat sz. kir. városi r. 
k. elemi fiúiskola tanító- 
testület. 

Magyarkór. 
Nagy-Szőllös. 

Á1L elemi iskola. 

Áll. polgári iskola. 
Nagy-Tapolcsány 

Állami elemi iskola. 
Nagy.-Várad 

Bihar vármegye. 

Premontrei főgymnasium ta- 
nári könyvtár. 
Német-Marok 

Siklós vid. r. k. tanító-egylet. 
Nyárád-Szereda 

Közművelődési dalegylet. 
Nyíregyháza 

Ág. h. ev. főgymnasium. 

Községi polg. leányiskola. 

Szabolcsmegyei ált. tanító- 
egylet. 

Ág. hitv. ev. tanító-testület 

Polgári olvasó-egylet. 

Statusquó izraelita hitköz- 
ség. 



Okány 

Olvasó-egylet. 
Oklánd 

Dávid Ferencz fiókegylet. 
Orosháza 

Kaszinó. 

Iparos írjak önképző egylete. 

Paks 

M. kir. állami polgári iskola. 
Pancsova 

Belvárosi áll. elemi iskola. 
Pannonhalma 

Szent Benedekrend központi 
főkönyvtára. 
Pápa 

Állami tanítóképző intézet 

Ev. református főiskola. 
Párdány 

Casínó-egylet. 
Párkány 

Párkány járási tanitóegylet. 
Pécs 

Izraelita hitközség. 

Áll. főreáliskola tanári könyv- 
tára. 

Ciszt. r. római kath. főgymn. 
tanári könyvtára. 

Állami főreáliskola ifjúsági 
könyvtára. 
Perlak 

Állami iskola. 
Petrovoszelló 

Községi elöljáróság. 
Petrozsény 

Gasinó 
Polgárdi 

Társaskör. 
Pozsony 

Pozsony vármegye. 

Pozsony sz. kir. város. 



V. 

Pozsony 

Keresk. akadémia ifjúsági 

önképzőköre. 
Állami tanítónőképző intézet 
Állami tanítónőképző intézet 

tanítónő jelöltek köre. 
Állami felsőbb leányiskola ta- 
nari könyvtára. 
Tanító-egyesület. 
Katholikus tanítók könyv- 
tára. 
Pöstyén 

Állami iskola. 
Pruszka 

Áll. elemi népiskola. 

Ref. Kovácsháza 

Községi hitelszövetkezet. 
Román-Petre 

Községi iskola. 
Ruttka 

Magy. kir. állami iskolák. 

Sajó-Ecseg 

Felső-borsodi ev. ref. tanító- 
egylet. 
Salgótarján 

Aczélgyári iskola. 
Sándorfalva 

Elemi iskola. 
Sárospatak 

Bv. ref. főiskola. 

Állami tanítóképezde. 
Sárvár 

Első takarékpénztár 
Sátor- Alja-üjhely 

Izraelita anyahitközség. 
Segesvár 

Áll. polgári leányiskola. 
Selmecz-Bélabánya 

szab. kir. város. 



Selmeczbánya 

Ág. h. ev. fögymn. könyvtár. 
Sepsi-Szent-György 

Háromszéki takarékpénztár. 

Áll. polgári fiúiskola. 

Székely Mikó kollégium 
könyvtár. 

Székely Mikó kollégium ifj. 
könyvtára. 

Casinó. 
Sopron 

Sopron vármegye olvasó- 
egylete. 

Sopron szab. kir. város. 

Ág. h. ev. tanítóképző-intézet. 

Ág. hitv. ev. tanítóképző- 
intézet Pálfy-köre. 

Izraelita népiskola* 

Sopronvidéki róm. kath. nép 
tanító-egyesület. 

Ág. h. ev. főgymnasium. 

Lahne-féle nyilv. gymnasium. 

Nagy-Czenki czukorgyárak 
részv.-társ. 

Kaszinó-egyesület. 
Sümeg 

Áll. reáliskola. 

Szabadka 

Szabadka sz. kir. város. 
Szakáiháza 

Tanító-testület, 
Szakolcza 

Kir. kath. gymnasium. 

Gvadányi kör. 

Községi felső leányiskola. 

Állami elemi iskola. 
Szarvas 

Ág. h. ev. főgymnasium. 
Szász-Sebes 

M. kir. állami elemi iskola. 



319 



Szászváros 

AlL polgári leányiskola. 
Szatmár 

Bv. ref. fógymnaaium tanári 
könyvtára. 

Róm. kath. fia-népiskola. 

Szatmárvármegyei általános 
tanító-egyesület. 

Szatmárvármegyei Széchenyi- 
társulat 

Kölcsey-kör. 
Szeged 

Áll. főgymn. tanári könyvtár. 

Kegyesrendi fögymnasium. 

Szeged-alsóvárosi községi 
népiskola. 

Belvárosi községi elemi nép- 
iskola. 

Felsővárosi Szent György 
iskola tanitó-testülete. 

Szeged-Szillézi tanitó-testOlet. 

Csongrád vármegyei tanító- 
egyesület. 

Szegedi zsidó hitközség. 

Somogyi könyvtár. 
Szegzárd 

Állami fögymnasium. 
Szék 

líagy. kir. állami iskola. 
Székelykeresztur 

Unitárius gymnasium 

Unitárius gymn. ifj. egylete. 

Áll. tanítóképző intézet. 
Székely-Keve 

Áll* elemi iskola. 
Székely-Udvarhely 

Áll. felső leányiskola. 

M. kir. áll. főreáliskola. 
Székesfehérvár 

Állami főreáliskola ifjúsági 
könyvtára. 



Székesfehérvár 

Fejérmegyei tanító-testület. 

Csiszterczirendi kath. fő- 
gymn. tanári könyvtár. 

Cziszterczi r. kath. főgymn. 
ifl. könyvtára. 
Szenicz 

Áll. polgári iskola. 
Szentes 

Csongrád vármegye. 

Áll. fögymnasium. 

Róm. kath. tantestület. 

Ev. ref. tanító-testület. 
Szent-Gericze 

Áll. elemi iskola könyvtára. 
Szent-Gotthard 

Állami gymnasium. 
Szilágy-Somlyó 

Szilágy-Somlyói tanítói járás- 
kör. 

Állami felső leányiskola. 

Áll. elemi népiskola. 

Polgári olvasókör. 
Szobráncz 

Magy. kir. áll. iskola. 
Szolnok 

Jász-N.-Kua-Szolnok megye. 

Állami népiskola. 

III. ker. állami elemi iskola. 

ü. ker. állami elemi iskola. 
Szombathely 

Szombathely r. t. város. 

Polgári leányiskola tanítótes- 
tület. 

Haladás dal- és önképzö- 
egyesület. 

Felső keresk. iskola önképző- 
köre. 

Izraelita elemi iskola. 
Szomolnok 

Uri kaszinó-egylet. 

TáDya 

Olvasó-egylet. 
Talpas 

Állami népiskola. 
Taraócza 

Olvasókör. 
Temes-Kubin 

Temes-Kubin község. 
Temesvár 

Belvárosi közs. népisk. 

Gyárvárosi 

Józsefvárosi „ , 

Erzsébetvárosi „ „ 

Losonczy-páholy. 

Kereskedelmi egyesület. 
Tisza-Füred 

Múzeum- és könyvtár-egylet 
Tisza-Várkony 

Tisza-Várkony község. 
Torda 

Torda város közönsége. 

Ó-Tordai állami elemi iskola. 

Polgári iskolai tanitó-testületi 
könyvtár. 
Torontál-Almás 

Állami elemi iskola. 
Törökbecse 

Állami elemi iskola. 
Török-Szt.-Miklós 

Izraelita hitközség. 
Trencsén-Baán 

Állami elemi iskola. 
Turócz-Szent-Márton 

Állami felső kereskedelmi 
iskola. 

Újpest 

Erzsébet-utczai leányiskola. 
Lőrincz-u. fiúiskola. 
Virág-utczai állami elemi 
iskola. 



Uj-Szt-Anna 

Áll. segély, községi polgári 
fiúiskola. 
Uj-Torda 

Áll. elemi iskola. 
Uj-Verbász 

Kaszinó. 
Újvidék 

Maticza szerb irodalmi társa- 
ság. 
Ungvár 

Áll. elemi iskola. 

Vág-Sellye 

Kaszinó-egylet. 
Vajda-Szt.-Iván 

Állami elemi iskola. 
Varannó 

Takarékpénztár. 
Vasvár 

Casino. 
Versecz 

Városi tanács. 
Veszprém 

Veszprém r. t. város. 

Kath. főgymn. ifjúsági könyv- 
tára. 

Áll. polg. fiúiskola. 

Ev. ref. egyház. 
Vésztő 

Casino. 
Visegrád 

Társaskör. 

Zalaegerszeg 

Áll. főgymn. tanári könyvtár* 

Áll. főgymn. ifj. könyvtára. 

Áll. elemi iskola. 

Társaskör. 
Zenta 

Közs. főgymnasium 



M 



gémest 

Zernest község. 
Zilah 

Szilágyvármegye. 

Ev. ref. collegium tanári 

könyvtara. 
Ev. ref. collegium ifjúsági 

könyvtára. 
Áll. segély, községi polgári 

fiúiskola. 
Áll. polg. leányiskola. 
Áll. elemi iskola. 
Szilágymegyei ált. tanitó-tes- 
tület. 
Zircz 

Zirczi apátság. 



Znió-Várátja 

Állami tanitóképzö-intézet. 
Zólyom 

Áll. polg. fiúiskola tanári 
könyvtára. 

Állami elemi iskola. 
Zólyom-Lipcse 

Községi társaskör. 

Gizella országos fiárvaház. 
Zombor 

Á1L főgymn. tanári könyvtára. 

Áll. főgymn. ifj. könyvtára. 

Görögkeleti szerb tanító- 
képző intézet. 
Zsadány 

Állami elemi iskola. 



Br. RöUQ* : LeveUk. ÉUtntJz. 

b) Magánosok. 



Alföldi Lipót. 
Gr. Almásy Dénes. 
Almásy Ede. 
Alszeghy János. 
Dr. Altiver József. 
Ambrozovics Béla. 
Andreics János. 
Gr. Apponyi Sándor. 
Apró István. 
Arany Lászlóné. 
Arányi Antal. 
Dr. Axaméthy Lajos. 

Bachát Margit. 

Bacsó András. 

Baghy Imre. 

Baghy István. 

Bakcsy Gergely. 

Baksay Sándor. 

Ballá Pál. 

Balásy Gyula. 

Balogh Sándor. 

Bánfí Miklós. 

Dr. Bánhegyi Mór. 

Bánki Donát. 

Bárány Gyula. 

Báró Baratha Drajonó Norbert. 



\ Barcza Elek. 
Barkassy Géza. 
Dr. Bartók György. 
Bartók János. 
Bartsch Gusztáv. 
Bartsch Lajos. 
Gróf Batthány Iván 
Bauer Gyuláné. 
Bábái Bay Sándor. 
Bedő Béla. 
Belcsák László. 
Dr. Belohorszky János. 
Bencze Károly. 
Beniczky Mártha és Margit. 
Benke Gyula. 
Benke István. 
Beretvás Endréné. 
Bergl Henrik. 
Bernáth Lajos. 
Berzéthy Károly. 
Berzeviczy Albert. 
Gróf Bethlen Miklós. 
Gróf Bethlen Pál. 
Bleier Jónás. 
Br. Bohus Zsigmondné, 
szül. Vásárhelyi Júlia. 
Gróf Bolza Pál. 

Borbély Károly. 
Borbély Lajosné. 
Boross Ferencz. 
Dr. Bozóky Alajos. 
Bozsenik Béláné. 
Bökényi Dániel. 
Brázay Kálmán. 
Brázay Zoltán. 
Bubics Zsigmond. 
Budai Ida. 
Buna Dávid. 

Burchard-Bélaváry Konrád. 
Bürg János. 

Calderoni és Társa. 
Chatel Vilmos. 
Chován Károly. 
Csabány Antal János. 
Gróf Csáky Albin. 
Gróf Csáky Zénó. 
Császka György. 
Cseke Kálmán. 
Cservenyák György. 
Csorba Ferencz. 
Csűrös Antal. 
Czirák János. 
Czukor Mártonné, 

Dabóczi János. 

Özv. Damjanich Jánosné. 

Damokos Miklós. 

Damokos Ödön. 

Dániel Ferenczné. 

Darányi Ignácz. 

Oaruváry Alajos. 

Dr. Deák Lajos. 

Dr. Deáky Zsigmond. 

Zágoni Debreczeni János. 

Gr. Degenfeld Sándor. 

Déghy Ödön. 

Perdák György. 



Desits Ladislaia. 
Dessewffy Sándor. 
Deutsch Gyula. 
Deutscb Miklós. 
Dóczi Ignácz. 
Dózsa János. 
Dömötör Sándor. 
Draskóczy Zsiga. 

B Eisenstádter Richárdné. 
Eisler Samu. 
Endrédi Gábor. 
Id. Eötvös József. 
Dr. Erdély Sándor. 
Gróf Erdödy Rudolf. 
Erős Sándor. 

Herczeg Eszterházy Miklós 
hitbizományi könyvtár. 

Fábián Lajos M. 

Farkas Elza. 

Farkas Iván Zsigmond. 

Dr. Farnos Árpád. 

Dr. Fehér Samu. 

Dr. Fejes István. 

Ferencz József. 

Fernbach Bálint. 

Gróf Festetics Pál. 

Firczák Gyula. 

Dr. Fleischmann Hugó. 

Fleischman Lipót. 

Dr. Fodor Ignácz. 

Foglár Géza. 

Gróf Forgách László és neje. 

Forster Gyula. 

Friedlander Gyula. 

Futó Mihály. 

Fürst Jakab és fiai. 

Gáspár János. 
Gáspár Tamás. 



324 



Gáti György. 
Dr. Genersich Antal. 
De Gerandó Antónia. 
Gerevich Tibor. 
Glasner József. 
Dr. Glass Rezső. 
Glega Rezső. 
Dr. Gombos Ignácz. 
Dr. Gopcsa László. 
Gotsmann Alfréd. 
Göbel J. György. 
Dr. Gömöry Elek. 
Görög Istvánné. 
Greisinger Ottó. 
Grézló Ernő. 
Grossmann Adolf. 
Grünhut Géza. 
Dr. Gschwindt György. 
Gulyás Ferencz. 
Gelsei Guttmann Aladár. 
Györbiró Dániel. 
Győrffy János. 
György Lajos. 
Gyulai Pál. 

Hadzsics Antal. 
Haller József. 
Halzlnó Mányik Lucia. 
Dr. Hampel Antal. 
Br. Harkányi Béla. 
Havas Győző. 
Hegedeös Miklós. 
Hegedűs Sándor. 
Herz Arminné. 
Hirschl Béla. 
Hódossy Imre. 
Hody Gyuláné. 
Hollinger József. 
Hóman Ottó. 
Dr. Hoor-Tempis Mór. 
Hopf János, 



Báró Hornig Károly. 
Pálóczi Horváth István. 
Pálóczi Horváth Istvánné. 
Horváth Melánia, 
özv. gróf Hunyady Lászlóné, 
szül. Csáky Sarolta grófnő. 

Ihász Lajos, 
üléssy Zoltán. 
Dr. Uosvay Lajos. 
Dr. Imrédy Kálmán. 

Jablonkay Géza. 
Járai Márton. 
Dr. Jeney Elek. 
Joannovits Döme. 
Dr. Jókai Mór. 
Jordán Gizella. 
Dr. Juszth Ármin. 

Kálics Dömötör. 

Kammerer Ernő. 

Dr. Kán Béla, 

Kanitz Ödön. 

Kapi Gyula. 

Kárász Imre. 

özv. gróf Karolyi Alajosné 

uradalmi könyvtára. 
Gróf Károlyi Gyuláné. 
Gróf Károlyi Imréné. 
Gróf Károlyi Tiborné. 
Kassay István. 
Kaszap Kálmán. 
Keresztes Gizella. 
Dr. Keszler Lipót. 
Dr. Kézmárszky Tivadar. 
Kiss Mór 
Kiss Pál. 
Kiss Sándor. 
Klein Mihály. 
Klein Mór, 

Dr. Klug Nándor. 
Dr. Koch Antal. 
Dr. Kohl Medárd. 
Koleszár Lajos. 
Dr. Koller Gyuláné. 
Dr. Kottái Virgil. 
Konsch Ignácz. 
Kont Manó. 
Kontz Imre 
Korányi Frigyes. 
Kornfeld Zsigmond. 
Kovács István. 
Kovács Jánosné. 
Köpeczi Domokos. 
KOvi Imre. 
Kropácsy István. 
Bánhegyesi Kulin Teréz. 
Kun Gyula. 
Dr. Kuncz Adolf. 
Kund Gizella. 
Kurcz Sámuel. 
Kutka Géza. 
Dr. Kun László. 
Dr. gróf Kuun Géza. 

Dr. Laczkó Antal. 

Lakath János. 

Lányi Gyula. 

Laszczik Bernárd. 

Lászlovszky Kálmánná. 

Latinovits Géza. 

Dr. Layer Antal. 

Lebedy János. 

Léderer Ábrahám. 

Dr. Léderer Béla. 

Báró Lévay Henrik és neje. 

Lipcsey Mária, férj. Lipcsey 

Józsefné. 
özv. báró Lipthay Béláné. 
Logojda Mihály. 
Lőrinczi Dénes, 



Ludvig János. 
Szegedi Lukács József. 
Lupkovics Pál. 
Lux Ede. 
Lyka Júlia. 

Madách Imre. 
Dr. Majos Zoltán. 
Makra Géza. 
Malonyay Sándor. 
Dr. Mann Jakab. 
Marczali Henrik. 
Dr. Markó László. 
Marosy Imre. 
Dr. Máté Lajos. 
Mátyás Endre. 
Dr. Mayer Árpád. 
Mayer Barcs Ilona. 
Dr. Mayer Ödön. 
Mellán György. 
Menczer Árpád. 
Mértey Jenő. 
Mészáros Ferencz. 
Mezei Mór. 
Micsinay Pál. 
Dr. Mihalovits Béla. 
Mittacsek Pál. 
Mizura Mihály. 
Miinek Matild. 
Mocsonyi Jenő. 
Molecz Béla. 
Molnár Viktor. 
Moravcsik Géza. 
Mórocz Etelka. 
Dr. Műnk Adolf. 
Dr. Müller János. 
Müller Lajosné. 
Müller Sándor. 
Dr. Münnich Aurél. 

GrófNádasdy Ferencz. 

Dr. Nádaskay Béla. 

Nádor Adolf. 

Nádosy Kálmán. 

Nagy Jenő. 

Szotyori Nagy József. 

Nagy Margit. 

Nagy Sándor. 

Gr. Nákó Kálmán. 

Návay Lajosné Eötvös Ilona. 

Nemecskay István. 

Német Lipót. 

Neumann Károly. 

Neumann Simon. 

Neuschloss Miksánó. 

Niedermann Sándor. 

Niedermann Vilmos. 

Dr. Novacu Aurél. 

Dr. Nóvák István. 

Orbók Loránd. 

Ormodi Ormody Vilmos. 

Ozorai Izidor. 

Pál Ernő. 
Páll Albertné. 
Dr. Pándy István. 
Pap Ferencz. 
Dr. Papp József. 
Páter Béla. 
Dr. Pauer Imre. 
Dr. Pauler Gyula. 
Pauncz Sándor. 
Pékh György. 
Péterfy Dénes. 
Péterffy Sándor. 
Dr. Pethő Gyula. 
Ifj. Piltz Márton. 
Pink Gizella. 
Pintér Sándor. 
Pr. Pisztory Mór. 



Plauder Kálmán. 

Dr. Plósz Béla. 

Pogasser Mária. 

Pokorny Ede. 

Pokorny Pál. 

Polyák Béla. 

Polyák Izabella. 

Popper István. 

Por Antal. 

Potsa József. 

Purjesz Margit és Jolán. 

Rábaközy György. 
Rácsek János. 
Radics József. 
Radnóti Dezsőné. 
Báró Radvánszky Antal. 
Dr. Rainer Miksa. 
Rakottyay György. 
Rapaics Rajmond. 
Reimholz Ferenczné. 
Réthy Lajos. 
Révész Farkas. 
Richter Károly. 
Dr. Rimóly Károly, 
sippi dr. Rodiczky Jenő. 
Dr. Rósa Izsó. 
Dr. Rosenberg Samu. 
Özv. Rótt Józsefné. 
Rock István. 
Ruff Miksa. 
Rupprecht Tassilo. 

Salló Károly. 

Dr. Samassa József. 

Sándor Ármin. 

Özv. Sándor lstvánné, szül. 

Kubinyi Valéria. 
Sándor Pál. 
Sarkadi Adolf. 
Sárkány József, 



Sárközy Kálmán. 

Sauermann Mihály. 

Scherer Lajos. 

Schillinger E. F. 

Schmidt Albin. 

Schneider Ilona. 

Dr. Schneller István. 

Scholtz Ágost. 

Schreiber Ignácz. 

Schwarcz Lajos. 

Id. Dr. Schwartz Miklós. 

babarczi Schwartzer Ottó dr. 

Seefehlner Gyula. 

Simonyi Gizella. 

Br. Solymosy László. 

Somogyi Albert. 

Dr. Spat Henrik. 

Dr. Springer Ferencz. 

Streiling Hona. 

Steinakker Arthur. 

Dr. Steiner Lajos. 

Steinfeld István. 

Steinitzer Géza. 

Steinitzer Vilma. 

Dr. Stiller Bertalanné. 

Surányi Hermina. 

Dr. Sükösd Zsigmond. 

Sütő Béla. 

Sváb Károly. 

Szabó Antal. 
Szabó Károly. 
Szabó Pál. 
Dr. Szacsvay Gyula. 
Szacsvay Sándor. 
Szalavszky Gyula. 
Gróf Szapáry Gyula. 
Gróf Szapáry István. 
Szautter Gusztáv. 
Szavkay Margit. 
Gróf Széchényi Miklós. 



Székely Aladár. 

B. Szentkereszty Stefánia. 

Erdöteleki Szentmáriay Dezső. 

Szikrai Ódó. 

Szily Kálmán. 

Szinyei-Merse István. 

Szlávy József. 

Szmrecsányi Lajos. 

Szmrecsányi Pál. 

Szontagh Pál. 

Dr. Szőcs Ferencz. 

Szőllősy János. 

Szúk Géza. 

Sztankovánszky János. 

Sztranyavszky Géza. 

Takáts József. 

Dr. Tanódy Márton. 

Tejfalusy Ferencz 

Thék Endre. 

Thomka Nándor. 

Gróf Tisza István. 

özv. Tisza Kálmánné. 2 pld. 

Tomcsányi János. 

Ifj. Tóth István. 

Tóth József. 

Dr. Tóth Lajos. 

Tóth Lajos. 

Csantavéri Törley József. 

Török Zoltán. 

Tulogdi Pálné 

Turóczi Endre. 

Tüköry Alajos. 

Dr. üdránszky László. 
Uhrin Vincze. 
Urbán Iván. 
Urman Ilona. 

Vadász Károly. 
Dr. Való Simon. 

Vámbéry Ármin. 
Vancsó Béla. 
Varságh Béla. 
Dr. Vaszary Kolos. 
Vértes Sándor. 
Visolyi Ákos. 

Dr. IUyefalvi Vitéz Aladár. 
Vojtkó Pál 
Vozáry Erzsike. 
Vörös Lajosné szül. Beichel 
Irma. 

Waligurszky Antal. 
Dr. Walter Gyula. 
Lovag Weehselmann lgnácz. 
Werner Ferencz. 



í)r. Wüt György. 
Wlassics Gyula. 
Wohlkumi Adolf 
Wollmann Elma. 
Wrchovszky Károly. 

Dr. Ybl Félix. 

Zechmeister Kálmán. 
Gróf Zichy Andor. 
Id. gróf Zichy Nep. János, 
özv. gróf Zichy Rezsöné. 
Ifj. Zinhober József. 
Gróf Zselénski Róbert. 
Dr. Zsilinszky Mihály. 



